
Introductio 


Homines cognitionem i'erum, quales in se sunt, eamque 
quam perfectissimam intenso pi’Osequuntur conatu tum ob 
fines practicos, ut necessitatibus vitae provideant et ordinis 
moralis religiosique leges cognoscant, tum ideo, quia ipsa 
rerum cognitione delectantur. Hoc continuae pueruli quae- 
stiones multoque magis hominum adultorum cultus scien- 
tiarum ostendunt. 

Et primum quidem homines experientia, tum interna con- 
scientiae tum externa sensuum experientia, facta interna et 
externa cognoscunt, et persuasum sibi habent ea realia extra 
cognitionem exsistere. Inde cogitatione ad investiganda fac- 
torum et phaenomenorum permanentia subiecta corporalia 
et spiritualia eorumque essentias ac proprietates, ad cogno- 
scendas veritates generales metaphysicas, morales, religiosas 
atque ad investigandum omnium rerum principium progre- 
diuntur. In quibus denique tertio cognitionum fonte, fide 
humana et divina, iuvantur. Has cognitiones homines tum 
vulgari modo sibi acquirunt tum seientifice excolunt et in sy- 
stemata redigunt. 

Porro in his omnibus, nisi studiosa reflexio impediat, na- 
turali certitudine hominibus persuasum est, se suis facultati- 
bus cognoscitivis ad veras rerum, quales in se sunt, notitias 
pervenire posse. Atque id recte quidem; et in hac cognoscendi 
facultate praecipua humanae naturae gloria consistit. 

Sed haec vulgaris certitudo et fiducia, quam natura duce 
facultatibus cognoscendi adhibemus, nondum coniuncta est 
cum reflexa et scientifica cognitione fundamenti, cui inni titur, 
quo iure nimirum istam fiduciam habeamus; neque satis per- 
spiciuntur varia cognitionum indoles, limites, cautiones, 
quae in earum usu adhibendae sunt. Praeterea, quando mens 
humana sublimiores scientias sectatur, continuo magnam im- 
becillitatem experitur, qua fit, ut nonnisi cum labore progre- 
diatur, multos committat errores, in omnibus quaestionibus 
maximam videat opinionum varietatem. Sic sponte efficitur, 
ut mens ad quaestionem reflexa cognitione agitandam con- 

vertatur, iram et intra quosnam limites facultates eognosciti- 
vae veritatem cum certitudine invenire valeant. 

Quae quaestiones historia teste ab antiquis temporibus 
motae sunt idque ita, ut varie sicut lux et umbra, invicem 
exciperent hinc strenui mentis conatus ad veritatem assequen- 
dam et ad systemata vere philosophica statuenda, ut in Pla- 
tone. Aristotele, scholasticis, illinc sceptica consilia tum an- 
tiquo iam tum magis recenti tempore. 

2 Definitio et momentum criticae. 1 . Disciplina, quae hanc 
philosophicam in facultates cognoscitivas inquisitionem in- 
stituit, Critica (noetiea, Erkenntmstheorie, criteriologie, 
ideologie) vocatur. 

Nomen „critica“ originem petit a titulo operis: , .Critica 
rationis purae 1 '' (Kritik der reinen Yernunft 1781), in quo 
Kant in aptitudinem rationis ad veritatem assequendam 
inquirit. 

Critica definiri potest .scientia de veritate cognitionis' seu 
paulo fusius , disciplina philosophica, quae verae certaeque 
cognitionis facultatem, modum et ambitum inquirit'. Scruta- 
tur enim, sitne intellectus ad res ipsas, quales in se sunt, 
cognoscendas aptus et quae sit veritatis et certitudinis natura, 
qua via. et quo ambitu veras eertasque cognitiones haurire 
possimus. 

3 2. 'Differt igitur critica a logica seu dialectica. Logica solum 
'de formali rectitudine cogitationum seu de earum confor- 
mitate cum legibus cogitandi agit, sed data opera nou in- 
quirit, sintne etiam rebus conformes seu verae rerum ipsarum 
cognitiones, an vero mentis tantum subiectivae repraesenta- 
tiones. Attamen ambae scientiae arcte cohaerent et a multis 
in unum „ logicae" corpus eoniunguntur; alii vero has scien- 
tias magis separantes nomen logicae soli dialecticae reservant. 

Differt porro critica a metaphysica. Agit quidem etiam 
critica de supremis conceptibus et principiis, sed non eo 
modo, quo metaphysica. Metaphysica enim, generatim sup- 
ponens conceptuum et principiorum valorem obiectivum, id 
imprimis, quod enuntiant, considerat, critica vero eorum 


valorem obiectivum explicandum et demonstrandum suscipit. 

V. g. metaphysica de pulchro, tempore, spatio, substantia, 
line, de principio causalitatis ita agit, ut internam harum 
notionum et principiorum comprehensionem et vim investi- 
get; sed ea esse notiones obieetivas ac veritates, non vero 
figmenta, mentis, metaphysica potius supponit demonstratum 
esse in critica, quam data opera probat. Sed ipsa etiam non- 
numquam integritatis causa tales quaestiones tractationibus 
suis immiscet. 

Differt denique critica a psychologica cognitionis trac- 
tatione, quippe cuius non est cognitionum veritatem, sed 
potius naturam internam, originem, successionem ei; alia 
huiusmodi investigare. 

3. Ex his colligitur, criticam eatenus primam scientiam 4 
esse, quatenus de ipsa sciendi facultate tractat. Sicut apo- 
logetica theologiae fundamentum praebet fontes eius ex- 
plicando et iustificando, ita critica omnibus scientiis funda- 
mentum sternit et tuetur. Mathematica, nisi scientia imagi- 
naria evadat, realitatem dimensionum et numerorum et 
varia, principia metaphysica supponere debet. Scientiae em- 
piricae, quae de natura, anorganica, de plantis, de vita psy- 
chica, de historia, de linguis agunt, nituntur in veracitate 
experientiae, in rerum et conceptuum (causae, materiae, vi- 
rium animae) realitate, in veritate multorum principiorum, 
quibus continuo utuntur; quae scientiae aetate recenti inter- 
dum veneno scepticismi ex philosophia hausto infici coe- 
perunt. Praesertim vero ob g TaS santem agnosticismi et sub- 
tecti vismi morbum philosophia (metaphysica), theologia, vita 
religiosa et moralis nostra aetate opus habent, ut critica men- 
tis aptitudinem ad cognoscendam veritatem, supersensibilehi 
praesertim, tueatur. 

4. Ex iis huius scientiae momentum elucet. Cum enim de 
scientiarum et totius vitae humanae fundamento agat, er- 
rores, qui in ea committuntur, tristissimos et late patentes 
fructus gignere et rectam mundi vitaeque scientiam depra- 
vare solent. Non est dubium, quin perniciosi errores moderni 
et aegritudines reeentioris culturae intellectualis ex falsis 

principiis de natura et potestate cognitionis humanae orian- 
tur. Nam neglectio illa vel contemptus veritatum super- 
sensibilium, funesta separatio religionis ab intellegentia, 
effrenis in cogitando licentia, illa sceptica aetatis mens non 
aliunde originem petunt nisi ex falsis opinionibus de humana 
cognitione. 

Notae historicae. Paucas et generales tantum nunc no- 
titias praebemus, uberiores postea suis locis inseremus. 

Primum philosophi graeci quaestiones criteriologicas mo- 
verunt. Contra, Sophistas Socrates iura rationis defendit. 
Plato (f 347 a. Ch.) magnopere cognitionem intellectualem 
celebrat, sed experientiam nimis neglegit. Aptius cogita- 
tionem mentis cum sensuum experientia Aristoteles (t 322 
a. Ch.) coniungit. Post eos Stoici et Epicurus in quendam 
sensualismum, alii in scepticismum incidunt; Neoplatoniei e 
contrario immoderato theosophismo addicti sunt. 

Aetate christiana inter alia praecipue quaestio de relatione 
inter fidem et scientiam movebatur. Post s. Patres doctores 
scholastici systematicam quidem et completam cognitionis 
doctrinam non statuerunt, attamen sparsim in logica, meta- 
physica, theologia vera principia de scientia et fide, de ve- 
ritate ac certitudine, de universalibus, de relatione inter sen- 
sum et intellectum proponunt, quae ubique firmam eorum 
in veraeitatem cognitionis nostrae fiduciam ostendunt. Qua 
firma confidentia effectum est, ut magnificum humanae 
scientiae artificium exstruerent. 

Quod vetus philosophia nondum praestitit, ut nempe syste- 
maticam cognitionis scientiam componeret, aetas recens ef- 
ficere studuit. In quo opere perficiendo sibi persuadere debuit , 
illos veteres, qui solidum philosophiae aedificium construxe- 
runt, atque ipsum genus humanum hucusque recta principia 
de natura et facultate cognoscendi tenuisse; proinde muneris 
quidem sui esse, haec cognoscere et perficere, non vero abicere 
novamque ab initio philosophiam construere. Ita philosophia 
in firmo fundamento mansisset. 


Introductio. 5 

Sed nominalismus, qui saec. 14 invalescebat et valorem 6 
obiectivum idearum universalium negabat, multorum animos 
dubiis scepticis infecit et recentem praeparavit subiectivis- 
mum. Simul terrarum transmarinarum inventio, commercii 
inde et divitiarum augmenta, scientiarum naturalium pro- 
gressus, studium renascens et immoderata veneratio antiqui- 
tatis, magis etiam reformatio et aversio ab Ecclesia animos a 
pristinis moribus studiisque abstrahebant atque magnam vi- 
tae socialis, mentium et cogitationum mutationem in orbem 
occidentalem inducebant. Quae mutatio eo facilius accidit, 
quo citius et latius typi inventi ideas novas spargebant. Hinc 
veterum traditionum contemptus et desiderium non tantum 
vitae socialis immutandae, sed etiam novi aedificii philo- 
sophiae construendi ortum est. 

Id variis primum conatibus apparuit, donec Cartesius 
(t 1650) in Gallia, Baco (t 1626) et Locke (f 1704) in Anglia 
nova reformatae philosophiae fundamenta posuerunt, in- 
cipientes, id quod consilio consentaneum erat, ab inquirenda 
mentis humanae indole, num aliquid et quidnam cognoscere 
possit. Cartesius rationalismi viam ingressus est. In Anglia 
empirismus natus est, cui postmodum positivismi nomen in- 
ditum est. Kant (t 1804) rationalismum et empirismum in 
harmonicam unionem copulare studens infeliciter utriusque 
erroi-es in unum coniunxit. Quamquam magni huius systema- 
tis defectus nunc passim agnoscuntur, tamen eius principia 
adhuc philosophiam et communem cogitandi rationem inficere 
pergunt. 

Quod praesentem aetatem attinet, duplex potissimum in 
nostra re agitatur quaestio : 

1“ quaestio est, utrum res, quales in se sunt, cognoscamus 7 
necne. Sub hoc respectu inter se opponuntur realismus, qui 
affirmat, et idealismus, qui id negat asserens, hominem nihil 
nisi suas repraesentationes subiectivas cognoscere; qui igitur 
a sceptieismo parum differt. Idealismus diu in philosophia, 
praesertim germanica, dominatum tenuit; ex aliquo tempore 
autem conversio ad realismum aucta est. Sed adhuc forma 
■eius aliquatenus mitigata, subieetivismus, mentes regit. Qui 

parum intellegit, cognitiones ad obiecta a nobis distincta re- 
ferri et ab iis debere regi, sed profitetur, subiectum ipsum sibi 
normam cognitionis esse ideoque etiam plena in cogitando 
libertate frui. 

2® quaestio est, quinam sint cognitionum fontes sive viae 
ad veritatem. Sub hoc respectu hae doctrinae distingui pos- 
sunt: a) Positivismus (agnosticismus) solam experientiam 
fontem certae cognitionis habet, b) Irrationalismus (intuitio- 
nismus, iminanentismus) rerum superempiricarum apprehen- 
sionem admittit et tueri vult, attamen, cognitioni intellectuali 
diffidens, eam alieui experientiae emotionali a perspicientia 
intellectuali diversae tribuit itaque vitiat et pessumdat. 
c) Jntellectualismus genuinus scholasticus experientiam eum 
cognitione apte coniungit. 

3. Si generatim fiducia spectatur, quae cognitionibus no- 
stris tribuitur, distingui solet methodus dogmatica, quam 
vocant, quae sine examine omnibus cognitionum generibus 
fidit, et methodus critica, quae de veracitate et limitibus 
cognitionis examen instituit. Manifestum est, tale examen 
laudandum et in scientia de cognitione instituendum esse. 
Sed examen recte institui oportet, non ad modum eriticismi 
kantiani, quippe qui haud multum a scepticismo differt. 

Systematum falsorum refutationes systematicae cognitionis 
tractationi suis locis inseremus. 

Divisio. Materiam tractandam ita dividemus, ut primum 
generatim. de intellectus aptitudine ad verum cognoscendum 
agamus exponentes, quomodo de hac aptitudine recte ratio 
reddatur. Postquam hoc ostensum itaque simul indoles co- 
gnitionis explicata fuerit, de variis in veritate assequenda 
statibus mentis et maxime de eertitudine, deinde de via 
agemus, qua ad veritatem perveniatur, denique integrum am- 
bitum rerum describemus, quas cum maiore minoreve perfec- 
tione cognoscere valeamus. 


Caput I 

De intellectus aptitudine ad verum cognoscendum 

Art. 1. Hanc aptitudinem certam esse 

§ 1. Quomodo inquisitio instituenda sit 

Cum critica sibi proponat de cognitione veritatis examen 9 
instituere, sponte haec prima quaestio se offert, habeatne in- 
tellectus generatim facultatem ad verum cognoscendum sive 
ad res cognoscendas, ut in se sunt. De intellectu haee quaestio 
instituitur. Duplex quidem genus facultatum in nobis est, 
sensus et intellectus. Sed cognitio veritatis ad intellectum 
spectat, qui solus veritatem ut talem apprehendere, ei iudi- 
eando adhaerere, eam per certitudinem possidere potest. Et 
inquisitio in hanc facultatem intellectus per ipsum intellec- 
tum facienda est. Aliud enim medium non habemus. 

Sed hinc difficultas oritur, quo iure intellectus, de cuius 
ad cognoscendum aptitudine demum examen instituitur, iam 
ad cognitionem et ipsum hoc examen adhibeatur. Videmur 
enim circulum vitiosum committere, quia quaerentes de apti- 
tudine intellectus simul que huic quaest ioni per intellectum 
respondentes eandem aptitudinem iam supponere videmur, de 
qua- quaerimus. Haec est difficultas exordio criticae propria. 
— Duplici via procedi potest : 

1° Potest quis ad inquisitionem istam cum dubio serio ac- 
cedere, sitne revera intellectus aptus, ut res cognoscat, quales 
in se sunt. Animadvertit utique, intellectum cum evidentia 
multa ut vera et certa exhibere, velut propriam hominis ex- 
sistentiam, principia immediata et alia; in quo aptitudo eius 
ad verum manifestatur. Attamen non fidit huic intellectus 
evidentiae, sed serio timens, ne sit naturalis illusio, eviden- 
tiam istam demum examinare intendit, num ei fidere possit. 
Haec est methodus eriticismi falsi, cui iam Cartesius praelusit 
quamque Kant in „Critica rationis purae“ sequitur et ex 
modernis, qui scholastici non sunt, plurimi. 

2° Potest quis ita procedere. Videt esse absurdum non 
contentum esse evidentia, cum plus quam evidentia desiderari 

nequeat. Itaque de evidentia non serio dubitat. Sed videre 
vult, sitne revera facultas intellectus ad verum evidens et 
quomodo legitime huius ratio reddatur. Qui modus in- 
quirendi dubium methodicum vocatur. Hanc viam ingre- 
dimur. 

Haec methodus recta a quibusdam „dogmatismus“ ap- 
pellatur. Sed eum ista famosa voce tantum illa methodus 
significetur, quae sine ratione sufficienti firma asserta statuit 
et quae speeiatim in nostra re caece facultatibus cognosci- 
tivis fidit, revera dogmatismum non statuimus, quia nostrae 
in mentis aptitudinem fiduciae rationem reddimus. 

Primum igitur exponemus, quae sit recta via in hae quae- 
stione. Deinde aptitudinis intellectus ad verum cognoscendum 
rationem seientificam reddemus. 

Th. l. Qui initio eriticae seriam dubitationem de aptitudine intelleetus ad res co- 
gnoscendas statuunt, ad nullam certitudinem perveniunt, sed in scepticisnm 
haerent (1 p.). Dubitatio autem methodica tum de bac aptitudine tum de 
quibuslibet veritatibus merito adhibetur (2 p.). 

1.0 Dedar. 1. Supra iam indicavimus, hanc esse frequentem 
philosophorum methodum, ut criticam exordiantur cum seria 
dubitatione de intellectus aptitudine ad verum cognoscen- 
dum. Ostendimus, talem methodum non ducere ad finem, 
quem quis forte intendit, ut certitudo stabiliatur, sed ad 
contrarium. 

Propterea maxime dubitare solent, sitne mens ad verum cognoscen- 
dum apta, quod actus mentis intra nos, res vero cognoscendae extra nos 
sint (de quo dubio infra agemus). Ita enim fere ratiocinantur: „Actus 
psychici sunt accidens animae meae neque ex mente mea egredi pos- 
sunt . . . quo ipso vulgari realismo fundamentum subtractum est 

Talis critica pure negativa per se solam proxime tantum ad nescientiam 
et ad illum sceptieismum ducit, qui ad instar stationis mediae inter 
dogmatismum vulgarem et eritieismum positivum omitti non potest." l) 
Sed fallitur auctor putans, se ex tali dubitatione emergere posse. 

*) Ed. v. Hartmann: „Das BewuBtsein [Vorstellung, Gedanbe] ist 
Akzidens meiner Seele und kaun aus meiner Innerlichkeit nicht her- 
aus . . ., damit ist dem naiven Realismus jeder Boden entzogen . . . Eine 
solehe rein negative Kritik kann fur sieh allein zunaehst nur zum Nieht- 
wissen fiihren, zu jener skeptischen Weltansicht, welche ais Durehgangs- 
punkt zwischen naivern Dogmatismus und positivem Kritizismus un- 
entbehrlich erscheint." Das Gnmdproblem der ErkenntniBtheorie I 2 c. 

2. Dubitatio methodica illud dubium intellegitur, quod de 
aliqua veritate fingitur, donec evidentia eius appareat. Qui 
proinde eam adhibet, certitudinem, quam habitualiter pos- 
sidet, non retractat, sed ita dispositus est, ut solum ea ad- 
mittere velit, quae vel immediate evidentia vel saltem suffi- 
cienter probata sint. Itaque se sibi opponit et sibi quasi ne- 
scienti conatur rei vel immediatam evidentiam vel convincen- 
tia argumenta ostendere. Haec dubitatio vel est 'partialis, de 
aliqua tantum veritate, vel universalis, de aptitudine veritatis 
cognoscendae generali. Haee posterior solum in exordio cri- 
ticae locum habet. 

Demonst. L p. Qui serio de generali intelleetus aptitudine 11 
ad res cognoscendas dubitat, eo ipso implicite etiam de 
aptitudine omnis actus dubitat, quo certitudinem acquirere 
intendit vel de ipsa hae aptitudine intellectus vel de qualibet 
alia re. Ergo qui initio criticae seriam et universalem dubi- 
tationem de aptitudine intellectus statuunt, ad nullam cer- 
titudinem perveniunt itaque in scepticismo haerere debent. 

Alio modo. Ita dubitans absurdum circulum committit, 
quia per hunc eundem intellectum, de cuius aptitudine ad 
verum cognoscendum dubitat, certo cognoscere vult, qnae sit 
intelleetus indoles vel quid in alia quaestione tenendum sit. 

Demonst. 2. p. Dubitatio methodica de facultatum ad co- 12 
gnoscendum aptitudine et de aliis, licet evidentibus, verita- 
tibus merito adhibetur, si a) non eo ipso certitudo earum 
suspenditur, ut fit in seria dubitatione, id quod absurdum 
esse ostendimus, et b) si aptissima est, ut huius certitudinis 
ratio explicetur. Atqui utrumque ita est. Ergo. 

a) Dubitatione methodica certitudinem non suspendi 
colligitur ex conceptu dubitationis methodicae. 

b) Alterum aeque apertum est. In hac dubitatione enim 
in fundamentum certitudinis, de qua quaeritur, investigatio 
instituitur vel immediatam evidentiam vel convincentia argu- 

menta quaerendo. Quare in omnibus scientiis, theologia non 
excepta, talis dubitatio adhibetur et adhiberi debet. 2 ) 

Hanc igitur dubitationem instituemus de valore cogni- 
tionis intellectualis generatim, de certitudinis motivo, de 
experientia, de variis rerum generibus cognoscendis, ut per- 
suasio naturalis de valore cognitionis nostrae ad scientificam 
evehatur. 

Hinc simul liquet, criticam esse scientiam, quae vere nullo 
supposito nitatur 3 ), nimirum eo sensu, quod non e placitis 
proficiscatur, quorum rationem non reddat; attamen non sie, 
quasi de omnibus prius serio dubitare debeat. 

18 Nota. 1. Non tamen postulari potest, ut omnia demon- 
strentur. Demonstratur enim aliquid, si ex alio (eum cer- 
titudine) infertur. Iam vero superfluum et impossibile est 
omnia ex alio inferre. Superfluum est, quia multae veritates 
immediate evidentes sunt, e. g. principium contradictionis. 
Impossibile est, quia non omnia, in infinitum per alia de- 
monstrari possunt, sed tandem quaedam se ipsis manifesta 
esse debent. 

14 2. Ergo homo catholicus etiam fidei veritates assensu fidei 

minime retractato stricto examini scientifieo subicere potest. 
Nam ad tale examen non requiritur, ut veritas, certa iam et 
manifesta, serio in dubium vocetur. Finis enim inquisitionis 
scientifieae non semper is est, ut veritas detegatur, sed ut vel 
inveniatur vel, si iam inventa est, id quod accidit in veritati- 
bus fidei, distinete declaretur et demonstretur. Neque etiam 
quisquam nisi stultus ad veritates mathematicas dudum ab 
omnibus admissas ita examinandas accedit, ut eas interim 
seria mente dubias existimet. 

Quod illi non pauci ignorant, qui inquisitionem scientificam 
sine serio dubio fieri non posse opinantur ideoque saepe in- 
quisitiones theologi vel philosophi catholici non vere seientifi- 

2 ) 8. Thomas passim quaestiones suas incipit m dubitantis modum 

„Utrum Deus sit“, „Utrum Filius alius sit a Patre“. Cf. etiam s. Augu- 
stinum, e. g. De civ. Dei XIX e. 18 ; De libertate II c. 2 et alibi. 

*) YorBuseetKimgBlos. 

cas habent, quod non liberae, sed ligatae sint, quoniam pro- 
hibeatur veritates fidei „in dubium [scii, serium] vocare" . 

§ 2. Aptitudo ad veruui cognoscendum ostenditur 

Th. 2. Aptitudo intellectus ad «erum cognoscendum manifesta flt ra eo, quod n- 
«era in multis nos evidenter veritatem cognoscere videmus. 

Demonst. Si clare videmus, nos saltem saepe eum evidentia 15 
veritatem cognoscere, manifestum fit, intellectum habere 
aptitudinem, ut, saltem servatis certis condicionibus, verita- 
tem cognoscat. Ab esse enim ad posse valet illatio. Atqui 
saepe, praesertim in iudiciis immediatis, clare videmus nos 
cum evidentia veritatem cognoscere i. e. ita cognoscere, ut 
clare videamus contrarium impossibile et errorem exclusum 
esse. E. g. evidenter cognosco, idem non posse simul esse et 
non esse, tria et tria esse sex. Praesertim cum magna evidentia 
per conscientiam facta interna cognoseo, me dubitare, co- 
gitare, exsistere. Atque tam evidenter cognosco haec et similia 
esse vera, ut physica cum necessitate ad assensum cogar et 
constans saltem dubitatio impossibilis sit. Ergo. 

Itaque praesertim iudicia immediata, in quibus nempe evi- 16 
dentia maxima est, clare ostendunt, nos veritatis inveniendae 
capaces esse. Et quia iudicia immediata conscientiae speciali 
evidentia excellunt, cui nemo resistere potest, haec praesertim 
semper invincibile documentum nostrae veri cognoscendi ca- 
pacitatis appellatum est. Iam Augustinus contra scepticos 
coaevos imprimis ad facta interna, de quibus dubitari non 
possit, provocat: „Utrum aeris sit vis vivendi an ignis, du- 
bitarunt homines. Vivere se tamen et meminisse et intellegere 
et velle et cogitai’e et indicare quis dubitat! Quandoquidem, 
si dubitat, vivit; si dubitat, unde dubitet, meminit; si dubitat, 
dubitare se intellegit; si dubitat, certus esse vult; si dubitat, 
cogitat; si dubitat, scit se nescire; si dubitat, iudicat non se 
temere consentire oportere." 4 ) 

4) De Trinitate X 10 n. 14. Cf. ib. XY 12 ; De eiv. Dei XI 26 ; De 
vera religione c. 39 n. 73. 

W Nota. Quatenus iudieia immediate evidentia pro aptitudine 
mentis ad veram cognoscendum testimonium dicunt, quod 
refelli non potest, solidum criticae fundamentum sunt, a quo 
incipere cuique ulteriores inquisitiones suas superstruere 
potest. 

Et quia in his iudieiis propterea de veritate certi sumus, 
quia evidentiam habemus, simul ostendunt, quando de ve- 
ritate possidenda securi esse possimus: videlicet semper, 
quando evidentia adest seu quando clare perspicimus, rem ita 
se habere et aliter se habere non posse. Haec enim est ratio, 
cur in illis iudieiis certi simus. 5 ) 

Interdum initium inquisitionis criticae hoc ponitur, quod omnis fa- 
cultas ex natura ad suam operationem directa sit, quae in intellectu 
cognitio sit, nempe veritatis cognitio; ex quo sequatur, eum veritatem 
cognoscere posse. De liac quidem destinatione intellectus ad verum 
cognoscendum dubitari nequit, quae tamen non a priori statuenda, sed 
tantum ex actibus probanda est. A quibus igitur initium faciendum est, 
sicut supra factum est. 

Etiam J. Marechal in opere celebri Le point de depart de la m4ta- 
physique (1923 — 20) minus bene ab hoc fundamento egrediendum esse 
putat, quod intellectus ex natura, ad veritatem eamque totam cognoscen- 
dam directus sit. 

Th. <3. Intellectus etiam |ier se errorem vitare potest (I. p.). Attamen ialli potest 
per accidens (<L p.). 

18 i Dedar. Intellectum errorem cavere posse, iam implicite 
thesis praecedens ostendit. Exempla enim allata manifestant, 
eum verum agnoscere et a falso discernere itaque per se er- 
rorem vitare posse. Idem tamen amplius exponendum esse 
videtur. 

Demonstravimus, intellectum, quando evidentia fraatur. 
infallibiliter veritatem possidere. Sed non semper evidentia 
adest; plurima dubia sunt et saepe dubia manent. Si id ae- 
eidit et nihilominus intellectus ad iudicium progreditur, error 
fieri potest. Proinde quaestio oritur, num in tali dubio er- 
rorem cavere queat, an forte eum necessitate interna ad iudi- 
eandum proripiatur. Si id admittendum esset, intellectus iani 
desineret aptum instrumentum veritatis esse. 

5 ) De evidentia ut eriterio veritatis infra expresse agetur. 

Attamen non postulatur infallibilitas absoluta, ut omnis 
erreris possibilitas exclusa sit. Constat enim, saepe, antequam 
clare perspiciatur, quid verum sit, intellectum per volunta- 
tem ad immaturam iudicium determinari et falli. Tantum 
postulari potest, ut sit infallibilis per se, i. e. ut, quando se- 
cundum naturam suam agere permittitur, errorem cavere 
queat. Idem in horologio sufficere putamus, ut nempe sibi re- 
lictum et extrinsecus non impeditum tempus falsum non in- 
dicet; sin autem forte index extrinsecus pondere gravetur 
itaque acceleretur, talis error non per se, sed per accidens 
fieri dieitur. 

Simul elucet, infallibilitatem assertam non dicere, intellec- 
tum veritatem infallibiliter assequi posse (saepe eam non 
assequitur), sed. tantum, eum errorem vitare posse. 

Demonst. 1. p. Intellectus per se infallibiliter errorem 19 
vitare potest, si secundum naturam suam agens errorem non 
committit. Atqui ita est.. Periculum erroris tantum adest, si 
evidentia deest. Experientia autem interna constat, si id ac- 
cidit, intellectum non ex se ad iudicium properare, sed, nisi 
impediatur, ad ulteriorem rei inquisitionem tendere et, 
quamdiu eam non obtineat, a indicando abstinere. Quod mani- 
- festo etiam ex hoc colligitur: quando vera quidem evidentia 1 
adest, attamen non perfecta, i. e. quando quidem perspicitur, 
aliquid veram esse, sed non cum claritate valde lucida, nec ita 
intellectus ex se solo ad iudicium procedit 6 ); multo minus 
igitur, si nulla adest evidentia. 

Demonst 2. p. Intellectus teste experientia non raro fal- 20 
litur. Atqui non fallitur per se, ut demonstratum est. Ergo 
fallitur et falli potest per accidens. 

Fallitur autem, quatenus praepropere, re non sufficienter 
perspecta, ad iudicium determinatur. Haec determinatio 
potissimum per voluntatem fit, quae intellectum ad iudican- 

8 > Cf . infra. De certitudine libera. 

dum impellit propter affectionem ad rem, ex impatientia vel 
ex aliis motivis. 7 ) 

Plerumque docent 8 ) intellectum deficiente evidentia ad iudicandum 
determinari tantum per voluntatem eamque liberam. Hi defendunt id- 
que necessarium putant, intellectum ad errorem numquam per actus 
cognoseitivos determinari, e. g. per apprehensiones speciosas, vividas 
imaginationes, perceptiones sensitivas, quae, sufficienti reflexione in 
obiectum impedita, intellectum (saltem ad momentum) ad iudicandum 
abripiant. Si hoc accideret, aiunt, falsitas ex intellectu ipso proveniret. 

Attamen intellectum semper voluntate tantum, numquam actibus 
cognoscitivis ad falsum determinari, non satis probari videtur. Etenim 
a) tot iudicia falsa, ad quae in rebus magnam evidentiae speciem 
habentibus saepe inducimur, omnia a voluntate determinari vix est 
credibile, b) In somniis intellectus multa falsa iudicia elicit, quae 
certe non omnia a voluntate, sed immediate ab apprehensionibus, 
praesertim phantasmatibus determinata sunt; et hoc ideo, quia suffi- 
ciens reflexio deest, qua intellectus falsam apprehensionum speciem 
detegere possit. Idem aliquando in statu vigili accidere posse, si intel- 
lectus a sufficienti reflexione impeditur, non apparet, cur negandum sit. 

Neque necessarium videtur talem exquisitam infallibilitatem de- 
fendere. Nam etsi illud accidit, non propterea intellectus desinit esse 
infallibilis per se. Nam sic non agit secundum suam naturam, sed ex 
impedimento. Praeterea in his eventibus saltem post iudicium im- 
maturum, ut primum reflexionis facultas redit, defectum evidentiae 
detegere et iudicium iterum suspendere potest. 

21 Obiectiones. 1. Solus Deus infallibilis est, ergo non intellectus hu- 
manus. — Ilesp. D. i. e. nemo alius habet infallibilitatem absolutam 
sine possibilitate erroris et insuper non participatam C. non talem, 
quam supra homini adseribimus, limitatam et insuper participatam n! 

2. Omnes dicimus hominem sive intellectum humanum ex natura sua 
fallibilem esse. Atqui secundum thesim ex natura sua infallibilis esset. 

H esp. D. mai. homo ex natura sua fallibilis est, quatenus etiam vo- 
luntatem causam errorum includit C. intellectus Sd. i. e. talis est 
natui a eius, ut per accidens falli possit, quatenus evidentia carere ef: 
in tali casu simul incaute determinari potest extrinsecus C. talis est 
natura eius, ut falli possit per se, nempe ut sibi relictus in errorem 
impingat N. Cd. min. 

*Th. 4. Itaque doctrina Cartesii de fundamenta fortitudinis et initio philosophandi 
approbari nequii. 

Declaratio doctrinae. Cum de initio philosophandi agimus, 
quomodo nempe philosophia ab ipsa inquisitione in faculta- 

De causis errorum vide infra, ubi de statibus mentis in asse- 
quenda ventate agitur. 

8 ) g.rSuares. .Disp, met. d. 9 s. 2 n. 6. 

tem cognoscendi incipere debeat, silentio praeterire non licet 
doctrinam hac in re celebrem, quam Cartesius de certitudinis 
fundamento protulit. 

Cartesius (Rene Descartes f 1650) eodem fere tempore, 
quo in Anglia Baco Verul. (t 1626) empirismi semina sparsit, 
in Gallia alter recentis philosophiae auctor exstitit. Permotus 
statu philosophiae non laeto sui temporis, quo philosophia 
scholastica neglegebatur neque alia solida praesto erat, sibi 
proposuit aedificium philosophiae ex integro reconstruere et 
imprimis fundamentum certitudinis, a quo incipiendum sit, 
stabilire; hanc enim inquisitionem philosophia peripatetica 
data opera non instituerat. Sed in eo consilio prosequendo 
non quidem aliqua capita philosophiae scholasticae complere 
vel emendare studuit, sed totam abieeit tantumque ingenium 
suum secutus est. 

Cartesium in philosophiam scholasticam haud magnum 
studium contulisse, elucet ex epistula ad Mersenne 1640 data, 
in qua scribit, se ex 20 annis nullum scholasticum legisse et 
tantummodo nomen Conimbrieensium tenui memoria retinere. 

1° Itaque investigationem suam incipit quaerendo, quid 
sit illud, de quo nullum possit esse dubium, quod proinde 
fundamentum esse debeat, cui aedificium philosophiae super- 
struatur. «Dubitabimus imprimis 4 *, inquit „an ullae res sen- 
sibiles aut imaginabiles exsistant; primo quia deprehendimus, 
interdum sensus errare . . . deinde quia quotidie in somniis 
innumera videmur sentire aut imaginari, quae nusquam 
sunt.“ «Dubitabimus etiam de reliquis, quae antea pro ma- 
xime certis habuimus . . . Ignoramus enim, an forte nos tales 
Deus creare voluerit, ut semper fallamur. 44 

20 Invenit autem, de uno se dubitare non posse, nempe se 23 
cogitare et proinde exsistere. „Sic reicientes omnia, de quibus 
aliquomodo possumus dubitare . . . facile supponimus, nullum 
esse Deum, nullum caelum, nulla corpora . . . non antem nos, 
qui talia cogitamus, nihil esse; repugnat enim, ut putemus, 
id, quod cogitat, eo ipso tempore, quo cogitat, non exsistere. 

Ae proinde haec cognitio ego cogito, ergo sum est omnium 
prima et certissima." 9 ) 

Hanc veritatem certissimam et unam ex primis esse, clarum 
est. Sed non est nova inventio a Cartesio facta. Iam diu ante 
Cartesium Augustinus contra Academicos et scepticos aetatis 
suae inculcaverat, homini quamquam de omnibus dubitanti 
unam veritatem dubiam esse non posse, „vivo, ergo sum" ; 
proinde impossibile esse de omnibus dubitare. 10 ) 

3° Videns autem, hoc primum propterea indubium esse, 
quod distinete percipiatur, concludit, universale certitudinis 
criterium, quo infallibiliter veritas agnoscatur, esse claram 
et distinctam, perceptionem. „In hae prima cognitione [cogito, 
ergo sum] nihil aliud est quam clara quaedam et distincta 
perceptio eius, quod affirmo; quae sane non sufficeret ad me 
certum reddendum, si posset urnquam contingere, ut aliquid, 
quod ut ista clare et distinete perciperem, falsum esset, ae 
proinde iam videor pro regula generali posse statuere, illud 
omne esse veram, quod valde clare et distinete percipio." 11 ) 

4° Invento hoc eriterio iam certitudinem eorum, de quibus 
antea dubitaverat, restituere et philosophiam tuto funda- 
mento superstruere aggreditur. Invenit, etiam suprema prin- 
cipia clare et distinete percipi ideoque vera esse, ut prin- 
cipium contradictionis, axiomata ,ex nihilo nihil fit' et 
.causa debet saltem tantum perfectionis continere quantum 
effectus'. Ex his ad. exsistentiam Dei pervenire conatur. Nam 
animadvertit in se ideam Dei, entis infiniti, quae, cum ex 
nihilo nihil fiat, causam habere debeat; sed aliam habere non 
posse praeter ens pariter infinitum, cum causa non possit 
minoris perfectionis esse effectu. Ergo eam a Deo menti in- 
ditam esse ideoque Deum exsistere concludit. 12 ) 

<J ) „Principia philosophiae' - ' I n. 4 5 7. In Iioe opero praecipuo sy- 
stema sunm evolvit. De doctrina Cartesii inter alios cum diligentia 
tractat Mercier, Criteriologie generale® 56 — 83 200 — 210. 

10 ) Cf. supra n. 15. 

W) Medit. 3. 

i 2 ) Etiam alio argumento Dei exsistentiam ostendit, cui saepe pri- 
mum locum assignat, videlicet ex idea clara Dei entis a se, in cuius 
comprehensione exsistentia contineatur. Hoc argumentum, quod onto- 
logicum vocant, invalidum esse in theodicea demonstratur. 

5° Ex demonstrata exsistentia Dei iterum criterium suum 24 * 
confirmat. „Possurn enim", inquit, „mihi persuadere, me 
talem a natura factum esse, ut interdum in illis fallar, quae 
me puto quam evidentissime percipere . . . Postquam vero 
percepi, Deum esse illumque non esse fallacem, atque inde 
collegi, illa omnia, quae clare et distinete percipio, neces- 
sario esse vera, nulla ratio afferri potest, quae me ad du- 
bitandum impellat. Atque ita plane video, omnis scientiae 
certitudinem ab mia vera Dei cognitione pendere." „ Plane 
video, omnis scientiae certitudinem et veritatem ab una vera 
Dei cognitione pendere, adeo ut, priusquam illum nossem, 
nihil de ulla re scire potuerim." 13 ) 

Porro ex Deo ulterius ad mundum externum pervenire 
eonatur: eum cognitio nostra magna cum evidentia naturali 
mundum existentem exhibeat, Deus autem verax naturam 
mendacem condere non potuerit, de mundi exsistentia dubi- 
tari non posse. Quid autem ulterius de naturis rerum affir- 
mandum sit, pariter deducendum esse ex claris et distinetis 
earum ideis, quas habemus (fere secundum methodum, qua 
etiam multi phaenomenologistae hodierni utuntur simpliciter 
argumentantes ex intuitione essentiarum, quam sibi tri- 
buunt). Ex his ideis ulterius colligit, essentiam corporum 
tantum in extensione consistere, cum corpus cogitari nequeat 
sine extensione, omnia autem alia in corpore mutabilia sint; 
essentiam vero animae sive spiritus consistere tantum in 
cogitatione (generaliter sumpta), quoniam similiter hoc 
unicum sit, sine quo concipi nequeat. Ex his alia doctrinae 
capita (pariter erronea) per similem rationalismum deducit. 

Hoc loco tantum doctrinam Cartesii de fundamento certi- 
tudinis examinamus praetermissis aliis, quae fundamento im- 
ponit. 

Demonst Systema Cartesii de certitudinis fundamento et gf 
initio philosophandi tum in se spectatum tum spectato modo, 
quo proponitur, approbari nequit. Nam 

M) Medit. 5. 


‘1 Douat, Gerit i a 

1. Proponitur cum intolerabili contemptu philosophiae 
perennis et neglecta lege continuitatis, quae tanti in scientiis 
momenti est. Cum mens humana in novis inveniendis erroris 
periculo valde obnoxia, sit, ea, quae maiores unanimi consensu 
per saecula statuerunt, eum diffidentia, proprii iudieii caute 
examinanda et perficienda sunt, non vero a novis semper 
exordiendum est. 

Ipse autem asserit, neminem ante se vera philosophiae 
principia firmiter tenuisse. „Plerique eorum, qui posteriori- 
b» hisoe saeculis philosophi esse voluerunt, Aristotelem 
caeco impetu secuti sunt . . . Unde concludendum est, eos, 
qui quam minimum didicerunt illorum omnium, quae hac- 
tenus nomine philosophiae insigniri solent, ad veram per- 
cipiendam quam maxime esse idoneos/' „Omnes res, de quibus 
dicendi occasionem habui, ita me explicasse existimo, ut, qui 
illum [librum meum] cum attentione legent, rationem habi- 
turi sint sibi persuadendi, non opus esse alia principia 
quaerere, quam ea, quae tradidi, ut ad altissimas quasque 
notitias, quarum mens humana est capax, perveniatur." 14 ) 

2. Quod dubium attinet, Cartesius ab adversariis im- 
pugnatus declaravit, de veritatibus religiosis se dubitare no- 
luisse. Quod autem dubium de ceteris veritatibus spectat, 
multi quidem considerata intentione eius dubium solum me- 
thodicum adfuisse defendunt, sed alii attentis verbis et ra- 
tionibus, ob quas dubitandum esse dicit, potius serium du- 
bium intellegendum esse arbitrantur. Certe plerique philo- 
sophi moderni dubium cartesianum serium interpretantur 
et Cartesius saepe laudibus celebratur, quod philosophiae ius 
vindicaverit liberrimae inquisitionis sive ius de omnibus, 
etiam de veritatibus fidei (serio) dubitandi, donec seientifice 
demonstratae sint. 

=»26 3. Quatenus solum principium primum „Cogito, ergo sum" 

indubitatum ponit, sibi non constat. Nam dubium de mentis 
veracitate aeque ad hoc principium extendere debuit. Prae- 
terea verum non est, tantum factum propriae exsistentiae iro- 


14) Prine, pliilos., Praefatio. 

mediate evidens ease; etiam alia immediate evidentia sunt, 
praesertim principium, contradictionis. 

4. Quod criterium ideae clarae et distinctae attinet, non 
liquet, utrum ideam, claram intellegat evidentiam mere 
subiectivam, an vero evidentiam innixam perspectae veritati 
obieetivae seu, aliis verbis, utrum dicere velit, nos in aliqua 
re formaliter propterea esse certos, quod cognitio nostra 
clara sit, an vero propterea, quod rem ita se habere clare 
perspectum sit. Cognitio non est norma, obiecti, sed obieetum 
est nonna cognitionis, quae hunc finem habet, ut obieetum, 
quale est in se, manifestet. Cartesius certe auctor fuit, ut in 
recenti philosophia essentialis relatio cognitionis ad obieetum 
ab ea independens neglegeretur. 

Praeterea aperturo, circulum committit, cum criterium 
omnis certitudinis dependens reddit a veracitate Dei, huius 
autem exsistentiam iterum in hoc criterio niti dicit. 

Licet, varia doctrinae capita hoc saltem modo, quo a Car- 
tesio tradita sunt, a posteris retenta non sint, tamen „eius 
hostilis scholae veteris aggressio et conatus ille, quo per prin- 
cipium subiectivismi philosophiam in novam plane viam 
dirigeret, eo magis industrios imitatores nacta sunt". 15 ) 

Art. 2. De veritate 

Cum critica inquirere debeat, num et qua ratione intellee- 27 
ius aci veritatem pervenire queat, prima eius quaestio videri 
possit haec esse, quid sit veritas. Sed haec quaestio apte 
tractari nequit, nisi simul supponitur nos veritatem assequi 
posse. Idcirco prius aptitudinem mentis ad verum cognoscen- 
dum demonstravimus. 

Hoc loco tantum de ea veritate agendum erit, qua cogni- 
tiones verae dicuntur, sive de veritate logica. 

Veritas enim triplex potissimum distinguitur: a) Veritas 
logica, quae de cognitionibus intellectus praedicatur, est eon- 
formitas cognitionis (sive adaequatio intellectus) cum re. 

1B ) Kleutgen, Pliilosopliie der Vorzeit 2 n. 3. 

ij) Veritas ontologica, quae de rebus praedicatur, est confor 
mitas rei eum idea sua; propterea enim oratorem, amicum 
dicimus veros, quia ideae et definitioni oratoris vel amici, 
quas in mente gestamus, conformes sunt, e) Veritas morali s 
seu potius veraeitas, quae de sermonibus praedicatur, est con- 
formitas sermonis cum loquentis cognitione; propterea enim 
alicuius sermonem veracem dicimus, quia non mentitur seu 
alia profert, quam in mente gerit. 

Th. 5. Veritas logica est coiiforiniias cognitionis (seu adaequatio intellectus) cum re. 

28 Declar. 1. Thesis proponit definitionem communem et 
antiquam in philosophia aristotelico-scholastica. Aristoteles 
hac ratione verum et falsum definit: «Enuntiare, id, quod est, 
non esse, vel id, quod non est, esse, falsum est; sed enuntiare, 
quod est, esse, et quod non est, non esse, verum est." 16 ) Etiam 
s. Thomas perpetuo similia dicit: «Veritas intellectus (est) 
adaequatio intellectus et rei, Secundum quod intellectus dicit 
esse, quod est, vel non esse, quod non est." 17 ) «Verum est in 
intellectu, secundum quod conformatur rei intellectae." 18 ) 

Si veritas dicitur conformitas cognitionis cum re, non po- 
stulatur, ut cognitio rem adaequate exprimat, sed solum ne 
id, quod exprimit, a re difforme sit. Et res, quacum conformi- 
• tas postulatur, latissime intellegitur vel exsistens vel possi- 
bilis vel negativa, nempe quodlibet obieetum, de quo fit 
assertio. 

29 2. In genuina veritatis notione vindicanda pugna nobis est 
contra varias sententias modernas, imprimis vero adversus 
veritatis falsifieationem, quam idealismus sive subiectivismus 
committit. 

Idealismus negat cognitionem esse similitudinem obiecti 
ab ea independentis, cui conformari debeat. Sed asserit, 
obieeta cognitione efformari, ideoque in cognitione conformi - 

m) Met. IV 7 (1011 b 25) . Ox. IX 10 (1051 b 3—8) ; Cat. 5 (4 b 
8 — 10 ). 

17 ) G. gent. I 59. 

is) i q . 16 a. 1. Cf. ib. q. 21 a. 2 . 

tatem quidem eum sublecto eiusque legibus sive indole, non 
autem eum rebus transubieetivis locum habere. Quia nihilo- 
minus cum universali hominum consuetudine veritatem et 
falsitatem admittere coguntur, vitiatas definitiones effingunt. 
Dicunt enim vel veritatem esse cognitionum conformitatem 
cum legibus mentis sive conformitatem earum inter se 10 ), vel 
illam cognitionem veram habent, quae ab omnibus recta 
agnoscatur sive quae opinionibus cuiusque aetatis con- 
gruat. 20 ) 

Alii veritatem intellegunt conformitatem symbolicam inter 
cognitiones et res. Supponentes nos non cognoscere res (saltem 
metaphysicas et religiosas), quales in se sunt, affirmant, ea, 
quae de rebus apprehendamus, esse tantum earum symbola 
a cognoscente efformata, rebus ipsis quidem dissimilia, at- 
tamen in repraesentando earum vices gerentia. E. g. asserunt, 
Deum resque religiosas «incognoscibiles" esse, varias autem 
de his opiniones atque etiam dogmata catholica symbola esse, 
quibus diversi homines sive aetates haec incognoscibilia 
subiective apprehendant sibique repraesentent. 

Interdum etiam error relativismi in ipsam veritat is defini- 
tionem influit. Relativistae, cum affirmant veritatem tantum 
relativam, non vero absolutam et immutabilem esse, eam non 
reponunt in conformitate cum ordine essendi constanti atque 
immutabili, quem ignorant, sed in congruentia mutabili cum 
proprietatibus, indigentiis et opinionibus diversorum ho- 
minum sive aetatum. 

Sunt denique, qui ex mente pragmatismi veritatem in 

utilitate consistere doceant. 



19 ) Veritas, inquit Kant, consistit „in conformitate cum legibus in- 
tellectus", ,, in consonantia omnium cogitationum inter se“ ; «falsum 
est, quorl communibus et necessariis reg-ulis intellectus contradicit. (Die 
Wahrheit besteht „in der tlbereinstimmung mit den Gesetzen des Ver- 
standes", „in der Ubereinstimmung aller Gedanken mit den Gesetzen 
des Denkens und also untereinander" , „in der Zusammenstimmung der 
Erkenntnis mit sieh selbst" ; was «den allgemeinen und notwendigen 
Regeln des Verstandes widersprieht, ist falseh".) 

20 ) Allgemeingiiltigkeit. Terminus germanicus „Gelten“ iu reeen- 
iissima philosophia saepe adhibitus parum claram et constantem signi- 
ficationem habet. Generatim fere significat, aliquam assertionem obiee- 
tive spectatam habere veritatem; quae veritas deinde varie a variis 
explicatur. 

30 Demonst. 1 . Definitio veritatis illa est admittenda, quae 
cum universali eoneipiendi et loquendi usu congruit. Atqui 
haec est definitio dicens veritatem esse conformitatem co- 
gnitionis cum re. Omnes enim ideo assertionem sive iudicium 
verum vocant, quia de re id iudicat, quod cum ea congruit, 
et ideo negant id verum esse, quia enuntiat, quod cum re non 
convenit. Iudicium asserens Hierosolyma, eversa esse a Tito 
verum appellant, quia cum facto historico congruit, iudicium 
autem affirmans ea a Traiano esse eversa falsum dicunt, quia 
enuntiat, quod cum facto non convenit. Ergo veritas de- 
finienda est eonformitas cognitionis sive adaequatio intellec- 
tus cum re. 

Similiter liquet, falsitatem logicam esse difformitatem co- 
gnitionis cum re. 

31 2. Definitio statuta amplius confirmatur et illustratur fal- 
sitate oppositarum, conceptionum, quae supra commemoratae 
sunt et potissimum ex subiectivismo idealistico proveniunt. 
Quae' generatim propterea falsae sunt, quia supponunt, co- 
gnitiones non imitationes obiectorum, sed. potius productiones 
esse: propterea veritatem non in conformitate cum obiectis, 
sed potius in congruentia cum cognoscentium indole, legibus, 
indigentiis reponunt. 

Speciatim veritas non est congruentia cognitionum cum 
legibus intellectus vel convenientia earum inter se. Obiecta 
enim sunt norma intellectus in cogitando, non vero intellectus 
norma obiectorum est. Calculatio mathematica non propterea 
vera est, quia cum legibus mathematicis, sed quia eum ordine 
obiectivo concordat. 

Nec veritas in eo consistit, quod cognitio ab omnibus om- 
nino vel ab omnibus alicuius aetatis sive classis recta agnosci- 
tur. Sed e contrario propterea agnoscenda est, quia vera seu 
ordini reali conformis est. Et universales persuasiones ipsae 
possunt esse falsae, velnt antiqua opinio de motu solis. 

Nec veritas symbolica genuina veritas est. Veritas enim ab 
omnibus in eo reponitur, quod res ita exprimitur, ut in se est. 
Si tantum symbolum rei dissimile apprehendo, res ut in se 
est me lafcst; quod symbolistae expresse concedunt. Atque 

etiam contraria symbola simul veritatem haberent, e. g. poly- 
theismus, theismus, pantheismus, qui omnes dicuntur esse 
symbola eiusdem incognoscibilis divinitatis. 

Nec veritas relativa et mutabilis est, quasi congruere 
debeat eum mutabilibus hominum et aetatum qualitatibus, 
indigentiis, opinionibus. Quod verum vel falsum est, semper 
verum et falsum est, quia conforme vel difforme est cum 
ordine reali ab hominibus independenti. 

Multo minus veritas est utilitas ad fines practicos, ut 
pragmatismus opinatur. Veritas et utilitas sunt res diversae. 
Neque semper eoniunctae sunt; saepe veritas inutilis est ad 
fines practicos et falsitas contra utilis esse potest. 

Definitionis explicatio accuratior, PtftnMo veritatis modo statuta 
philosophis scholasticis communis mt. Sed attentius considerata 
duplicem interpretationem admittit. Prout enim , .cognitio" conformis 
vel intellegitur subieetiva vel obiectiva, etiam veritas intellegi potest 
vel 1) eonformitas actus cum re vel 2) coutormitas coctiitioms ob- 
iectivae cum re seu eonformitas ohiecti formalis cum ubmeto mate- 
riali (i. e. rei, ut repraesentatur, cum re, sicut in se est). Priori modo 
multi, cum Suarez'- 21 ) veritatem accipiunt, alii modo posteriori. Multi 
vero hoc discrimen non attendere videntur. 

Secundum defensores prioris sententiae veritas huius iudicii 
,, planetae gyrant circa solem“ in eo formuliter consisteret, quod ipse 
actus hoc enuntians, quia est similitudo obiecti, cum obiecto conformis 
est. Secundum alteram sententiam veritas illius iudicii in eo con- 
sisteret, quod assertio expressa sive obiectum formale, planetas gyrare 
circa solem, cum realitate ipsa astronomica seu obiecto materiali con- 
formis est. In hae sententia etiam actus ipse dici potest verus, sed per 
denominationem a veritate enuntiati seu obiecti formalis: vocatur 
verus, quoniam verum asserit. Videmur reapse hoc dicere velle, si 
quandoque actum ipsum verum appellamus, nempe ,hunc actum verum 
exprimere* . 

Haec altera sententia praeferenda est, quia cum communi modo lo- 
quendi hominum magis concordat, Etenim a) quando de veritate loqui- 
mur, quam rogicam appellavimus, fere semper significamus conformi- 
tatem eius, quod repraesentatur, cum ordine rerum, ut in se est, idque 
ita, ut simul nobis conscii simus, nos ita vocabulo veritatis sensu maxime 
nativo uti. Dicimus enim veritatem inquiri, inveniri, ignorari, cognosci, 
certitudinem esse firmum assensum in veritatem, id, quod judicemus, 
verum esse; in his et similibus formulis veritatem intellegimus con- 
formitatem eius, quod iudicamus vel iudicandum est, eum re in se. 

21 ) Cf. Disp. metaph. d. S s. 1 n. 3 — 3. 



24 De intellectus aptitudine ad verum cognoscendum 

Pariter legimus, homines ,,ad agnitionem veritatis venire" (1 Tim. 2, 4), 
eos „resistere veritati" (2 Tim. 2, 25) et „a veritate auditum avertere" 
(ib. 4, 4), „testimonium perliiberi veritati" (Io. 5, 33) ; in his 6imiliter 
de veritate logica sermo fit eaque intelligitur conformitas assertionis 
cum re ipsa. — b) Si nomine . veritatis primario eonformitatem actus 
exprimere intenderemus, declarari non posset, cur nemo umquam eon- 
formitatem actus cum obiecto formali veritatem vocet. Cum haec con- 
formitas semper adsit, quia actus necessario conformis est cum obiecto 
suo formali, quod exprimit, omnia iudicia vera dicenda essent. 

Ita etiam s. Thomas scribit: „Ad id in intellectu veritas pertinet, 
quod intellectus dicit, non ad operationem, qua id dicit . . . Illud, quod 
intellectus intellegendo dicit et cognoscit, oportet esse rei adaequatum, 
ut scilicet ita sit in re, sicut intellectus dicit." (C. gent. I 59.) 

Th. 6. Veritas tantum in iuilicio invenitur; sed etiam talsitas ei inesse potest (1. p.). 
Apprehensio vero, quae nihil affirmat, neque veritatem neque falsitatem 
continet (2. p.). 

Bettionst 1 . p. A) Veritas tantum in illa cognitione in 
veniri potest, quae se ad aliquam rem convertit exprimens 
sive dicens eam sie vel aliter se habere. Ita enim id, quod dc rc 
dicit, rei conforme esse et sic cognitio vera esse potest. Sin 
autem cognitio de nulla re quidquam dicit, talem conformita- 
tem habere nequit. Atqui tantum iudiciuin ad aliquam rem 
se convertit, nempe ad rem subiecto exhibitam eamque sic 
vel aliter se habere affirmat; e. g. ,Deus est aeternus' . Idea 
autem, quae nihil affirmat, tantummodo aliquid sistit, velut 
, aeternus', sed de nulla re id enuntiat. Ergo. 

Aliter. Veritas est conformitas inter cognitionem et rem 
seu inter id, quod cognitio de aliqua re exprimit sive dicit, et 
hanc rem, sicut in se est. Atqui tantum in iudicio talis con- 
formitas inveniri potest. Nam solum indicium se convertit 
ad certam rem eamque sic vel aliter se habere affirmat, tri- 
buens ei aliquod praedicatum seu exprimens de ea identitatem 
eum aliquo praedicato; quae identitas asserta eum re, ut est 
in se, conformis esse potest. 

Nota. Non pauci Beholaatici, ut Capreolus, Eonseca, Suarez, Conim- 
briccnaes, Urrfthuru etiam simplici apprehensioni veritatem logicam 
tribuunt, quoniam adsit conformitas inter actum apprehensionis et 
eius obieetum formale. Attamen hic usus videtur solum philosophicus 

esse. Usus vulgaris ideae veritatem non tribuit, quia conformi tatem 
actus cum obiecto formali veritatem non vocat, ut supra indicavimus. 

Hi auctores, ut tamen concordent eum Aristotele et s. Thoma, qui 
soli iudicio veritatem addicere videntur, ulterius addere solent, in 
iudicio veritatem perfectius inesBe quam in apprehensione; in iudicio 
enim cognosci veritatem adesse, in apprehensione eam tantummodo 
adesse, non vero cognosci. 22 ) Veram quidem est, in iudicio implicite 
saltem veritatem cognosci. Attamen hoc non videtur proprium et pe- 
culiare illud discrimen esse inter modum, quo indicium et quo appre- 
hensio ad veritatem se habent. 

B) Multa iudicia falsa suat. Ergo iudicio, talsitas inesse 35 
potest. — Et quidem propterea iudicium falsitatem continere 
potest, quia ad certam rem se convertit exprimens de ea iden- 
titatem vel. diversitatem cum aliquo praedicato, quae a re ipsa 

difformis esse potest, e. g. dicens duellum honestum esse. 

I 

Demonst. 2. p. Apprehensio, quae nihil iudicat, sed tan- g§ 
tum aliquid concipit, e. g. , album', ad nullam rem sive sublec- 
tum se convertit tribuens ei identitatem vel diversitatem cum 
illo, quod concipit, dicens e. g. ,nix est, aiba% , gramen est 
album'. Propterea neque eum certa re conformis neque ab ea 
difformis dici potest, quia ad nullam rem se refert. Ergo ap- 
prehensio, quae nihil affirmat, nec veritatem nec falsitatem 
continet. 

Quae modo exposita sunt, s. Thomas ita exprimit: ,, Veritas 
est tantum in intellectu componente et dividente, non autem 
in sensu neque intellectu cognoscente, quod quid est [i. e. in 
apprehensione] .“ „Quando iudicat rem ita se habere, sicut est 
forma, quam de re apprehendit, tunc primo cognoscit et dicit 
verum. Et hoc facit componendo et dividendo." 23 ) 

Qbiectiones. 1. Etiam apprehensio veritatem habet, quia semper 37 
v. g. apprehendens ens vel circulum, conformis est cum hoc obiecto 
formali. — Besp. N. assertum. Ad rat. D. et haec conformitas actus 
cum obiecto formali est id, quod homines veritatem appellant N. haec 
conformitas adest quidem, attamen de ea non agitur C. — Spectata 
conformitate actus cum obiecto formali, quae vix umquam veritatis 
nomine honestatur, nulla fit comparatio inter iudicium et ideam. Immo 
haec conformitas semper adest, etiam in falso iudicio, quia actus ne- 
quit aliquid (obieetum formale) exprimere, nisi ei conformis est. 

Cf. Urrdbnru. Los. p. 418 ss. 

23) 1 q: 16 a. 2. 

2. Quod apprehensio exprimit, e. g. ,album*, etiam conforme est 
sina aliquo obiecto materiali, v. g. nive. Ergo etiam veritas tamquam 
eonformitas cum obiecto materiali de apprehensione praedicari potest. 
— Eesp. D. ant. et hoc dicitur de nive N. exprimitur sine relatione 
ad nivem C. Ideo haec eon formitas de apprehensione ipsa praedicari 
non potest; alioquin eodern iure etiam xalsita» de eadem apprehensione 
praedicanda esset, quia , album 1 non est conforme cum gramine. 

3. Si cetum ut piscem apprehendo, piscis dicitur falsa apprehensio; 
ergo apprehensio falsa esse potest. — Jiesp. I). ant. dicitor falsa appre- 
hensio tamquam praedicata de ceto, i. e. iudieimn eat falsum O. (, .cetum 
tamquam piscem apprehendere 11 - iam est iudicare) apprehensio in se 
sola spectata N.# 

4. Nonnumquam obtectam aliter apprehenditur ac est; v. g. sol 
apprehenditur parvus, cum sit magnus. — lie.vp. D. in apprehensione 
intellectuali N. in sensitiva (de qua nunc non agitur) Tr. 

=38 ^Quaedam apprehensiones veritatem participant. Quod 
supra dictum est, apprehensionem veritatem non habere, 
aliqua restrictione indiget (quae ceterum iam per additamen- 
tum apprehensio, quae nihil affirmat" indicabatur). Sunt 
enim quaedam apprehensiones, quae non quidem formaliter 
iudicia sunt, attamen aliqua ratione naturam iudicii imitan- 
tur et quasi virtualiter iudicia sunt et ita etiam veritatem 
imperfecte participant. Hae sunt perspicientia, apprehen- 
sio intuitiva et complexa. 

1. Perspicientia complura comparat eorumque relationem 
percipit, e. g. identitatem subiecti et praedicati, eonsequen- 
tiam syllogismi, at non formaliter affirmando, sed tantum 
perspiciendo et quasi audiendo. Imitatur proinde aliqua ra- 
tione iudicium eiusque veritatem, attamen non est ipsum in- 
dicium, quippe quod tantum praeparat. 

2. Apprehensio intuitiva immediate rei exsistentiam, ut in. 
se est, percipit. Invenitur in experientia interna actuum pro- 
priorum. Ergo virtualiter iudicium de exsistentia rei per- 
ceptae est ideoque etiam veritatem iudicii aliqua ratione par - 
ticipat. 

3. Appr&hensio complexa complures notas ut identicas pro- 
ponit, e. g. ,Deus omnipotens''. Quare, si haec coniunctio ab- 
solute et serio fit, apprehensio aliquo modo iudicium eiusque 
veritatem imitatur. (Sin autem duarum idearum coniunc- 

tionem, quam v. g. ab alio factam [Deum non esse aeternum] 
audio, solum in modum quaestionis apprehendo, apprehensio 
complexa non oritur, quia ego notas non serio complector sive 
eoniungo. Sed mentis tantum quaedam comparatio adest.) 

Nihilominus falsae, sicut iudicium, istae apprehensiones esse non 
possunt. Perspicientia nexum aliquem inter subiectum et praedicatum 
non absolute statuit, sed tantum percipit eum his rationibus, quae et 
sieut se manifestant, suaderi; id vero numquam falsum est, etiamsi 
nexus ipse per iudicium absolute affirmatus falsus esset. Apprehensio 
intuitiva intellectus (conscientiae) falsa esse nequit, quia intellectus 
affectionem internam intueri nequit, quae non est. Tantum apprehensio 
complexa aliquam falsitatem habere potest, quando serio duas ideas 
ut sociabiles vel eoniunetas exhibet, quae sociabiles vel coniunetae non 
sunt, ut „Deus iniustus 11 , „voluntas libertate carens 11 . Talis apprehensio 
plerumque abbreviata iudicii aliquando facti repetitio est. 

Ait. 3. De natura cognitionis 

Postquam ostendimus, intellectum veras rerum cognitiones 39 
habere posse, iam in modum, corollarii distinctius genuinam 
cognitionis essentiam explicare possumus, in qua recte con- 
cipienda totius scientiae criticae cardo vertitur. 

Cognitionem autem omnem actum, intellectus dicimus. 
Strictiore quidem significatione tantum ille actus ita appella- 
tur, qui aliquid sic vel aliter se habere exhibet, ergo (virtuale 
vel formale) iudicium. Sed paulo latius nomen etiam ad re- 
praesentationem pure apprehensivam extenditur, qua aliquid 
tantum menti sistitur. Hoc latiore modo nunc cognitionem 
intellegimus. 

Th. 7 . Cognitioni valor obiectivus asserendus est (1. p.). Cognitio igitur recte 
similitudo sive imago intentionaiis rei dicitur (2. p.). 

Declar. Valor obiectivus sive realis cognitionis in eo con- 40 
sistit, quod obiectum exhibet ab ipsa independens sive reale; 
quod obiectum proinde non per cognitionem, qnia repraesen- 
tatur, sed independenter ab ea et iam ante eam id est, quod 
est. At non requiritur, ut obiectum exsistat. Sufficit, ut pos- 
sibile seu essentia aliqua sit; quod accidit, si cogitatur sub- 

stantia, eausa, ens, vel si affirmatur, circulum esse figuram 
rotundam. Nam possibile quoque vel essentia independenter a 
mente aliquid et ens est et hac ratione realitatem habet. Etiam 
si obieetum negatio est, eatenus saltem valor obiectivus adest, 
quatenus negatio independenter a mente habetur, quamquam 
rtullum proprie dictum esse habet. 

Doctrina haec redlismus sive obiecMvisrnus vocatur. Kealis- 
mus igitur ordinem obiectivum realem agnoscit, eui mens in 
cognoscendo se conformare debeat. Opponitur idealismo sive 
subiectivismo, secundum quem cognitio potius obieetum for- 
mat et ponit, ut norma cogitandi non ordo quidam realis, sed 
potius subiectum, eius indoles et structura, sit. 

Interdum realismus angustiore signifieatione in eo reponi- 
tur, quod cognitioni obiecta exsistentia respondeant. Sed opus 
non est realismum ita restringere. Etiam possibilia et essen- 
tiae entia, non ficta, sed realia sunt. 

41 Demonst. 1. p. Valor obiectivus in eo consistit, quod co- 
gnitio obieetum exhibet ab ipsa independens sive reale. Atqui 
hic asserendus est. Ostendimus enim, intellectum in iudicando 
veritatem i. e. conformitatem cum rebus a cognitione distine- 
tis et independentibus habere vel habere posse, proinde eogni 
tionem talia obiecta exhibere. 

42 Demonst. 2. p. Quid cognitio sit, conscientia interna eaque 
sola percipimus. Conscientia autem ostendit, eam aliquid 
omnino sui generis esse diversum ab omni alia re. Si igitur 
eam nihilominus rebus sensibilibus declarare tentamus, rei 
sensibili tantum analogia aliqua, non vero aequalitas cum 
cognitione asseritur. Nihilominus conferre potest, ut, quod 
conscientia obscure apprehendit, clarius illustretur. Vix 
autem melior analogia invenitur quam imago. Eadem etiam 
semper adbibita est, quod ostendunt termini elboq (ibsa) 
apud Platonem et Aristotelem, „imago, species, similitudo” 
apud scholasticos; et commune est scholasticorum princi- 


pium : „omnis cognitio fit secundum similitudinem cogniti in 
cognoscente.” 24 ) 

Eam recte imaginem appellari, ita ostenditur. Cognitio 
teste conscientia in eo consistit, quod obieetum spirituali 
modo nobis praesentatur, praesens redditur, apprehenditur, 
itaque quod aliquo modo in nobis habetur ac tenetur. Talibus 
enim verbis conscientia edocti cognitionem describimus. 
„Omne intellectum, inquantum intellectum”, inquit similiter 
Angelicus, „oportet esse, in intellegente; significat enim ipsum 
intellegere apprehensionem eius, quod intellegitur per in- 
tellectum.” 25 ) , .Cognitio fit per hoe, quod cognitum est in 
cognoscente.” 26 ) Iam vero obieetum non secundum esse suum 
proprium in mente est; substantia, triangulum, domus, stella 
non ipsae, in nobis sunt. Proinde non aliter in mente esse pos- 
sunt, nisi quatenus quoddam esse spirituale ibi habent simile 
sno esse proprio, quod igitur intellectus cognoscendo similitu- 
dinem. obiecti producit obieetum spirituali modo imitando et 
quasi reproducendo. 2 ”) Haec similitudo autem recte imago 
vocatur. Imago enim est similitudo ex intentione imitandi 
facta 28 ) Similitudo autem obiecti revera es intentione natu- 
rali intellectus obiecta repraesentandi oritur. 

Sed haec similitudo et imago differt ab aliis imaginibus. 
Aliae cum obiecto, quod repraesentant, secundum esse speci- 
fieum suum cod gruunt; imago palatii ex gypso factum cum 
palatio ipso (secundum formam), flores picti cum floribus 
vivis (secundum formam et colores) conveniunt. Cognitio 
autem palatii et florum non secundum suum esse specificum 
(spirituale) cum obiectis congruit, sed solum tamquam re- 
praesentatio cognoscitiva eum repraesentato. Ideo non di- 

s 't) C. gent. XI 77. 

25) C. gent. IV 11. 

26) i q . 59 a . 2 . 

27 ) ,, Imprimis supponimus" , inquit Suares, „de ratione intellectionis, 
immo et cognitionis esse, ut per quandam assimilationem intra mentem 
intellegentis fiat. Hoc fundamentum videtur esse veluti dogma et prin- 
cipiuin in philosophia et theologia communi sensu receptum et ab .ex- 
perientia acceptum." De angelis II 3 n. 7. 

2 s) ); Imago ab imitando dicitur." 1 q. 35 a. 1 ad 3. Bevera „uuago, 
imitatio, similitudo" etymologice e>: eadem radice „im“ derivatur. 

eitur imago realis, sed „intentionalis“ ; cognitio enim a scho - 
lasticis intentio diei solet. 

Ergo idea recte dicitur similitudo sive imago intentionalis 
obiecti. 

Imago intentionalis ab aliis imaginibus etiam eo differt, 
quod aliae prius aspiciuntur et sic in cognitionem reprae- 
sentati ducunt, imago intentionalis autem non prius aspicitur, 
sed est ipsa aspectio obiecti. 

44 Eadem imago species expressa vocatur. Species expressa 
communi scholasticorum usu etiam verbum dicitur, quia, sic- 
ut loquens verbo ore prolato aliquid audienti manifestat, 
ita mens cognoscendo obieetum cognoseenti manifestat. Elueet 
autem, etiam hoc tantum esse analogiam. 

Cum igitur nomine imaginis intentionalis sive speciei ex- 
pressae sive verbi nihil aliud significemus quam cognitionem 
intellectualem, quatenus est similitudo, expressio, manifesta- 
tio obiecti, in omni cognitione non excepta visione beatifica 
Dei speciem expressam et verbum adesse asserendum est. 

Cognitio intellectu producitur. Quare distingui potest productio 
cognitionis sive actio, qua cognitio ab intellectu pendet, et ipsa cognitio, 
terminus liuius actionis. Non tamen ratio sufficiens adesse videtur, ut 
actio, qua cognitio in fieri ab intellectu pendet, a suo termino im- 
manenti, cognitione ipsa, realiter distincta dicatur. Sed una realitas 
adesse videtur, operatio immanens cognoscendi, quae per se ipsam ab 
intellectu pendet (est enim actio vitalis) et secundum diversam con- 
siderationem tamquam actio, actus, operatio et tamquam terminus ae- 
tionis, cognitio, species, verbum spectari potest. 

45 Cognitio medium quo. Cognitionem diximus imaginem 
esse, non quae prius aspiciatur, ut in notitiam obiecti 
ducat, sed qua obieetum aspiciatur. Imago picta urbis ita 
tantum in notitiam urbis ducit, ut ipsa aspiciatur, apprehen- 
sio vero entis, actionis, durationis, motus ita per se ipsam 
haec obiecta exhibet, ut ad hoc non sit opus ipsam aspicere. 
Propterea cognitio merito dicitur „medium, quo‘ ! obieetum 
repraesentatur. 

„Medium quo“ potissimum opponimus „medio quod“. Me- 
dium seu signum quod illud est, quod prius cognoscendum est, 

ut ex eo per novum actum obieetum cognoscatur. 29 ) Ita ex 
verbo audito res significata, ex vultu tristitia, ex beneficio 
amor cognoscitur. Si cognitio tantum medium quod esset, 
numquam ex ordine subiectivo ad obiectivum a cognitione di- 
stinctum pervenire possemus. Semper enim, quod cognoscere- 
mus, nostra cognitio esset, ex qua frustra pontem ad obiecta a 
cognitione distincta quaereremus. Perpetuo tantum cogni- 
tiones aspiceremus. 

Qbiectiones. 1. In sensationibus saepe obieetum repraesentatum _p; 
difforme est a re externa, e. g. si luna ut parva, baculus aquae immer- 
sus ut fractus repraesentatur. Atqui talis cognitio non est imago rei 
vel immo medium, quo res in se ipsa attingitur. — liesp. Tr. arg. 
Thesis agit tantum de cognitione intellectuali. Ceterum adnotare 
interim sufficiat, sensationes non esse cognitiones proprie dictas, sed 
reactiones psychicas a rebus externis excitatas iisque conformes se- 
cundum modum, quo excitantur, e. g. secundum imaginem physiologi- 
cam, quam res in retina oeuli producunt; quae in exemplo lunae parva, 
in baculo fracta est. 

2. In iudiciis falsis, invenitur difformitas a re ipsa. Ergo talis co- 
gnitio non est imago et signum, quo res in se attingitur. — ; Besp. N. 
supp., hanc esse cognitionem. Thesis cum communi sententia aristotelico- 
scholastica affirmans cognitionem esse similitudinem rei, respicit tan- 
tum cognitionem proprie dictam. ludicium autem falsum, in quantum 
difforme est, sane non est similitudo obiecti. Sed neque cognitio est nec 
dicitur nisi sensu analogico et improprio. Nemo enim dicitur cognoscere 
Augustinum, in quantum iudieat eum fuisse Iudaeum. 

3. Imago rem repraesentat, quatenus aspicitur, cognitio non item; 
imago rem menti clare sistit, cognitio vero interdum obscure tantum 
et abstracte. Ergo ista theoria de imagine merito a multis recentibus 
vituperatur. — liesp. Tr. ant. D. cons. vituperatur, quando vitiose in- 
tellegitur, quasi cognitio dicatur imago proprie dicta C. aliter N. 

Nota. De cognitione praeterea duo axiomata commemo- 47- 
randa sunt, quae eius naturam amplius illustrant. 

1 . „Cognitum est in cognoscente secundum modum cogno- 
scentis. “ Ex supra dictis colligitur actum, cognitionis duplici- 
ter considerari posse, entitative, secundum esse specificum, 
quatenus e. g. accidens spirituale est, et repraesentative, qua- 
tenus similitudo intentionalis obiecti est. 

Sed quia haec similitudo obiecti per ipsam entitatem actus 
fit, facile intellegitur, modum ac perfectionem huius assimi- 

29 ) Propterea etiam medium ex quo appellatur. 

lationis pendere a perfectione entitativa actus et, quia entitas 
actus subieeto respondet, ulterius a perfectione entitativa 
subiecti cognoscentis pendere eique correspondere. Etiam in 
scaena homo tantum illius personam agere poterit, quae 
entitati eius aliquo modo respondet; puer non potest gigantis 
personam agere. Similiter subieetum cognoscens eo nobilius 
obiectum exprimere potest, quo nobilius est eius proprium 
esse, quo autem ignobilius est esse, eo ignobilius etiam obiee- 
t nm est, quod exprimere valet, vel saltem eo ignobilior est 
modus exprimendi. Ita fit, ut intellectus humanus omnia qui- 
dem aliquo modo attingere sive repraesentare possit, sed 
obiecta spiritualia obscure tantum, perfectius autem essentias 
rerum corporalium, quia eius statui praesenti in corpore 
magis proportionatae sunt. „Cognitio non fit nisi secundum 
quod cognitum est in cognoscente; unumquodque autem est 
in aliquo per modum ipsius et non per modum sui ... et ideo 
oportet, quod cognitio fiat secundum modum cogno- 
scentis." 30 ) 

Ex hac re discrimen inter conceptum proprium et analo- 
gum oritur, quorum prior rem, ut in se esc, exprimit, posterior 
vero tantum per respectum ad aliam rem, quae illius perfec- 
tionem non adaequat, e. g. exhibendo Deum ut , causam 
mundi'. Quo magis obiectum cognoscendum subieetum cogno- 
scens perfectione superat, eo difficilius conceptu proprio 
cognosci poterit. 

Haec necessaria proportio inter entitatem subiecti cogno- 
scentis et obiecti efficere videtur, ut obiecta, quae entitatem 
sive statum subiecti cognoscentis perfectione multum ex- 
cedunt, viribus naturalibus conceptu proprio attingi non 
possint atque eo imperfectiore conceptu analogo exhibeantur, 
quo magis subiecti perfectionem excedunt. Ideo videmus, nos 
in hoc statu unionis cum corpore obiecta spiritualia tantum 
conceptu analogo et Deum conceptibus analogis admodum 
imperfectis apprehendere. Unde oritur magna illa humani 

30 ) 1 sent. d. 38 q. 1 a. 2. 

intellectus in rebus sublimioribus clare cognoscendis imper- 
fectio et exigua vis, qua illae hominem movent. 

2. Cognitio fit a cognoscente et cognito. Hoc principium in 4911 
philosophia scholastica receptum originem cognitionis spectat. 
Cognitio dicitur fieri a cognoscente; quod patet. Sed etiam 
ab obieeto cognito, quia obiectum ad producendam cogni- 
tionem concurrit eam determinando; res externae in sensus 
agunt et per eos intellectum determinant, actus interni per 
praesentiam in anima ad sui perceptionem determinant. 

Attamen ad hoc, ut cognitio valorem obiectivum habeat, 
ille influxus obiecti non requiritur; valor per hoc solum 
adest, quod cognitio signum quo obiecti est. Nihil igitur ex 
hae parte obstat, quominus ideae non ab obieetis determi- 
natae, sed a Deo immediate infusae esse possint; nihilominus 
valorem obiectivum habent. Valor enim obiectivus formaliter 
in eo consistit, quod idea imago rei est, quaecumque est eius 
origo; etiam imago photographica non ideo vera est, quia per 
radios obiecti effecta est, sed quia obieeto similis est. 

De medio in quo. Doctrina supra proposita, quae ideam inedium 50* 
quo dicit, defenditur a Scotistis, Suarez et plurimis aliis. Paulum 
differt sententia scholae thomisticae. Qui dicunt, imaginem obiecti, 
quae in cognitione producatur, non esse medium quo, sed in quo. Me- 
dium in quo autem illud dicunt, quod tamquam cognitum ducat in 
notitiam obiecti, sed ita ut eodem actu obiectum in illo medio cognosca- 
tur. Sententiam suam derivant ex imaginatione, cui cognitionem in- 
tellectualem similem esse dicunt. In imaginatione enim, aiunt, obiectum 
non est praesens nec nos determinat ; quare ipsi nobis imaginem obiecti 
facimus, quae quasi vicem eius gerit; hanc imaginem apprehendimus et 
in imagine simul obiectum. Similiter in cognitione intellectus imaginem 
intentionalem formamus f„speciem expressam, verbum, conceptionem"), 
quae est medium in quo obiecti; haec imago seu verbum cognoscitur, 
sed in eo simili obiectum, sicut fere, aiunt, in imagine picta vel in 
speculo obiectum repraesentatum cognoscitur. Itaque verbum et 
obiectum simul cognoscuntur, sed cognitio verbi est ratio cognitionis 
obiecti in verbo relucentis. 

Schola thomistica etiam s. Thomam ita interpretatur, qui revera 
plerumque cognitionem in hunc modum describit. Cf. In Io. c. 1 1.1; 

De pot. q. 9 a. 5 ; De natura verbi intellectus. 

Attamen thomistae non in omni cognitione tale verbum sive speciem 
expressam ponunt, sed solum in illa, quae non per obiectum praesens 
determinatur. In tali enim cognitione opus esse dicunt, ut intellectus 
sibi conceptionem sive speciem vicariam obiecti absentis efformot. Sin 
autem cognitio ut repraesentatio spectata totaliter ab obieeto prusscati 


ii Donat. Critica 

determinetur, intellectum sub hoc respectu tantum passive se habere ei. 
proinde propriae conceptioni sive speciei exprimendae locum non esse. 
Idcirco in sensatione externa et pariter in visione beatifica verbum non 
admittunt, admittunt autem in imaginatione et in aliis cognitionibus 
intellectus. Etiam doctrinam Angelici in hunc modum interpretantur, 
qui revera in compluribus locis ita disserere videtur. Cf. Quodl. 5 a. S) 
ad 2. ; 8 a. 3; C. gent. I 53; 1 q. 12 a. 2; 1 q. 78 a. 4 ad 2; q. 85 a. 2 ad 3. 

Praeterea schola thomistica realem distinctionem ponit inter intellec- 
tionem seu actum intellegendi et verbum sive speciem ; verbum id esse 
dicit, quod intellectione formetur sive intellegatur. 

1. Haec sententia non ducit ad idealismum. Non enim asserit Ver- 
bum tantum esse signum quod seu solum verbum cognosci. Sed affirmat 
eum verbo et in verbo ipsum obiectum, ut in se est, attingi. — (Si quis 
utique diceret, non simul attingi obiectum ipsum secundum se, talis 
explicatio medii in quo ad idealismum duceret, cum in perpetuum lios 
lateret, medium in quo conforme esse rei.) 

2. Attamen naturam cognitionis non satis bene explicare videtur. 

a) Non declarat essentiam cognitionis generatim spectatae. The- 
mistae solum in quibusdam cognitionibus verbum formari dicunt, prae- 
terea autem alias admittunt. Quid sint autem hae aliae cognitiones, 
non declarant. Porro etiam ibi, ubi verbum admittunt, distinctionem 
statuunt (realem) inter verbum, quod intellegatur idque primo loco, et 
intellectionem, qua intellegatur sive cognoscatur. Sic pariter quaestio 
redit, quid sit illud „intellegere“ sive „eognoscere“ verbi et rei in 
verbo relucentis. Pariter non videtur hoc aliud posse quam medium quo. 

b) Verbum dicitur imago, in qua res; ut iu se est, reluceat et in 
qua eodem actu apprehendatur, sed ita ut cognitio verbi sit ratio co- 
gnitionis rei. Haec imago autem esset imago rei repraesentativa sive 
intentionalis ; appellatur enim intentio, conceptio, verbum, neque aliter 
rem in se ipsa exhibere posset. 31 ) Ergo esset repraesentatio cognosci- 
tiva rei. Sic autem ad hoc, ut habeatur cognitio, non iam videtur opus 
esse hanc imaginem cognoscere ; alioquin haberetur cognitio cognitionis. 
Aliter: si tale medium in quo statuitur, videtur duplicari cognitio. 

Eevera tantum si illa imago est repraesentatio cognoscitiva obiecti, 
in ea obiectum ipsum eodem actu apprehendi potest. Si enim tantum 
sicut imago picta vel imago in speculo rem exhiberet (eius defensores 
solent eam cum tali imagine comparare), minime res eodem actu ap- 
prehenderetur. Nam, quod ex Aristotele adducere solent, „idem est 
motus in imaginem et rem“ 32 ), non est stricto sensu verum. In picta 
imagine res depicta, in imagine speculi res, quae relucet, non eodem, 
sed novo actu apprehenditur ; utrumque enim signum quod est, — Aliter . 
In medio in quo dicitur apprehendi obiectum ipsum. Iam igitur aut 
apprehensio tantum terminatur in medium illud, quod obiecto conforme 

31 ) Si actu reflexo aspicio actum directum, quo e. g. Augustinum ap- 
prehendo, talis actus reflexus revera in actu directo tamquam medio m 
quo Augustinum cognoscit ; actus enim directus tamquam medium quo 
Augustinum repraesentat. Sic actus directus respectu reflectentis esi 
medium in quo. Sed quaestio proposita ad actum directum refertur. 

S2 ) De mem, et reminiac, c. 2. 

dicitur (sicut aspectio terminatur m imaginem pictam personae con- 
formem) aut terminatur distinctim dupiici terminatione in medium 
et in obiectum. Si hoc alterum dicitur, non apparet, cur ad cognoscen- 
dum obiectum necessarium sit medium in quo et quid conferat. Sin 
autem illud alterum dicitur, non videtur vitari idealismus, quia num- 
quam ad obiectum devenitur. 33 ) 

3. Non videtur sententia proposita testimonio conscientiae com- 
probari. Non sumus nobis conscii, nos omnia obiecta sic apprehendere 
„tamquam repraesentata 11 seu tamquam relucentia in propria repraesen- 
tatione, sed apprehensio immediate in obiectum ipsum ferri videtur. 

Obidunt. 1. Requiritur, ut obiectum cognitionis cognoscenti praesens 52 
sit. Iam vero si cognitio non est mtuitiva, obiectum non aliter cogno- 
scenti praesens esse potest quam per imaginem eius productam, in qua 
apprehenditur. — Jiexp : D. mai. requiritur, ut obiectum cognoscenti 
praesens sit ante cognitionem, quatenus eum determinat. C. praesens in. 
cognitione Sd. por ipsum intellegere tamquam medium quo C. per 
imaginem productam tamquam medium in quo N. 

2. Nonnulli defendunt medium in quo ob hanc rationem: in cogni- 
tione saepe ditformitas bahetui cum re ipsa, scilicet saepe in sensatione 
et sempor in iudiciis falsis. Talis cognitio autem nequit esse medium, 
quo res directe in se attingitur, sed sic res apparet, in cognitione tam- 
quam medio in quo. — Jicsp. cf. supra n. 46. 

Art. 4. Oe seeptieismo 

Demonstrata vera de facultate cognoscendi sententia iam 
praecipuas opiniones contrarias inspiciamus, quae vel co- 
gnitionem veritatis intellectui denegant vel eam adulterant. 
Illud in seeptieismo, alterum iu idcalismo (subiectivismo) 
invenitur. 

Th. 8. Scepticismus sit facium internum speciatus impossibilis est (1- p.), ut 
ilocirina vero consideratus contradictionem involvit et absurdus est (2. p.), 
licet eius taisitas ipsis scepiicis ostendi nequeat (3. p.). 

Dedar. 1. Sceptici dicuntur, qui certitudinem vel omnino 53 
non vel in paucis tantum obtineri posse dicunt, Scepticismus 

33 ) Etiam hoe animadverti potest. In imaginatione, cui sententia 
thomistica intellectionem similem esse affirmat, „imago“, quam for- 
mare dicimur, est idem obieetuni ac illud, quod in perceptione externa 
repraesentatur, tantum minore intensitate et claritate expressum (prout 
merito psychologia empirica docet), quae intensitas quandoque tanta est, 
ut imaginatio a perceptione vix discerni possit. Ergo non videtur illud 
discrimen asseri posse inter imaginationem et sensationem externam, 
quod haec sententia affirmat. — Generatim sententia de medio in quo 
„imaginem“, quaeum cognitionem comparare solemus, sensu nimis pro- 
prio accipere videtur. 

igitur distingui solet universalis, qui nullam certitudinem, et 
partialis, qui aliquam tantum in aliquo ordine concedit, velut 
agnosticismus, qui tantum de rebus sensibilibus sive phaeno- 
menis certas cognitiones acquiri posse profitetur. Inter scepti- 
cos et quidem potissimum universales recensendi hi sunt : 

Ex veteribus commemorandi sunt Sophistae saec. 5 a. Oh., 
inter quos eminet Protagoras, cui istud subiectivismi adagium 
tribuitur: „mxvTcov xPfiH& r(nv *4 l P ov dvfipcoTtog“ . Prae- 
terea nominandi sunt Pyrrhonici (Pyrrhon saec. 4 a. Ch. 
eiusque discipulus Timon f 230) e schola aristotelica et epi- 
curea, qui dixerunt, sapientis esse rerum apparentias nec 
negare neque etiam affirmare, sed potius assensum retinendo 
(erro/p ) animi quietem servare. His similia statuerunt Aca- 
demici (Arcesilaus f 241 a. Ch. et Karneadis) e schola Pla- 
tonis egressi, qui omnia incerta sbloque assensu probabili 
tenenda esse professi sunt. Seepticismi antiqui dogmata et ar- 
gumenta postmodum Sextus Empiricus (e. a. 150 p. Chr.) 
in unum collegit et renovavit. 

Saec. 16 et 17, philosophia scholastica relicta, non pauci 
ad scepticismum veterum redierunt. Inter quos nominandi 
sunt Montaigne (t 1592) eiusque amicus Charron (t 1603) 
sacerdos, uterque Gallus, et eorum discipulus Sanches 
(t 1632) Lusitanus, qui omnes solam fidem praebere certitu- 
dinem docuerunt. His malitiosior exstitit Pet. Bayle (t 1706), 
qui philosophiam encyclopaedicam in Gallia praeparavit. 
Multo maiorem autem his omnibus influxum exercuit Hume 
(t 1776) Anglus, qui ex principiis empirismi consequenter ad 
absolutum fere scepticismum devenit. 

Nunc quidem vix quisquam est, qui scepticismum defendere 
velit. Attamen, quae hac thesi exponuntur, etiam nostra 
aetate prae oculis habenda sunt. Multi enim idealistae sive 
subiectivistae et positivistae nomine quidem et specie, sed 
parum re ipsa a scepticis differunt. 

2. Nomine seepticismi duo paulum diversa significantur, 
quae, antequam ad eum refutandum accedimus, distinguenda 
sunt, nempe scepticismus practicus sive ut factum spectatus 
et theoreticus sive tamquam doctrina consideratus. Seepticis- 

mus universalis ut factum est dubitatio universalis de omni- 
bus veritatibus eaque constans vel saltem diuturna. Hic psy- 
chologice impossibilis esse propterea dicitur, quod naturae 
physicae intellectus repugnat. Scepticismus ut doctrina spec- 
tatus est complexus assertionum in modum systematis pro- 
positus, quarum assertionum summa in eo continetur, quod 
intellectus veritatem certo invenire non posse dicitur. Licet 
proinde possibile sit tale systema proponere, illud tamen, quod 
sic obiective statuitur, contradictionem involvere asseritur. 

Demonst. 1. p. Fieri quidem potest, ut de omnibus veritati- 
bus singillatim acceptis iisque etiam evidentissimis aliquam- 
diu dubitationem in nobis excitemus, si ab evidentia mentem 
avocamus vel si evidentiam dubiis congestis obscuramus vel 
denique si quomodocumque consuetum intellectus lumen 
sopore quodam seu perturbatione obnubilatur. 

Sed fieri non potest, quin saepe saltem multarum veritatum 
evidentia menti ita manifesta fiat, ut inclinatione invincibili 
ad iis assentiendum pertrahatur. Ergo impossibile est de om- 
nibus veritatibus constanter vel diu dubitare ideoque scepti- 
cismus ut factum impossibilis est. 

Antecedens a) experientia nostra contestatur, v. g. si 
quaerimus, utrum nos ipsi exsistamus, utrum principium 
contradictionis verum sit necne. Neque ulli umquam, qui 
eandem nobiseum naturam habet, hoc idem non contingere 
potest, dummodo usu rationis fruatur. Proinde si nonnulli 
oretenus quidem proferunt, se scepticos esse, interna tamen 
mentis dispositione veri sceptici non sunt neque umquam 
tales exstiterunt. 

b) Sceptici ipsi modo agendi manifestant, se evidentia vic- 
tos multa tamquam certa tenere; itaque confiteri coguntur, 
se scepticos non esse, et perpetuo sibi contradicunt. Actiones 
enim ita disponunt, ut quibus firmissime de sua aliorumque 
hominum exsistentia persuasum est; laborant enim pro victu, 
alios alloquuntur, libros conscribunt. 

Etiam principales seepticismi defensores id profitentur. „Quando 
ludo“, inquit Hume, „cum amicis meis loquor et delector in societate, 

et si deinde post duas vel tres horas ad speculationes meas redeo, tam 
frigidae mihi videntur, ut eas continuare impotens sim. In solitis vitae 
negotiis absolute et cum necessitate cogor, ut sic vivam, loquar, agam 
sicut ceteri homines." »*) E. Ma-eh, pariter egregius secpticus, dicit: 
„Revera videmus, omnem philosophum, ut primum necessitate practica 
ex coarctata sua occupatione intellectuali expellitur, communem agendi 
modum assumere." 35 ) Et testatur, se ipsum tantum diuturna, violentia 
adhibita aliquo modo evidentiae naturali se subtrahere potuisse. 38 ) 
Pyrrhonem narrant scriptores aliquando canem insultantem studiose 
repulisse et curiose interroganti, cur ipse, de omnibus dubitans, hoc fa- 
ceret, sincere respondisse: difficillimum est naturam penitus exuere. 37 ) 

Demoost. 2. p. a) Doctrina contradictionem involvit, si, 
quod explieite negat, implicite affirmat, vel e contrario. Atqui 
sceptieismus ut doctrina propositus implicite affirmat, quae 
eozplicite negat. Etenim explieite principium supremum 
statuit, de omnibus esse dubitandum, et variis argumentis id 
demonstrat. Eo ipso vero implicite affirmat, varia certo co- 
gnosci posse, scilicet illud ipsum supremum principium, 
praeterea principia alia, ex quibus thesim 'suam demonstrare 
conatur, porro discrimen inter verum et falsum, certum et 
dubium, inter scire et nescire, inter varia vocabula. 

Eodem modo s. Augustinus contra Academicos argumen- 
tatur. 

b) Absurdum est, ea, quae intellectus tamquam plane 
evidentia exhibet, pro talibus habere, de quorum veritate 
menti constare non possit. Absurdum enim est plus quaerere 
quam rei evidentem cognitionem et intellectus testimonium 
eiusdem intellectus testimonio reieere. — Absurdum pariter 
est id in dubium vocare vel negare, quod omnibus hominibus 
maxima firmitate persuasum est. lam vero maxima et in- 
vincibili firmitate omnibus persuasum est, se veritatem certo 
cognoscere posse; omnes enim multa vera et eerta habent. 

34 ) Treatise on human nature >1. 

B5 ) „Wir se, lien jeden Denkev, auch jeden Philosophen, sobald er 
durcli praktisehe Bedrangnis aus seiner einseitigen Beschaftigung ver 
trieben wird, sofort den allgemeinen Standpunkt einnchmen. Pro 
fesaor X., welcher Solipsist zu sein glaubt, ist es praktisch gewiB nicht, 
sobald er dem Minister fur einen erhaltenen Orden dankt oder seinem 
Auditorium eine Vorlesung halt." Archiv f. syst. Philosopliie (1903) 
339 . 

3e ) Die Analyse d. Empfindungon 9 (1922) 24. 

37) Diogenes Laertes, De vitis et dogmatibus IX e. 11, 


De idealismo 39 

Dernonst. 3. p. Ut scepticis demonstrari posset, quaedam 56 
posse certo cognosci, opus esset aliqua principia tamquam, 
certa assumere, e quibus haec conclusio deduceretur; Id 
autem, si contra sceptieos agitur, petitio principii esset; scep- 
tici enim nihil ab initio ut certum admittunt. 

Indirecte igitur tantum dedoceri ' possunt, quatenus 
conamen adhibetur, ut sentiant, se in agendo, colloquendo, 
argumentando sibi contradicere ideoque se ipsos scepticismum 
denegare et systema absurdum propugnare. 

Objectiones. 1. Homines de omnibus dissentiunt. Ex quo sequitur, 57 
nihil eerto cognosci posse. — liesp. N. ass. Plurima sensu apprehensa, 
suprema principia, multa alia nemo negat, nisi anomalis haberi velit. 

De aliis multis indicia dissentiunt, sed saepe id quoque tantum propterea, 
quia eadem res sub diverso respectu consideratur. 

2. Tenenda est illa ratio cogitandi, quae ab errore immunis est. Atqui 
talis est sceptieismus. — Besp. D. mai. et quae simul veritatem praebet 
C. aliter N. Cd. min. et simul veritatem praebet N. aliter Tr. (sceptieis- 
mus ut doctrina spectatus etiam errat). 

3. Sceptieismus refutari nequit, ergo verum dicit. — Besp. D. suit, 
non in se et obiective N. non ipsis scepticis C. Sed propterea gloriari ne- 
queunt; etiam amentibus amentia demonstrari nequit. 

4. Aut scimus nos errare aut nescimus. Si scimus, error impossibilis 
est, quod dici nequit. Si nescimus, semper formido errandi adesse debet, 
proinde nulla exsistit certitudo (Montaigne) . — Besp. N. mai. et addo 
lertiurn membrum: aut scimus, nos non errare, id quod in omni cer- 
titudine locum habet. 

Art. 5. Oe ideaiismo 

Quid sit. 1. Ostendimus, cognitionem intellectualem ex 58 
natura sua esse repraesentationem obiecti ab ea independentis 
eiusque finem in eo situm esse, ut huic ordini obiectivo quam 
perfectissime se conformet itaque veritatem assequatur. Haec 
doctrina, quam genus humanum semper interna persuasione 
ct opere professum est quaeque Aristoteli et scholasticis fa- 
miliaris fuit, obiectivismus vocari potest. 

Contraria cognitionis notio iam antiquitus identidem ap- 
paruit, potissimum vero ex aliquot saeculis invaluit et per 
liant systematieo exculta est. Asserit cognitionem humanam 
non esse similitudinem obiecti ab ea independentis, sed 

obieeta ab ijjso subiecto secundum leges ei insitas efformari 
sive produci. Haec doctrina idealismus vocatur, videlicet cri- 
teriologicus. 

59 Idealismus enim duplici modo valde diverso accipitur 
eique realismus pariter duplex opponitur. 

a) Idealismus metaphysicus intellegitur conversio mentis 
et voluntatis ad sublimiora quaerenda. Ita loquimur de ideali 
(vel realistica) animi seu temporis indole, de arte ideali, 
speciatim vero de ideali mundi vitaeque conceptione (ideale 
Welt- und Lebensanschauung) . Haec mundi vitaeque con- 
ceptio profitetur, supra ea, quae experientiae sensibusque se 
offerunt, esse superiorem ordinem realitatis ac veritatis 
aeternum et immutabilem, a sensibus remotum et idealem, se- 
cundum quem mens de rebus visibilibus cogitare et voluntas 
res appetere debeat; e. g. in homine esse spiritum immortalem 
ideoque eius finem ac perfectionem non in solis rebus caducis 
sitam esse. 

b) Idealismus criteriologicus, quam nunc spectamus, est 
doctrina, quae cognitionibus obieeta ab iis independentia re- 
spondere negat vel saltem in dubium vocat. Cum enim vox 
„idea“ ad actum et ad obieetum significandum adhiberi pos- 
sit, recentiore tempore Descartes, Locke, maxime vero Ber- 

, keley et post eos alii, aliter ac Plato et scholastici, ideam pro 
actu tantum accipiunt et quidem, quod potissimum est, ita, 
at multi eum ab obiecto distinguere iam nesciant. Huic idea- 
lismo opponitur realismus. Qui magis minus ve limitatus esse 
potest, prout magis minusve obieeta talia in ordine rerum 
haberi asserit, qualia repraesentantur ; pariter etiam idealis- 
mus in maiore minoreve ambitu defendi potest. 

60 2 . Error principalis, a quo idealistae proficiscuntur*, hic est .- 
quoniam ideae et cognitiones actus subiecti sunt 38 ), per eas 
ad obieeta ab actibus distincta (transcendentia), qualia in se 
sunt 39 ), pervenire non possumus. Sive aliter: obieeta, ut 
primum repraesentantur, iam cognitiones nostrae sunt, ideo 

3S ) BswuBtsemsvorgange. 

*>) Diage au sicis. 


De idealismo 41. — 

non iam sunt res, sicut in se ipsis sunt; ergo res, ut in se 
sunt, attingi nequeunt. 

Idealistae hoc dogma principale de omnibus , tum mentis 
tum sensus apprehensionibus statuunt. Sed plerumque de 
illis tantum cognitionibus loquuntur, quae obieeta exsistentia 
referunt, sive sensationes sive mentis iudicia, sunt. De ideis 
enim et iudiciis mentis, quae solum essentias abstractas, 
obieeta possibilia seu metaphysica exhibent, dogma illud sine 
controversia evidens esse putant. Talibus enim cognitionibus 
nihil „reale“ a mente independens contineri supponunt, sed 
eas sponte oriri existimant ex formis cogitandi subiectivis, 
sive mente a natura insitis sive paulatim per evolutionem 
generis humani productis. 

Quando igitur idealistae de valore obieetivo cognitionis 
loquuntur, plerumque tantum obieeta exsistentia seu mun- 
dum realem respicere solent. Ideo etiam in definitionibus 
idealismi tantum mundi realis (externi) mentio fieri solet. 
,,Idealistae dicuntur", inquit iam Chr. Wolff, „qui realem 
mundi et corporum exsistentiam negant." 40 ) „Idealismus 
criteriologicus", ita nunc definiri solet, „est doctrina, secun- 
dum quam mundus externus non in se, sed solum tamquam 
obieetum mentis (percipientis et cogitantis) exsistit, ut nul- 
lum obieetum sine subiecto sit." 41 ) « 

Attamen, essentia idealismi generatim in hoc formaliter 
consistit, quod naturam cognitionis in genere spectatae per- 
vertit, negans eam esse repraesentationem obiecti ab ea in- 
dependentis seu distincti. Ab hoc principio omnes idealistae 
egrediuntur idemque plurimi alii philosophi moderni ad- 
mittunt, etiam tales, qui deinde ad realismum pervenire 
volunt. 

Testimonia aliqua clarius ostendant modum loquendi. Berlceley 61 
(f 1753), praecipuus idealismi auctor, fere primus obieetum cum idea 

4 0 ) Psyeliol. rational. 5 36. Eodem modo Kant, Prolegomena § 13. 
Anin. II. 

41 ) E. Eisler: Der erkenntnistlieoretische Idealismus ist „der Stand- 
punkt, demgemaB die AuBenwelt niclit an sicli, sondern nur ais Inhalt 
oder Gegenstand eines (walirnehmend-denkenden) BewuBtseins existiert, 
so daB es kein Objekt ohne Subjekt gibt.“ Worterbuch der philos. Be- 
griffe 4 (1927) I 672. Idealismus. 

penitus confundit: „esse obiectorum est percipi". 42 ) „Mandus", inquit 
Schopenhauer, „est mea repraesentatio ; . . . nulla veritas certior et ab 
omnibus aliis magis independens et probatione minus indigens est quam 
ista." 43 ) Similiter alii loquuntur: „Tantum cogitatio ipsa producere 
potest, quod tamquam esse agnoscendum est." 44 ) „Obiectum cognitionis 
non exsistit extra cognitionem tamquam res absoluta." 45 ) „Realitas non 
cognita cogitari nequit; nam si cogitatur, . . . iam iterum cognitio facta 
est." 48 ) „Evidens esse censetur scientiam non ultra mentis ambitum 
pertingere, ideoque exsistentia rerum extra mentem saltem problema- 
tica manere debet." 47 ) „Oppositio inter ego et mundum, inter per- 
ceptionem seu phaenomenon et rem sublata est." 48 ) 

62 3. Ab idealismo haud multum differt phaenomenalismiis, 
qualem praesertim Kant excoluit. Phaenomenalismus mediam 
viam quaerens inter idealismum et realismum admittit esse 
res reales, sed nos, ait, non cognoscere eas, sient in se sunt, 
sed tantum earum phaenomena; haec phaenomena esse illas 
affectiones sive repraesentationes, quas res in nobis excitent, 
per quas igitur res nobis appareant. (Attamen si cognoscendo 
extra cognitiones nostras egredi non possumus, neque scimus 
esse res et repraesentationes earum phaenomena esse.) 

63 Diversae formae idealismi inveniuntur. Potissimum hae 
distinguendae sunt: 


■i-) „It is evident to any oue who takes a survey of the objects oi' 
human knowledge, that they are either ideas actually imprinted on the 
senses . . .“ „Their esse is percipi, nor i3 it possihle they sliould have 
any existence out of the minds or thinking things which perceive them." 
Of tho Principies of Human Knowledge I. III. 

43 ) „Die Welt ist meine Vorsteliung; . . . keine Wahrheit ist ge- 
wisser, von allen anderen unabhiingiger und eines Beweises weniger be- 
durftig ais diese." Dio Welt ais Wille und Vorsteliung I $ 1. 2. 

■vi) H. Cnhen : „Nur das Denkeh selbst kann erzeugen, was ais Seit; 
geiten darf." Logik der reinen Erkenntnis 2 (1914) 81. 

-«) g. Bavch: Der Gegenstand der Erkenntnis „existiert nicht auBer- 
haib der Erkenntnis ais absblutes, von ihr abgel ostes Ding oder Wesen." 
Das Naturgesetz (1924) 59. 

40) Windelband: „Eine bewuBtseinslose Wirklichkeit. ist niemals 
anszudenken, denn wenn sie gedaeht wird, wenn sie erkannt werden soli, 
ist sie ja bereits wieder zum BewuBtseinsinhalt geworden." Einitg. in 
d. Philosophie 3- (1923) 232 s. 

: 47 > H. Rickert : „Es gilt der Satz, daB das Wissen nicht weiter rei- 
ehen kiinne, ais das BewuBtsein reicht, fur selbstverstandiie.lt und damit 
muB die Existenz von Dingen auBerhalb des BewuBtseins zum mindesten 
problematiscli bleiben." Der Gegenstand der Erkenntnis 5 (1921) 5. 

*>:t) g. Mach: „Der Gegensatz zwischen leh und Welt, Empfindung 
oder Erscheinung und Ding fiillt weg.“ Anaiyse d. Empnndungen 7 
(1918) 11. 

1. Ideaiismus rigidus ei moderatus. Vix unus est. inter 
idealistas, qui dogmati principali supra descripto conse- 
quenter inhaereat. Nihilominus pro maiore rninoreve hac in- 
constantia apte duplex ideaiismus distingui potest : a) Idea- 
lismus rigidus praeter actum cognitionis omnem realitatem 
explicite negat aut summum idque inconsequenter proprium 
subiectum admittit ( solipsismus ) et forte etiam ad modum 
hypothesis alia subieeta sui conscia, praesertim quandam 
pantheisticam „mentem universalem et absolutam". — 
b) Ideaiismus moderatus insuper varias alias realitates ex- 
plicite concedit. Quidam cum Berkeley entia spiritualia ad- 
mittunt, alii cum Kant tenent, cognitionibus aliquid exsistens, 
licet ignotum x, respondere; alii insuper varia alia admittunt. 

2. Ideaiismus subiectivus et aibieciivus. Secundum idea- f > 
lismum subiectivum mundus repraesentatio singulorum sub- 
lectorum est. Eius praecipuus defensor et quasi auctor Ber- 
keley est. Ideaiismus autem obieetivus statuit absolutam 
quandam sive universalem mentem vel ideam impersonalem, 
quae mundum repraesentando ponat, ut mundus tantum ex- 
sistat in eius repraesentatione, attamen independens sit a 
singulis subiectis. Talem idealismum inter alios Fichte, Schel- 
ling, Hegel, iieokantiani et recentiores idealistae plerumque 
defendunt. 

Katio huius conceptionis haec est. Kant res exsistere ad- 
miserat, attamen in se ignotas. Eas posteriores, utpote in- 
eonsequenter admissas, reiecerunt. Ita vero quaestio solvenda 
oritur, cur omnes homines generatim aequali modo cogitent, 
si non iam ordo realis transcendens adest, quae hanc aequali- 
tatem in cogitando determinet. Propterea exsistere censent 
aliquam mentem sive cogitationem superindividualem et ab- 
solutam, quae omnes singulares mentes comprehendat. Hanc 
mentem mundum, veritatem sive omne cogitabile tamquam 
obiecta sibi immanentia ponere et statuere itaque simul aequa 
lem in omnibus mentibus individua! ibus modum cogitandi 
determinare. Fichte et Schelling spiritum queudam univer- 
salem fingunt, Hegel vero „ideam“ sine subiccto, in se sub- 
sistentem; neokantiani similiter quandam cogitationem ab- 

solutam (ein „BewuBtsein uberhaupt“, „transzendentales 
BewuBtsein“ ) ponunt. . 

Hac ratione idealismus frequenter in pantheismrim spiri- 
tualisticum desinit, quatenus singulae individuales mentes 
quasi partes alicuius mentis universalis tinguntur. 

Reeentissimo tempore numerus eorum augetur, qui theo- 
riam admodum innaturalem relinquentes ad realismum red- 
eunt, quatenus, etsi, forte primum idealismi principium 
statuunt, tamen in idealismo haerere nolunt, sed mundum ex- 
ternum defendunt. Attamen modus idealisticus cogitandi 
minime exstinctus est, sed variis modis paulum temperatis 
subiectivismi, irrationalismi, relativismi mentibus insidet et 
praesertim cognitionem ordinis superempiriei enervat. 

Th. 9. Idealismus reiciendus est. Etenim ut factum spectatus impossibilis est 
(1. p.), ut doctrina vero consideratus manifestas contradictiones includit 
et absurdus dicendus est (2. p.). 

65 Declar. Thesis spectata re et forma similis est thesi, 
qua sceptieismus reicitur. Idealismus enim genuinus scepti- 
eismus est, licet idealistae sceptici esse nolint, cum se veri 
cognitionem non tollere, sed recte explicare praetendant, af- 
firmantes cognitionem non esse obiecti repraesentationem, sed 
productionem. 

Sicut sceptieismus ita idealismus duplici modo spectari 
potest. Idealismus ut doctrina spectatus sive theoreticus est 
complexio assertionum, quarum suprema negat cognitionibus 
respondere obiecta ab iis independentia. Idealismus ut factum 
spectatus sive practicus in eo consistit, quod constanter 
omnis cognitionis valor obiectivus negatur sive in dubium 
vocatur. 

66 Bemonst. 1. p. Non quidem impossibile est, ut interdum 
conquisitis rationibus vel adhibito conatu dubium excitetur 
de valore obiectivo unius vel alterius cognitionis eiusque etiam 
valde clarae. 

Sed fieri nequit, quin saltem saepe clara evidentia per- 
suasionem extorqueat, obiecta repraesentata non esse a nobis 
producta, sed independentia et realia., velut suprema prin- 
cipia, dolorem, quem sentimus, propriam exsistentiam et 
realitatem rerum circa nos. Etenim 

a) Propria experientia id ostendit de nobis ipsis, unde idem 
concludendum est de aliis eandem nobiscum naturam haben- 
tibus. 

b) Idem idealistae confitentur. Etenim ita constanter se 
gerunt, sicut qui firmissime sibi persuasum habent se ipsos 
et mundum externum independenter a mente cogitante ex- 
sistere; alloquuntur enim homines, libros edunt, doctrinas 
suas proponunt et demonstrant. 

Demonst. 2. p. A) Idealismus ut doctrina propositus varia 
implicite affirmat, quae explicite negat. Ergo contradictiones 
involvit. Revera 

1. Idealistae affirmant, actus mentis res a se distinctas et 
independentes cognoscere non posse, idque argumentis pro- 
bant. Iamvero sic implicite affirmant, nos posse cognoscere 
mentis vel actuum indolem, ut est in se, etiam indolem eorum 
actuum, qui fuerunt et erunt, qui proin certe ab actu in- 
quirente distincti sunt; insuper posse nos constans discrimen 
inter verum et falsum, inter certum et dubium, immo etiam 
aliquid de rebus ipsis cognoscere, ut in se sunt, nimirum 
qualem relationem ad cognitionem habeant. Non pauci etiam 
ex eo, quod res externas cognoscere non possimus, statim se 
scire concludunt eas non exsistere (dogmatismus negativus) . 

2. Asserunt in subiecto cognoscente formas permanentes 
esse, secundum quas obiecta cognoscamus. Ergo iterum 
quarundam rerum a cognitionibus distinctarum notitiam nos 
habere dicunt. 

3. Omnes fere praeter actus non solum permanens subiec- 
tum proprium, quod actus habet, sed etiam alia subiecta co- 
gnoscentia supponunt. 

Interdum id excusare conantur dicentes subiecta cognoscen- 
tia -pertinere ad ambitum mentalem, quem proinde illa sub- 

iecta admittendo non egrediamur. Sed subiecta externa certe 
ambitum mentalem cognoscentis egrediuntur. 

4. Praeterea multi evidentia convicti variis verborum 
ambiguitatibus totum fere ordinem rerum a se sublatum 
iterum occulte restaurant. Nam a) de cognitionibus ita 
plerumque loquuntur, acsi verae realitates externae vel nescio 
quid medium inter ordinem subiectivum et externum sint; 
vocant enim eas „rerum phaenomena", „rerum apparen- 
tias" ete. b) Idealistae saepe, quamquam verbis ambiguis, af- 
firmant obieeta etiam manere, quando non aetu cognoscantur, 
ergo extra cognitiones exsistere. 

B) Idealismus absurdus est, quia contra omnium firmas 
persuasiones gravissime offendit. Nam totum mundum tollit 
vel dubium facit, firmissimas persuasiones et omnes scientias 
imaginarias reddit atque a scepticismo parum differt. 

68 Obiectiones. 1. Si idea apprehenderet obieetum distinctura, oporteret 
ex se egredi ; atqui non potest egredi. — Besp. D. inai. oporteret egredi 
physice N. intentionaliter C. Cd. min. 

2. Obieetum cognitum in monte est; atqui quod in mente est, non 
iam extra mentem est; ergo nullum obieetum extra mentem cognosci 
potest. — Besp. D. mai. in mente est realiter N. intentionaliter 0. Cd. 
min. quod intentionaliter tantum in mente est N. quod realiter est C. 

3. Non possum cognoscere, ideas apprehendere res, quales in se 
sunt. „Cum obieetum sit extra me et cognitio in me, semper tantum 
diiudicare possum, mim mea cognitio obiecti cum mea cognitione 
obiecti concordet," (Kant), non autem conformitatem cognitionis eum 
re ipsa apprehendere possum. — Besp. D. si cognitio intellectualis esset 
signum seu medium quod, ut ipsa tantum apprehenderetur, non autem 
per eam ipsum obieetum extra nos i. e. independens a mente C. si est 
signum quo, attingens ipsum obieetum a cognitione independens e. g. 
ens, rotundum, coipus huius figurae, qualis in sensatione exprimitur N. 

4. Valor obieetivus ostendi nequit, quia in probatione iam supponitur. 
— Besp. D. nequit ostendi serio dubitanti C. nequit ostendi filiis vel in 
se N. Ad rat. add. D. ontologice supponitur valor obieetivus (actus in- 
quirentis et sic implicite etiam ipsius intellectus) C. logice Sd. positive, 
i. e. prius cognoscendus est N. negative, i, e. non est serio dubitandum C. 

*Ait. 6. De subiectivismo 

69 Subieetivismus est forma idealismi paulum temperata, in 
qua idealismi absurditas minus apparet. Subieetivismus 
autem, quem nunc spectamus, eriterioiogieus est. 

Subieetivismus generaliter sumptus, sicut aetati nostrae 
valde proprius est, in eo consistit, quod subieetum norma co- 
gitandi et vivendi constituitur, non autem ordo obieetivus 
a subiecto independens. Duplex igitur subieetivismus distin- 
gui potest, moralis et eriterioiogieus. 

Subieetivismus moralis constituit sUbiectum humanum 
sibi normam in agendo et vivendo. Genuina philosophia docet, 
hominem, utpote ens creatum et limitatum, finem ultimum 
Deum habere ideoque in vivendo legi morali divinae atque 
etiam legitimis legibus humanis subiaeere. Subieetivismus 
vero asserit, non hunc ordinem obiectivum externum, sed 
subieetum ipsum sibi legem vitae esse, nempe suam rationem, 
conscientiam (mere subieetivam) , indolem personalem; immo 
debitam hominis libertatem postulare, ut immunis sit ab omni 
lege, quam non ipse sibi imposuerit. 49 ) 

Subieetivismus eriterioiogieus expresse enuntiat, quod in 70* 
idealismo implicite continetur, subieetum ipsum, in cogitando 
sibi normam esse, quatenus secundum indolem suam seu leges 
sibi insitas ordinem obiectivum repraesentando efformet seu 
producat. Hunc modum autem a mutabili dispositione sub- 
iecti individualis vel collectivi pendere, ideoque pro variis 
individuis, hominum generibus, aetatibus varium esse. Itaque 
secundum subiectivismum non veritas obiectiva a subiecto in- 
dependens et immutabilis, sed subieetum est norma iudicio- 
rum et rectitudinis eogitandi. / 

Subieetivismus theoretice quidem totum cognitionis am- 
bitum complectitur, practice autem et serio fere tantum ad 
cognitionem rerum supersensibilium applicari solet. In ordine 
enim sensibili eius absurditas nimis clare apparet. In rebus 
autem metaphysicis, itaque in philosophia, theoretica, in 
ethica, in iis, quae religionem spectant, postulatur, ut in- 
dividuum humanum sibi „libere formet et effingat", quae 
mente tenere velit. Hac ratione subieetivismus, si sibi omnino 
constat, evadit autonomismus in cogitando. Autonomismus 
explicite enuntiat, subieetum sibi legem in cogitando esse ideo- 

*») Cf. Ethicam X et H variis in locis. 



De subiectivismo 


m 


48 De intellectus aptitudine ad verum cognoscendum 

que iure suo ab omni lege et auctoritate externa (maxime ab 
auctoritate fidei) in cogitando liberum esse. 

Subiectivismus maximum emolumentum ex philosophia 
kantiana nactus est, quae, si obiective in se spectatur, tota 
fere in eo versatur, ut subiectivitatem cognitionis defendat 
ac subiectum autonomum in cogitando et agendo constituat. 

*Th. ro. Subiectivismus naturam cognitionis et seritatis vitiat (l.p.), funda- 
menta religionis et moralitatis labefactat ot ad veritatis vilipansionem 
et amissionem ducit (2. p.) 

* 7 i Oemonst. 1. p. A) Natura cognitionis intellectualis haec 
est, quod cognitio est similitudo obiecti ab ea independentis, 
ut igitur homo in cogitando res tamquam normas sequi de- 
beat, non vero ipse obieeta et veritatem producat. Haec sem- 
per fuit et adhuc est omnium persuasio. Quando homines 
indicant, omne, quod fiat, causam exigere, cum principia 
mathematica perspiciunt, certum iis est haec non esse veritates 
a se productas, sed independentes. Ergo subiectivismus id 
negans naturam cognitionis vitiat. 

=i=72 B) Veritas est eonformitas intellectus eum re ab eo in- 
dependenti. Atqui notiones veritatis, quas subiectivistae 
proponunt, hanc naturam veritatis vitiant. Ergo. 

Demonst. min. Subiectivistae dicunt, veritatem esse con- 
f ormitatem cogitationum cum legibus menti insitis vel cogita- 
tionum inter se; vel illam cognitionem veram habent, qnae ab 
omnibus recta habeatur, quae definitio parum distat ab alia 
sententia admodum erronea, quae veritatem in conformitate 
cum opinionibus cuiusque aetatis reponit. Vel cognitionem 
tantum pro symbolo quodam accipientes veritatem dicunt 
tantum esse conformitatem latius dictam, quam symbolum 
cum re significata habet, non vero stricte dictam, quam imago 
cum exemplari habet. Iam vero hae notiones naturam veritatis 
vitiant. Etenim 

a) Veritas non est eonformitas cognitionum cum legibus 
mentis sive cognitionum inter se. Nam est eonformitas cum 


rebus, non eum mente, quia res sunt norma cogitandi, non 
vero mens. 

b) Veritas non in hoe consistit, quod cognitio ab omnibus 
recta agnoscitur, sed propterea ab omnibus recta agnoscenda 
est, quia vera seu ordini reali conformis est; non enim ho- 
mines veritatem faciunt. Neque etiam horologia propterea 
reetum ordinem tenent, quia inter se consentiunt, sed quia 
tempori reali conformia sunt; et sieut multa horologia con- 
corditer tempus falsum indicare possunt, etiam quaevis aetas 
communi consensu errores colere potest. Porro si veritas esset 
eonformitas cum sententiis hominum, veritas mutabilis esset, 
quod sane absonum est. 

c) Neque ad veritatem sufficit aliqua eonformitas sym- 
bolica. Ad veritatem requiritur, ut res cognoscatur, ut in se 
est, si quis autem tantummodo symbolum rei apprehendit, 
non cognoscit rem ipsam. 

Demonst. 2. p. A) Subiectivismus fundamenta religionis 73* 
et moralitatis labefactat. Nam secundum subiectivismum 
Deus, fundamentum praecipuum religionis, niliil fere est nisi 
subiectiva quaedam repraesentatio, cui forte affectio religiosa 
se adiungit, sed non est ens supremum reale ab hominis con- 
ceptione independens; ad hoe unum autem religio genuina 
refertur. Pariter norma moralitatis, legislator, immortalitas, 
quae fundamenta moralitatis sunt, certa sua realitate 
transcendenti privantur et- subiectivae apprehensiones 
evadunt. 

Speciatim subiectivismus etiam propterea moralitati et re- 
ligioni perniciosus est, quod hominem autonomum in co- 
gitando reddit. Quae autonomia sponte ad veritates illas 
aversandas propensa est, quae independentiae humanae ad- 
versantur, quales sunt veritates de Deo et lege divina. 

B) Subiectivismus ad veritatis vilipensionem ducit. Nam, 74* 
in rebus saltem metaphysieis, ex veritate homine superiore et 
ab eo independenti facit „veritatem“ ab homine dependen- 
tem, quae indolem indi vi dualem sequi debeat. Hoe paeto 


Donat, Critica 

autem religiosa veritatis veneratio minuitur periculumque 
gravissimum inducitur, ne veritas placitis hominis inservire 
eogatur et (in pragmatismo) usque ad utilitatis gradum de- 
primatur. 

*75 Subiectivismus ad veritatis amissionem ducit. Etenim, si 
non omnes, saltem cognitiones metaphysicas activitates mere 
subieetivas liabet easque plerumque affectui sive „fidei‘‘' 
tribuit, quae ex animi indigentia proveniat. Sed haec „fides“, 
rationum cognitioni non innixa, nequit persuasio genuina 
esse, sed potius caeca et irrationalis est ideoque in ente ra- 
tionali, in tempus saltem diuturnum, esse non potest. (Confer 
infra de irrationalismo.) Ita subiectivismus ad veritatis 
amissionem ducit, saltem partialem, nempe ad agnosticismum, 
qui supersensibilem veritatem obiectivam attingi posse negat. 


Caput II 

De statibus mentis in assequenda veritate 

Arti. Quales sint status 

Intellectus ad assequendam veritatem ex natura sua ordi- 
natus est sieut voluntas ad prosequendam bonitatem. Ideo vi- 
demus hominem sient ad bonum ita pariter ad verum obtinen- 
dum pondere naturae moveri. Sed non sine labore nec semper 
perfecte veritatem obtinet et saepe fallitur. Sie varii status 
mentis in veritate assequenda distinguuntur. Qui iam dili- 
genti expositione declarandi sunt. Sunt autem potissimum hi: 

I. Nescientia et ignorantia. Utraque est carentia verae 76 
cognitionis, et quidem nescientia simplex carentia est, ut cum 
infans catechismi scientia earet, ignorantia vero plerumque 
privatio verae cognitionis intellegito, ut cum adultus cate- 
chismum nescit. 

Utraque vel totalis vel partialis est, prout vel nihil vel 
aliquid tantum de aliqua re scitur. 

Nescientia et ignorantia alicuius rei etiam cum falso ju- 
dicio de eadem re simul esse potest. Qui in examine inter- 
rogatus falsum responsum dat, rem nescire dicitur; errat, 
quatenus falsum profert, nescit, quatenus vera cognitione 
earet. Sed interdum nescientia strictiore sensu intellegitur, 
talis nempe, in qua veritas neque ad modum quaestionis ap- 
prehenditur. Talis est nescientia astronomiae in puerulo vel 
nescientia fidei catholicae in pagano, qui nihil umquam de 
ea audivit. 

II. Dubium. Dubium generatim haesitatio seu fluctuatio 77 
mentis inter duo opposita dicitur. Pro duplici modo, quo 
haec fluctuatio fieri solet, duplex dubium distinguitur: 

Dubium stricte dictum est suspensio iudicii inter duo op- 
posita propter rei incertitudinem. 

Dubium latius dictum est formido erroris, ne forte oppo- 
situm verum sit. Adest igitur, si quis iam de aliqua re iudicat, 
attamen simul timet, ne forte iudicinm suum falsum sit. 

Formido errandi iterum duplex distingui potest, formalis et cau- 
salis. Formido formalis est timor voluntatis ex eo oriundus, quod in- 
tellectus apprehendit oppositum non impossibile esse. Formido causalis 
est ipsa liaec apprehensio intellectus causans formidinem voluntatis. 
In definitione dubii latius dicti formido intellegenda 'est causalis. 

Dubium stricte et latius dictum in hoc exemplo habetur. Si homo 
lutheranus hausta aliqua religionis catholicae notitia religionem suam 
pro vera habere pergit, sed aliqua errandi formidine tangitur, dubium 
latius dictum habet. Sin autem inquisitione continuata iam anceps 
haeret, nesciens, quid iudieet, iam dubium proprie dictum adest. 

Dubio propinqua est 'suspicio, v. g. de fidelitate amici. Suspicio 
non est assensus, sed tantum apprehensio alicuius rationis ad iudican- 
dum inclinantis, praesertim apprehensio talis, quae bonam opinionem 
de alio vel iudieium, quod quis iam habet, labefactare tentat. Saepe 
autem vox latina suspicio quodlibet iudieium eonieeturale significat. 1 ) 

Utrumque dubium vel prudens vel imprudens est, prout 
ratio ad dubitandum sufficiens vel insufficiens adest. Seep- 
ticus de exsistentia mundi vel sui ipsius dubitans sane im- 
prudenter, iudex autem de veracitate testis suspecti anceps 
haerens prudenter dubitat. Patet autem, utrumque dubium 
esse dubium serium. Quid sit dubium methodicum, supra ex- 
plicavimus. 

Sicut certitudo delectationem eoque maiorem affert, quo 
maius est sciendi desiderium, ita dubium per se affectionem 
ingratam et inquietudinem gignit. 

Invenitur laudabilis ars dubitandi et reprehensibilis pru- 
rigo dubitandi. Ars dubitandi postulat, ut, si veritas clara 
non est, prudenter iudieium retineatur et caute tantum, in 
rebus saltem gravibus, iudicetur, cum uniuscuiusque pro- 
prium et pariter aliorum iudieium admodum fallibile sit. 
Pruritus autem dubitandi habetur, si cui nulla fere veritatis 
ostensio sufficit, sed vix non omnia incerta videntur. Qui mos 
interdum superiorem ingenii vim prae se fert, revera autem 
mentis immaturitas est vel quaedam aegritudo, ex sceptica 
contagione interdum orta,. Non raro talis prurigo in philo- 
sophia tractanda invenitur, quando putatur, eius finem non 
esse veritates stabiles demonstrare, quippe quales non sint, 
sed omnes sententias quolibet tempore novo semper examini 
et revisioni subiciendas esse. 


1 ) Non ,Verdacht‘, sed ,Vermutung"' . 

III. Opinio est assensus eum formidine prudenti errandi, W 
velut si quis opinatur fore, ut amicus ex gravi morbo con- 
valescat. 

IV. Certitudo est assensus firmus in veritatem cum ex- 
clusione formidinis errandi. 

V. Error denique est iudieium falsum. 

Singuli hi status mentis praeprimis actuales sunt; sed 
etiam habituales intellegi possunt. Homo Christianus certitu- 
dinem fidei actualem habet, cum actum fidei elicit, quando 
autem dormit, habitualem. 

Praeterea pleraque ista nomina non tantum statum mentis, 
sed saepissime etiam obiectum eius, correspondenti modo 
manifestatum sive apprehensum, significant. Ita dicimus: 
„ego sum certus" et „res est certa", „ille haeret dubius" et 
„res est dubia". 

Art. 2. De errore 

Error est iudieium falsum seu tale, quod falsum pro vero 79 
statuit. Ad id requiritur, ut, quod asseritur, aliqua ratione 
menti tanquam verum appareat. Mens enim ad veritatem 
amplectendam facta est sicut voluntas ad bonum appeten- 
dum; sicut igitur voluntas nihil appetere potest, nisi pro- 
ponatur ut bonum, neque intellectus quidquam affirmare 
potest, nisi aliqua ratione verum appareat. 

Sicut possessio veritatis ornamentum mentis est, ita error 
est macula atque eo maior, quo sublimior est veritas, de qua 
errat, maior proinde error de Deo, de rebus moralibus, de 
matrimonio, de principiis paedagogicis quam de quaestione 
geologiea, et quo firmius error tenetur. 

De causis errorum. Intellectus ad errorem non sua na- 80 
tura determinatur, cum sit per se infallibilis, sed voluntas 
plerumque causa impellens est. Attamen ex parte intellectus, 
ut modo indicavimus, aliqua falsa species veri concurrit. 

Itaque duae causae proximae ad errorem producendum eo- 
operantur, quae ulterius diversis causis remotis determi- 
nantur. 

1. Ex parte intellectus ratio erroris proxima- semper est 
aliqua apparens similitudo duorum, quae confunduntur, qua- 
tenus unum alteri falso substituitur. Eiusmodi apparentem 
similitudinem res, eventus, relationes, sententiae, argumenta 
et alia habere possunt, e. g. duo genera baccarum, unum 
utile, alterum veniferum, superbia et debita „sui aestimatio", 
recusatio oboedientiae et „libertas“, veneratio et „adoratio“ 
Matris Dei, mutatio rei vere antiquatae et indebita „novatio“ , 
auctoritas vere et apparenter fide digna. 

Error committitur, quatenus ultra apparentiam proceditur 
et simpliciter, ita esse sicut apparet, affirmatur. 

Falsa autem veri species efficitur variis causis, praesertim 
his: 

a) Imaginatione et idearum associatione efficitur, ut per- 
ceptionibus sensuum, conscientiae, memoriae alienae reprae- 
sentationes et ideae admisceantur easque falso compleant ac 
modificent. Sic fit, ut verba et eventus aliter ac sunt audire, 
legere, videre videamur, ut nomina, homines, eventus falso 
!3ermisceamus, ut, quae audivimus, in reproductione memo- 
riali adulteremus. 

b) Alia causa frequentissima haec est, quod idem vo- 
cabulum complures ideas similes et tamen diversas significat, 
ut accidit in verbis analogis et in diversa eiusdem vocabuli 
suppositione; quae ideae deinde perperam confunduntur. 

c) Errores veteres sub specie veri ad novos errores in- 
ducunt. Huc spectant praeiudieia, illa maxime, quae a pueris 
recepta sunt ideoque firmius haerent. Praeiudieia autem 
varia sunt pro varietate aetatis, nationis, familiae, status 
socialis, professionis religiosae, educationis. 

d) Auctoritas falsa speciem genuinae prae se ferens, ut 
auctoritas scientiae adulterinae, opinio publica. 

e) Denique defectus attentionis plerumque confert, ut in 
locum veri falsum substituatur. Qui iterum ex imbecillitate 
vel defatigatione mentis oritur, ex animi naturali inconstan- 

tia, ex sensationis vel affectus vehementia et perturbatione, 
ex voluntatis influxu, quae attentionem alio dirigit, vel 
denique ex eo, quod iam obiecti subtilitas, ratiocinii prolixi- 
tas, similitudo cum aliis rebus attentionem difficilem reddunt. 

2. Voluntas causa efficax erroris est, quatenus directo im- 
perio intellectum praemature, obiecto non sufficienter per- 
specto, ad indicium determinat. 2 ) Ad indicium autem im- 
perandum amore alicuius boni movetur, nempe 

a) amore rei affirmandae, quia receptis opinionibus, animi 
desideriis, contradicendi prurigini congruit; 

b) amore ipsius assensus, propter impatientiam, qua as- 
sensum differre non vult, propter propositae quaestionis vi- 
lipensionem vel propter vanitatem, qua quis diuturnam con- 
siderationem dedecere censet, ob necessitatem certi consilii 
capiendi vel ob alia motiva. 3 ) 

Propterea in rebus considerandis vitanda est praecipitan- 
tia, quia primo intuitu omnia, quae in obiecto consideranda 
sunt, complecti plerumque non possumus, et assuescendum 
est ordinatae obiectorum considerationi. Non minus autem 
ad errores cavendos puritas animi ab' inordinatis affectioni- 
bus necessaria est purusque veritatis amor. 

*Art. 3. De opinione et probabilitate 

Cum opinione notio probabilitatis conexa est. De utraque 
aliqua exponenda sunt, quia utriusque usus in vita vulgari 
perpetuus est et quia theologia moralis his conceptibus utitur, 
ubi de systematibus moralibus agit. Ibi enim inquirit, utrum, 
quando dubium est, sitne actio licita necne, utrum probabilio- 
rismus seu aequiprobabilismus, an vero probabilismus tenen- 
dus sit. Probabilismus docet in dubio de obligatione licere 
agere secundum sententiam, quae obligationem negat, si sit 
vere probabilis, posse autem eam probabilem esse, etsi op- 
posita sit probabilior. 

2) Cf. I!.. 20. 

:! ) Cf. Tongiorgi, Log. n. 714. 

‘82 Probabilis dicitur sententia, quae gravi quidem ratione 
suadetur, non tamen tali, quae omnem prudentem formidinem 
■ excludit. Sicut opinio ita etiam obiectum, quod tali opinione 
asseritur, probabile vocatur. 

Itaque ad veram probabilitatem non quaelibet ratio suf- 
ficit, sed solida vel aliquo modo gravis requiritur. Illud enim 
tantummodo „approbatione“ dignum dici potest, quod assen- 
sum viri prudentis meretur. Yera igitur probabilitas non 
adest, si aliqua ratio tantum ex levitate attentionis vel ex in- 
ordinata inclinatione voluntatis gravis apprehenditur vel si 
non alia ratio adest, nisi quod oppositum nondum stricte cer- 
tum est; idque multo minus in rebus moralibus, ubi maxima 
quaedam probabilitas sufficit, ut res (moraliter) certa 
existimetur. 

Probabilitas vel interna vel externa est. Probabilitas in- 
terna adest, si rationes ex ipsa re petitae sunt, externa vero 
consistit in aliqua auctoritate opinionem defendente. Itaque 
si quis actionem licitam esse ex principiis moralibus prebare 
potest, probabilitatem internam possidet, si quis vero tantum 
scit S. Alphonsum docere rem licitam esse, solum externam 
habet. Pz-obabilitas externa adesse potest, etiamsi quis nullam 
internam de ea. re habeat; amittit vero vim suam, si quis ex 
internis rationibus certo scit rem non ita se habere, ut auc- 
tores dicunt. 

«3 Opinio est assensus cum prudenti formidine errandi. 
„Opinio“ inquit s. Thomas, „significat actum intellectus, qui 
fertur in unam partem contradictionis cum formidine al- 
terius." 4 ) Res igitur, quam asserit, non plus quam probabilis 
est. Attamen opinio eam non solummodo tamquam probabi- 
lem, sed absolute asserit. 

Etenim circa nexum quendam inter subieetum et prae- 
dicatum duo iudieia versari possunt: 1° iudieium asserens 
nexum esse probabilem, e. g. , probabile est fore, ut amicus ex 
morbo convalescat*; quod indicium plane certum esse potest: 

— 2° iudieium nexum ipsum absolute asserens, e. g. , amicus 
convalescet* ; a quo iudicio formido prudens errandi non est 
exclusa. Hoc posterius iudieium opinio est. 

In opinione igitur formido errandi exclusa r±on est. Potest 
quidem fieri, ut formido actu non adsit, quia ex inadvertentia 
vel alia causa nulla ratio contraria mentem subit. Sed per 
motivum obieetivum exclusa non est. 

Opinio proinde potest esse probabilis vel improbabilis, 
prout nexus obiectivus vere vel non vere probabilis est. 
Similiter vel prudens vel imprudens est. Prudens est, si mo- 
tivo gravi innititur et firmitatem assensus non aliam adhibet, 
quam motiva merentur, imprudens vero, si ex uno alterove 
capite peccat. 

Opinio igitur, sicut declarata est, etiam cum subiectiva fir- 
mitate eaque pertinaci enuntiari ae teneri potest. Plerumque 
vero talis assensus usu vulgari non amplius opinio vocatur, 
sed ille solum, qui rem incertam correspondenti modo sine 
firmitate („fortasse, videtur") affirmat. Talem s. Thomas 
indicare videtur scribens : „Opinio non habet firmum assen- 
sum; est enim quiddam debile et infirmum secundum philo- 
sophum." 5 ) * 

■Th. 1 1. Sententia aliqua potest esse probabilis, esti opposita sit etiam probabilis, 
immo probabilior (1 . p.). Potest insuper intellectus unam sententiam opi’ 
nando ut veram et simul oppositam ut probabilem tenere (2. p.). 

Demonst. 1. p. Duae sententiae inter se oppositae possunt 84 
simul suaderi rationibus gravibus idque etiam ita, ut unius 
rationes sint plures vel graviores quam alterius et proinde 
illa probabilior sit. Nam ex eo, quod opposita sententia gra- 
vibus vel gravioribus rationibus suadetur, non consequitur 
pro alia, non etiam graves rationes stare. Pi’ofeeto, si unam 
sententiam septem auctores defendunt, contrariam tres aeque 
gi’aves, posterior sententia veram probilitatem (externam) 
possidet, etsi alia maiorem habet. Pariter probabile manet, 


*) i q. 79 a. 9 ad 4. 


s> 2, 2 q. 2 a. 9 ad 2. 

puerum ex morbo, in quo 70 pueri mori, 30 autem convalescere 
solent, incolumem evasurum esse, licet probabilitas infelicis 
exitus maior sit. Ergo sententia potest esse probabilis, etsi op- 
posita sit etiam probabilis, immo probabilior. 

Ol)iectio. Sationes oppositae sieut pondera librae imposita invicem 
compensant, ut tantum maneat excessus in una parte. Ergo si propositio 
opposita aeque vel magis probabilis est, alia probabilis esse desinit. • — 
Kesp. D. si rationes directe seu in se ipsis spectatae sunt oppositae C. 
si tantum ratione sententiarum probandarum sunt oppositae, in se 
autem diversae N. Rationes tales: ,pro liac sententia stat s. Thomas' 
et ,non stat' invicem utique directe tollunt, non vero rationes in exemplis 
supra allatis. 

*85 Demonst. 2. p. Eatenus tantum ista cluo indicia ,kaec sen- 
tentia est vera' ,sed opposita etiam probabilis est‘, non simul 
in intellectu esse possent, quatenus unum necessario negaret, 
quod affirmat alterum. Iam vero sic non est. Nam opinio illa, 
saltem si prudens est et assensu non omnino firmo unum 
verum esse affirmat, implicite quidem eodem assensu affirmat 
oppositum non esse verum; sed non propterea asserit id nulla 
ratione suaderi. Ergo potest intellectus opinando unam sen- 
tentiam ut- veram et simul oppositam ut probabilem tenere. 

Sunt, qui etiam defendant intellectum unum ut verum et simul opposi- 
tum ut probabilius tenere posse. 0 ) Quae sententia difficilis est. Nam 
qui unum prae alio tamquam verum tenet, oppositum ut falsum affir- 
mat-, et eo ipso tamquam minus probatum quam illud affirmare videtur. 

*86 Gradus probabilitatis diversi sunt pro rationum numero 
et pro diverso earum pondere. Si rationes pro una et altera 
parte diversae naturae et gravitatis sunt, ut fere semper con- 
tingit in hypothesibus scientificis, probabilitas prudenti iu- 
dicio ponderanda est. Interdum autem, si de probabilitate 
eventus futuri agitur, velut de probabilitate felicis suceessus 
operationis chirurgicae, probabilitas arithmetice definiri pot- 
est per „calculum probabilitatis “ (Wahrsclieinlichkeitsrech- 
nung, caleul des probabilites) , in qua eventus praeteriti in 

°) Ita v. g. sentiunt Card. de Lugo (De fide, disp. 20 s. 3 n. 121), 
Schiffini, T. Pesch. 

hae re, una ex parte faventes, altera ex parte non faventes, 
inter se comparantur et deinde videtur, in qua parte qualis 
sit numerus maior. 

Art. 4. De certitudine in genere 

Th. 12. Certitudo est assensus firmus in veritatem eum exclusione formidinis er- 
randi (1 . p.). Attamen prudens tantum, non vero imprudens formido a cer- 
titudine excluditur (2. p.). 

Demonst. 1. p. Si inspicimus, quid communis hominum 87 
concipiendi et loquendi consuetudo nomine certitudinis desi- 
gnet, invenimus : 

a) Significatur assensus seu iudieium; nemo enim ideam 
vocat certam. 7 ) Et quidem assensum in veritatem significa- 
mus; certitudo enim status mentis perfectissimus intellegitur, 
qualis iudieium falsum esse nequit. Assensus igitur erroneus 
tantum apparens certitudo esse potest. 

b) Certitudo est firmus assensus. Iudieium certum enim 
intellegimus assensum a fluctuatione dubitandi liberum ita- 
que firmum. Id elucet ex dicendi modis, quibus certitudinem 
explicamus : hoe mihi constat, firmiter persuasum habeo etc.; 
atque per hoc certitudinem ab opinione distinguimus. 

Sed notandum est firmitatem debere esse rationabilem seu 
firmitatem per se i. e. talem, quae nititur in perspicientia 
oppositum exclusum esse. Firmitas irrationabilis seu firmitas 
per accidens illa est, quae solum voluntate determinatur, in- 
tellectu non cognoscente oppositum exclusum esse. Talis fir- 
mitas etiam in indicio non certo, immo in falso adesse potest, 
velut cum quis cum voluntatis pertinacia errori adhaeret. 

c) Exclusio formidinis errandi requiritur. Formido er- 88 
randi in eo consistit, quod intellectus, quando iudieat aliquid 
sic esse, simul apprehendit oppositum non excludi ideoqne 

i) Vocabulum certitudo per se quidem terminus abstractus, non con- 
cretus est et qualitatem assensus significat. Sed etiam sicut terminus 
concretus sumi solet, significans ipsum assensum certum. 

periculum errandi adesse. 8 ) Formido errandi interdum etiam 
dubium (latius dictum) appellatur. Talis formido in cer- 
titudine exclusa esse debet, quod similiter ex verbis apparet, 
quibus certitudinem describimus: plane securus sum in hac 
re, non iam dubito ete. — Itaque haec formido exclusa est, si 
menti manifestum est oppositum impossibile esse, i. e. si as- 
sensus firmus est. Exclusio igitur formidinis firmitati 
assensus nihil novi addit, sed tantum magis eam explicat. 

Ergo certitudo i’eete definitur: firmitas assensus in verita- 
tem cum exclusione formidinis errandi. 

Definitio demonstrata est communis apud scholasticos. 
8 . Thomas eam sic enuntiat: „Certitudo proprie dicitur fir- 
mitas adhaesionis virtutis eognoscitivae in suum cogno- 
scibile." 9 ) 

89 Demonst. 2. p. Non raro accidit, ut in homine fidei valde 
addicto contra veritates fidei apprehensiones oriantur, quae 
apparentem possibilitatem oppositi percipiunt, e. g. fortasse 
Christum in Eucharistia non esse, fortasse S. Pontificem 
aliquando falsum definire posse — nihilominus ut simul idem, 
homo perspiciat eredibilitatem harum veritatum plane mani- 
festam esse ideoque illam apparentiam et formidinem er- 
randi inanem esse. Talis igitur formido, quae simul inanis 
esse perspicitur’, imprudens vocatur. E contrario formido 
prudens est, quae non simul inanis cognoscitur’. 

Iam vero ex his colligitur formidinem imprudentem cum 
certitudine constare posse. Certitudo enim tantum postulat, 
ut necessitas obiecti sive nexus inter subiectum et praedica- 
tum manifesta sit. Atqui hoc esse potest, etiamsi formido im- 
prudens seu apprehensio ista adsit, quae oppositum aliqua 
ratione suaderi percipit, dummodo simul perspiciatur hanc 
rationem inanem esse. Attamen opus non est, ut talis ratio 
in se ipsa perspiciatur inanis; sufficit, ut hoc indirecte co- 

s ) Haec est formido causalis. Formido formalis est actus voluntatis 
timens talem errorem, qui ex apprehensione illa oritur. Cf. n. 76. 

9 ) 3 eent. d. 26 q. 2 a. 4 c. 


De certitudine in genere 


61 


gnoscatur ex eo, quod oppositum plane certum sit. Sic ho- 
minibus theologice non excultis ex infallibilitate Ecclesiae 
constat obiectiones contra fidem inanes esse. 

Sed formidinem prudentem certitudo excludit, quia talis 
formido non perspicitur’ esse inanis ideoque necessitas rei af- 
firmandae non iam manifesta est. 

Itaque nihil obstat, quominus etiam eodem tempore cum 
assensu certo, v. g. cnm actu fidei, simul adsit actualis for- 
mido imprudens, velut tentatio contra fidem. Psychologice 
nihil obstat, quia actns diversi sunt, nihil logice obstat, quia 
netus non se habent ut affinnatio et negatio efficax eiusdem. 

Nota. Ergo eiusmodi „dubia contra fidem", qualia descripta Bunt, 90 
innoxia esse perspicitur. Plerumque cum quadam necessitate psycholo- 
gica in intellectu oriuntur, praesertim si quis contraria fidei ab aliis 
prolata legit sive audivit vel generatim in atmosphaera spirituali 
seepticismo infecta vivit. Non raro etiam cum vehementia et constantia 
instar cogitationum coactivarum mentem vexant. 

Iuvat igitur scire, a) talia „dubia“ non adversari certitudini neque 
tollere assensum fidei, b) Proinde omnino improprie dubia de fide ap- 
pellantur. Non enim suspensio fidei sunt, sed irrationales apprehen- 
siones. c) Tales apprehensiones saepissime potius processus psychologici 
quam logici , sunt, ideoque psychologice tractandae sunt, praesertim 
quatenus quiete transmittuntur. 

Obiectiones. 1. Homines etiam certitudinem habent de rebus falsis, qj 
— Besp. D. veram N. falso putatam seu mere subieetivam cum firmitate 
irrationabili C. 

2. In certitudine non semper necessitas obiecti adest, v. ,g. non est 
necessarium, Caesarem occisum esse. — Besp. D. non semper neces- 
sitas antecedens C. non saltem consequens N. 

3. Dicimur etiam dormientes habere certitudinem, e. g. de fidelitate 
amici, quamquam nullum assensum elicimus. — Besp. D. haec est cer- 

; titudo actualis, de qua thesis agit N. habitualis C. 

Nota. 1. De certitudine obiectiva. A certitudine assensus 92 
certitudo obiecti distinguenda est, quae obiectiva vocatur. 
Nam etiam obiectum assensus certi certum vocare solemus. 
Dicimus enim rotationem terrae certam esse, de certitudine 
mortis dubitandum non esse. Certitudo obiectiva est neces- 
sitas obiecti menti manifesta. Menti manifestum est obiectum 
ita se habere, ut aliter se habere nequeat. Per hoc assensus 
ipse, redditur certus, quia ita firmitatem habet cum exclusione 

formidinis errandi. Necessitas ipsa est proprietas obiecti. 
manifestatio autem per apprehensiones intellectus fit, quibus 
subieetum et praedicatum apprehenduntur et utriusque 
identitas perspicitur. 

Quatenus sic certitudo obieetiva certitudinem subiectivam 
determinat, etiam moiivum certitudinis assensus dicitur. Id. 
quod movet, est necessitas obiecti, manifestatio autem ap- 
prehensiva est condicio, ut necessitas movere queat. 

98 2. Certitudo assensus gradus admittit. Loquimur enim saepe de 

certitudine maiore et minore. In certitudine distingui potest duplex 
respectus, unus positivus, nempe ipsa firmitas, alter negativus, exclusio 
formidinis, quae quasi proprietas est ex firmitate resultans. 

a) In exclusione formidinis errandi gradus esse non possunt. Quod 
enim indivisibile est, gradus non admittit. Atqui exclusio formidinis 
errandi indivisibilis est; quia exclusio omnis formidinis (prudentis) 
non potest magis et minus adesse. 

b) Sub respectu firmitatis gradus esse possunt. Qui ex duplici fonte 
proveniunt. 

a) Primum necessitas obieetiva menti manifesta gradus admittit. 
Huic autem firmitas assensus innititur eique proportionata est; quo 
maior igitur haec necessitas est, eo maior firmitas est vel esse potest. 
Potest ipsa necessitas maior minorve esse; metaphysiea principiorum 
metaphysicorum sive legum mathematicarum maior est quam necessitas 
physica legum naturae vel necessitas moralis. Potest claritas manifesta- 
tionis varia esse. Claritas rerum aspectabilium per se maior est quam 
supersensibilium, claritas certitudinis immediatae maior est quam cla- 
ritas mediatae, denique gradus manifestationis eo maior est, quo plures 
et fortiores rationes adsunt. 

j8) Praeterea certitudo etiam a voluntate determinari potest, scilicet 
certitudo libera (quae mox declarabitur). In tali certitudine libera vo- 
luntas, quippe quae exsistentiam firmitatis determinat, etiam gradum 
eius augere potest. 

3. Certitudinis etiam diversae species sive modi inveniuntur. Quia 
eertitudo perfectissimus status mentis et finis omnis laboris mentalis 
est, etiam lias species earumque notabilia discrimina inspicere oportet. 

Art. 5. De certitudine libera 

Th. 13. Certitudo assensus alia necessaria (1. p.), alia libera est (2. p.). , 

94 Dedar. Certitudo necessaria intellegitur ille assensus cer- 
tus, quem intellectus, necessitate obiecti perfecta claritate 
perspecta, cum psychologica necessitate ponit, ut igitur non 
possit non assentire. 

Certitudo vero libera ille assensus certus intellegitur, quem, 
necessitate obiecti perspecta, intellectus non elicit nisi directo 
voluntatis imperio determinatus. Dicitur autem actus intel- 
lectus directe vel in se a voluntate imperari, si voluntas ex- 
sistentiam actus immediate determinat, indirecte vero vel in 
causa, si ad considerationem obiecti movet, ex qua deinde 
iudicium oritur. 

Itaque quando intellectus de principio contradictionis 
cogitat, tam clare eius necessariam veritatem perspicit, ut 
statim cum necessitate ad. assentiendum trahatur; talis cer- 
titudo necessaria dicitur. Sin autem per voluntatem ad con- 
sideranda argumenta pro exsistentia Dei applicatur, hanc 
quidem exsistentiam etiam tanquam necessariam perspicit, at- 
tamen solum cum ea claritate imperfecta, ut assensus non cum 
necessitate sequatur, sed impulsu voluntatis opus sit. Talis 
certitudo (interim : si revera habetur) libera nominatur, non 
propterea, quia consideratio argumentorum, sed quia directe 
ipse assensus imperatus est; indirectum enim imperium etiam 
in certitudine necessaria locum habere potest. 

Certitudo libera praesertim in actu fidei invenitur. 

Assensum fidei liberum esse in Cone. Tridentino et Vatieano de- 
finitum est. Explicatio theologica ulterius asserit, eum eatenus esse li- 
berum, quatenus directo voluntatis imperio determinetur. „Vera et 
communis sententia inter theologos doeet“, inquit Card. de Lugo, in- 
tellectum [credentis] necessario pendere a voluntate per actualem et 
positivum allectum imperantem assensum fidei, a quo affectu fides de- 
nominatur voluntaria et libera.“ Et pergit, „non sufficere voluntatem 
solum applicandi intellectum ad cogitandum de motivis, sed requiri vo- 
luntatem immediatam credendi ; multi enim perpendunt vim motivorum 
et non credunt/ 1 ' 10 ) 

Thesi adversantur nonnulli scholastici 11 ), qui vel tenent iudicium 
eundem esse actum ac perspicientiam nexus, quae utique voluntate di- 
recte imperari nequit, vel non admittunt evidentiam imperfectam, sed 
tantum perfectam, quae necessitatem infert, vel denique comprehendere 
non possunt perspicientiam nexus adesse et tamen intellectum non cum 
necessitate ad assensum impelli. 


10 ) De fide disp. 10 s. 1 n. 3. 9. Cf. praeter alios Kleutgen, Theologie 
der Vorzeit. II 4 n. 227 ss. 

M ) Ili certitudinem liberam in actu fidei eatenus adesse defendunt, 
quatenus fides non solum certa, sed super omnia certa esse debeat, haec 
autem proprietas fidei tantum ex directo voluntatis imperio proveniat. 

Veteres nomen quidem certitudinis liberae non adhibuerunt neque 
etiam, quam nos evidentiam imperfectam appellamus, evidentiae no- 
mine honestarunt. Sed in re ipsa nobiscum consentiunt, quod inspicienti 
tractatus eorum de libertate fidei conscriptos manifestum fit. 

■ 9 

95 Dernonst. 1. p. Certitudo necessaria est assensus certus, 
quem, postquam veritas clare se manifestavit, intellectus cum 
necessitate praestat, ut non possit non assentiri, multo minus 
dissentire. Atqui talis certitudo admittenda est. Nam 

a) experientia interna constare videtur nos saepe tam per- 
fecta cum claritate obiecti veritatem perspicere, v. g. duo> et 
duo esse quattuor, idem non posse simul esse et non esse, ut 
intellectus sponte assensum eliciat, nullo voluntatis imperio 
interveniente. 

b) Idem a priori satis colligitur ex indole omnis potentiae 
necessariae, in cuius natura non quidem hoc est positum, ut. 
seniper in quibuslibet adiunctis agat, attamen ut necessario in 
actum prodeat, quando condiciones ad agendum, requisitae 
omnes adsunt. lam vero una ex parte intellectus potentia ne- 
cessaria est, alia ex parte facultas iudieandi condiciones op- 
portuniores postulare nequit, quam ut obiectum ei perfectu 
claritate manifestetur, id quod experientia teste saepe accidit. 

96 Demonst. 2. p. Certitudo libera admittenda est, si 1° in se 
* non repugnat, 2° revera teste experientia exsistit. Atqui 

utrumque est. Ergo. 

Dernonst. m in. 1 p. Imprimis nou repugnat ex parte intel- 
lectus, aliquam veritatem ita se manifestare, ut intellectus 
per apprehensionem comparativam perspieiat quidem op- 
positum exclusum esse, sed non tanta cum claritate, ut actus 
iudicii cum necessitate sequatur (dummodo iudicium et per- 
spicientia nexus duo actus realiter distincti sint, quam distinc- 
tionem saltem possibilem esse concedi debet). 

Neque ex parte voluntatis repugnat, in tali condicione as- 
sensum directe imperari, dummodo assensus ponendus aliqua 
ratione bonus appareat. Etenim voluntas etiam opinionem 
mere probabilem directe imperare potest, proinde multo ma- 

gis assensum in tale obiectum, quod iam necessario verum esse 
perspicitur. 

'Dernonst. min. 2. p. Experientia propria et aliorum testa- 
tur nos imprimis in credendis veritatibus revelatis, etiam 
postquam eas certo credibiles esse perspeximus, in ipso as- 
sensu exhibendo liberos esse. Eadem experientia testatur per- 
multas alias veritates tam seientificas quam vulgares ita se 
nobis manifestare, ut oppositum quidem exclusum esse vi- 
deamus, tamen assensus nobis non extorqueatur. Id neri solet, 
si veritates sunt supersensibiles claritate aspectabili carentes, 
si veritas apparentibus rationibus oppositis obnubilatur, si 
longa tantum demonstratione patefit, vel si demonstratio non 
iam amplius menti praesens 'obversatur, sed tantum memoria 
retinetur de re certo constare; vel aliis modis. 

In certitudine igitur necessaria solum motivum obiectivum 
est causa determinans assensus. In certitudine autem libera 
motivum et voluntas determinant, sed diverso modo, voluntas 
ut causa subiectiva psychologica determinat exsistentiam as- 
sensus, motivum ut causa obiectiva eius certitudinem de- 
terminat. 

S. Thomas duplicem certitudinem ita satis clare describit : 
Intellectus „determinatur ad hoc, quod totaliter adhaereat 
uni parti; sed hoc est quandoque ab intellegibili, quandoque 
a voluntate. Ab intellegibili quidem quandoque mediate, 
quandoque immediate. Quandoque vero . . . determinatur per 
voluntatem, quae elegit assent ire nni parti determinate et 
praecise propter aliquid, quod est sufficiens ad movendam 
voluntatem, non autem ad movendum intellectum, utpote 
quod videtur bonum vel conveniens huic parti assentire; et 
ista est dispositio credentis.** 12 ) 

"Indicium et perspicientia. 13 ) Itaque saltem in certitudine 97 ' 
libera perspicientia necessitatis obiectivae et iudicium rea- 


' J ' 2 ) De verit. q. 14 a. 1 c. 
13 ) Cf. Psyebol. 8 n. 308. 


5 Donat, Critica 

liter distincta sunt. 14 ) Nam a) in tali certitudine certe adest 
apprehensio comparativa perspiciens necessariam obiecti 
veritatem, nihilominus assensus potest non sequi. Quod 
maxim e in assensu Mei cernitur; si enim assensus denegatur, 
co mmi ttitur peccatum, quod non committeretur, si non 
iam adesset perspicientia credibilitatis veritatis revelatae, 
b) Praeterea si perspicientia iam ipsum iudicium esset, per- 
spicientia voluntate imperaretur, quod fieri nequit. Per- 
spicientia enim non est in potestate voluntatis, quippe quae 
nequit ad arbitrium intellectui imperare, ut percipiat sub- 
iectum et praedicatum identica vel diversa esse. 

(Etiam in certitudine necessaria perspicientia a iudieio 
realiter distincta est. Sed facilius realiter identica esse potest 
cum duplici apprehensione illa, qua subieetum et praedica- 
tum apprehenduntur. Nam in rebus valde evidentibus intel- 
lectus apprehendendo subieetum et praedicatum statim 
nexum perspicere potest, ut haec apprehensio simul aequi- 
valenter perspicientia nexus sit. Sed in certitudine libera 
perspicientia etiam a duplici illa apprehensione realiter di- 
stincta esse videtur, certe autem a iudieio distincta est.) 

Neque haec distinctio ex eo impugnari potest, quod per- 
spicientia et iudicium nullo modo inter se differre videantur; 
nam utroque actu eundem nexum obiectivum inter subieetum 
et praedicatum exhiberi. Eundem quidem nexum actus uter- 
que exhibet, sed diverso modo, iudicium absolute et maiore 
c um activitate, quasi decernendo, perspicientia autem tantum 
percipiendo et quasi audiendo nexum his rationibus fulciri. 
„Per apprehensiones quasi audimus obiecta, per iudicium 


1 4 ) Hanc distinctionem nonnulli negant, ut Suarcz, ScMffmi, Mer- 
aier. De veteribus testatur Bipalda: „Non solum extrema [subieetum et 
praedicatum], sed etiam unio ipsorum extremorum ante iudicium ap- 
prehenditur, ut fere omnibus commune est.“ De ente supernat. I 3 
disp. 63 s. 1 n. 9. Consentit s. Thomas: „Bespeetu obiecti duo aetus 
rationis attenduntur: primo quidem, ut veritatem circa aliquid ap- 
prehendat, et hoc non est in potestate nostra ... Et ideo quantum ad 
hoc actus rationis non est in potestate nostra nec imperari potest. Alius 
a-utem actus rationis est. dum. his, quae apprehendit, assentit." 1, 2 q. 17 
a. 6. 


vero sententiam proferimus, subscribimus vel dissentimus 
obiecto per apprehensionem proposito." 15 ) 

Perfecta et imperfecta claritas obiecti. Certitudo libera <*> 
formaliter in eo consistit, quod iudicium certum voluntate 
(libera) directe imperatum est. Alia quaestio est, quando ac- 
cidat, ut intellectus ad assensum certum non. ipsa obiecti 
veritate manifestata cogatur. Experientia docet id contingere, 
quando obieetum imperfecta .claritate se manifestet. 

Itaque duplici certitudini assensus duplex certitudo ob- 
iectiva respondet: necessariae respondet certitudo obiectiva 
eum perfecta claritate, liberae autem certitudo obiectiva eum 
claritate imperfecta. Certitudo obiectiva cum perfecta cla- 
ritate evidentia perfecta, certitudo eum imperfecta claritate 
evidentia imperfecta vocari potest. 16 ) 

Si ulterius interrogatur, in quonam haec imperfecta cla- 
ritas consistat, haec respondenda sunt. Claritas plerumque 
propterea imperfecta est, quia simul rationes oppositum sua- 
dentes menti apparent et, quamquam inanes perspiciuntur, 
tomen veritatis claritatem obscurant. 17 ) Attamen fortasse 
necessarium non est semper tales apprehensiones obversari. 
Minor gradus claritatis simpliciter in eo consistere potest, 
quod obieetum minore luce menti splendet, non tanta, ut eam 
ex se ad assensum trahat. Etiam in perceptione sensitiva mi- 
nor rerum claritas non semper ex eo derivatur, quod nebula 
adest, sed saepe tantum ex hoc, quod res sensui minore luce 
splendent sive propter distantiam sive propter oculi infir- 
mitatem sive ob aliam rationem. 

Causa- remotior autem huius minoris claritatis intellec- 
tualis varia esse potest, vel indoles obiecti, quod menti hu- 
manae improportionatum est (mysteria fidei), vel deficiens 
acumen facultatis cognoscentis vel haec, quod mens obieetum 

15 ) Lugo, De fida disp. 11 s. 3 n. 39. 

16 ) Alii evidentiam angustius accipientes suium illam certitudinem 
obiectivam vocant evidentem, ubi perlecta claritas habetur et iudicium 
cum necessitate sequitur. Cl. n. 119. 

”) Quare certitudo libera saepe etiam illa dicitur, in qua formido 
imprudens adest vel adesse potest. 


t 

non satis considerat. Potest etiam respectu eiusdem obiecti in 
variis hominibus, immo in eodem variis temporibus modo 
perfecta modo imperfecta claritas adesse. 

99 Sedulo igitur cavendum est, ne certitudo et perfecta 
evidentia confundantur eaque sola certa esse dicantur, quae 
menti cum perfecta claritate innotescant, immo forte ea tan- 
tum, quae sensuum intuitione percipiantur. Hic est error 
multorum, qui fere solum per experientiam sensuum certi- 
tudinem afferri contendunt, in rebus autem metaphysicis et 
religiosis ob cognitionis quandam obscuritatem eam adesse 
negant. Sicut in cubiculo variae res varia cum claritate cer- 
nunto’, maiore res propinquae et radiis solis illustratae, 
minore remotae et non illustratae, omnes tamen eum vera 
certitudine percipiuntur, ita etiam tum obieeta scientiarum 
naturalium tum obieeta philosophiae et theologiae, licet 
varia claritate apprehendantur, tamen cum vera certitudine 
cognosci possunt. 

100 Objectiones. 1. Certitudo libera est actus intellectus. Atqui actus 
intellectus non potest esse liber, quia intellectus libertatem non liabet. 
— Besp. C. mai. D. min. non est liber libertate interna C. non externa, 
per denominationem a libero voluntatis imperio N. 

2. Talis assensus tantum esset firmus firmitate irrationabili, scilicet 
ratione voluntatis, ergo non certus. — Besp. N. vel D. si necessitas 
obiecti manifesta non esset C. aliter N. 

3. Sic voluntas ad arbitrium facere posset, ut adsit certitudo.^ — 
Besp. D. i. e. quando iam adest perspicientia, a libertate pendet ipse 
assensus C. i. e. voluntas facere potest ad arbitrium, ut adsit perspi- 
cientia N. 

4. Ubi evidentia est, adsunt rationes convincentes. Atqui ubi adsunt 
rationes convincentes, ibi assensus necessarius est. Ergo ubi evidentia 
adest, assensus necessarius est. — Besp. D. mai. i. e. rationes rei ne- 
cessitatem logice demonstrantes C. i. e. menti necessitatem physicam 
inferentes N. 

*Art. 6. De certitudine metaphysica, physica, morali 

*Th. 14. Soia certitudo metaphysica est certitudo absoiuta (1. p.); tamen etiam 
certitudo physica et moralis sunt sera certitudo (2. p.). 

*1.01 Declar. Iam Aristoteles monet et ex se manifestum est, 
non in omnibus rebus eandem evidentiam et certitudinem 

postulari posse, sed eam tantum, quam indoles obiecti per- 
mittit. Cum igitur obieetum certitudinis generatam sit neces- 
sitas obieetiva, obiecti autem necessitas diversa asse queat, in 
philosophia neoscholastiea recepta est distinctio triplicis cer- 
titudinis, metaphysieae, physicae, moralis, prout necessitas 
obiecti, in quam assensus fertur, metaphysica, physica, mo- 
ralis est. 

1. Necessitas est metaphysica sive essentialis, si in essentiis 
rerum fundatur, quae exceptionem absolute non admittunt : 
ita necessarium est totum maius esse parte. Physica neces- 
sitas adest, si quid secundum leges naturae necessarium est, 
ut tantum per miraculum exceptio possibilis sit; sic neces- 
sarium est mortuum manere mortuum. Moralis necessitas 
adest, si quid tam difficile est sive tantopere constanti modo 
agendi hominum repugnat, ut virtute creata absolute quidem 
fieri possit absque miraculo, tamen reapse numquam fiat, 
v. g. ut omnia peccata venialia diu vitentur, vel ut ordo im- 
plicatus casu fiat. 

Quod certitudinem physicam et moralem attinet, animad- 
vertendum est physice vel moraliter certum tantummodo il- 
lum assensum dici, qui in adiunctis, in quibus nullum signum 
exceptionis apparet, absolute et categorice affirmat eventum 
particularem futurum esse, e. g. ,hoc lignum flammis ad- 
motum cumburetur*, ,hic vir honestissimus sanaeque mentis 
venenum non propinabit*. Dicitur „ubi nullum signum ex- 
ceptionis apparet". Nihilominus absolute possibile est, ut 
praeter exspectationem exceptio fiat. 

Si in certis adiunctis manifestum esset, talem exceptionem 
eum sapientia sive veracitate Dei pugnare, certitudo physica 
in metaphysicam transiret. Etiam talis assensus: , lign um 
comburetur, nisi fiat miraculum*, ,hic venenum non pro- 
pinabit, nisi exceptio plane extraordinaria fiat*, metaphysice 
certus esset. ludicium quoque generalem constantiam legis 
naturae affirmans, v. g. , ligna flammis admota, comburuntur*, 
metaphysice certum est, quia sapientiae divinae repugnat, ut, 
postquam legem condidit, eius constantiam generatam auferat 

tot. exceptiones faciendo, ut lex non iam generatim constans 
dici queat. 

2. Certitudo absoluta in illo assensu est, qui absolute ne- 
cessario verus est (,duo et, duo sunt quattuor*). Certitudo 
autem hypothetica in illo assensu est, qui tantum verus est 
sub verificanda condicione, quod non fiat exceptio a lege phy- 
sica vel morali, quae nimirum exceptio absolute possibilis est ; 
e. g. ,hie mortuus non resurget*, ,hie homo honestissimus in 
tali re gravi sine ulla necessitate non mentietur*. 

102 3. Certitudini physicae et morali proprium est, ut possibili- 

tas oppositi non absolute excludatur. Propterea aliqui ad- 
mittunt quidem divisionem triplicis certitudinis, denegant 
autem physicae et morali dignitatem proprie dictae certitu- 
dinis; tantum metaphysieam esse veram, alias autem esse 
solum certitudines latius dictas sive maximas probabilitates. 

Si quis nomen ac notionem certitudinis ita restringere vo- 
luerit, ut tantum absolutam vocare velit certitudinem, non 
multis impugnari poterit; erit potissimum lis de verbo. Sed a 
communi hominum conceptione discedere nimisque theoretice 
definitiones construere videtur. Propterea cum communiore 
sententia etiam physicam et moralem veram certitudinem 
habendam esse putamus. 

Consentire videtur Angelicus talia scribens : „Futura, quae 
ex necessitate ex causis suis proveniunt, per certam scientiam 
cognoscuntur, ut solem oriri cras.** 18 ) „Si [futura] in suis 
causis sint, ut ex quibus ex necessitate proveniunt, cognoscun- 
tur per certitudinem scientiae, sicut astrologus praecognoscit 
eclipsim futuram.** 19 ) Etiam s. Augustinus insinuat certi- 
tudinem moralem genuinam certitudinem et scientiam esse: 
„Absit, ut scire nos negemus, quae testimonio didicimus 
aliorum, alioquin nescimus esse oceanum, nescimus esse 
terras atque urbes, quas celeberrima fama commendat.*'' 20 ) 

18) 1 q. 57 a. 3. Cf. De verit. q. S a. 12. 

M) 1 q. S6 a. 4. 

2°) Tle Trin, 1. 15 c. 12. 

Demonst. 1. p. In certitudine metaphysica aliquid asse- 103* 
ritur, quod absolute necessario verum est; talis autem cer- 
titudo dicitur absoluta. E contrario in certitudine physica et 
morali aliquid affirmatur, cuius veritas a condicione pendet, 
quod non fiat, exceptio, de qua condicione verificanda vel 
verifieata non absolute constat; talis autem certitudo vocatur 
hypothetica. Ergo certitudo metaphysica absoluta est, phy- 
sica autem et moralis tantum hypothetica est. 

Demonst. 2. p. Certitudo est assensus firmus in veritatem 104 * 
eum exclusione formidinis prudentis errandi. Atqui tum ea, 
quae physica, tum alia, quae moralis certitudo dicitur, talis 
assensus est. Ergo utraque etiam vera certitudo est. Revera 

a) in utraque adest assensus firmus, quia perspicitur oppo- 
situm impossibile esse, non quidem impossibilitate absoluta, 
sed physica vel morali, nihilominus vera impossibilitate, quia 
oppositum contrarium est legibus physicis et moralibus. Ab 
omnibus autem impossibile dicitur, quod e. g. legibus na- 
turae adversatur. 

b) Adest assensus in veritatem. Ille enim non diceretur 
assensus certus, sed erroneus, in quo forte exceptionem con- 
tigisse postea manifestum fieret. 

c) Adest exclusio formidinis prudentis errandi. Potest 
quidem mens apprehendere errorem absolute possibilem esse, 
quia possibilitas exceptionis revera non absolute exclusa est. 

Sed haec apprehensio sive formido ab omnibus inanis et im- 
prudens habetur, quia absoluta possibilitas non est sufficiens 
motivum prudentis formidinis, cum timoris abiectum non 
sit malum (error) quomodocumque possibile, sed malum im- 
minens sive mali periculum; absoluta autem possibilitas non 
est periculum. 

Nota. 1. A certitudine morali supra descripta alia certitudo 105 * 
moralis late dicta distinguenda est. Haec non est stricta cer- 
titudo, sed intellegitur permagna vel maxima probabilitas, 
quae ad prudenter agendum in vita humana sufficit et 
plerumque sufficere debet. Ita v. g. moraliter certum esse ad- 

mittitur in aliquo solito itinere non esse eventuram calami- 
tatem. 

Haee certitudo moralis ferme congruit cum , .certitudine 
probabili", quam s. Thomas appellat, „quae ut in pluribus 
veritatem attingat, et si in paucioribus a veritate deficiat". 21 ) 

2. Etiam certitudo absoluta nonnunquam aliter accipitur. 
Intellegitur assensus tali motivo innixus, quod pro quolibet 
intellectu formidinem prudentem expellere valet. Certitudo 
absoluta ita sumpta opponitur deinde certitudini respectivae, 
quae motivo innititur, quod quidem pro aliquo intellectu (mi- 
nus exculto) formidinem excludit, sed non absolute et pro 
omni intellectu, etiam exculto, qui insufficientiam motivi per- 
spicere potest. Tale motivum est auctoritas parentum re- 
spectu pueri, qui aliquid pro certo habet, quia parentes 
dixerunt. Certitudo igitur respectiva non est stricta certitudo. 

106 3. In certitudine gradus adesse possunt. Qui certitudinem laeta - 
physicam, physicam et moralem defendunt, insuper asserere solent hanc, 
triplicem certitudinem etiam essentialiter differre. Merito id dicitur. 
Certitudo enim per necessitatem obiecti determinatur eique propor- 
tionata est. Quare si necessitas obiecti essentialiter diversa est, ut in 
re proposita, etiam certitudo assensus essentialiter differt. 

Objectiones, quae contra thesim proferri possunt, ipsa declaratione 
et demonstratione solutae sunt. 

Art. 7. De certitudine naturali 

Th. 15. Etiam certitudo naturalis legitima certitudo esse potest (1. p.) eiutp 
reiectio wtaenter improbanda est (2. p.). Proinde non omnis certitudo 
ali inquisitione seientifica pendet, licet per eam multum perficiatur (3. p.). 

107 Declar. 1. Certitudo naturalis sive directa illa dicitur, in 
qua habetur confusa tantum, non distincta et reflexa con- 
scientia rationum, quibus innititur. Eam intellectus sponte 
naturae praebet. Certitudo seientifica sive reflexa illa est, in 
qua adest distincta rationum cognitio, ut interroganti ex- 
plicari possint. E. g. homines vulgares cum firmitate tenent, 

») 2, 2 q. 70 a. 2. 


certas regiones, aedificia, imagines pulchra esse, cur autem 
pulchra sint et quid sit pulchritudo, dicere nequeunt; scienti- 
fice autem exculti horum rationem reddere possunt. Omnibus 
vel plerisque persuasum est, mundum, quem vident, non esse 
phaenomenon mere apparens, ordinem mundi postulare auc- 
torem, se esse inviolabili lege conscientiae obligatos ad malum 
vitandum, attamen interroganti haee demonstrare vel contra 
impugnantes defendere nequeunt; alii etiam horum rationes 
explicare possunt. Illi certitudinem naturalem, hi scientifi- 
eam habent. 

Naturalis certitudo communis est omnibus hominibus et 
locum habet maxime in iis, quae facilius cognoscuntur. Cer- 
titudo vero seientifica iis propria est, qui accuratae reflexioni 
operam dant vel exculti sunt. Porro certitudo naturalis etiam 
de rebus fidei habetur. Non enim opponitur supematurali, 
sed scienti ficae. 

Certitudinem naturalem defendentes non asserimus, eam 
semper, ubi homines eam habere videntur vel iactant, veram 
esse certitudinem, sed ex se genuinam esse posse et saepissime 
revera esse, praesertim in illis rebus, quae instar fundamenti 
vitae humanae sint. 

2. Permultum interest explieite ostendere, etiam hanc na- 106 
turalem, qua plerique in omnibus et omnes in plerisque rebus 
ducuntur, veram certitudinem esse, quamquam id implicite 
iam initio criticae ostendimus, demonstrantes omnibus ho- 
minibus natura duce de variis veritatibus tam evidenter con- 
stare, ut dubitare nequeant. 

Nunc non raro, contempta naturali hominis cognitione, 
sola inquisitio seientifica putatur legitimam afferre certitu- 
dinem atque unica ferme hominis salus celebratur. 22 ) 
Propterea, qui scientiam vel saltem „eruditionem“ non 
habent, pro hominibus verae persuasionis incapacibus haben- 

”2) V. g. ita: „Veritas est. veritas seientifica inquisitione critica 
comparata; idcirco etiam religio hominis moderni in veritate critica 
fundari debet . . . Non est auctoritas praeter scientiam." Masaryk, olixn 
philosophus, postea fundator Reipublicae cliechoslovacicae, V boji o 
nhbozenstvi {In certamine pro religione) 13. 

tar, qui caeca tantum auctoritate aliorumque opinionibus 
ducantur. Hinc etiam scientia ius sibi vindicat, ut omnia, 
etiam veritates fidei atque hominum firmissima et universalia 
indicia in dubium vocare et impugnare possit. 

109 Demonst. 1. p. Certitudo est assensus firmus in veritatem 
eum exclusione formidinis errandi seu est assensus inde cau- 
satus, quod intellectus clare cognoscit oppositum exclusum 
esse. Atqui talis assensus saepe adest sive adesse potest sine 
distincta seu reflexa cognitione rationum. Ergo haec certi- 
tudo naturalis saepe certitudo legitima est sive esse potest. 

Demonst. min. 1. Experientia constat, omnes, qui expedit.o 
usu rationis fruuntur, licet studiis operam non dederint, 
multas veritates firmiter tenere, e. g. prima principia, reali- 
tatem mundi externi, valorem obiectivum cognitionis, verita- 
tes fidei eliristianae. Hanc vero firmitatem non tantum sub- 
ieetivam et certitudinem apparentem esse, sed eo causari, 
quod intellectus oppositum exclusum esse cognoscat, ex his 
elucet: a) Omnes saepe asseverant, se videre oppositum im- 
possibile esse, et reapse saepe post aliquam reflexionem ra- 
tiones sufficientes bene assignaro possunt. — b) Nos ipsi 
quotidie, si in talem certitudinem nostram inquirimus, quam 
v. g. de mendacii inhonestate, de obligatione factae promis- 
sionis, de necessitate subiectionis habemus, motiva plane 
firma detegimus, quibus vere cognitis intellectas ad assensum 
permotus fuerit. — c) Persuasio universalis hominum, illa 
saltem, quae fundamenta vitae humanae spectat, constanter 
viam veritatis tenet, quamquam philosophia saepe in iis 
longissime a vero aberrat; pariter homines constanter fun- 
damentales notiones veri, boni, honesti, officii, iuris, pulchri 
reste adhibent, quamquam in scientia multae dubitationes ac 
controversiae habentur. Quod iterum ostendit haec proficisci 
ex vere, licet confuse tantam perspecta veritate. 

2. A priori patet, talem legitimam certitudinem possibilem 
esse, proinde etiam, saltem saepe, revera exsistere. Sane 
a) veritates saepe tales sunt, ut facile eum evidentia cognosci 
possint, b) Ad certitudinem, acquirendam satis est, ut perci- 

piatur aliquod motivum sufficiens, quo veritas plane mani- 
festa fiat et quo sic implicite iam, quaecumque in contrarium 
obstant, refutata sint, licet non adsit distincta motivi seu 
rationum cognitio neque obiectiones contra veritatem directe 
in se ipsis solvi possint. E. g. ad certitudinem de exsistentia 
numinis acquirendam satis est vulgari modo perspicere, or- 
dinem mundi superiorem intellegentiam exigere, sicut opus 
artis terrestre auctorem intellegentem postulet, licet distincta 
argumentatio proponi et obiectiones prolatae solvi non pos- 
sint; eas propterea vanas esse scitur, quia de veritate ipsa 
constat. 

3. Idem testimoniis fidei eonfirmari potest, quae docent homines 110 
omnes certam notitiam Dei habere posse ac debere, a) S. Scriptura 
docet, iis etiam, qui revelationem non noverunt, cognitionem exsisten- 
tiae veri Dei difficilem non esse, ut, si eam non habeant, stulti, infelices, 
ira Dei digni etc. vocentur. Hanc vero certitudinem intellegi naturalem, 
apertum 'est. Cf. Rom. 1, 19 ss. et 2, 14 ; Sap. 13 ; Ps. 13, IS. - 
Ss. Patres saepe inculcant certitudinem de exsistentia Dei dotem na- 
turae homini innatam esse, sine instructione haberi etc. Hinc Cyprianus 
„Atqiie haec eBt summa delicti", inquit „nolle agnoscere, quem ignorare 
non possis." 23 ) 

Unde manifestum est certitudinem naturalem a certitudine 
scientifica respectu eiusdem obiecti non essentialiter, sed 
gradu tantam differre, quia utraque essentialiter vera certi- 
tudo est, sed una ab alia tantam spectato gradu firmitatis et 
distincta motivorum cognitione superatur. 

Demonst. 2. p. Vehementer improbandum est, destruere 111 
fundamentum, in quo vita moralis et religiosa plurimorum 
nititur. Atqui certitudo naturalis tale fundamentum est id- 
que destruitur, si ista certitudo reicitur. Ergo. 

Demonst. min. Plerique homines non alia nisi naturali 
certitudine certi esse possunt, Deum exsistere, se esse fini 
altiori vitae futurae destinatos, quasdam actiones bonas et 
praescriptas, alias malas et vetitas esse, quasdam veritates 
revelatione divina constare etc. Itaque certitudo naturalis est 
fundamentum, in quo vita moralis et religiosa plurimorum 

23) D e idol. vanitate n. 9. Cf. testimonia apnd Kleutgen, Theologis 
d. Yorzeit II 2 n. 26 ss. 

innititur. Hoc autem destruitur, si hac certitudine securi 
esse nequeunt, sed cognitiones suas ad argumenta scientifiea 
redigere debent; paucissimi enim tantum post longos conatus, 
plerique numquam de his veritatibus securi esse possent. 

Atque ipse intellectus, nempe conscientia moralis, contra 
reclamat, non permittens, ut hanc certitudinem ab invenien- 
dis distinetis argumentis dependentem faciamus ; clare enim 
evidentiam ostendit, quam de iis habet. 2 4) 

ML2 Demonst. 3. p. A) Non omnis certitudo ab inquisitione 
scientifiea pendet. Nam ostensum est, etiam certitudinem na- 
turalem posse esse legitimam certitudinem. 

Unde videmus homines firmam iam persuasionem de multis 
rebus habuisse et opere exercuisse, antequam doctrinae de 
illis statutae sunt, sapientes leges decrevisse ante scientiam 
iuris, homines de virtutibus et sceleribus recte iudieasse rec- 
tosque habuisse mores, antequam philosophica de iis inqui- 
sitio instituta est; pariter „non eloquentiam ex artificio, sed 
artificium ex eloquentia natum esse“. 25 ) Item, licet philo- 
sophi semper in honore fuerint, tamen minime iis ab homini- 
bus, antiquitus saltem, concessum est, ut veritates, de quibus 
naturali certitudine constabat, titulo philosophiae impune 
vastarent. 

B) Scientia perficit certitudinem naturalem et quidem du- 
plici modo. 

a) Extensive perficit, quatenus novas veritates invenit, 
quas cognitio naturalis sine inquisitione Scientifiea vel om- 
nino non vel difficile tantum detegit. 

b) Intensive perficit, quatenus veritates vulgo cognitas 
magis explieite proponit earumque rationes distinete expli- 
cat. Hae ratione scientia patrimonium mentis humanae et 
fundamenta vitae contra aggressores defendit. 

24 ) Gf. de Ime re Kleutge n, Philosopliie der Torzeit 2 n. 225 ss. 

25 ) Cicero, De oratore I 32. 

Th. 16. Neque valeri certitudinis naturalis obstat, poti etiam circa veritates sub- 
limiores versatur (1. p.) vel quod homines rationem eius reddere saepe 
nequeunt (2. p.). 

Demonst. 1. p. Veritates, de quibus certitudo naturalis 113 
habetur, saepe tales sunt, ut mirum videri possit, quomodo 
homines vulgares eas cognoscere valeant, eum difficilibus ar- 
gumentis demonstrentur, v. g. exsistentia Dei, animae im- 
mortalitas. 

Id tamen valori certitudinis naturalis non obstat, si 
firmiter tenendum est, 1. mentem una ex parte in hac directa 
i et spontanea rerum cognitione magnam perspicaciam exer- 
cere, 2. altera autem ex parte mentem speciali infirmitate 
laborare in rationibus rerum, quas sie perspexit, distincte ex- 
ponendis. Si haec duo asserenda sunt, iam intellegitur in 
cognitione naturali sufficientem efficaciam inesse ad veritates 
sublimes attingendas neque tamen propterea eandem effica- 
ciam in cognitione reflexa inveniri debere. Atqui utrumque 
est. Ergo valori certitudinis naturalis non obstat, quod etiam 
circa veritates sublimiores versatur. 

Demonst. min. 1. Mentem in hac naturali cognitione ma- 
gnam cognoscendi virtutem exercere clarissima facta demon- 
strant. Mens imprimis omnes conceptus analogos rerum spi- 
ritualium, moralium, religiosarum, etiam rerum admodum 
sublimium per respectum ad res materiales sibi efformat; et 
id quidem, postquam rationis usus adest, brevi tempore. Qui 
caeci nati sunt, bos conceptus analogos per relationem ad 
paucissimos alios conceptus, potissimum ex tactu acquisitos, 
efformant; inorno fuerunt et sunt, qui visu et auditu privati 
omnes ideas altiores et notabilem vel eximiam eruditionem 
acquirerent. Porro omnes' ipsique infantes celeriter et recte 
percipiunt varias, quae in linguis inveniuntur, analogias, ap- 
prehendunt subtiles saepe tropos, figuras, orationis discri- 
mina, quid diversi casus, modi et genera exprimant, quaenam 
sint subiecti et praedicati et copulae functiones; recte enim 
haec ohmia adhibent et defectus animadvertunt; nihilominus 
grammaticis et logicis difficillimum est haec reflexe et 

distincte invenire et definire. Insuper homines de regulis ur- 
banitatis recte iudicant, licet earum significationem saepe dif- 
ficile sit assignare. Recte actionum honestatem, pulchritudi- 
nem operum artis, virtutum, caeremoniarum apprehendunt, 
coneeptus abstractos boni, pulchri, officii, iuris aliosque recte 
adhibent, quos definire saepe admodum arduum est. 

114 2. Mens humana peculiarem experitur difficultatem in 
distincta reflexione' instituenda, quare non mirum est, quod 
plurima, quae directe cognita sunt, reflexioni non patent. 
Etenim a) cognitiones celeriter oriuntur et transeunt, multae 
simul adsunt, saepissime etiam distincta claritate carent, ut 
igitur mens difficile eas diutius intueri, clare discernere et 
circumscribere possit. /3) Ipsa experientia docet, plurima, 
quae directe vere percepta sunt, reflexionem effugere, quod 
ostendunt ea, quae sub 1 dicta sunt. 

Propter hanc difficultatem, quam mens patitur, quando, 
quae raptim concepit, ad seientifieas rationes redigenda sunt, 
continuo efficitur, ut multi errores in scientia, praesertim in 
philosophia inveniantur, qui sanae menti absurdi apparent, 
uti idealismus, determinismus, pantheismus. Et facile accidit, 
ut in iis, qui scientiis dediti sunt, quaedam ad dubitandum 
inclinatio sceptica oriatur, quae a directa cognitione aliena 
est. 

Haec directa seu naturalis cognitio homines in percipien- 
dis veritatibus altioribus vitaeque humanae necessariis tuto 
manuducit et quidem saepe tutius quam inquisitiones scienti- 
ficae, quae facile a veritatis tramite aberrant. 

115 Demonst. 2. p. Homines vulgares de certa persuasione 
veritatum, quam prae se ferunt, interrogati rationem earum 
reddere plerumque non possunt; neque difficile saepe pro- 
positis obieetionibus ad dubitandum permoventur. Sed id non 
probat eos vera certitudine caruisse. Nam iste modus agendi 
ex alia ratione declarari potest. Nempe tales homines rationes 
sufficientes pro re affirmata vere quidem, attamen non 
distinete sive secundum definitos conceptus et ratiociniorum 
membra perspiciunt, ideoque eas reflexa cognitione difficile 

inveniunt; supra enim ostendimus talem reflexionem ge- 
neratim menti difficilem esse. Accidit iis, quod fasciculum 
florum raptim aspicientibus contingit: viderunt omnes flores, 
tamen postea interrogati eos enumerare non possunt. Idcirco, 
quia simul difficultates obiectas in se ipsis solvere plerum- 
que nequeunt, opinio iis oritur se non habere rationes. Ergo 
valori certitudinis naturalis non obstat, quod homines ra- 
tionem eius reddere saepe nequeunt. 

Corollaria practica. 1. Hominibus propterea, quod maiore ne 
mentis cultura carent, non facile notitiae rerum sublimiorum 
et correspondentes affectus voluntatis, ut amor Dei perfectus, 
denegandi sunt. Non licet igitur affirmare pueros vel ho- 
mines vulgares veram certitudinem de motivis et fundamen- 
tis fidei christianae habere non posse. 

Neque cuiquam ex eo, quod non facile de his motivis fides 
rationem reddere et difficultates solvere potest, ipsi inferre 
licet, se veram certitudinem non habuisse, proinde posse se 
incipere de veritatibus fidei usque adhuc firma persuasione 
creditis serio dubitare. Conscientia propria i. e. intellectus 
intus reclamans testificatur rem esse certam. 

Neque etiam nimis contemptim de cognitione Dei iudiea&> « 
dum est, quam gentiles in mente gerunt seu gerebant. 

2. Magni faciendus est sensus communis hominum idemqiio 
in rebus necessariis ad vitam humanam pertinentibus ut- 
testis veritatis sequendus est. Cui saepe philosophi immodeste 
contradicunt, ea negantes, quae omnibus temporibus genus 
humanum firma persuasione professum est. 

3. Non propterea iam, quod aliquid prompte demonstrari 
nequit, attentione indignum censendum est. 

Magna vis cognitionis directae apparet in typo intuitivo, 
qui vocari potest. Homines huius typi magna cum perspicacia 
quaestiones et problemata, etiam ex se valde implexa, absque 
distincta rei analysi intuitu quodam perspiciunt et de iis 
iudicia proferunt, quae initio forte dubia apparent, postea 
autem vera inveniuntur. Haee est magna dos ingemi. Sed si 

cum nimia confidentia sociatur, etiam largus fons magnorum 
errorum fieri potest. 

4. Propter imbecillitatem, quam mens nostra in inveniendis 
et perspiciendis rationibus scientificis experitur, etiam in in- 
stitutione philosophica ab investigandis sive ingerendis sine 
fine subtilibus rationibits abstinendum est, cum hac ratione 
loeo lucis, quae intenditur, facile obscuritas inducatur. 

5. Cum in certitudine naturali distincta perspicientia ra- 
tionum praesto non sit ideoque haud difficile mens obnubilari 
et turbari possit, prudentia et conscientia vetant eam, ma- 
xime quod religionem attinet, periculis exponere, quae ex in- 
cauta librorum lectione vel incauto commercio hominum pro- 
veniunt. 

Sapienter igitur Ecclesia libros periculosos prohibet, eorum 
lectionem permissioni suae subiciens. Et insipienter agunt, 
qui indiseriminatim homines monent, ut persuasionem re- 
ligiosam in iuventute assumptam examini scientifico et „re- 
visioni“ subiciant; quod examen, si ingenium nondum sodda 
scientia instructum est, valde periculosum esse potest. 

117 6. Haec naturalis sive directa cognitio saepe intuitio vo- 

catur. Sed plerumque proprie dicta intuitio sive immediata 
veritatis perceptio non est, cum rationibus innitatur. At- 
tamen quia rationes non per formalem discursum exponit, 
sed quasi in simplicem aspectum contrahit, speciem intuitionis 
induit. Et iure hoc nomine appellari potest, dummodo ne in- 
tuitio propria existimetur et praesertim ne ei indoles vere 
intellectualis denegetur. 

Eadem saepe „sentire“ vel „sensus“ (Gefiihl, sensation, 
feeling) vocatur. Ita homines indecentiam alicuius facinoris 
vel necessitatem futurae retributionis vel operis pulchritudi- 
nem „sentire“ dicuntur. Permitti quidem iste usus vocabuli 
potest, dummodo ne ad gravem errorem seducat, quo haec ob- 
scura, sed vera intellectus cognitio perperam cum meris affec- 
tionibus appetitivis confunditur. 20 ) 

2G ) Confer Psychologiam, De multiplici significatione sentimenti sive 
sensus" ; confer praeterea infra, De irrationalismo. 


Naturalem veritatis perceptionem, quam explicavimus, 
permulti perperam intellegunt, eam pro apprehensione „ir- 
rationali“ seu functione non rationali habentes. „ Sensum" 
nempe, quem modo diximus, falso adhaesionem pure emotio- 
nalem sive affectivam vel „intuitionem“ intellectuali charac- 
tere et demonstrabilitate carentem interpretantur. 

Similis error subest, si eadem cognitio „fides“ appellatur, 
videlicet persuasio ex solo animi affectu proveniens et per- 
spicientia intellectuali carens. 

Art. 8. De eriterio veritatis 

Cum in multis rebus veritatem certo cognoscamus, in aliis 118 
autem dubitemus et in multis etiam fallamur, criterium nos 
habere oportet, quo veritatem a falsitate infallibiliter 
discernamus. Aliter enim semper dubitandum erit, num 
veritatem possideamus. Ideo, quicumque seepticismo manus 
dare nolunt, aliquod veritatis criterium admittunt. Sed non 
raro tale statuitur, quo omnis vera certitudo et cognitionis 
valor perimitur. 

lam initio, cum exponeremus intellectum cum certitudine 
veritatem cognoscere posse, animadvertimus, nobis de veritate 
semper certo constare posse, quando rei evidentia adsit. Ad 
hoe veritatis criterium nune, postquam de certitudine tracta- 
vimus, paulo uberius exponendum revertimur. 

§ 1. Criterium esse evidentiam obieetivam 

Criterium veritatis illud indicium intellegitur, quo in- no 
fallibiliter veritatem a falsitate discernere possumus. 

Criterium veritatis simul est motivum certitudinis. Mo- 
tivum enim certitudinis est ratio, quae nos ad firmitatem as- 
sensus movet, ut assensus non tantum opinio, sed certitudo 
sit sine formidine errandi. Quod igitur infallibiliter verita- 
tem ostendit seu criterium est, etiam ad certum de hac ve- 
ritate iudicium nos movet, i. e. motivum certitudinis est. 

6 Donat, Critica 


L 

Distingui solet a) eriterium ultimum, quod ulteriore, a quo 
vim suam repetat, non indiget, et non ultimum, quod ulteriore 
indiget. 

b) Criterium universale, quod in omni certitudine adest, 
et particulare, quod tantum alicui ordini veritatis proprium 
est, velut auctoritas Dei revelantis in veritatibus fidei, fontes 
historici in veritatibus historicis, praeterea experientia, le- 
gitima deductio mathematica et alia. 

Quaeritur maxime de criterio ultimo et universali, quod 
semper et ultimo est ratio omnis certitudinis. Interroganti, 
eur de alicuius rei veritate certo constet, saepe varia eriteria 
particularia et proxima assignantur. Historiographus respon- 
det : quia ex fontibus historicis hausi, mathematicus : quia ex 
formulis analytieis recte deduxi, theologus: quia per infal- 
libilem Ecclesiae auctoritatem constat, puer: quia eatechis- 
mus docet. Haec omnia sunt eriteria propinquiora et parti- 
cularibus generibus veritatis propria. Quaerimus, quale cri- 
terium et motivum his et similibus criteriis commune et simul 
ultimum sit, ad quod illa propinquiora et particularia ultimo 
reduci debeant et a quo vim suam repetant. Id evidentiam 
obiectivam esse affirmamus. 

Evidentia obiectiva in hoc consistit, quod obiectum tanta 
claritate menti se manifestat, ut oppositum cognoscatur ex- 
clusum esse; est igitur necessitas obiecti menti manifesta. 
quam certitudinem obiectivam appellavimus. Necessitas ad 
obiectum pertinet, manifestatio autem actibus mentis et 
quidem ultimo perspicientia efficitur, quae indicium prae- 
cedit et nexum inter subieetum et praedicatum perspicit. 
Evidentia igitur obiectiva non semper adest; si quis tantum 
opinionem probabilem habet, evidentia caret. 

Evidentia obiectiva est proprietas obiecti. Interdum de 
evidentia subiectiva loquuntur. Quae intellegitur ipsa claritas 
cognitionis talis, ut oppositum exclusum perspiciatur. Sed 
quia evidentia, utpote visibilitatem et perspicuitatem signi- 
ficans, imprimis qualitas obiecti est, tantum per translationem 
de actu ipso praedicatur. Praeterea ad cavendum errorem 

haec evidentia subiectiva diligenter distinguenda est ab evi- 
dentia mere subiectiva, evidentia videlicet putata, non vera. 

Nomen evidentia a multis auctoribus angustius sumitur, ut hoc nomine 
tantum evidentiam perfectam designent, quae certitudinem necessariam 
determinat; evidentiam imperfectam, quam nos appellavimus, evidentiam 
non vocant. Hi certitudinem illam obiectivam, quam nos evidentiam im- 
perfectam vocamus, pariter admittunt, sed certitudinem inevidentiae 
vel alio nomine appellant. Cete.vum haec differentia nomina tantum, non 
rem spectat. Sed illi auctores non iam simpliciter evidentiam criterium 
universale statuere possunt. 

Evidentia non semper eadem est; manifestatio enim obiecti 121 
variis modis fieri potest. Sub hoc respectu distinguitur : 

a) Evidentia perfecta et imperfecta. Evidentia perfecta 
habetur, si' obiectum. perfecta seu tanta claritate manifesta- 
tur, ut ne imprudens quidem formido possibilis sit et intel- 
lectus eum necessitate ad iudicium trahatur. Evidentia im- 
perfecta habetur, si imperfecta claritas adest seu talis, qua 
impossibilitas oppositi manifesta quidem est, sed minore cla- 
ritate, ut intellectus hae sola manifestatione non ad iudicium 
trahatur, sed voluntatis imperio indigeat. Hic minor autem 
claritatis gradus vel ex obiecto oritur, quod menti humanae 
minus proportionatum est, vel ex defectu virtutis seu atten- 
tionis mentis (n. 97). Evidentia igitur perfecta in certitudine 
necessaria, imperfecta in libera habetur. 

b) Evidentia obiectiva immediata et mediata, prout ne- 
cessitas obiecti vel sine vel tantum cum demonstratione mani- 
festa fit. 

e) Evidentia veritatis (interna) et eredibiiitatis (externa). In evi- 
dentia veritatis veritas ex rationibus internis manifesta est, in evidentia 
eredibiiitatis autem tantum ex testimonio externo, propter quod cre- 
ditur. Qui argumentatione philosophica animae spiritalitatem demon- 
strat vel observatione et calculo mathematico futurum cursum stellae 
ostendit, evidentiam veritatis habet; ei autem, qui propter reve- 
lationem divinam mysterium incarnationis credit, veritas ipsa incar- 
nationis in se manifesta non est., sed directe tantum eius eredibilitas 
constat. 

Th. 17. Ultimum et miivsrsaie criterium veritatis eslevidenti?. obiectiva. 

Demonst. Ultimum et universale criterium veritatis est 122 
ratio ultima, qua semper veritatem a falsitate et quidem in- 

fallibiliter discernimus. Atqui tale eriterium et motivum est 
evidentia obiectiva. Ergo. 

Demonst. min. a) Per evidentiam obiectivam infallibiliter 
veritas a falsitate discernitur, quia veritas menti ita mani- 
festa sistitur, ut oppositum exclusum esse percipiatur. 

b) Semper, quando veritas certo cognoscitur, ex evidentia 
obiectiva cognoscitur. Quandocumque enim certitudo adest, 
propterea adest, quia clare videmus obieetuih ita se habere et 
aliter se habere non posse, i. e. quia evidentia obiectiva adest. 

e) Per evidentiam obiectivam ultimo veritas a falsitate 
certo discernitur. Sane ultimum responsum, quod de veritate 
et certitudine interroganti reddi potest, hoc est : quia ita esse 
manifestum est. Si historiographum interrogamus, cur de 
veritate alicuius facti ei constet, respondet: quia fontes de- 
monstrant; ulterius interrogatus, cur fontes ei certitudinem 
afferant, respondebit, quia fide digni sunt; denuo rogatus, cur 
propterea de veritate facti certo constet, ultimum dabit re- 
sponsum : quia sic manifestum mihi est rem ita se habere. Ex 
quo exemplo simul elucet, evidentiam obiectivam non ita esse 
ultimum eriterium, ut non simul propinquiora includat, e. g. 
infallibilitatem fontium. Si enim evidentia est mediata, in- 
cludit in se totam demonstrationem cum omnibus rationibus, 
quibus necessitas obiecti manifesta fit. 

Brevi. Evidentia obiectiva est eriterium universale et ul- 
timum, quia semper propterea et ultimo propterea de rei 
veritate certus sum, quod mihi manifestum est rem necessario 
ita et non aliter se habere. 

123 Momentum criterii statuendi. Ex dictis haud difficile 
elucet, eriterium ultimum non propter hanc practicam utili- 
tatem proponi, ut, quando dubium de veritate solvendum est, 
praesto sit medium et motivum, quo dubium removeri possit. 
Non multum enim in veritate quaerenda adiuvor, si audio 
oportere me perspectam habere obiecti necessitatem. Neque 
hoc eriterium viam ostendit, qna ad obiecti manifestationem 
pervenire possimus. Sed utilitas huius expositionis potius 
haec: est, ut genuina natura certitudinis, veritatis, cognitionis 

denuo illustretur et per oppositionem ad falsa criteria in 
clariore luce ponatur. 

Criterium enim statutum, a) quatenus dicitur evidentia in 
genere, sen evidentia quaelibet, sive per cognitionem seientifi- 
cam sive per naturalem comparata, sive revelatione sive sola 
ratione acquisita, sive evidentia de rebus sensibilibus sive evi- 
dentia de supersensibilibus, non coarctat certitudinem hu- 
manam ad unum rerum ordinem, ut criteria alia, veluti po- 
sitivistica. — b) Quatenus est evidentia obiectiva, supponit 
veram sententiam de cognitione et veritate, nimirum mentem 
cognoscendo exprimere ordinem, seu veritatem obiectivam a 
se independentem et hanc esse normam, cui se debeat confor- 
mare. Quia igitur obiectum cognitionem, non vero cognitio 
obieetum determinat, criterium ultimum debet esse obiectum 
(cognitione manifestum), non autem vel cogitationum inter 
se sive cum aliis hominibus concordia vel affectus, studium, 
indoles subiecti vel quodlibet aliud mere subiectivum. — 
c) Quatenus evidentia obiectiva est, postulat, ut obiectum 
plane manifestum sit. Quo levitas intellectualis excluditur. 

Obiectiones. 1. Si evidentia obiectiva criterium veritatis esset, 124 
ubicumque esset veritas, adesset etiam evidentia. Atqui ita non est; 
e. g. in opinione vera adest veritas sine evidentia. — Besp. N. ant. vel 
D. ubicumque esset veritas certe cognita C. aliter N. 

2. Multi dicunt se habere evidentiam, et errant. — Besp. D. dicunt 
vere N. falso C. 

3. Sic novum criterium necessarium est, ut dignoscatur vera a falsa 
evidentia. — Besp. D. si vera evidentia non per se ipsam a falsa se 
discernit C. aliter N. Sicut aurum verum per se ipsum, dummodo ad- 
spieiatur, a falso se discernit, etiam evidentia vera a falsa se distinguit. 

4. Si evidentia est criterium veritatis, unusquisque fit iudex in- 
fallibilis veritatis. — Besp. D. ita iudex fit, ut iudicium pendeat a ve- 
ritate manifesta C. ut veritas pendeat a iudicio, ut fere subieetivistae 
dicunt N. 


*§ 2. De falsis criteriis 

In scientia de cognitione quaestio, quale sit criterium veri- 125 
tatis, principalem locum sibi vindicat. Quare mirum non est, 
quod diversae doctrinae criteria sua proponunt. Quae de 

genuino criterio exposuimus, iam facile vitia falsorum mani- 
festant; quae vitia propter centralem criterii momentum 
levia esse non possunt. Nune potissimum haec criteria vel ex- 
plicite statuuntur vel saltem implicite in variis doctrinis 
continentur: 

1. Subiectivismus idealisticus, qui primo loco commemoran- 
dus est, criterium in aliquo mere subjectivo ponit, quod ab 
aliis aliter describitur (cf. n. 31) : 

a) Multi, secundum idealisraum supponentes veritatem non 
esse conformitatem cognitionis cum re, criterium veritatis 
esse dicunt cognitionis congruentiam cum legibus cogitandi 
seu organisationo nostra intellectuali; vel, quod idem fere 
dicit, criterium dicunt convenientiam cognitionum inter se 
sive cum aliorum indiciis. 

Resp. Cum homines obiecta et veritatem non producant, 
sed iis conformari debeant, cognitio non propterea vera et 
certa est, quia cum propria organisatione mentali vel cum 
aliis cognitionibus propriis sive aliorum concordat. Et si ul- 
tima ratio certitudinis tantum psychologica organisatio in- 
tellectus esset, motivum certitudinis tantum necessitas psy- 
chologica, non logica sive perspicientia veritatis esset; et fieri 
posset, ut entia aliter organisata res omnino aliter cognosce- 
rent cum simili necessitate psychologica. Denique cognitiones 
inter se vel cum aliorum cognitionibus et oj)inionibus conso- 
nantes non necessario verae sunt, sed omnes simul falsae esse 
possunt; etiam horologia inter se concordantia simul a vero 
aberrare queunt. 

b) Criterium mere subiectivum etiam illi iique multi ad- 
mittunt, qui criterium in sensu quodam sive motu, subiectivo 
reponunt, quem varie describunt. 

Huc iam referendus est Re, id (f 1796), natione Seotus, 
qui, ut sceptieismum Humii repelleret, docuit nos instinctu 
quodam a natura indito sine rationum perspicientia ad illa 
iudicia impelli, quae suprema principia cognitionis essent. 
In hunc modum etiam alii interdum loauuntur. 

Alii affirmant ultimum motivum certitudinis esse, sensum 
sive sentimentum evidentiae, quod experiamur et quo sen- 
tiamus nos aliud affirmare non posse. 27 ) 

In subiectivismo etiam magis haerent irrationalismi sec- , 
tatores, qui contendunt, ultimum motivum, quo ad certa iu- 
dicia de rebus valoribusque superempirieis permoveamur, 
esse motum quendam affectivum sive sensum emotionalem, 
quo illa obiecta tamquam admittenda et approbanda sen- 
tiamus. 

Resp. (1) Talis sensus sive motus, si non formaliter ut ma- 
nifestatio obiecti, sed mere subieetivus spectatur, non potest 
mihi certitudinem praebere me veritatem possidere; non enim 
necessarius nexus cum veritate in eo apparet. Id etiam magis 
affirmandum est, si ille motus dicitur sensus mere emotionalis 
sive instinetivus ideoque non intellectualis. (2) Eiusmodi 
criterium omnino vagum, abusui obnoxium est et relativis- 
niurn parit. Si ulterius criterium non admittitur, non iam di- 
iudieari potest, qualis , sensus* rectus et qualis fallax sit. 

(3) Etiam naturae rationali hominis repugnat, in qua in- 
terna persuasio esse nequit, nisi veritas obiecti perspiciatur. 

2. A subiectivismo haud multum distant, qui ad mentem 126 * 
Cartesii criterium hoc esse dicunt, quod de aliquo ideam 
claram habeamus (n. 23). Hoc criterium saltem ambiguum 
est. Non propterea in aliqua re certitudinem habemus, quod 
cognitio nostra clara est, sed quod res clare manifestatur. 

~ r ) Evidenzgefiihl, Evidenzerlebnis. Cf. e. g. haee: „TJltimo tantum- 
modo provocare possumus ad necessitatem subiectivam, quam experimur, 
ad internum evidentiae sensum, qui partem cogitationum nostrarum 
comitatur . . . Fiducia in huius evidentiae legitimum ius et fidem est 
ultimum fundamentum omnis certitudinis. 11 („Hier gibt es zuletzt keine 
audere Antwort ais Berufung auf die subjektiv erfalirene Notwendig- 
keit, auf das innere Gefiilil der Notwendigkeit der Evidenz, das einen 
Teii unseres Denkens begleitet . . . Der Glaube an das Reclit dieses Ge- 
fiihls und seine Zuverlassigkeit ist der letzte Ankergrund aller GewifJ- 
heit.“) Sigwart-, Logik 3 I 15. „Signa veritatis ultimo in hoc consistunt, 
quod veritas in unoquoque homine sanae mentis quoddam sentimentum 
omnino peculiare et indelebile excitat . . . sentimentum veritatis sive 
persuasionis." („Die Anzeichen der Wahrheit bestehen im letzten 
Grunde darin, in einem jeden geistig gesunden Mensclien ein vijllig 
eigenartiges Gefiihl zu erregen. Dieses Gefiihl von der Wahrheit oder 
das tiberzeugungsgefiihl . . .“) B. Bichter, Der Skeptizismus in der 
'Philosopbie. I 153. 

Huc etiam referendi sunt phaenomenologi recentes illi, 
qui sibi imm ediat am essentiarum intuitionem asserentes ex 
hae intuitione (magna ex parte subiectiva) omnes quaestiones 
se solvere posse contendunt. 

3. Positivistae experientiam unicum criterium veritatis esse 
. praedicant, falso supponentes hominem non posse alia nisi 

experimentalia cum certitudine cognoscere. 

4. Pragmatismus criterium veritatis in eo situm esse contendit, quod 
sententia vel doctrina practicum emolumentum seu utilitatem afferat. 
Tale criterium non omni veritati competit et, quod abominabile est, 
veritatem in servitium utilitatis et cupiditatum humanarum redigit. 

5. Alii scientificam inquisitionem, tamquam criteriuns*postulant. Quae 
sententia falso supponit solam cognitionem scientificam praebere cer- 
titudinem, certitudinem autem naturalem admittendam non esse. Con- 
fer n. 106 ss. 

6. Alii principium contradictionis unicum criterium esse volunt. Sed 
etiam hoc principium criterium veritatis suae postulat, quia iterum 
interrogari potest, cur de ipso certi simus. Praeterea numquam ex hoc 
principio diiudicare possumus, num determinata enuntiatio vera sit, 
c. g. terram tantummodo unam limam habere. 

« j 27 7. Traditionalistae, quorum duces erant de Bonald (t 1840), 

Bonnetty, Bautain, Ventura, nimiam rationis individualis fiduciam re- 
tundere cupientes, in hunc prolapsi sunt errorem, ut dicerent rationem 
humanam ex se vel nullam veritatem vel saltem non veritates sublimio- 
res certo cognoscere posse, sed eas tantum ex revelatione divina 
haurire. Protoparentes ideas et cognitiones harum veritatum a Deo per 
revelationem accepisse easque traditione orali posteris et istos iterum 
generationibus sequentibus usque ad nos transmisisse. 

Lamennais (t 1S54) Bimili modo docet rationem individualem ad 
nullam certitudinem pervenire posse, sed sequendum esse sensum com- 
munem generis humani, quod veritatem ex revelatione primis parentibus 
communieata hauserit. 

Palsitas harum doctrinarum, quae ceteroquin iam antiquatae di- 
cendae sunt, aperta est. (1) Intellectus individualis ad veritatem, etiam 
supersensibilem, certo cognoscendam aptus est. (2) Ut revelatio et tra- 
ditio legitimum certitudinis motivum sit, requiritur, ut ratio proto- 
parentum et posterorum cognoscat Deum locutum eumque veracem esse, 
et constare debet posteros revelationem recte tradidisse. Si igitur ratio 
nihil veri cognoscere potest, neque fides adesse potest. (3) Revera 
posteris de prima revelatione divina' per traditionem oralem multorum 
saeculorum, quae valde incerta est, sufficienter constare nequit. (4) Con- 
sensus generis humani, quem Lamennais statuit, multarum quidem 
veritatum, ut exsistentiae Dei et immortalitatis, certitudinem afferre 
et roborare potest. Sed absonum est dicere omnes veritates ex hoc con- 
sensu hauriri posse. 


Caput III 

De via ad veritatem cognoscendam 

Demonstravimus iam generatim, nos veritatem et quidem 
eum certitudine cognoscere posse. Inquirendum iam est, 
quonam modo sive via veritatem assequi valeamus. Hanc 
viam primum in genere describemus et contra opiniones er- 
roneas hac in re frequentes et celebres defendemus-, ut deinde 
per singula rerum genera videamus, quas veritatis cognitiones 
obtinere possimus. 

Ad veritatem non alia via nisi per media eognoscitiva a 
natura nobis donata, nempe per facultates functiouesque co- 
gnoscitivas, pervenimus. Ut primum earum indolem per- 
spiciamus, iuvat breves de iis notitias psychologicas prae- 
mittere. 

Facultates cognoscitivae sunt duplicis generis. Una est 12 S 
intellectus, aliae sunt sensus, qui intellectui in veritate asse- 
quenda ministrant. 

I. Sensus sunt facultates organicae, quae in organis cor- 
poralibus inhaerent. Organa sunt snbiecta sensuum et per 
sensus tamquam potentias sensationes eliciunt. 

Sensus tantum obiecta materialia et concreta referunt, 
videlicet singularia corpora externa eorumque proprietates et 
qualitates, quae in sensus agunt, praeterea corpus proprium 
eiusque affectiones, non vero obiecta spiritualia et abstracta. 

In psychologia hodierna sensus apte in perceptivos et repro- 
duetivos dividuntur. Sensus perceptivi obiecta percipiunt 
i. e. accepta ab iis determinatione ea tamquam praesentia ex- 
hibent, ut sensus externi. Sensus reproductivi perceptiones 
habitas reproducunt i. e. obiecta aliquando percepta, nulla 
nova determinatione ab iis accepta, iterum repraesentant, 
non tamen ut praesentia. 

1. Sensus perceptivi soli, non vero reproductivi, experien- 
tiam suppeditant. Perceptiones oriuntur, quatenus obiecta 

percipienda in sensus agunt eosquo ita ad sensationem ex- 
citant. Deinde sequitur sensatio. 

Sensus perceptivi sunt quinque sensus externi et praeterea 
aliqui sensus interiores. Quos ex ordine, quantum ad finem 
nostrum conducit, describemus. 

Visus. Obieetum eius proprium sunt lux et colores; colores 
sunt lux varie modificata. Lux per pupillam in oculum intrat, 
frangitur et in retinam (Netzhaut) proicitur, in qua Nervus 
opticus tenuissimas fibrillas diffundit. In retina res colorata 
per processum chemieum sui imaginem opticam producit, qua 
sensus ad sentiendum excitatur. Diversae fibrillae nerveae di- 
versis eoioribus percipiendis inserviunt. 

Auditus obieetum sunt soni. Vibrationes corporis sonantis 
per aerem vel aliud medium advenientes aurem mechanice 
percutiunt itaque facultatem determinant. Diversis sonis per- 
cipiendis pariter diversae fibrillae nerveae destinatae esse di- 
cuntur. 

Gustus obieetum sunt sapores. Eorum sensatio in ore ex- 
citatur, quatenus substantia gustanda nervos oris ehemice af- 
ficit. Quattuor species saporum, nempe dulce, amarum, aci- 
dum, salsum, similiter diversis fibrillis nervorum gustatorio- 
rum alligatae esse videntur, ut aliae alias species percipiant. 

Olfactus. Obieetum sunt odores, qui in naribus percipiun- 
tur, quatenus substantiae odoriferae in minimas particulas 
divisae in naribus cellas nerveas olfactorias excitant. 

Tactus. Obieetum eius est pressio sive resistentia corporum. 
Hae ratione res duras vel molles, acutas vel hebetes percipi 
mus. Tactus excitatur pressione extrinsecus facta in or- 
ganum, nempe in certas terminationes nervorum in cute vel 
in internis corporis partibus silas. A diversa earum frequen- 
tia diversa sensibilitas pendet, quae maxima est in lingua et 
in summis digitis. 

Sensus temperaturae calorem et frigus percipit, postquam 
causae externae organum excitarunt. Organum sunt certae 
terminationes nervorum in cute (internae corporis partes fere 
hoc sensu carent). Physiologi nunc communiter affirmant has 
terminationes diversas esse ab illis, quae pressionem per- 

eipiunt; immo alia puncta nervea calori, alia frigori perci- 
piendo inservire dicuntur. 

Sensus kinaestheticus percipit motum situmque membro- 
rum ac corporis, e. g. moveri pedes, manus, totum corpus, 
brachia hunc vel illum situm habere, musculos contrahi vel 
expandi. Excitatio fit in nervis membra et partes corporis 
penetrantibus. 

Sensus organicus sive vitalis percipit gratas vel ingratas 
illas affectiones, ut famem, sitim, fatigationem, dolorem, quae 
ex convenienti vel inconvenienti dispositione corporis pro- 
veniunt et excitantur. 

Conceptio vulgaris et antiqua psychologia sensum tem- 
peraturae, sensum kinaestheticum et organicum tactui ad- 
numerat. Hodierna autem psychologia tactum strictius sumit 
eique tantum perceptionem pressionis seu resistentiae attri- 
buit, alias autem aliis sensibus enumeratis assignat. 

Sensus communis dicitur potentia sensitiva, qua percep- 
tiones omnium sensuum perceptivorum ut proprias et simul 
omnia eorum obiect a sentimus. Scholafctici sensum communem 
plerumque potentiam a reliquis sensibus distinctam habent. 
Attamen etiam probabile est eum non esse distinctum a re- 
liquis sensibus perceptivis simul sumptis; nam sensationes 
omnium sensuum praeter obieetum etiam se ipsas percipiunt. 

2 . Sensus reproductiui sunt phantasia et memoria (sen- 
sitiva). Phantasia perceptiones habitas simpliciter reprodu- 
c.it, memoria eas praeterea ut aliquando habitas recognoscit. 

Quia bi sensus solum reproducunt, non vero percipiunt, 
non suppeditant novam experientiam. Sed quia phantasmata 
perceptionibus se adiungunt et cum iis confluunt, eas reete 
et falso, complere et modificare itaque etiam illusiones et er- 
rores producere possunt. 

£ 1 . Intellectus sive ratio est facultas cognoscendi sublimior, 129 
quae non tantum materialia et individualia, sed supersensi- 
bilia etiam et abstracta cognoscit, non solum apprehensiones, 
sed etiam iudicia et ratiocinia elicit, essentias rerum appre- 
hendit, nova, remota et futura perspicit, scientias colit. Ex 

quo sublimiore modo eognoseendi psyehologia demonstrat, in- 
tellectum facultatem spiritualem a sensu essentialiter diver- 
sam esse. 

Pro variis actibus, quos elicit, intellectus varia nomina 
gerit. Vocatur conscientia, quatenus actus subiecti proprii 
percipit, memoria, quatenus cognitiones habitas conservat et 
praeterita ut praeterita recognoscit, facultas cogitandi deni- 
que, quatenus ideas universales, iudicia, ratiocinationes elicit, 
quae functiones cogitativae vocantur. In hac facultate iterum 
1 distinctio saepe observatur inter rationem et intellectum 
presse sumptum; rationi ratiocinationes, intellectui vero ap- 
prehensiones et iudicia immediata attribuuntur. 

Plerumque vero intellectus (et pariter ratio) late accipitur, 
ut omnes functiones enarratas comprehendat, tum cogitativas 
tum alias. 

130 Hae functiones intellectus et sensuum tum in usu philo- 
sophico tum in vulgari ad duo genera reduci solent, quae fon- 
tes veritatis sive viae ad eam assequendam sunt, experientiam 
et cogitationem. (Fides, quae etiam multas veritates nobis 
suppeditat, ad experientiam et cogitationem revocari potest, 
quatenus, antequam rationabiliter credere possimus, de te- 
stimonii credibilitate per experientiam et cogitationem con- 
stare debet.) 

De utraque ita agemus, ut primum de unius . et alterius 
functionibus, deinde utriusque inter se relatione recta et 
varie vitiata tractemus. 

Art. 1. De experientiae et cogitationis functionibus 

§ 1. De experientia 

J 3 X Experientia (Erfahrung, experience) intellegitur cognitio 
perceptiva sive talis, quae immediate rem ut exsistentem ma- 
nifestat; quam igitur obiectum praesens in nobis determinat 
et qua se nobis manifestat. Duplex est, interna et externa. 


De experientia 

Experientia interna est cognitio perceptiva actuum pro- 
priorum psychicorum eorumque subiecti. Fit per conscien- 
tiam. 

1. Conscientia (BewuBtsein, eonseience) primum et prae- 
cipue intellectualis est, complectens illas perceptiones, quibus 
intellectus aetns internos cum subiecto percipit, spirituales et 
sensitivos. Praeterea conscientia etiam perceptiones sensus 
communis comprehendit, qni sensationes ut proprias per- 
cipit; quae conscientia sensitiva vocari potest. Etenim etiam 
animalia intellectu carentia, animadvertunt, se videre et 
audire. 

Praecipue autem conscientiam intellectualem prae oculis 
habemus. Obiectum eius sunt omnes aetus psychici, cognosci- 
tivi et appetitivi tum sensitivi tum intellectivi. Hos actus 
eonscientia concrete percipit i. e. non actus abstracte, sed sub- 
ieetum tamquam his actibus affectum. Alia psychica, quae ac- 
tus non sunt, videlicet potentias et habitus, non immediate 
percipimus. Functiones vegetativae nobis consciae non sunt, 
nisi quando sensationes, e. g. dolorem excitant; quem sen- 
timus. Sapienter provisum est, ut harum functionum con- 
scientia careamus, ne infinita multitudine talium perceptio- 
num nimis turbemur. Praeterea notandum est conscientiam 
intellectualem etiam clare subiectum, ego, ab actibus distin- 
guere posse. Iudicamus enim distincte: ego tango, ego volo; 
id quod sensus non potest. 

Conscientia actus psychicos imprimis apprehensione in- 
tuitiva percipit, quam postea eadem per iudicium immedia- 
tum enuntiare potest: „ego audio, ego desidero". Sed non iam 
ad conscientiam spectat iudicia mediata de natura actuum 
vel subiecti ratiocinando colligere, demonstrando e. g. spiri- 
tualitatem animae. 

2. Conscientia directa et reflexa. Duplex in nobis conscien- 
tia distinguenda esse videtur, reflexa et directa. 

Conscientia reflexa adest, quando intellectus in actus sub- 
iecti proprii per novum actum distinctum redit, qui re- 

flexio 1 ) dicitur. Dubium non est, quin vel sponte vel date 
opera plurimos actus tali conscientia cognoscamus, exsisten- 
tiam eorum percipientes vel eorum indolem, proprietates, re 
lationes et influxum mutuum contemplantes. 

Conscientia directa vocatur experientia imperfecta, qua 
omnis actus psychicus se ipsum imperfecto quodam modo ex- 
periri dicitur. Per hanc igitur conscientiam subieetum in omni 
actu psychico non solum aliquod obiectum attingit, sed simul 
etiam actum ipsum ut proprium imperfecte percipit, ut 
proinde actus eiusque conscientia directa realiter idem eint. 
Veteres, ut Aristoteles 2 * ) et T hornas 8 ) talem conscientiam si 
non negant, saltem non attendunt; ad conscientiam actum 
distinctum postulare solent. Inter primos Suarez eam com- 
memorat. 4 ) Ex neoseholasticis multi eam admittunt. Psycho- 
logi autem moderni communiter omnibus actibus psychicis 
eam attribuere solent. 

Conscientia directa admittenda esse videtur, praesertim 
propterea: quia sic melius explicari potest, quod continuo 
omnes actus psychicos saltem obscure experiri videmur, ut 
nullus actus penitus ineonscius cum certitudine probari 
possit. 

Sed etiamsi haec directa conscientia admittitur, omnes 
tamen concedunt perfectiorem rerum internarum cognitio- 
nem conscientia reflexa praeberi. 5 * * ) 

133 Experientia externa est cognitio perc-eptiva rerum exter- 
narum, et fit per ministerium sensuum, externorum prae- 
sertim. Sensus intellectui perceptiones suas sistunt, quibus 
tamquam fundamento innixus ipse perspicit et indicat, extra 

1 ) Reflexio vocatur ontologica, si taiit-ura obiectum actus, psveho- 
logica autem, si actum ipsum ut affectionem subiecti considerat. Hoc 
loco de reflexione psychologica sermo est. 

2 ) Cf. e. g. De anima III 2 ("425 b). 

8 ) Cf. e. g. 1 q. S7 a. 3 ad 2. 

4 ) De anima III 11 n. 1. 

s ) Nomina moderna conscientiam significantia (BewuBtsein, eon- 

sdence, conseiousness) non habent constantem Rignifieationem. Plerum- 

que internam perceptionem proprii actus sive subiecti, sed saepe etiam 

eomDlexum omnium actuum psychicorum designant. 

nos res exsistere easqne esse corpora certis qualitatibus in- 
structa. Experientia igitur externa praeter sensuum percep- 
tiones etiam cognitiones intellectuales includit, quare anima- 
libus experientia tantum imperfecto modo ascribi potest. 

Quid per utramque, internam et externam, experientiam et 
quomodo cognoscamus, infra distincte exponetur, ubi de ge- 
neribus rerum, quae, cognoscere valeamus, tractabitur. 

§ 2. De cogitatione 

Cogitatio (Denken, pensee, thougt) est operatio mentis, iM- 
qua experientiam functionibus ab ea diversis, nempe ideis 
universalibus, iudieiis, ratiocinationibus, amplificat. 

1. De functionibus cogitativis 

Ideae universales a rebus individualibus abstrahuntur ita- 13& 
que iam puram experientiam transgrediuntur. De quibus, in 
quantum specialibus controversiis obnoxiae sunt, mox sepa- 
ratim agetur. 

Indicia, Quid sint et qualia sub respectu logico genera iss 
eorum et relationes observandae sint, in logica exponitur. Hoc 
loco tantum aliqua eorum divisio et illa iudicia generalia, 
quae principia, dicuntur, commemoranda sunt. 

Iudicia analytica et synthetica. Quae distinctio saepe ad- 
hibetur, at non sine aliqua dissensione. 

Iudicia analytica ea sunt, in quibus identitas sive diver- 
sitas asserta ex sola analysi subiecti et praedicati cognoscitur; 
idque vel immediate, e. g. „pars minor est toto“, vel mediate, 
quatenus subieetum et praedicatum simul cum aliis concepti- 
bus comparantur, e. g. „spiritus incorruptibilis est“ (quia 
simplex est et propterea in partes frangi nequit) . Ideo iudicia 
analytica semper veritatem necessariam enuntiant, quia id 
affirmant, quod ad essentiam subiecti pertinet vel cum eo 
necessario connexum est. 

Iudicia synthetica illa sunt, in quibus , nexus assertus non 
ex analysi notionum, sed per experientiam (sive fidem) eo- 

gnoseitur. Obiectum eorum contingens vel saltem tale est, ut 
nos illud tamquam necessario cum essentiis rerum connexum 
non cognoscamus, e. g. „lux per prisma missa in septem eo- 
iores dividitur" (vel „Deus in tribus personis subsistit"). 

Nihilominus etiam ad iudieia analytica demonstranda 
saepe experientia adhibetur, e. g. si in figura ostenditur, in 
circulo omnia puncta aequaliter a centro distare. Attamen 
non ita, ut ex allato exemplo veritas generalis demonstretur, 
sed ut in re concreta facilius notiones apprehendantur, qui- 
bus perspectis veritas perspicitur. 

Secundum terminologiam a Kant adhibitam, quam extra philosophiam 
scholasticam fere co mm uniter sequuntur, iudieia analytica definitionem 
paulo angustiorem habent. Dicuntur illa, in quibus praedicatum in 
subieeto includitur, ut ex eo erui possit. Alia omnia synthetiea vocantur. 
Hac definitione supposita Kant multa iudieia universalia, quae secun- 
dum definitionem a nobis datam analytica sunt, pro synthetieis habere 
debet, e. g. iudicium asserens, lineam rectam esse brevissimam coniunc- 
tionem duorum punctorum. Hoc quidem ex se vituperandum non esset, 
nisi simul doceret, talia iudieia nec in analysi fundari neque etiam, 
utpote universalia, ex experientia hauriri, proinde ex formis a priori 
intellectui insitis oriunda et subiectiva esse. 

Nonnulli commendant, 'ut etiam in usu philosophiae scholasticae haec 
definitio acceptetur ct iudicium analyticum illud tantum dicatur, cuius 
praedicatum in subieeto includitur, alia vero, quae etiam e conceptuum 
analysi perspiciuntur, attamen nou ita, ut praedicatum in subieeto insit, 
iudieia synthetiea a priori appellentur. Ex se lis esset de verbo, nisi 
nominationi iudicii synthetici a priori error ille gravis kantianus ad 
haereret, qui eam non commendat. 

Ceterum, ut anceps nominatio evitetur, in locum iudicii analytici et 
synthetici alia terminologia .substitui possit, velut haec, ut iudieia, quae 
ex analysi derivantur, iudieia notionalia (Begriffsurteile) , alia vero 
nmno! imdioia realia (Wirklichlceitsurteile) vocentur. Priora ex notioni- 
bus derivantur, proinde solum de rerum essentiis agunt, posteriora vero 
aliquid de rebus exsistentibus aS3eruut et propterea, ultimo saltem, ex- 
perientiae (vel fidei) innituntur. 

137 De principiis. Inter iudieia sub respectu criteriologico illa 
generalia eminent, ex quibus plurima alia iudieia sive verita- 
tes deducuntur. Quae principia vocantur. Et quidem prin- 
cipia logica, nempe iudieia, a quibus aliae veritates in cogi- 
tando procedunt. Principium reale illud dicitur, a quo ali- 
quid in ordine reali procedit; tale est artifex respectu operis 
sui. 

Omnes scientiae sua principia particularia habent, quibus 
in inquirendis et demonstrandis veritatibus suis reguntur, 
mathematica sua, scientiae naturales et historiographia sua. 
Super his omnibus stant illa principia universalia, quae ge- 
neralissimas rerum essentias et relationes enuntiant quaeque 
leges cogitandi nuncupantur, quia secundum eas intellectus 
de omnibus iudicare debet. Inter quae duo eminent, princi- 
pium contradictionis et principium rationis sufficientis. 

1. De principio contradictionis . 1. Principium contradic- 138 
tionis enuntiari solet : quod est, non potest non esse, vel : idem 
non potest simul esse et non esse. (Simile est principi um 
identitatis : qnod est, est. Sed nihil dicit, quod non clarius et 
fortius principio contradictionis enuntietur.) 

Principium contradictionis maximam habet universalita- 
tem, utpote ex universalissima notione entis derivatum, ct 
immediate evidens, immo vix non omnium evidentissimum 
est. Aristoteles ei primum locum tribuit: „hoe est omnium 
principium certissimum". 6 ) Eadem est sententia communis 
scholasticorum. 

2. Principium contradictionis merito primum cognitionis 
principium dicitur, non quod omnis veritas ex eo deduci pos- 
sit, sed quia omnis certitudinis fundamentum est. Si ex prin- 
cipio contradictionis omnis veritas deduci posset, omnis ve- 
ritas in eo contineretur, e. g. Londinum esse caput Angliae. 
Quod non est. Hoc principium enim tantum generalissimam 
veritatem de ente abstractissimo enuntiat, nihil vero de deter- 
minatis entibus dicit. Ad specialia entia applicatum sensum 
tantummodo hypotheticum habet: si quid est hoc, repugnat 
esse oppositum. 

Sed fundamentum est omnis certitudinis, quia certitudine 
huius principii vacillante omne iudicium dubium fit. Si enim 
fieri posset, ut, quod est, posset etiam non esse, semper etiam 
oppositum eius, quod affirmatur, esse posset. „Super hoc 
principio omnia alia fundantur." 7 ) 

6 ) Met. III 3 (1005 b 19). 

7 ) 1, 2 q. 91 a. 2. 


7 Donat, Critica 

Principium contradictionis fundamentum obiectivum certitudinis esu. 
Fundamentum enim certitudinis generatim omne diei potest, in quo 
certitudo nititur. Hoc aliquid obiectivum vel subiectivum esse potest. 
Fundamentum subiectivum est aptitudo intellectus ad verum cognoscen- 
dum, vel etiam exsistentia propria indicantis, quae si non adesset, nec 
certitudo adesset. Fundamentum obiectivum est aliqua veritas obieetiva. 

13« II. De principio rationis sufficientis. Etiam hoc principium 
universalissima lex essendi ordinis metapliysici est. Sub hoc 
respectu in ontologia tractatur. Simul instrumentum prae- 
cipuum est ad novas veritates deducendas et sub hoc respectu 
in critica commemoratur. 

1. Principium rationis sufficientis enuntiatur: nihil est 
sine ratione sufficienti. Ratio autem dicitur omne id, quo 
aliquid exsistit vel tale est vel quo tamquam verum cognosei- 
tur. Duplex igitur ratio distinguenda est, realis et logica. Et 
de utraque principium loquitur. 

a) Ratio logica est illud cognitum, quo aliquid cognoscitur 
verum, velut praemissae in ratiocinio. Manifestum est omne 
verum habere talem rationem logicam, quia aut per se ipsum 
immediate perspicitur aut ex praemissis sequitur. 

b) Ratio realis est omne, quo aliquid exsistit sive fit vei 
quo tale est. Sic compositio hominis est ratio, cur mortalis sit, 
et causa est ratio, cur effectus fiat. Etiam manifestum est prin- 
cipium, quatenus de hae ratione reali enuntiatur. Nam res 
aut necessario aut contingenter exsistit sive talis est. Si ne- 
cessario sive ex interna necessitate exsistit vel talis est, ratic 
est ipsa rei essentia. Ita immortalitas animae rationem habel 
in essentia spirituali animae, quae aliter neganda esset, et 
Deus rationem exsistendi pariter in essentia sua habet. Sin 
autem res contingenter exsistit (seu fit) vel contingentei 
talis est, e. g. si haec anima exsistere incipit vel docta fit, ratic 
externa requiritur, quae hoc efficiat, id quod principium cau 
salitatis affirmat, de quo in Ontologia tractatur. 

2. i Momentum criteriologieum principii in eo situm est 
quod inter omnia praecipuum instrumentum est ad novas ve- 
ritates inferendas. Id maxime elucet in principio eausalitatis 
quod ex principio rationis sequitur; quo in scientiis et vite 
vulgari perpetuo utimur ad vires naturae rerumque causa; 

inveniendas et in quo maxime fundamenta ordinis moralis ei 
religiosi nituntur, ut exsistentia animae ordinisque super- 
mundani, imputabilitatis moralis, meritum et poena. 

De ratiocinatione- Maxima veritatum copia nec soli ex- i® 
perientiae nec immediatae conceptuum comparationi ortum 
debet, sed ex aliis iudiciis ratiocinatione infertur. Ratiocina- 
tio sive argumentatio vel ex nno tantum ratiocinio seu syl- 
logismo vel plerumque ex pluribus constat. Ex iis, quae m 
logica copiose de syllogismo, de praecipuis argumenti generi- 
bus, de deductione et inductione, de argumento analogiae, de 
hypothesi et aliis disseruntur, lucide colligitur, ratiocinatio- 
nem uberem et legitimum fontem novae veritatum cognitionis 
sive certae sive saltem probabilis esse, ut ea denuo repetere 
non opus sit. 

Tantum obiectio antiqua commemoranda videtur, quae iam ftpufi 
veteres scepticos, velut Sextum Empiricum, invenitur et demonstrare 
conatur, ratiocinatione nihil effici. Haec est: 

Qui ratiocinari incipit, conclusionem quaerit; atqui quod quaeritur, 
notum est; ergo conclusio ante ratiocinium nota est. — Besp. D. mai. 
quaerit conclusionem vel novo tantum argumento demonstrandam vel 
in se ipsa, attamen solummodo ut quaestionem solvendam C. quaerit 
eam in se et quidem ut veritatem iam cognitam N. Cd. min. quod 
quaeritur in se, sed tantum instar quaestionis N. quod quaeritur solum 
novo argumento demonstrandum Sd. ipsum in se est notum C. argumen- 
tum KT. Saepe tantum inquiritur, utrum aliqua propositio nota ex certis 
praemissis legitime sequatur necne. Saepe etiam conclusio tantum ad 
modum quaestionis scitur i. e. inquiritur, quale praedicatum de aliquo 
subiecto inferendum sit (e. g. sitne ortus hominis ex bruto possibilis 
an impossibilis). 

2. De causis cogitationem afficientibus 

Cogitandi functiones a reliqua vita psychica seiunetae no». 141 
sunt, sed intra eam peraguntur eaque continuo afficiuntur. 
Praeterea ipsa vita psychica mundo externo circumdatur 
eiusque contactum et, vim patitur; quae pariter in cogitatio- 
nem redundat. Hinc influxus minus quidem animadvertitur, 
quando res concretae tractantur, magis autem et vehementer, 
quando mens in considerandis rebus religiosis, moralibus, me- 
taphysicis occupatur. 

Haec varia momenta cogitationem afficientia in recenti phi- 
losophia attente considerantur et copiose describuntur, sed 
interdum interpretationem minus rectam accipiunt, prae- 
sertim in hunc modum, ut intellectualis cognitio veritatis in 
periculum adducatur vel deleatur. 

Non raro enim sublimiores ideae et persuasiones ita causis 
commemoratis adstringuntur iisque alligatae censentur, ut 
necessarii effectus indolis psychicae et condicionum externa- 
rum reputentur, e. g. characteris sive temperamenti vel, sicut 
recens doctrina tumultuosa docet, effectus rassae et sanguinis. 
Ulterius etiam irrationalismus progreditur, qui opiniones de 
rebus et valoribus metaphysicis cognitioni intellectuali om- 
nino subtrahit et ex fundo „irrationali“, emotionali sive affee- 
tivo, emanare docet. Quare haec, ubi de cogitatione agendum 
est, praetermittere non decet. 

142 Causae psychicae. Singulis hominibus peculiaris inest in- 
nata indoles emotionalis et intellectualis, fundata in corporali- 
spirituali structura, quae in variis individuis vel nationibus 
vel rassis aliquatenus diversa esse solet. Ad eam postea novae 
qualitates psychicae characteris et ingenii accedunt. Quae 
omnia cogitationem afficiunt. 

Ideae et opiniones proprio studio vel experientia acquisitae 
et per species memoriales in anima iaeentes rebus novis iudi- 
candis colorem suum aspergere et ad iudieia sibi conformia 
trahere conantur. Praeterea typus intellectualis, quem quis 
habet, sive ingenitus sive acquisitus est, ad certum modum 
cogitandi vel empiricum vel speculativum, concretum vel ab- 
stracturo, praetieum vel theoretieum inclinat. 

Vim autem maximam, quando de rebus religiosis, morali- 
bus, metaphysicis diiudicandis agitur, affectus exercent. 
Emotiones comitantur harum rerum apprehensiones, movent 
ad gratas considerandas et pro veris habendas, ad ingratas 
vero declinandas vel negandas. 

Attamen hae causae non eum necessitate intellectus con- 
siderationem et iudieium determinant. Si historiographus 
potius ad historiam patriae, quam ad aliam scribendam et si 

in ea potius ad gloriosa quam ad ingloria narranda propensus 
est, non propterea ad hanc electionem faciendam cogitur nec 
intellectus facultatem verum examinandi amittit. 

Religio igitur sive mundi conceptio, quae dicitur (Welt- 
ansehauung), non est effectus necessarius characteris. Hoc 
iam ex eo elucet, quod homines eiusdem charaeteris saepe di- 
versas sententias firmiter tenent, et vieissim Sancti christiani 
charaetere personali, nationali sive rassali vehementer discre- 
pantes omnes constanter eandem religionem vitaeque concep- 
tionem professi sunt. 

Multo minus typi cogitativi psychologici efficiunt, id quod 
interdum asseritur, ut eorum subiecta alias leges logieales se- 
quantur. Si unus magis intuitive, alter magis discursive co- 
gitat, nihilominus in principio contradictionis et aliis et in 
regulis elementaribus mathematicis omnino consentiunt. 

Mundus externus similiter cogitationem movet. Ex parte i4S 
iam regio, caelum, modus nutriendi, habitandi, maxime vero 
commercium humanum. Educatio, scholae, libri, prelum, ideae 
aetatis et populi opiniones morales, religiosas, sociales, politi- 
cas mentibus inspirant. Sed nec istae causae intellectum ita 
ad certa iudieia determinant, ut eius lumen exstinguant eius- 
que propriam perspicientiam auferant. 

Haec momenta autem intellectum afficientia vehementer 
monent, ut homo seria sui disciplina, sincero veritatis amore, 
cauta in indicando circumspectione illa pericula erroris 
vitare studeat. 

Art. 2. De ideis universalibus speeiatim 

Sensus, utpote facultas organis materialibus alligata, res 1 4 J 
tantum materiales et quidem singulares repraesentat, quales 
nimirum exsistunt et sensum determinant. Intellectui autem, 
supra inertis materiae condicionem ad maiorem in cogno- 
scendo agilitatem elevato, proprium est obieeta sua. ideis uni- 
versalibus exhibere, quae id exprimunt, quod multis rebus 
commune est. Hic modus repraesentandi licet hanc contineat 

imperfectionem, quod non omnia, quae rebus singularibus in- 
sunt, repraesentantur, tamen peculiarem mentis perfectio- 
nem constituit. Hae enim ratione paucis ideis ea cognoscit, 
quae multis rebus insunt, et quidem plerumque constantes 
earum proprietates, essentias, relationes. Sic generalia prin- 
cipia statuere valet, quae rebus factisque singularibus appli- 
care potest, et ulterius ad ratiocinia instituenda novasque no- 
titias inveniendas habilis evadit et scientiarum systemata con- 
struere potest. 

Quoniam igitur peculiaris cognitionis intellectualis excel- 
lentia ex ideis u n iversalibus potissimum enascitur et insuper 
antiquo et recenti tempore vel ideae ipsae vel saltem valor 
ebiectivus earum negata sunt, ostendendum est, 1° mentem 
reapse ideas universales habere, 2° eas valore obiectio prae- 
ditas esse; cum enim ideae abstractae rebus exsistentibus, 
quae semper individuales sunt, non omnino conformes sint, 
vanae fictiones videri possint. 

§ 1. De statu et historia quaestionis 

Quid sit idea universalis. 1. Extra mentem in ordine 
reali non exsistunt nisi individua, v. g. hic homo, Gaius, An- 
tonius, haec et illa eypressus. Individua, quae communem 
maturam habent, inter se quidem similia sunt, attamen semper 
unumquodque eorum hanc naturam cum determinata indi vi - 
dualitate possidet: Gaius et Antonius naturam humanam 
habent, attamen Gaius suo, Antonius alio modo; sunt enim 
duo diversi homines. Sed mens potest per abstentionem 
solum illam naturam seu id, quod multis commune est, con- 
cipere omittendo individualitates et discrimina, quibus in- 
dividua diff erunt. Sic oritur idea abstracta sive universalis. 
Actus mentis naturam abstractam repraesentans est idea uni- 
versalis subiectiva, obiectum vero abstractum est idea uni- 
versalis obiectiva et simpliciter to „universale“ dicitur. 

Itaque universale definitur: aliquid, quod de multis prae- 
dicari potest idaue univoce et divisim. Quae definitio paucis 
exponenda est. 


Universale habet aptitudinem, ut de multis praedicari pos- 
sit individuis vel inferioribus seu ut sit „communicabile“. Na- 
tura enim humana, si abstracte concipitur, certe in multis et 1 
omnibus individuis humanis inesse potest et reapse inest 
ideoque consequenter de multis praedicari potest. Naturae in- 
dividuali Gaii id non competit; est enim in uno tantum, quia 
non natura humana abstracta et indeterminata, sed talis na- 
tura determinata est. Natura abstracta hanc praedicabilita- 
tem habet, quia abstracta est. Propterea enim, quia in statu 
abstractionis omnibus differentiis individualibus caret, ne- 
que unius Gaii neque unius Antonii natura est, sed aeque 
de omnibus hominibus praedicari potest. 

Dicitur universale univoce et divisim de multis praedicari. 
Univoce praedicari dicitur, ut excludantur notiones analogae, 
v. g. ens, quae, quia non eodem modo de inferioribus praedi- 
cantur (ut de ente in ontologia exponitur), universales diei 
non solent. Maioris momenti alterum est : divisim praedicari 
dicitur seu ita, ut multiplicetur. Sic essentia divina excludi- 
tur, quae tribus personis quidem inest, sed non ita, ut ipsa 
in iis multiplicetur sive ,, dividatur" (non sunt tres ,Dii‘). 
Universalis autem natura in multis individuis multiplicatur 
(sunt multi , homines 1 ), quippe quae singula suam propriam 
naturam individualem habent. 8 ) 

2. Porro in universali diligenter duo distinguenda sunt: 146 
id, quod concipitur, e. g. homo sive natura humana, et modus, 
quo id concipitur, scilicet abstractio eius ab omni individuali- 
tate seu differentia inferiorum; illud positivum est, hoc 
quaedam carentia est. Natura, quae abstracte concipitur, non 
per se ipsam, quia talis natura est, universalitatem habet, 
sed propter modum, quo concipitur, seu quia abstracta est. 
,Homo‘ enim non propterea, quia homo est seu ex his notis 
constat, aptitudinem habet, ut de multis praedicetur; aliter 
haec universalitas omni eompeteret, quod has notas habet, 

8 ) Universale modo descriptum, quippe quod in ' multis inesse de 
iisque praedicari potest, nonnumquam universale in essendo et prae- 
dicando dicitur, ut distinguatur ab aliis „universalibus“ , e. g. ab uni- 
versali in causando”, qualis est Deus, omnium causa ultima, et ab 
„universali in significando” seu vocabulo universali. 

ergo etiam Platoni, Augustino et omnibus individuis huma- 
nis. Sed hanc aptitudinem habet, quia abstracte concipitur. 
Ideo, si natura ut universalis accipitur, spectanda est ut abs- 
tracta. 

Res exemplo illustretur. In homine libero (non ligato) 
distingui potest ipse homo et. carentia vinculorum. Homo non 
se ipso, quia homo est, liber est; posset enim homo esse ct 
non esse liber: si ut homo liber esset, etiam in vincula eoniee- 
tus liber esset, quia maneret homo. Sed liber est, quia hic et 
nunc carentiam vinculorum habet. Similiter homo est univer- 
salis, non quia homo, sed quia abstractus est. 

L47 Universale directum et reflexum. Id, quod abstracte concipitur 
et quod universalitatem habet, saepe universale directum vocatur, idem 
autem ut abstractum seu ut universale spectatum universale reflexum 
dicitur. 

Denominationes petitae sunt a duobus actibus, ab uno, qui naturam 
communem a differentiis abstrahit, sed nondum reflexe cognoscit se 
abstractionem fecisse, altero reflectente, qui cognoscit abstractionem 
factam esse. Ille directus, alter reflexus vocatur. Natura, quae univer- 
salis vel abstracta est, actu directo cognoscitur, sed, si quis eam ut 
universalem vel abstractam cognoscere velit, actus novus reflexus re- 
quiritur. E. g. si concipio , stella', hic primus seu directus actus abstrae- 
tienem exercet, qua omnes differentias et individualitates stellarum 
omittit; sed nondum cognoscit se abstractionem exercere, ideoque 
obiectum huius actus est id, quod abstracte concipitur. In hunc actum 
aeve actu reflectens cognoscere possum me antea abstractionem fecisse ; 
obiectum huius actus reflexi est natura ut abstracta. 

lts Historia quaestionis. De ideis universalibus, quippe quae 
una ex parte quasi nervus sunt et medulla cogitationis huma- 
nae, altera ex parte aliqua obscuritate non carent, a tempore 
antiquo usque adhuc vehementer disputatum est. 

1. Antiquo tempore Plato, Socratem magistrum sequens, 
adversus sophistas firmiter asseruit, in quo Aristoteles ei 
consentit, esse veram rerum scientiam, cognitionem nempe 
intellectualem immutabili et aeterno valore praeditam; huius 
obiectum praecipuum esse similiter immutabile et aeternum, 
videlicet universales essentias, quas ideas appellat. Has essen- 
tias autem putat, utpote aeternas et immutabiles, exsistere se- 
paratas a rebus sensibilibus individualibus in ordine quodam 

superiore intelligibili, res vero sensibiles esse earum imita- 
tiones indivi duales; non aesi essentias universales in se re- 
cipiant, quae separatae maneant, sed quatenus sint earum 
multiplices imitationes ac participationes. Modum autem, quo 
hoe fiat, non clare explicat. 

Aristoteles in hac re Platoni contradicit, negans essentias 
universales extra res inclividuales esse. Eas in rebus indivi- 
dualibus inexsistere et in iis multiplicari ac dividi docet. 

Sed modum, quo hoc accidat, non satis perspicue -exponit. Prin- 
cipium sive rationem huius multiplicationis essentiae universalis ma- 
teriam esse ait; quatenus eadem essentia sive forma cum varia materia 
divisa sive cum materiae partibus uniatur, eam multiplicari ac dividi. 
„Manifestum“ est", inquit, „non esse opus [ad mentem Platonis] ideam 
facere exemplar . . ., sed suflicere, nt generans efficiat et causet formam 
in materia. Totum autem, nempe talis forma in talibus carnibus et 
ossibus, est Kallias et Socrates, et diversum est per materiam . . ., idem 
vero secundum formam."») Praeterea Aristoteles in hac re non semper 
clare loquitur, interdum ita, quasi forma, quamquam in diversis in- 
dividuis est, tamen physice una et improducta et aeterna maneat. 

2. Controversiae medii aevi originem petunt ex opere 349 
Aristotelis „categoriae“, de quo Porphyrius (t 304) celebrem 
et in scholis aevi medii frequentissime adhibitum commen- 
tarium scripsit et pariter Boethius (t ca. 524) commentarium 
edidit. Porphyrius inquirit, utrum genera et species (univer- 
salia) tantum in mente sint, an etiam et quomodo in rebus ex- 
sistant; similiter Boethius quaerit, sintne categoriae res an 
voces tantum seu nomina. Sic orta est ex s. 11 disputatio, 
sintne categoriae sive universalia in rebus necne. Qui illud 
defendebant, realistae, qui alterum asserebant, generatim no- 
minalistae sive nominales vocabantur. In utraque autem 
parte iterum diversae formae inveniuntur, extremae et mode- 
ratae. *■ 

Nominalismus extremus asserit, nos omnino non habere 
conceptus universales, sed tantum voces ac nomina univer- 
salia, quae multis rebus similibus tribuantur. Hanc doctrinam 
protulit (testibus Abaelardo et Joanne de Salisbury) Eosce- 

») Met. VII 8 (1034 a). Cf. IX 7 (1049 a 23) ; X 9 (1058 b 8). 

Unus (f ea. 1124). Similem sententiam Abaelardus (f 1142) 
initio tenuisse videtur, sed eam postea mutavit. 

Realismum extremum proposuit Gv.il. de Champeaux 
(f 1121) docens (teste Abaelardo) universalia formaliter 
spectata in rebus esse. „Erat autem in ea sententia, “ inquit 
Abaelardus, „de communitate universalium, ut eandem essen- 
tialiter rem totam simul singulis suis inesse adstrueret in- 
dividuis, quorum quidem nulla esset in essentia diversitas, 
sed sola multitudine accidentium vai’ietas.“ 10 ) 

Post medium saec. 12 rctilismus moderatus, quem s. Tho- 
mas docebat quemque thesis sequens defendit, communis ef- 
fectus est ct communis mansit. 

Sed s. 14 iterum nominalismus revixit, non quidem ex- 
tremus ille, sed quidam moderatior, qui conceptualismus dic- 
tus est. Qui concedit quidem nos habere ideas universales, sed 
valorem obiectivum iis denegat. Praecipuus eius defensor fuit 
Guil. de Oclcham (t cire. 1347), qui primus fere ex eo seepti- 
cas consecutiones inferre coepit. Post eum tales doctrinae no- 
minalisticae latius propagatae sunt multorumque mentes in- 
fecerunt et in modernum empirismum et sensismum desi- 
erunt. 

Sed realismus moderatus in scholis catholicis semper sen- 
tentia multo communior fuit et ex longo tempore simpliciter 
communis est. 

50 3. In philosophia recenti potissimum duplex sententia 

erronea invenitur, unus cum nominalismo extremo concor- 
dans, quem sensistae tenent, alter conceptualismo propinquus. 

a) Sensistae inter actus intellectus et sensus tantum discri- 
men accidentale concedunt. Punctiones intellectuales aiunt 
solum esse sensationes reproduetas varieque associatas et ac- 
eidentaliter transformatas, instar phantasmatum. Idcirco 
ideas universales negant. 

b) Kant aliique discrimen inter intellectum et sensum 
agnoscentes concedunt, nos ideas universales habere, sed eas 

io) Historia calamitatum 2. 

repraesentationes mere subiectivas habent valore obiectivo 
destitutas. 

e) Praeterea forma quaedam realismi extremi ad mentem 
Platonis observari potest. Phaenomenologi recentes, qui 
putant nos intuitivam essentiarum cognitionem habere, inter- 
dum essentias a rebus individualibus quasi solutas et in se 
subsistentes fingunt. Aliqui speciatim valores sive bonitates 
(Werte) ita accipiunt, quasi sint quaedam universalia ab 
ipsis rebus realiter distincta, quae a rebus ipsis aliquo modo 
(de quo obscure loquuntur) participentur. 

Supponimus interim nos ideas universales habere, et exor- 
dium ducimus a valore obiectivo inquirendo. 

§ 2. De exsistentia et valore obiectivo idearum universalium 

Th. 18. lito universales iia valorem obiectivum habent, ut id, quod concipitor, 
in ordine rerum sit, non autem modus, quo concipitur (1. p.). Ideo uni- 
versale formaliter spectatum in mente est, attamen eum fundamento in 
re (2. p.). 

Declar. Iam demonstravimus ideas intellectuales genera- 151 
tim valorem obiectivum habere. Sed quia ideis universalibus 
proprium est, ut abstractae sint, et ex hoc earum valor im- 
pugnatur, obiectivitas earum specialiter exponenda et defen- 
denda est. Itaque inquirimus, utrum obiecta idearum univer- 
salium independenter a mente repraesentante in ordine reali 
sint necne. 

Thesis antiquam sententiam enuntiat, quae non omnibus 
quidem, attamen plerisque scholasticis semper communis fuit. 
Eam s. Thomas his verbis proponit : „Cum dicitur universale 
abstractum, duo intelleguntur, scilicet ipsa natura rei et abs- 
tractio seu universalitas. Ipsa igitur natura, cui accidit vel 
intellegi vel abstrahi vel intentio universalitatis, non est nisi 
in singularibus; sed hoc ipsum, quod est intellegi vel abstrahi 
vel intentio universalitatis, est in intellectu . . . Humanitas, 
quae intellegitur, non est nisi in hoc vel in illo homine; sed 
quod humanitas apprehendatur sine individualibus condicio- 

nibus, quod est ipsum abstrahi, ad quod sequitur intentio uni- 
versalitatis, accidit humanitati, secundum quod percipitur ab 
intellectu. “ u ) 

Haec doctrina realismus moderatus nominatur, utpote me- 
dium tenens inter nominalismum (conceptualismum) et rea- 
lismum immoderatum, quorum prior valorem obiectivum 
negat, posterior exaggerat. Ille parte priore thesis, liic altera 
parte refutatur. Realismus moderatus principium omnino 
verum profitetur, valorem obiectivum non postulare, ut etiam 
idem sit modus, quo res a parte rei et quo in intellectu est, 
sed sufficere, ut id , quod concipitur, reale sit. 

15 2 Demonst. 1. p. A) Id, quod ideis universalibus concipitur, 
est natura aliqua in se spectata seu notae, quibus constituitur, 
e. g. ,homo‘. Atqui haec natura certe in ordine- reali est. Nam 
cum veritate de individuis realibus praedicari potest; vere 
enim dicitur: Gaius est homo, Tiberius est homo, Antonius est 
homo. Ergo id, quod ideis universalibus concipitur, in ordine 
reali est. Hoc autem sufficit, ut valorem obiectum habeant, 
quia revera obiectum repraesentatum independenter a reprae- 
sentatione in ordine reali est. Aliis verbis : ideae universales 
ita valorem obiectivum habent, ut id, quod concipitur, in or- 
dine rerum sit. 

B) Modus , quo obiectum in idea universali concipitur, in 
eo consistit, quod obiectum ab omni individualitate abstrac- 
tum est. Atqui abstractio obiecto in ordine reali non inest, 
quia ibi nulla res sine individualitate est, sed omnia sunt in- 
dividua. Profecto res exsistens non potest (sicut natura in 
abstractione mentis exsistens) ita indeterminata esse, ut mul- 
tis diversis (inferioribus) simul identica esse itaque multipli- 
cari possit; alioquin in ordine reali unum multa, idem multi- 
pliciter diversum evadere posset, idem homo exsistens posset 
vere et realiter nunc Gaius, postea Tiberius, deinceps Gallus 
vel omnes simul esse. Id sane principio contradictionis re- 

n ) 1 q. 85 a. 2 ad 2 et alibi. 

pugnat. Ergo modus, quo in idea universali obiectum conci- 
pitur, in ordine reali non est. 

Id autem non obstat valori obieetivo. „Cum ergo dicitur", 
ait s. Thomas, „quod intellectus est falsus, qui intellegit rem 
aliter quam sit, verum est, si ly aliter referatur ad rem intel- 
lectam; tunc enim intellectus est falsus, quando intellegit 
rem esse aliter quam sit . . . Non est autem verum quod pro- 
ponitur, si ly aliter accipiatur ex parte intellegentis ; est enim 
absque faisitate, ut alius sit modus intellegentis in intel- 
legendo quam modus rei in essendo." 12 ) 

Aliter A) et B). Sicut imago, in qua tantum hominis caput 
et pectus depicta sunt, valorem obiectivum habet, quia ea, 
quae depicta sunt (caput, pectus), in ordine reali sunt, licet 
modus, quo sunt depicta (carentia reliqui corporis), non sit,' 
ita idea universalis valorem obiectivum habet, quia id, quod 
exhibet, reale est (notae hominis), licet modus (carentia in- 
dividuaiitatis) non sit in ordine rerum. 

Demonst 2. p. A) Universale formaliter spectatum est 153 
natura apta, ut in multis insit et in iis multiplicetur; seu est 
natura spectata ut abstracta. Atqui natura spectata ut abs- 
tracta non est in ordine rerum, ut modo demonstratum est, 
quia ibi omnes res individua sunt. Sed statum abstraetionis et 
universalitatis tantum ut obiectum mentis seu propterea 
habet, quia concipitur sine differentiis. Ergo universale for- 
maliter spectatum in mente est. 

B) Universale habet fundamentum in re, si ipsi aliquid 
reale respondet. Atqui respondet aliquid, illud scilicet, quod 
concipitur; id in omnibus individuis exsistit et ratione eius 
omnia individua inter se similia sunt et sub una notione mente 
comprehendi possunt. Ergo. 

Nota. Ut indoles ideae universalis amplius declaretur, haec 154 
animadvertenda sunt. 

1. Universale de multis tantum praedicatur secundum id, 
quod concipitur, non secundum modum, quo concipitur. Abs- 

12) 1 q, 85 a. 1 ad 1. 

tractio tantum condicio est, ut natura apta sit, quae ae mul- 
tis praedicetur. Sicut ille, qui nulli vitae statui alligatus est, 
in quemlibet statum ingredi potest, sed statum non ingreditur 
ipsa ,non-alligatio‘, quippe quae tantum condicio est, ut homo 
illam aptitudinem habeat, ita in idea universali non abstrae- 
tio, sed tantum id, quod abstrahitur, praedicatur. 

2. Distinguendus igitur est in re praesenti ordo logicus et 
realis. Post abstractionem in ordine logico seu in mentis con- 
sideratione habetur unum abstractum (,homo‘), in ordine 
vero reali multa individua (homines). Ex his multis mens 
per abstractionem individualitatum ad illud unum devenit 
et ex illo uno per additionem individualitatum (contrac- 
tionem logicam) iterum ad multa logice descendere potest. 
Hac ratione uni in mente multa a parte rei et multis a parte 
rei unum in mente correspondent. Hoe sensu etiam diei solet : 
„multa a parte rei sunt unum in mente" et „unum in mente 
est multa a parte rei“. Haec igitur simultanea multorum 
unitas vel identitas tantummodo logica est; significat multis 
respondere in mente unum conceptum per abstractionem a 
differentiis ortum. 

Dicitur etiam: „a parte rei sunt multa actu et unum in 
potentia" et: „in mente est unum actu et multa in potentia" . 
Yis huius distinctionis iterum haec est: multa individua a 
parte rei exsistentia, utpote similia, praebent possibilitatem 
abstractionis, qua facta deinde in mente unum adest; e con- 
trario natura abstracta una per logicam individualitatem ap- 
positionem ad individua multa contrahi potest. 

His expositis iam obiectiones, quae fieri possunt, earum- 
que solutio intellegitur. 

Obiectiones. 1- Idea, quae difformis est a rebus, valore obieetiv© 
carot. Atqui idea universalis est difformis, quia res aliter exhibet ac 
sunt. — Eesp. D. mai. si est difformis spectato eo, quod concipitur C. pi 
tantum spectato modo difformis est N. Cd. min. et rat. add. 

2. Quidquid reale est, individuum est ; atqui universale non est in- 
dividuum ; ergo non est reale seu obiectivuin. — Eesp. C. mai. D. min. 
universale formaiiter spectatum seu cum modo abstractionis C. secun- 
dum id, quod concipitur Sd. sicut est a parte rei, non est individuum S 
sicut est in mente C. 


De exsistentia et valore obieetivo idearum universalium 111 

3. Universale dicitur unum in multis; atqui repugnat unum in mul- 
tis; ergo universale repugnat proinde neque in mente esse potest. - — 
Eesp. D. mai. est logice unum in multis seu unum in mente et multa a 
parte rei C. realiter unum et multa N. Cd. min. 

4. Universale est obiectum cognitionis et scientiae; atqui obiectum 
est ante cognitionem in ordine rerum; ergo universale est ante cogni- 
tionem in ordine rerum. • — Eesp. D. mai. secundum id, quod concipitur 
C. secundum modum Sd. est obiectum cognitionis directae N. reflexae, 
i. e. si quis velit reflexionem instituere, poterit videre se abstractionem 
fecisse C. C. min. Pariter D. eons. 

5. In mnltis individuis humanis eadem natura exsistit; ergo univer- 
sale realiter exsistit. — Eesp. D. ant. independenter Beu antecedenter 
ad mentis abstractionem N. dependentor seu consequenter Sd. i. e. abs- 
traetione facta multis individuis realibus una natura abstracta in 
mente respondet C. realiter unum et multa sunt N. Seu aliter: D. ant. 
in multis individuis exsistit eadem natura actu 3ST,- in potentia, si mentis 
operatio accedit Sd. logice eadem C. realiter N. 

6. Gaius et Tiberius non differunt a parte rei essentialiter; ergo 
realiter eandem naturam habent, quae proinde a parte rei universalis 
est. — Eesp. D. ant. non differunt in essentia individuali N. non in epe- 
cifica Sd. et haec „unitas specifica" est logica et post abstractionem 
habetur C. est realis, ab abstractione independens N. 

7. A parte rei, independenter ab abstractione, homines sunt similes; 
atqui similia habent eandem naturam; ergo a parte rei, independenter 
ab abstractione, homines eandem naturam habent. — Eesp. C. mai. D. 
min. similia habent eandem naturam realiter N. logice, supposita abs- 
tractione C. (seu: actu N. in potentia i. e. post abstractionem in 
mente C). 

8. Universale potest praedicari de multis; atqui quod praedicari 
potest de multis, realiter inest in multis; ergo universale realiter inest 
in multis. — Eesp. D. mai praedicatur secundum id, quod coneipitur C. 
secundum modum i. e. praedicatur universale formale IST. Tr. min. D. 
cons. inest secundum id, quod concipitur C. secundum modum seu inest 
universale formale N. 

Th. 19. Contra nominaiismiitn veterem et recentem sensismum tenendum est nos 
habere ideas universales es vera ahstraiiione ortas (!. p.), quae abs- 
tractis immerito reiciiur (2. p.). 

Dedar. 1. Thesis opponitur defensoribus nominalismi ex- 156 
tremi et sensismi, qui asserunt nos ideas universales non 
habere, sed sola nomina universalitate praedita esse, quatenus 
ad varia individua designanda adhibeantur. 

Hi omues, eum ideae universales facile reflexionem effugiant, 
fere sola phantasmata, utpote vividiora, in se attendere so- 

lent, quae utique universalitate carent. Et plerumque, quia 
vident ideas per experientiam acquiri, impossibile esse affir- 
mant, ut alias repraesentationes habeamus, quam quae et qua- 
les e sensibus relictae sunt, nempe individuales. Cum nihilo- 
minus negare nequeant nos vocabula et propositiones habere, 
quae de multis rebus sine discrimine enuntiemus, variis mo- 
dis vitiosis hanc universalitatem explicare sive construere 
conantur. 

a) Multi rem ita explicant. In re singulari aliquae determinationes 
prae aliis, qua tamen non penitus omittuntur, magis attenduntur et ita 
haec res singularis tanquam omnium similium vicaria consideratur. Huic 
se adiungit vox, quae hanc rem et alias similes significat; nunc res et 
vox coniunctae melius iam hoc vicario munere funguntur. Ita fere 
Berlceley docet, qui aliis in hac re viam ostendit: „Possum manum", in- 
quit, „oculum, nasum, singula seorsum abstracte et separatim a reliquis 
partibus corporis considerare. Confiteor me posse abstrahere uno modo, 
e. g. quando aliquas particulares partes vel qualitates separatim ab 
aliis considero, quibuseum quidem in aliquo obieeto coniunctae sunt, 
sine quibus tamen realiter exsistere possunt. [Abstractio late dicta.] 
Attamen nego me posse illas qualitates ab invicem abstrahere seu se- 
paratim concipere, quae non ita separatae exsistere possunt, sive me 
posse notionem generalem formare." [Abstractio proprie dicta, de qua 
agimus.] „Puto nos agnoscere, debere, ideam, quae in se spectata parti- 
cularis sit, universalem eo fieri, quod adhibeatur ad omnes alias ideas 
particulares eodem modo repraesentandas." 13 ) Eadem fere docent 
Hume, J. St. Mill, Spencer. Similiter Wundt loquitur: „Quando notio 
trianguli nobis repraesentanda est, imaginamur triangulum individuale 
simulque mente statuimus nos tantum tria latera tresque angulos re- 
spicere velle . . . Quia liaec elementa praecipua maiore cum intensitate re- 
praesentantur, reliquae partes repraesentatae in mente obscurantur 
[sed non omnino disparent]." 14 ) 


13 ) „I can consider the hand, the eye, the nose, each by itself abs- 
tracted or separated from the rest of the body . . . I own myself ablo 
to abstraet in one sense, as when I consider some particnlar parts or 
qualities separated from otliers, with which, though they are United 
in some objeet, yet it is possible they may really exist without them. 
But I deny that I can abstraet from one another, or conceive separately, 
those qualities, wliich it is impossible should exist so separated; or 
that I can fraine a general notion." „1 believe we shall acknowledge 
that an idea, which, considered in itself, is particular beeomes general 
by being made to represent or stand for ali other particular ideas of 
tlie same sort." A Treatise coneerning the Principies of Ilunian 
Knowledgo (1710). Introd. 10 12. 

1 4 ) „Wenn wir uns den Begriff eines Dreieckes vergegenwartigen 
sollen, stellen wir uns ein individuelles Dreieck vor, verbinden aber 
damit den Gedanken, daB wir nur auf die drei Seiten und die drei 
Winkel Riicksickt. nehmen wollen . . . Da diese herrschenden Elemento 

b) Alii ideam universalem concipiunt collectionem repraesentationum 
individualium, in qua repraesentationes singulae coityiursu et confluentia 
mutuas differentias suas obscurent. Hae ratione secundum Heriar- 
tianos idea universalis series repraesentationum rerum similium est, 
quatenus per mutuum concursum, „in quo notarum similitudo praevalet 
diversitati", „ad quoddam schema indeterminatum redacta est" ; „notae 
diversae contrariando invicem obscurant, attamen non penitus a notis 
similibus separantur." 15 ) ,„Stella‘, , canis', ,homo’“, aiunt alii, „3unt 
ideae, quibus nulla realitas respondet" ; eo oriuntur, quod „imagines 
similes congrediuntur et confluunt suppressis iis imaginum differentiis, 
quae huic confluentiae obstant." ie ) 

2. Abstractio, quam in 2. p. defendimus, est operatio men- 358 
tis, qua in aliqua re consideranda unum concipit sine altero, 
quoeum illud identicum est, e. g. in Caesare militem sine 
scriptore, hominem sine individualitate. Quatenus sic natura 
communis ab individualitate abstrahitur, idea universalis ef- 
fieitur. Tali igitur abstractione negata omnes ideae univer- 
sales e medio tolluntur. 

Veteres scholastici eam appellarunt praecisionem obieeti- 
vam et communiter admiserunt. 1 ?) Sed praeter veteres quos- 
dam praesertim sensistae hodierni eam reiciunt. 

Quod abstractionem naturae universalis ab individuis attinet, s. Tho- 
mas et schola thomistica docent, quando res individualis sensibus per- 
cipienda proponatur, intellectum statim notas communes abstrahere 
itaque ideam universalem formare (ens, rotundum), deinde individuum 
ut tale apprehendere (tale ens, hoc rotundum). Suarez cum aliis dicit 
intellectum prius individua apprehendere, deinde comparatione instituta 
id abstrahere, quod commune inveniat. Haec quaestio originem ideae 
universalis spectat et mere psychologica est, ideo hoc loco praeter- 
mittitur. 18 ) 


mit grdBerer Intensitat vorgestellt werden, muB die iibrige Vorstellung 
in den dunklen Hintergrund des BewuBtseins treten." Logik 2 I 16 bs. 
Idem in Logik 3 I (1906) 45 — 51. 

15 ) „Die Hemmung unter den verschiedenartigen Bestimmungen 
ist dann in Verdunkelung derselben, wie wohi niclit in giinzliche Ab- 
trennung vom Gleichartigen iibergegangen." Herbart (Psychol.). 

■ie) Vaihinger: „Also ,Stern‘, ,Hund‘, ,Mensch‘ sind Vorstellungen, 
denen keine Wirkliclikeit entspricht." „Ahnlielie Bilder verflechten sicli 
und verschmelzen durch Unterdriickung derjenigen besonderen Elemente 
der Bilder, welc.he dieser Verschmelzung entgegenstehen." Philosophie 
des Als-ob 10 (1927) 401 400. 

it) Tantum aliqui s. 17 et 18 eam impugnarunt solum „praecisionem 
formalem" admittentes, qua mens unum concipit aliud non simpliciter 
omittendo, sed solum minus clare apprehendendo. Attamen haec non est 
vora abstractio. Cf. Ontol. 0 n. 190. 

18 ) Cf. Psych. 8 n. 215. 


8 Donat, Critica 

Demonst. 1. p. 1. Habemus ideas, quarum obiecta de mul- 
tis inferioribus cum veritate praedicari possunt. Ergo habe- 
mus ideas universales vera abstractione a differentiis inferi- 
orum ortas. Si enim idearum obiecta non ita a differentiis 
abstracta essent, sed vel unam vel omnes includerent, de mul- 
tis identice praedicari non possent. — Dicimus ideas univer- 
sales ,,ex vera abstractione ortas“, quia non sumus contenti 
notiones universales illas simulatas defendere, de quibus supra 
n. 155 sermo factus est. 

Antecedens a) vocabula communia ostendunt. Ipsis enim ad- 
versariis concedentibus adbibemus idem vocabulum ad indi- 
vidua varia designanda idque ita, ut nobis conscii simus nos 
vocabulum -eadem significatione de unoquoque individuo ad- 
hibere. Eodem sensu vocamus Caesarem et Pompeium ho- 
minem, Rhenum et Danubium flumen. Vocabulum igitur si- 
gnificat aliquid, quod idem de multis cum veritate praedicari 
potest. 

Atio modo. Termini communes vel aliquod individuum vel 
individuorum collectionem vel aliquod abstractum significant. 
Atqui non primum, quia non possent de alio individuo prae- 
dicari; non alterum, quia de individuo singulari praedicari 
non possent. Ergo tertium. 

b) Statuuntur definitiones et principia generalia , quae eo- 
dem sensu de multis rebus enuntiantur et verificantur, e. g. 
homo liber est, filius oboedire debet parentibus. Ergo conci- 
pimus obiecta (homo, liber, filius, parentes), quae de multis 
cum veritate praedicantur. 

2. Adversarii locutionibus suis ostendunt etiam sibi ipsis con- 
tinuo obiecta abstracta obversari, etsi ea negent. Loquuntur 
enim de „elementis praecipuis", „quae sola considerentur", 
dum ,,alia obscurentur"; dicunt res esse „similes“, „eiusdem 
generis", unam esse ,, vicariam aliarum similium". Haec dici 
non possunt, nisi in concipienda re unam notam ab aliis 
distinguam, proinde sine illis concipiam, ergo abstractionem 

Demonst. 2. p. Abstractio notionis universalis a differen- 160 
tiis nullam continet repugnantiam. Ergo immerito a mul- 
tis reicitur. Repugnantia aut repetenda esset ex parte 
obieeti aut ex parte intellectus. Sed ex neutra parte re- 
pugnantia adest. 

a) Non ex parti obieeti repugnantia adest. Notio communis 
et differentiae non sunt intrinsecus sive comprehensione iden- 
ticae, e. g. animal et rationale, ut non possint separatim ap- 
prehendi; varias enim eiusdem rei perfectiones exhibent. Ne- 
que obstat, quod realiter identieae sunt; non enim asseritur 
notiones per mentis abstractionem distinctas etiam in ordine 
reali distinctas esse. 

b) Neque ex parte intellectus repugnantia abstraetionis 
ostendi potest. Si intellectus ideas per sensus acquirit, non 
sequitur ideas tantummodo reproductiones sensationum esse 
et obiecta aeque ut singularia exhibere sicut sensationes. Im- 
merito enim supponitur intellectum eiusdem naturae esse 
sicut sensum neque, in repraesentando sensum superare posse. 

c) Abstractio, quam defendimus, est abstractio proprie 
dicta. Praeter eam est alia, improprie dicta, quae non est abs- 
traetio unius notae ab alia ei realiter identica. sed separatio 
formae a subieeto sive partis a toto, quam abstractionem 
etiam sensus exercet, e. g. percipiens faciem sine corpore vel 
eoiorem sino sono, 

Art. 3. De relatione inter experientiam et cogitationem 

Experientia et cogitatio, noster duplex veritatis fons, non 
seiunctae, sed arete copulatae, sicut utriusque naturae con- 
gruit, agere debent. Duabus propositionibus haec utriusque 
relatio comprehendi potest: experientia est fundamentum 
cogitationis, sed cogitatio eam usque ad supersensibilia co- 
gnoscenda transgredi potest. 


exerceam. 

§ 1. De dependentia cogitationis ab experientia 

Th. 20. IntsIlaDtus in cagitando ab experientia pendet 

161 Dedar. Quod asseritur, rationalismus et generatim im- 
moderatus intellectualismus praetermittit, qui vel secundum 
ideas formasque cogitandi innatas cuncta diiudieai i posse 
putat vel generatim experientiam neglegit. In quo peccarunt 
Plato, Deseartes, Spinoza et aetas rationalistica, Hegel, 
phaenomenologi recentes, aliquoties etiam speculatio nimis 
apriorica tum antiqui tum medii aevi. 

162 Demonst. 1 . Tum omnes ideae intellectus ab experientia 
sumuntur tum eius iuaicia ultimo in experientia nituntur. 
Ergo intellectus in cogitando ab experientia pendet. 

a) Quia intellectus ideis innatis caret, omnes ideas, sicut 
psychologia uberius declarat, cx experientia haurit, proprias 
directe, analogas indirecte. Qui caecus natus est, nullas ideas 
colorum possidet, quia eas visu acquirere nequit. 

b) Primum omnia indicia realia, quae nimirum aliquid de 
rebus exsistentibus enuntiant, ex notitiis experientia com- 
paratis egredi debent: leges et qualitates generales natui ae 
per inductionem, eventus historici ex testimoniis, causae ex 
effectibus, rerum essentiae ex qualitatibus observatis co- 
gnoscuntur. Etiam rerum superempiricarum exsistentia et 
qualitates tantum eo cogitando demonstrari possunt, quod 
certa facta declaranda ea postulant. 

Habemus quidem etiam indicia notionalia sive analytiea, 
quorum veritas e sola conceptuum analysi perspicitur, nempe 
principia ontologica et mathematica. Haec primum catenus 
in experientia fundantur, ut notiones ex ea sumptae sint. 
Praeterea vero tale „cogitare purum“ semper quiddam in- 
completum est, quatenus ex se ad ulteriorem finem diligitur, 
ut de rebus exsistentibus aliquid cognoscatur. Calculationes 
mathematicas non propter se exercemus, sed ut per eas 
problemata realia solvamus. TToe autem requirit, ut ics ex- 
sistentes directe vel saltem indirecte se nobis manifestent, 
videlicet per experientiam. 

Brevius. Intellectus nullas rerum cognitiones sibi ingenitas 
gestat. Ergo eas sic solum acquirere potest, ut res directe vel 
indirecte se ei manifestent eumque contingant, nempe per ex- 
perientiam. 

2. Idem confirmatur erroribus multis antiquis et recentibus 
ideo commissis, quod experientia non satis consulebatur. Id 
ostendunt erroneae sententiae antiquorum physicales et 
astronomicae et .multi errores philosophiae veteris et recentis 
temporis c nimio apriorismo enati. 

§ 2. De cognitione supersensibilium 

Veritates supersensibiles res terrenas transcendentes, quae 
saeculis Christianis sine dubitatione admittebantur vitamque 
regebant, nunc plurimis dubiae factae sunt, et philosophia 
positivismo et irrationalismo infecta eas revera dubias esse 
docet. Quare munus scientiae criticae esse debet, ut huic 
quaestioni specialem attentionem tribuat. 

Th. 21. Intellectos ultra experientiam progrediens eliam supersensiliilia certe 
cognoscere valet. 

Dedar. Intellectus iam in omni actu, quo singularia 
transcendit, ergo in omni iudicio universali, maxime in prin- 
eipiis generalissimis immediatam experientiam egreditur. Id 
etiam magis, quando ad causas et essentias rerum pertingit. 
Experientia quidem calorem solis et calorem lapidis illustrati 
percipimus, non vero hunc illo causari. Percipimus rei figu- 
ram, colorem, odorem, non autem internam rei essentiam. Ad 
causas pertingimus secundum legem causalitatis concludendo, 
quod fiat, causam habere effectui proportionatam, ad essen- . 
tiam vero ex rei effectibus et qualitatibus, quibus eius interna 
natura manifestatur. Quae infra,, de cognitione rerum inter- 
narum et externarum tractantes, distinctius exponemus. 
Nunc supersensibilia. stricte dicta spectamus. 

Supersensibilia (superempirica) illa dicuntur, quae obiec- 
tum experientiae esse nequeunt, ergo immaterialia. Atomi, 

quae ex se perceptibilitatem non excludunt, non dicuntur 
superempiricae. Ad supersensibilia igitur primum pertinent 
positive immaterialia, quae materialitatem excludunt, velut 
spiritus, peccatum, ius, divina, dein etiam praecisive im- 
materialia, quae ab omni materialitate abstracta sunt, ut ens, 
substantia, causa, suprema principia. 

164 Demonst. 1. Ex instructione intellectus. Ratio humana 
mediis cognoscitivis instructa est, quibus tum existentiam 
tum qualitatem supersensibilium sufficienter cognoscere va- 
let. Ergo. 

•;!. Qualitatem superempiricorum cognoscere possumus. Hoc 
enim primum est, quod obicitur, nos conceptibus nostris, 
qui e rebus empiricis materialibus, finitis, contingentibus 
sumpti sint, nullo modo repraesentare nobis posse, quales sint 
illae res penitus diversae, quas supersensibiles dicimus. 

Verum quidem est, omnes conceptus, indirecte saltem, e 
rebus empiricis haustos esse. Attamen 

a) Habemus notiones ab omni materialitate et finitate ab- 
stractas, quales sunt ens, causa, actio, possibilitas, iustitia, 
cogitare^ velle. Quae igitur etiam de supersensibilibus prae- 
dicari possunt, quia nihil iam continent, quod eas ad ordinem 
empiricum coarctet. 

b) Habemus notiones analogas, quibus supersensibilia per 
respectum ad materialia et finita nobis explicare possumus. 

165 Notum est, conceptus proprios illos dici, qui res exhibent, 
sicut in se sunt; quales sunt conceptus rubri, rotundi, magni. 
Analogos vero illos nominamus, qui rem exhibent per respec- 
tum ad aliam rem, quae illius perfectionem non adaequat. 

Conceptus eiusmodi multos de supersensibilibus habemus. 
Tales sunt, qui negando imperfectionem ordinis inferioris per- 
fectionem oppositam superiorem exprimunt, ut incorporeum, 
immortale, increatum. Alii materialia per similitudinem 
aliquam cum rebus sensibilibus exprimunt, e. g. si sub- 
stantia immaterialis ,, spiritus" vel ,.7i:vsu[jt,a“, si actus spiri- 
tuales ,, apprehensio, conclusio, iudicium, motus" dicuntur, vel 
si de ,, Verbo" divino loquimur. Etiam de corporalibus tales 

notiones formamus, si de acerbo dolore, de odore pungente, de 
saturitate coloris loquimur. Alios denique per respectum cau- 
salitatis formamus. Si tantum effectus externos respiciunt, 
e. g. si vis electrica causa fulminis vel Deus creator mundi di- 
citur, insufficientem rei notitiam praebent, quia tantum ex- 
ternam et imperfectam eius manifestationem enuntiant. 
Aliud dicendum est, si effectus interni sunt, videlicet actus 
vitales, e. g. cogitare, velle, sentire. Hi simul sunt qualitates 
agentis, quibus directe suam naturam manifestat et exprimit. 

Si igitur homines tamquam substantias cogitandi et volendi, 
animalia tamquam sentiendi capaces apprehendimus, tales 
conceptus multo perfectiores sunt et iam proprii appellari 
possint. 

Conceptus analogi imperfecti quidem et obscuri sunt. Sed 
notiones quoque rerum corporalium earumque virium et qua- 
litatum, ut primum profundius inspiciuntur, densas saepe 
obscuritates praebent, e. g. extensio corporum eiusque in- 
finita divisibilitas, atomi, quanta physicalia, aether, gravitas. 
Postulari nequit, ut mens in rebus a sensibus valde remotis 
eandem claritatem aspectabilem acquirat, quam observatio- 
nes, experimenta, calculationes mathemaricae praebent; quasi 
nulla sit vera certitudo, ubi non adsit empirica claritas. 

Scientia naturalis aliquas notiones habet, quae a concep- 
tibus analogis rerum supersensibilium parum vel nihil dif- 
ferunt, non tamen propterea reiciuntur. Gravitatem, qua cor- 
pora inter se attrahunt, tantum scimus esse, omnino diversam 
ab omni alia vi siv.e eventu naturae, quid autem in se sit, 
nemo scit; nemo tamen de realitate eius dubitat. De aethere 
non habemus nisi similem conceptum analogum. Et si celebres 
mathematici et physici corpora composita esse existimant ex 
partibus inextensis sive indivisibilibus punctis, non iam ap- 
paret, quomodo talis notio analoga a conceptu rei supersensi- 
bilis differat. 

2. Exsistentiam supersensibilium potissimum principio cau- 166 
salitatis, quod ex notionibus universalissimis deducitur ideo- 
que de omni ordine rerum valet, demonstramus, quatenus 
ostendimus, res quasdam observatas non aliter nisi admissa 

causa superempirica declarari posse. Ita ex ordine mundi vel 
ex miraculis Deum, ex actibus cogitandi et volendi principium 
immateriale animae concludendo inferimus. 

167 2. Ex propensione et dignitate naturae, a) Homines pi o- 

pensione indelebili naturae rationalis impelluntur et sem- 
per impulsi sunt ad supersensibilia et idealia cognoscenda, 
quae sit rerum nos circumstantium et hominum ipsorum na- 
tura et destinatio, sintne Deus et vita futura admittendi, 
utrum homo legibus moralibus subiectus sit necne. Conscien- 
tia propria et historia omnium populorum et temporum id 
testantur. Item homines semper inclinatione indelebili eius- 
dem naturae bona idealia desiderarunt, beatitudinem, prae- 
mium virtutis in vita futura, religionem, virtutem. Atqui hae 
inclinationes humanae naturae in vanum sive in obieetum 
fictum tendere nequeunt (tenderent autem, si haec obiecta 
ab homine cognosci non possent). Alioquin natura humana 
essentialiter inordinata et mendax esset, quod absurdum est. 
dicere. Nam haec propensio tantum ex eo declarari potest, 
quod homines semper in -se hanc vim intellectualem experti 
sunt, quae recte adhibita certam de supersensibilibus cogni- 
tionem acquirere valeat. Praeterea videmus omnia alia, etiam 
homine inferioria, ita ordinata esse, ut eorum indigentiis na- 
turalibus plene satisfactum sit. Ergo homo supersensibilia 
cognoscere potest. 

b) Quod dignitati naturae humanae graviter repugnat, ad- 
mitti nequit, quia contradicit propriae naturae indoli et exi- 
gentiae. Atqui naturae graviter repugnat affirmare hominem 
supersensibilia cognoscere non posse. Nam «) sic praecipuum 
discrimen hominis a bestia tolleretur. Homo a. bestiis eo dif- 
ferre conspicitur, quod intellectum et voluntatem habet, qui- 
bus ea, quae bestiae sensibus non iam attingunt, ipse attingere 
potest. Atqui hoc discrimen auferretur, si ea, quae sensus 
transcendunt, homini intellegenda et appetenda auferrentur 
vel somnia esse dicerentur. Sic fieret, ut homo eo fere a brutis 
differret, quod ista veriore et ieiuniorc cognoscendi et ap- 
petendi ratione fruerentur quam ipse, (i) Notiones et verita- 
tes fundamentales religionis et moralitatis tollerentur e.aque 

tantum homini cogitanda et appetenda relinquerentur, quae 
sensibus attrectantur. Ergo admittendum non est, hominem 
supersensibilia cognoscere non posse. 

Obiectiones. 1. Nihil possumus cognoscere nisi per sensus secundum 168 
notum illud : nihil est in intellectu, quod non prius fuerit in sensu. — 
Besp. D. i. e. origo idearum intellectus supponit, saltem quod attinet 
ideas rerum externarum, cooperationem sensuum C. i. e. ideae intellec- 
tus non differunt a sensatione, sublimius obieetum non attingentes N. 

2. Ex rebus empiricis ad supersensibiles potissimum ope principii 
causalitatis concluditur; atqui principium causalitatis tantum intra 
ambitum experientiae certitudinem habet, id quod Hume et liant 
ostenderunt. — Kesp. C. mai. N. min. 

3. De metapliysieis magna est opinionum dissensio; quod ostendit ea 
valde dubia esse. — Kesp. D. est dissensio de rebus doctrinalibus, quae 
solum in scientiis tractantur Tr. de veritatibus principalibus vitae et 
religionis Sd. apud homines vulgares, qui naturali certitudine ducuntur 
N. apud doctos Sd. semper fuit N. nunc est, saltem apud multos Sd. ex 
defectu veritatis obiectivae eiusque cognoseibilitatis N. ex delectibus 
subiectivis, velut ex falsis ideis philosophicis, praeiudiciis, mala vo- 
luntate C. 

4. Scientia moderna postulat, ut res empiricae sive naturales ex 
causis paritet naturalibus declarentur seu ut servetur «principium cau- 
salitatis naturalis clausae‘% quod vocant. Ergo scientiam modernam 
offendit, qui ad supersensibilia transitum facit. — Kesp. D. ant. id 
postulant multi scientiam colentes et quidem propterea, quia agnosti- 
cismo addicti supponunt hominem supersensibilia non certo cognoscere 
C. postulat scientia ipsa Sd. hypothetice, si et quantum fieri potest C. 
absolute N. 


Art. 4. 0e positlvlsmo sive agnosticismo 

Explicatur doctrina. 1. Positivismus seu empirismus, qui 169 
etiam agnosticismus vocatur, docet, ea solum, quae experien- 
tiae ambitu contineantur, sive facta „positiva“, quae appellat, 
ab boinine cognosci posse, alia vero, quae experientiam 
transcendant, a nobis ignorari. 

Notandum est, eundem, in quantum philosophice pro- 
ponitur, ulterius asserere, per experientiam ipsam tantum 
rerum phaenomena nobis afferri i. e. modos, quibns res nos 
afficiant, non vero res, quales in se ipsis sint. Itaque non ve- 
ritates solum metaphysicas supersensibiles, sed res quaslibet, 
spectatas sicut, in se sunt, menti humanae inaccessibiles esse. 

Ilaec posse esse obiecta imaginationis, fictionis, affectionis, 
,,fidei“, sed ab intellectu esse remota. Proinde positivismus 
philosophicus simul phaenomenalismus est. Phaenomenalis- 
mus enim simili modo docet, nos non res, sicut in se sunt, sed 
tantum earum phaenomena seu modos, quibus nos afficiant, 
cognoscere posse. 

Agnosticismus, qui dicitur, a positivismo vix differt. Negat 
enim pariter, nos metaphysica, immo res quaslibet, sicut in 
se sunt, cognoscere posse. „Vi huius [agnosticismi] humana 
ratio phaenomenis omnino includitur, rebus videlicet, quae 
apparent, eaque specie, qua apparent; earundem praetergredi 
terminos nec ius nec potestatem habet." 19 ) 

Positivismus simul sensismus est, si data opera, id quod 
saepe accidit, discrimen essentiale inter intellectum et sensum 
negat et operationes intellectus pro meris transformationibus 
sensationum habet. Sed necessarium id non est. Potest enim 
concedere nos tales rerum metaphysicarum apprehensiones 
habere, sed valorem obiectivum et veritatem iis denegare. A 
materialismo autem per se eo differt, quod hic quidem omnia 
ex materia eiusque viribus declarat, positivismus autem de 
rerum essentiis nihil sciri profitetur. 

70 2. Itaque positivismus, ut eius naturam paulo distinctius 

explicemus, 

a) negat nos veritates supersensibiles sive metaphysicas 
cum certitudine cognoscere posse. Cum nihilominus homo ab 
his veritatibus considerandis et sublimioribus idealibus ap- 
petendis abstinere nequeat, positivistae haec penitus tollere 
nolunt, sed ab intellegentia removent et plerumque affectui, 
imaginationi, perceptioni „irrationali“, „fidei“ apprehen- 
denda committunt, plena in his rebus opinandi libertate con- 
cessa. 

b) Ulterius autem positivismus, si modo philosophico pro- 
ponitur, asserit nos per experientiam tantum facta et rerum 
phaenomena cognoscere, non vero res in se ipsis, non substan- 
tias, vires, fines vel similia. Facta autem, quae a nobis cognosci 

10 ) Ita agnosticismum recte Encycl. ,, Pascendi" (1907) describit. 

dicuntur, tantum interna facta conscientiae sunt, quae nempe 
res in nobis tanquam phaenomena sua excitent. Haec sola a 
nobis certo apprehendi. 

Positivistae igitur etiam conceptibus universalibus valorem 
obiectivum. denegant, quia experientiam egrediuntur. Simili- 
ter principia metaphysica vel plane non vel solum ut postu- 
lata sive producta mentis admittunt, quae' ex mente neces- 
sario nascantur, sed certa veritate careant. Medium, quo ad 
leges universales inveniendas progredi possimus, inductio 
esse dicitur, quam insuper vitiose explicant: non ope prin- 
cipii metaphysici ex particularibus eventibus ad legem uni- 
versalem concludi, sed tantum ex quadam cogitandi con- 
suetudine sive ex associatione admitti, futura fore similia 
praeteritis. 20 ) , 

Nemo positivistarum principiis suis constat. Tamen pro 
maiore minoreve inconstantia apte consequentes et inconse- 
quentes positivistas distinguere lieet. , 

Doctrinae diffusio, Empirismi et, agnosticismi initia apud 171 
veteres iam inveniuntur. Fortius mentibus dominari coepit, 
ex quo tempore studium renaseens rerum antiquarum, de- 
fectio ab Ecclesia catholica et religione generatim mentes ho- 
minum magis magisque ad res sensibiles converterunt. 

Primus empirismi auctor Baco Verul. (t 1626) habetur, 
qui in opere ,, Restauratio magna" principium profitetur: 
,.Ea vera est philosophia, quae mundi ipsius veritates fidelis- 
sime reddit et veluti dictante mundo conscripta est . . . neque 
addit quidquam de proprio, sed tantum iterat et resonat." 
Quam doctrinam Loc/ce (f 1704) fere ad sensismum perduxit, 
quem deinde Condillac, Gallus (t 1780) ad extremas consecu- 
tiones evolvit. Hume (t 1776) a principiis empirismi usque 
ad scepticismum profectas est. Accessit deinde philosophia 
Kantii, quae empirismuro continet. In Gallia et Anglia 
A. Comte (t 1857) praecipuus promotor empirismi factus est, 
cui ipse primus nomen „positivismi“ dedit. 

20) Cf. Logicam 9 n. 299. 

Kant putat, rationem ftheoreticam) „numquam ultra fines experien- 
tiae possibilis pertingere posse, id quod principalis intentio istius 
scientiae [metnplivsicae] est 1 '.- 1 ) A. Comte hanc docet: „In stadio 
positivo [Comte in generis Immani progressu tria stadia distinguit: 
religiosum antiquissimum, ineta physicum medium, positivum recens] 
mens humana, notiones absolutas oldineri non posse cognoscens, origini 
ae destinationi mundi investigandis et causis intimis phaenomenorum 
noscendis renuntiat, id unice spectans, ut eorum leges reales i. e. in- 
variabiles relationes, successionis et similitudinis detegat." 22 ) 

In Gallia praeterea positivismo addicti sive propinqui sunt inter 
alios Littrg (} 188]), qui tamen postmodum ad religionem catholicam ee 
convertit, H. Taine (f 1891!) , A. Binet, Th. Kibot, J. Delboeuf, .Innet, 
denique J. M. Guyau (t 1888), qui ethicam et philosophiam religionis 
positivistico-evolutionisticani, Niotzseheanae affinem, construere studuit. 

In Anglia positivismus etiam permultos asseclas obtinuit. Inter quos 
primum nominandus est J. St. Mill (t 1878) , qui fere extremum ein- 
pirismum excoluit tum in ethica et religione tum maxime in doctrina 
de cognitione, secundum quam omnis cognitio scientifica ultimo tantum 
in inductione eaque fere associativa nititur. J. Bentham ( t 1832) ethi- 
cam utilitaristieam docet. Inter alios H. Spencer (+ 1903) praecipuum 
nomen adeptns est. Hic religionem et scientiam per distinctionem inter 
,, incognoscibile" et „cognoscibil;!“ reconciliare conatur; hoe tribuit 
scientiae, illud religioni. Incognoscibile est „realitas certissima ae 
summa" ; sed religio ab eo accuratius definiendo abstinere soloque 
affectu contenta esse debet. Quod obieetum scientiae attinet, animam 
in complexum affectionum dissolvit, quae secundum leges associationis 
congrediantur, opiniones vero religiosas, morales, iuridieas, matrimo- 
nium, auctoritatem et humana omnia docet paulatim per evolutionem 
e statu brutorum orta esse et somniis, assuetis imaginationibus, in- 
stinctu et similibus originem debere. Inter positivistas praeterea no- 
minandi sunt J. Tyndall, AI. Bain, <?. E. Lewes, 3. Sidgwick, E. We- 
siermarck. 

In Germania eminent Avenarius (t 1896), cuius „empirio-criticis- 
mus" systema purae experientiae a rationis activitate et ideis meta- 


21 ) „Es ergibt sieh aus dieser Deduktion unseres Vermogens . . 
daB wir mit ihm nie uber die Grenze moglicher Erfahrung hinaus- 
kommen konnen, welches doch gerade die wesentliche Angelegenhcit 
dieser Wissensehaft ist.“ Kritik der r. Y. 2. Vorrede. 

22 ) ,,Dans 1 'etat positif 1 'esprit humain, recounaissant 1 'imposibilite 
d’obtenir des notions absolues, renonce a chereher 1 'origine et la desti- 
nation de 1’univers et a connaitre les causes intimes des phenomenes, 
pour s’attacher uniquement a deeouvrir . . . leurs lois efilectives, e’est- 
a-dire leurs relations invariables de succession et de similitude." „Nous 
voyons, par ce qui precede, que le caractere fondamental de la philo- 
sox>hie positive est de regarder tous les phenomenes comme assujettis 
a des lois natnrelles invariables, dont la decouverte precise et la re- 
duetion au moindre nombre possible sont le but de tous nos efforts, en 
considerant comme absolument inaccessible et vide de sens pour nous la 
recherehe de ce qu’on appelle les causes, soit premieres, Boit finales." 
Coura de philosophia positive 3 I (1869) 9. 16. 

physicis independentis construere conatur, E. Ea, as, E. Mach, Vaihinger, 

J. Petsoldt, alii non pauci. 

Positivismo etiam materialistas addictos esse, velut Jlaeclccl, 

C. Marx, G. Ostwald, Cabanis, Euxley liquet. Pariter agnostieismi 
asseclis modernistae adnumeranui sunt. 

Agnosticismus potenter nunc theoreticam cogitandi ot Ifz 
practicam vivendi rationem regit. 

Quod religionem attinet, manifestat se in prava opinione 
res religiosas non ad intellectum, sed ad affectum sive imagi- 
nationem pertinere. Ideo magna in his viget libertas opinandi 
ae indifferentia. 

Ex philosophia theoretica eicitur rnetaphysica, qua ex- 
ulante omnis genuina philosophia perit. 

In ethica remotis „suppositionibus transcendentibus", vel- 
uti Deo fine ultimo et legislatore, vita futura immortali, im- 
mutabilitate legum moralium, separatur moralitas a religione 
et relativismus moralis inducitur. In scientia iuris saepe 
negato iure naturae omne, ius ab auctoritate humana, con- 
suetudine, evolutione historica repetitur. 

In paedagogica frequenter momentum religionis revelatae 
spernunt puramque humanitatem excolendam esse praedi- 
cant. In aesthetica et in artibus colendis non raro realismus 
et naturalismus praevalent, qui ideali operum indole neglecta 
externam potissimum formam curant et sensualia sectantur. 

In scientiis historicis „ars critica" ita exercetur, ut facta 
supernaturalia impossibilia esse ab initio supponatur. Item 
in rebus naturae explicandis omnem actionem causae super- 
mundanae recusare vel certe ignorare solent. 

Homo denique ipse et humana omnia, opiniones religiosae 
et morales, familia et res publica, immo leges cogitandi pro- 
ducta evolutionis habentur, in aetates mutabilia. Idcirco in- 
quisitiones historicae et comparativae praevalent; non, quid 
debeat esse secundum principia immutabilia, sed quid sit et 
fuerit, inquiritur. E. g. scientia religionis comparativa om- 
nes religiones, christiana non excepta, tantum pro diversis 
momentis naturalis evolutionis humanae habet, omni utique 
revelatione exclusa, easque describit. 

Quod denique practicam vivendi rationem attinet, maximi 
aestimantur scientiae naturales, artes technicae, commercium, 
res ad externam culturam spectantes, idealia autem subli- 
miora, aeterna praesertim in parvo pretio habentur. 

Th. 22. Positivismus sive agnosticismus ceris veritatibus de cognitione adver- 
satur |1. p.), naturae humanae iniuriosus est [2. p.), ei, si sibi con- 
stare vult, omnem scientiam delet (3. p.). 

3 Demonst. 1. p. 1. Positivismus a) negat nos ratiocinando 
supersensibilia cognoscere posse; quam mentis facultatem 
multis demonstravimus (n. 161). b) Asserit nos generatim 
tantum rerum phaenomena sive modos, quibus afficimur, et 
facta (interna) cognoscere, non vero, res, ut in se sunt, c) Pro- 
inde etiam negat seu negare clebet ideas universales valo- 
rem obiectivum habere, pariter principia universalia cer- 
titudine destituit. Atqui ita veritatibus de cognitione hu- 
mana, quas certissimas esse demonstravimus, contradicit. 
Ergo. 

2. Positivistas certis veritatibus de cognitione adversari 
etiam ex eo apparet, quod suam doctrinam numquam con- 
stanter tenere possunt, sed continuo sibi contradicere cogun- 
tur. a) Quatenus dicunt nos tantum conscientiae facta co- 
gnoscere, omnibus contradictionibus idealistarum se impli- 
cant. Nam ita se gerunt, sicut qui firmissime sibi persuasum 
habent se ipsos et mundum externum esse; pariter tlieoretice 
doctrinam suam affirmantes et demonstrantes multa praeter 
actus suos pro certis habent, b) Conceptibus universalibus et 
principiis metaphysicis valorem negant, nihilominus, cum 
libros scribunt, scientias colunt, constanter iis utuntur; in 
omni enim iudicio et argumentatione variae notiones com- 
munes et principia generalia adhibentur, ipsa copula ,,est u 
conceptus valde abstractus est. c) Denique nemo a specula- 
tionibus metaphysicis abstinet. 

Praeterea constans methodus scientiarum naturalium, quam 
etiam empiristae sine dubitatione observant, principiis eo- 
rum adversatur. Cultores earum perpetuo per principia 

universalia ex factis empiricis talia, quae experientiam fu- 
giunt, concludunt. Calculo mathematico computant, qualis 
futura sit capacitas laborandi machinae construendae, me- 
dicus ex phaenomenis externis morbum internum eiusque na- 
turam interpretatur. Ex casu lapidis et motu stellarum gra- 
vitatem colligunt, quam nemo percipit nec satis comprehen- 
dere potest; ex factis physicis et chemicis inferunt atomos, 
electra, aetlierem, quae nemo umquam videbit; ex proprieta- 
tibus elementorum notorum conclusionem fecerunt ad ex- 
sistentiam aliorum ignotorum, quae revera postea inventa 
sunt; Leverrier ex eventibus in Urano observatis intulit ex- 
sistentiam et locum Neptuni illo tempore ignoti, qui brevi 
post revera detectus est; idem accidit in novissima inventione 
Plutonis planetae. 

Demonst. 2. p. Positivismus naturae humanae iniuriosus 17 
est, si a) indelebiles eius inclinationes inanes recidit, b) ho- 
minem fere ad brutorum condicionem deprimit, a) ad vitam 
homine indignam deducit. Atqui haec ita se habent. 

Demonst. min. a) Homo inclinatione indelebili ad rerum, 
quae eum circumdant, suique ipsius naturam et remotiores 
causas et fines intellegendos vehementer impellitur. Item bona 
idealia, veluti beatitudinem, immortalitatem, religionem desi- 
derio prosequitur. Iam vero has inclinationes positivismus 
inanes declarat, cum obiecta earum vana sint. 

Positivismus hac ratione aenigma sibi insolubile creat: 
unde igitur in humana natura invenitur ille conatus cognitio- 
nis humanae ad attingenda supersensibilia, illa tendentia vo- 
luntatis supra materialia, illa desideria rerum altiorum, con- 
cupiscentiae abnegatio et similia, si haec omnia nihil sunt nisi 
illusiones. 

b) Homo a brutis eo maxima differre conspicitur, quod, quae 
bruta sensibus non iam attingunt, ipse attingere potest. At- 
qui positivismus hoc discrimen aufert, cum ea, quae sensus 
transcendunt, homini intellegenda et appetenda auferat. 

c) Positivismum ad vitam homine indignam deducere ma- 
nifestum est, quia notiones et veritates fundamentales re- 

Iigionis et moralitatis tollit et hominem sola sensibilia atten- 
dere et appetere docet. 

Quare pars sanior generis humani quolibet tempore talem 
doctrinam aversata est eamque contra pessimus quisque am- 
plexus est. Positivismus seu agnosticismus philosophia qua- 
drupedum est. 

175 Demonst. 3. p. Positivistae, si sibi constant, conceptibus 
universalibus et principiis metapliysicis valorem universalem 
denegantes nullas iam demonstrationes instituere, nullas le- 
ges generales statuere, numquam legitime ex effectibus ad 
causas et fines concludere, nihil de futuris inferre possunt. 
Sed tantum factorum singularium acervum colligere in iisque 
sistere debent. Immo quatenus facta conscientiae tantum ad- 
mittunt, nihil iam nisi facta interna interrupta habent, quo- 
rum obiecta, sive exhibentur ut praesentia sive ut futura sive 
ut praeterita, sive repraesentantur ut mundus externus sive 
ut substantia propria, tamdiu solum exstant, quamdiu reprae- 
sentantur. Atqui hac ratione omnis scientia, immo omnis ge- 
nuina cognitio misere deletur. 

*Art. 5. Da rationalismo 

476 Rationalismus, positivismo contrarius, cogitationem ra- 
tionis fere unicum veritatis fontem constituit. Plus minusve 
clare supponere solet, rationi natura sua fundamentales con- 
ceptus legesque cogitandi inesse, quae, utpote maxima uni- 
versalitate et necessitate praeditae, non ab experientia hau- 
stae, sed rationi ab initio insitae sint. Secundum eas rationem 
omnes quaestiones de veritate, saltem sublimiore, neglecta 
experientia dirimere. 

Piationalismus invenitur in doctrina ideologica Platonis, 
cuius exemplum aetate posteriore identidem ad cogitationem 
ab experientia separandam contulit. Idem floruit saec. 17 et 
18 in philosophia (Descartes, Spinoza, Leibniz, Wolff) et 
extra eam. Magna ex parte idealismum kantianum et neo- 

kantianum inspirat. Idealismus obieetivus (n. 64), praeser- 
tim hegelianus, clare faciem rationalisticam prae se fert. 

Laudandum quidem est, quod rationalismus adversus posi- 
tivismum, irrationalismum, relativismum absolutum valorem 
cogitationis servare studet. 

Generatirn autem reprobandus est. Nam quatenus mentis 
cogitationem ab experientia et proinde a realitate mundi 
seiungit et huie non se conformare, sed ei potius formam et 
legem dare praesumit, non solum philosophandi audaciam 
fovet, sed necessario saepissime a vero aberrat et in idealis- 
mum sive subiectivismum incidit. Quatenus ideas innatas sta- 
tuit, etiam certae doctrinae psychologicae adversatur. 

Phaenomenologismus, reeentior quaedam et aliquamdiu celebrata 17 
doctrina, non simpliciter quidem rationalismus vocari potest, attamen 
ei affinis est. 

Phaenomenologismum primus E. Husserl inauguravit. 23 ) Qui est 
discipulus F. Brentano (t 1917), philosophiae Aristotelis addicti, et 
simul a Bolzano (t 1848) inspiratus est ; per quos aliqua ex philosophia 
peripatetica in phaenomenologismum ingressa Bunt. 

1. Descriptionem doctrinae eam spectamus, quam Husserl ipse 
praebet. 

Auctor phaenomenologismi sibi persuasit, prout olim Cartesius, usque 
adhuc philosophiam nondum esse scientiam hoc nomine dignam. Sicut 
Cartesius initium fecit ab ideis claris, affirmans ea tamquam certa 
admittenda esse, quae clare apprehenderentur, sic ille putat initium 
philosophandi debere esse simplicem intuitionem veritatis, sicut ce 
cognitioni nostrae sistat, attamen non tam intuitionem rerum indivi- 
dualium, quae universalitate ideoque momento philosophico carent, sed 
intuitionem essentiarum universalium. 

Itaque initium sic faciendum esse, ut res sive obiecta inspiciantur 
abstractione facta ab omni seientifica interpretatione hactenus pro- 
lata, sicut in se ipsis se sistant sive appareant. Obiecta sic sumpta vo- 
cantur phaenomena. Inde phaenomenologia nomen habet, scientia de 
phaenomenis. 24 ) Ex phaenomenis multa sunt empirica, videlicet res ex- 
sistentes et individualitate indutae, e. g. hoe rubrum. Sed in omnibus 
inest essentia universalis, e. g. rubrum, triangulum, in actibus internis 

23 ) Praecipue in his operibus: Logische Dntersuehungen, 2 Bde 
(1900) ; Ideen zu einer reinen Phaenomeuolqojie und phaenomenologi- 
schen Philosophie (1913) ; Philosophie ais strenge Wissensehaft. Lo- 
gos I (1910) 289 ff. Cf. de phaenomenologismo inter alia Qeyser, Neue 
und alte Wege der Philosophie (1910). 

24 ) Itaque phaenomenon in hac doctrina designat obieetum, sicut 
intuitioui se videndum praebet, ut non propterea realitas negetur. Ergo 
aliud significat quam in phaenomenismo (kantiano), ubi rei in se op- 
ponitur. 


9 Donat, Critica 

e. g. cognitio, indicium, sensatio. Quia igitur phaenomenologia quaerit, 
quid phaenomena sint, sponte evadit scientia de universalibus essentiis 
(Wesenswissenschaft) . 

Essentiae (Wesen, eidos) „esse ideale" ab exsistentia diversuri! 
iiabere dicuntur („ideale Bedeutungseinheiten“ ) . Quamquam Husserl 
explicite opinionem platonicam reicit, quae essentias in ordine quodam 
separato ponit, tamen eas simul ita a rebus exsistentibus separat ct 
independentes et quasi in se subsistentes facit, ut videatur fere in 
platonismum recidere. 

Essentias cognitione intuitiva apprehendi dicuntur, intuitione nempe 
intellectuali („eidetische“ oder „Wesenssehauung“). Quae sie neri 
dicitur, ut in re concreta sensibiliter percepta vel imaginatione reprae- 
sentata tamquam in exemplo, e. g. in hoc rubro, pure essentiam univer- 
salem intueamur. 

Tali intuitione omnes essentiae cognosci dicuntur, illae quoque, 
quarum cognitio secundum communem opinionem tantum multiplici 
comparatione vel ratiocinatione acquiritur, ut essentia Dei, boni ct 
mali, pulchri, essentiarum specificarum animalium. Phaenomenoiogis 
valde propria, sed etiam in se fatalis est insignis fiducia, qua arbitrantur 
se omnium phaenomenorum essentias eum certitudine perspicere posse. 

Husserl initio saepe asseruit, essentias et generatim obieeta habere 
esse a cogitatione independens. Postmodum vero expresse affirmat, esse 
obiectorum tantum in hoc consistere, quod cogitentur, obieeta per cogi- 
tationem constitui et a cognitione pendere (vom reinen BewuBtsein). 
Sie in idealismum incidit. 2 »). Alii phaemonologi realismum tenere 
student. 

Schola phaenomenologorum hanc pliilosophandi rationem quaestioni- 
bus logicis, psychologicis, aestheticis, iuridicis, quaestionibus philo- 
Hophiae religionis et aliis applicat, attamen non sine notabili differentia. 
Inter alios eminet M. Scheler. 

Doctrinam aliquatenus similem A. Meinong (t 1921), etiam ipse 
discipulus F. Brentano, profert, quam vocat „theoriam obiectorum' 1 
(G-egenstandstheorie) . 

2. Indicium de doctrina, a) Approbandum est, quod phaenomenolo- 
gismus, si eius principalis intentio et finis spectatur ('cui tamen non 
constanter inhaeret), contra sensismum et empirismum tenet, nos uni- 
versales ac necessarias rerum essentias cognoscere; quod operam dan- 
dam esse, dicit, ut haec obieeta et maxime essentias simpliciter, sicut 
se nobis manifestant, apprehendamus; quod contra seeptieismum et 
relativismum magnam fiduciam in mentis aptitudinem ad veritatem 
cognoscendam profitetur. 

b) Sed in his potissimum a genuina cognitionis interpretatione de- 
flectit : 


s5 ) „Das Sein ... ist nicht in sicli etwas Absoiutes . . ., es hafc die 
Wesenheit von etwas, das prinzipiell nur Intc-ntionales, nur BewuBtes, 
bewuBtseinsmailig Vorstelliges, Erscheinendes ist... Es ist ein Sein, 
das das BewuBtsein setzt." Ideen 93 f. 

u) Falso asseritur omnium essentiarum immediata intmtio. Com- 
plures essentias quidem aliquatenus immediate apprehendimus, e. g. 
quid sit rubram, desiderium, dulcedo. Ut autem cognoscamus, quid sit 
illa communis notio et essentia, quam vocabulis boni, mali, pulchri, 
iuris, animae significamus, attenta . et ampla comparatio, deliberatio, 
ratiocinatio necessaria est. Quae quidem operatio discursiva et com- 
parativa interdum distinctam conscientiam fugit, ut species immediatae 
cognitionis oriatur; sed vere immediata minime est. Multo minus sem- 
per cognitio intuitiva est. Nam multas essentias tantum conceptu 
analogo et valde obscuro apprehendimus ; interdum nullam certitudinem 
acquirere possumus, sed multae controversiae sunt. Si ad cognoscendas 
essentias simplex aspectio sufficeret, non tam difficiles et disputatae 
essent quaestiones illae de Deo, religione, moralitate, obligatione, iure, 
de libertate voluntatis, de discrimine sentimentorum et multis aliis. 

fi) Peculiare periculum in phaenomenologismo est, quod audaciam 
in philosophando inducit. Cui persuasum est omnium essentias in- 
tnitive apprehendi, dummodo quis attentionem adhibere velit, intui- 
tionem autem errare non posse, facile sibi facultatem tribuit ad om- 
nium rerum intimas 1 ’ationes perspiciendas omnesque quaestiones in- 
failibiliter solvendas. Quo fiet, ut meras conceptiones pro veritatibus 
proponat, solutiones potius decernat, quam probet, ut unus rem sie, 
alius aliter intueatur, nec hic nec ille refutari possit, cum quisque re-, 
spondeat id evidens esse et dubitanti forte dicat, eum ingenio philoso- 
phico ad res recte intuendas carere. Revera observamus phaenomenologos 
ita agere. 

Periculum, ne philosophia in speculationem effrenatam abeat, ex 
eo augetur, quod intuitio phaenomenologiea, quam eius auctor intellec- 
tualem describit, apud alios in intuitionem affectivam, „ vitalem", „ir- 
rationalem" (Fiililen, Erleben) convertitur. 

y) Denique phaenomenologismus, quatenus essentias universales a 
rebus exsisteiitxbus separatas et quasi subsistentes facit, magis etiam, 
si in idealismum desinit, a vero longe deflectit. 


Art. 5. De eriticismo ECanliano 

Immanuel Kant 1724 Regiomonti (Konigsberg) in Po- 179 
russia natus est et in eadem continuo urbe vitam hominis 
studiis dediti egit usque ad obitum 1804. Nullus alius philo- 
sophus saeculo elapso aeque celebratus est neque alius aetate, 
recentissima aeque a plurimis celebratur sicut Kant. Nec. mi- 
rum. Magna enim inter ideas modernas et praecipua philoso- 
phiae kantianae capita conspiratio exsistit. 

Kant magnus est critico ingenii acumine, insolita vi et 
constantia in cogitando, quae quaestiones usque ad finem 

persequitur, magnus facultate constructiva, magnus denique 
praesertim influxu latissimo, quem in aetatem coaevam et 
posteram exercuit. Sed non magnus est veritate. Summa enim 
eius philosophiae perniciosa est, fortasse contra eius volunta- 
tem, reapse tamen.' Ad magnum autem philosophum imprimis 
postulatur, ut magna praestet ad veritatem amplificandam, 
raon vero ad destruendam. Neque ille princeps nomen magni 
aneretur, qui ingenio quidem et industria excellit, attamen 
rem publicam potius destruit quam auget. 

Celebritatem maxime adepta est eius doctrina de cognitione 
ct philosophia morali. Doctrinam de cognitione in duobus 
libris proponit. Praecipuum opus est „Critica rationis pu- 
rae“ 26 ) Huius operis quaedam synopsis est liber alius „Pro- 
legomena "). 27 Licet „ Critica rationis purae“ dictione vix 
non intolerabili conscripta sit et claritate praeter solitum 
careat, ut de mente auctoris perpetuo litigetur, tamen primus 
philosophiae modernae liber habetur. 

ISO Systematis expositio. Kant ex ratioualismo venerat, quem 
in schola Ch. Wolff receperat. Sed lectione D. Hume empi- 
ristae et sceptici in gravia dubia coniectus, praeterea magnas 
in metaphysiea dissensiones animadvertens inquirere statuit, 
quales rerum scientias per formas a priori menti insitas ob- 
tinere possimus, speciatim num metaphysiea possibilis sit. Ad 
mentem enim rationalismi persuasum habuit, rationi certas 
apprehendendi et cogitandi formas a priori i. e. ante omnem 
«experientiam inesse, per quas de rebus experientia oblatis 
•cogitemus. Investigat igitur, quales scientias per rationem, 
quatenus his solis formis instructa spectatur, sive per „ra- 
-.tionem puram“ legitime tractare valeamus. 

181 . 1 . Primum inquirit, quales formae a priori nobis insmt, 

Criterium hoc esse putat : quidquid in cognitionibus nostris 
universale et necessarium est, non ab experientia acceptum 
est, quippe quae tantum individualia, contingentia, mutabilia 

26 ) Kritik der reiaen Vemunft 17S1, 2 1787. 

.27) Prolegomena zu jeder kiinftigen Metaphysik 1783. 


praebet, sed ex formis a priori innatis ortum ducit. Quae for- 
mae propterea, utpote a nobis ipsis provenientes, tantum in- 
dolem subiectivam habent; non exhibent res, ut in se sunt,, 
sed obiectis repraesentatis certam formam imprimunt. 

Attamen haec subiectivitas secundum Kant non est pure 
personalis, ex indi viduali indole, mutabili enascens; sed uni- 
versalis et in omnibus aequalis est, oriunda videlicet ex „sub- 
iecto transeendentali" sive „mente universali" („Be T ,vuBtsem 
uberhaupt"), quae formarum subiectum sit; quo nomine- 
Kant naturam rationalem designat. 

Secundum hoc criterium nunc in singulas facultates in- 
vestigat. Distinguit autem triplicem: sensibilitatem (Sinn- 
liehkeit), quae rebus afficiatur et intuitiones producat (An- 
schauungen), unam internam, quae obiecta nobis interna,., 
alteram externam, quae externa percipiat; deinde intellectum 
(Verstand), qui de intuitionibus sensu oblatis cogitet easque 
per conceptus suos in ordinem redigat: denique rationem 
(Vemunft), quae ultra intuitiones ad superempirica sive 
metaphysiea pertingere conetur. 28 ) 

In singulis facultatibus inquirit, quale sit elementum 
aprioristieum sive formale, formans materiam oblatam, et 
quale sit materiale. Elementum materiale facultati forinsecus 
advenit, formale est modus ex forma a priori proveniens, qua 
materia oblata a facultate concipitur seu formatur. 

1 . Sensibilitas. Elementum materiale cognitionis sensibilis igg 
est perceptio (Empfindung), quae rebus externis (quas Kant 
simpliciter supponit) in sensibilitate excitatur, et consistit in 
qualitatibus sensibilibus, colore, sono, duritie aliisque, quae 
affectiones subiectivae esse dicuntur. Elementum formale ssen- 
sibilitatis externae est spatium sive extensio, internae ver» 
elementum formale est tempus sive duratio. Nam spatium et 
tempus in omnibus intuitionibus sensibilibus universaliter et 
necessario inveniuntur, ut intuitiones aliter possibiles non 

28) In hac divisione ratio strictius sumitur quam in titulo libri, ubi 
ratio ea quoque comprehendit, quae sensibilitati et intellectui tribuun- 
tur. Kant generatim significationes terminorum continuo mutat. 



134 


130 


De via ad veritatem cognoscendam 

sint. Formae spatii et temporis in se solis spectatae a ma- 
teria empirica vacuae sunt ideoque purae vocantur (reme 
Ansehauungsformen) ; sed perceptionibus applicatae effi- 
ciunt ex iis intuitiones empiricas. Ex eo concluditur spatium 
et tempus non esse quidquam reale, sed solum modos subieeti- 
vos intuitionis. 

Quae igitur intuitionibus exhibentur, tantum „phaeno- 
mena“, non res in se (Dinge an sicli) sunt, sed solum sicut 
nobis .apparent. 

„Spatiam non est ulla qualitas rerum is se ipsis ... i. e. non est 
proprietas, quae rebus ipsis inhaereret." • — • „Tempus igitur extra sub- 
lectum nihil est." Xmmo non solum spatium et tempus, sed etiam elemen- 
tum materiale, quod res primum nobis obicore dicuntur, Beilicet qualita- 
tes sensibiles, producta subiectiva sunt: „Colores merito non tamquam 
qualitates corporum, sed tantum modificationes subieeti concipiun- 
tur." sb) 

2. Intellectus. Elementum materiale cognitionis intellec- 
tualis intuitiones sunt, quae a sensibilitate intellectui offerun- 
tur. Formale autem elementum praesertim in 12 supremis 
conceptibus universalibus a priori intellectui insitis consistit, 
quae categoriae appellantur (reine Verstandesbegriffe, 
Stammbegriffe). Quae tamen non tantopere ut conceptus 
quam potius ut regulae concipiuntur, quibus intellectus in 
indiciis formandis regi dicitur. Categoriae ex intuitionibus 
sensibilibus formant cognitiones intellectuales, quibus iam 
obiecta tamquam res, substantiae, causae etc. cogitantur. 

Categorias Kant ex varietate judiciorum deducit. Omne iudicium 
quantitatem, qualitatem, relationem, moaalitatem habere dicitur. Ita, 
dispositione artificiose excogitata, quatuor ternarios categoriarum in- 
venit, quae singulae singula indicia regant. Categoriae hae enumeran- 
tur: (Quantitas:) unitas, multitudo, universitas; (Qualitas:) realitas, 
negatio, limitatio; (Relatio:) substantia et accidens, causa et effectus, 
influxus mutuus; (Modalita3:) possibilitas et impossibilitas, esse et 
non esse, necessitas et contingentia. His primitivis alias ideas derivatas 

29 ) „Der Kaum stellt gar keine Eigenschaft irgend einiger Dinge 
an sieh oder sie in ihrem Verhaltnis aufeinander vor d. i. keine Bestim- 
mung derselben, die an den Gegenstanden selbst haftete" (1. c. § 3). 
— „Die Zeit ist also auGer dem Subjekte nichts" (5 6). „Meine Vor- 
stellungen folgen einander; aber das heiBt nur, wir sind uns ihrer al3 
in einer Zeitfolge d. i. naeh Form des innern Sinnes bewuBt" (5 7). 
„Die Farben werden mit Recht nicht ais Besehaffenheiten der Dinge, 
sondern bloG ais Veranderungen unseres Subjekts betrachtet" (5 3). 

(abgeleitcte Bcgriffe) addit, e. g. actionem, passionem, potentians, 
quas e categoria causalitatis deducit. 

Categoriae purae formae cogitandi sunt, in se spectatae 
ab omni obiecto vacuae; ,,Per categorias nullum obiectum 
designatur, sed tantum exprimitur obiecti secundum diversos 
modos cogitatio. “ 30 ) 

ln systemate hoc loco quaestio nascitur, quomodo intellectus in- 
ducatur ad iios potius quam alios conceptus intuitionibus applicandos, 
cur necessario ita ct non aliter intuitiones in generalia illa iudicia syn- 
thetica colligat. Facultas imaginationis inter intuitiones et categorias 
mediatricem agit, quatenus ex intuitionibus imagines quasdam com- 
munes efficit (sinnliche Allgemejnanschauung, Schemata) cum cate- 
goriis quodammodo concordantes et sic intellectum ad certas catego- 
rias applicandas inducit. E. g. quando imaginatio permanentiam phae- 
nomenorum exhibet sensu apprehensam, intellectus categoriam sub- 
stantiae applicat, quando vero successionem diversorum, causalitatem. 

3. Rationis denique materia sunt iudicia intellectu formata, 134 
formae vero tres ideae. „Ideae“ autem dicuntur directiones 
quaedam rationi a priori innatae, quae eius ratiocinationes 
dirigunt, nempe idea psychologica „ego“, idea cosmologica ( 
„mundus“, idea theologica „Deus“. Ratio videlicet omnia 
phaenomena interna ultimo loco ad ego seu animam ut sub- 
iectum cogitans referre conatur, ea vero, quae ad naturam 
pertinent, ad tot ali tat em mundi, universa denique ad Deum 
ut causam intellegentem refert. Ita metaphysica ortum nan- 
ciscitur. 

2. Quid per formas a priori cognoscamus. 1. Respondetur; 135 
tantum res sensibiles et quidem sola earum phaenomena , non 
vero res, sicut in se sunt sive noumena cognoscendo attingere 
valemus. „Noumenon“ Kant illud vocat, quod sensu attingi 
nequit. Eiusmodi sunt res ipsae in se spectatae, quia intui- 
tione sensitiva apprehendi non possunt, quae tantum phaeno- 
mena attingit. 

Quidquid igitur cognoscimus, secundum hanc doctrinam 
subiectivum est, obiectum immanens a nobis productum, nihil 
vero reale , transcendens. Phaenomena enim sunt subiectiva, 
formae, quibus cogitantur, pariter. 

30 ) „Durch eine reine Kategorie wird kein Objekt bestimmt, son- 
dern nur das Denken eines Objektes nach verscliiedenen Modis aus- 
gedruckt.“ Transz. Logik 2, 3. 

Nihilominus Kant, quod miram esse videtur, cognitionibus 
intellectus valorem obiectivum. ascribit. Quem videlicet in eo 
reponit, quod intellectus obieetis empiricis per conceptus et 
leges suas ordinem et structuram logicam tribuat itaque ea ex 
massa chaotiea obiecta proprie dictae cognitionis faciat, qua- 
lis o mni bus entibus rationalibus uniformi modo communis sit 
(Allgemeingultigkeit). Materiam empiricam, sicut sensu of- 
feratur, tantum singularia et mutabilia continere atque or- 
dine, lege, universalitate carere. Hic valor igitur non in eo 
consistit, quod cognitio res ipsas exhibet iisque conformatur, 
sed in hoc, quod obiecta repraesentata formet et constituat 
modo omnibus cogitantibus communi. Haec est illa falsificatio 
cognitionis, qua Kant insignis dux subiectivismi factus est : 
cognitio non imitatio, sed formatio et productio obiectoram 
est. 

Ipse scribit: „Quamvis igitur exaggeratum, quamvis absurdum vi- 
deatur dicere: intellectus ipse est fons legum naturae, tamen vera est 
ista affirmatio." „Usque adhuc supposuerunt omnes cognitiones nostras 
debere esse obieetis conformes. Faciamus experimentum, successumne 
feliciorem in quaestionibus metaphysicis nanciscamur, si supponamus 
obiecta debere esse conformia cognitionibus nostris." 31 ) 

Rationi ne hic quidem valor tribuitur. Ratio enim ultra 
experientiam progrediens res ipsas, sicut in se sunt, earum 
naturas et relationes, scrutari conatur; quae a nobis minime 
attingi possunt. Proinde metaphysica impossibilis est. 

Nihilominus ideae invieibili inclinatione hominem ad has 
quaestiones metaphysicas scrutandas impellunt, aesi reapse 
attingi possent („transzendentaler Schein" ) , et sie eum in 
continuas sophisticationes et illusiones inducunt. Philosophiae 
munus est has sophisticationes aperire. 

Kant tandem aliquando has sophisticationes, quas ratio in meta- 
physica tractanda committit, clare demonstrare vult. Atque liaee se 
invenisse affirmat: in psychologia ratio probando animae substantiali 


31 ) „So iibertrieben, so widersinnig es also auch lautet zu sagen: 
der Verstand ist selbst dar Quell der Gesetze der Natur, so richtig und 
dem Gegonstande, namlieh der Erfahrung, angemessen ist gleichwohl 
eme solehe Behanptung." L. c. II 3. „Bisher nalim man an, alie unsere 
Erkenntnis m ; isse sicli nach den Gegenstanden riehten . . . Man versuelie 
es daher einmal, ob wir nicht in den Aufgaben der Metaphysik damit 
besaer fortkommen, dafi vir annehmen, die Gegenstande miissen sieh 
aach nnserer Erkenntnis riehten." Vorrede. 

tatem, spiritualitatem, unitatem perpetuis paralogismis (FehlscMiisse) 

Be implicat; in cosinologia variae theses de mundi initio, contingentia 
et aliis ostendi, sed aeque stricte oppositae „antitheses“ demonstrari 
possunt („Die Antinomien der reinen Vernunft") ; in theologia vero 
Kant forti manu argumenta omnia, quae ad exsistentiam Dei demon- 
strandam afferri solent, convellere aggreditur. 

2. , Judicia synthetica a priori.“ Kant quaestionem, quam l 
in „Critica“ sua aggreditur, ab initio ita enuntiat: quomodo 
iudicia synthetica a priori possibilia sint. 

Iudicia analytica vocat ea, quorum praedicatum in subiecto 
continetur, synthetica illa, in quibus praedicatum extra no- 
tionem subiecti est et ad eam accedit, velut hoc : in omnibus 
mundi corporei mutationibus quantitas materiae immutata 
manet. Iudicia analytica momento scientifico carere dicit, quod 
tantum deelarationes subiecti sint nikilque novi dicant. Tan- 
tum iudieiis syntheticis et quidem universalibus id concedit; 
particularia enim solum notitias singulares praebere ideoque 
parvi pretii esse. Quoniam vero omnis cognitio universalis a 
priori sit, idem de his iudieiis syntheticis dicendum esse. 

Ergo generatim hanc quaestionem solvendam esse putat, 
quomodo seu ubi haec iudicia possibilia sint. Invenit autem, 
ea in ordine phaenomenorum fieri posse, non vero ultra; seu 
ea possibilia esse in mathematica et scientia naturali (si vide- 
licet phaenomenis tractantis contentae sunt) ; non vero in 
metaphysica. 

Revera autem haec iudicia synthetica a priori simpliciter 
reicienda sunt, cum nullum valorem habere possint. Etenim 
quia neque in analysi notionum neque in experientia inniti 
dicuntur, omni veritatis fundamento carent. 

Th. 23. In systemate critico Kantii muSta sine ratione sufficienti statuuntur e{ 
graves contradictiones continentur (1. p.). Idem systema non solum 
omnem genuinam metaphysicam destruit, sed etiam ad plenum scepticis- 
mum ducit (2. p.) atque germina gravium aetatis notsrae errorum con- 
tinet (3. p.). 

Systema kantianum sine dubio ingenii acrimoniam, tena- \ 
eitatem in persequendis problematibus, vim constructivam 
manifestat et ad varias quaestiones criteriologicas attentius 

tractandas incitavit. Laudandum quoque est, quod immutabi- 
litatem legum rationis tenet et ab omni relativismo alienum 
est. Attamen aeque certum est, veritati perniciosa damna in- 
ferri. 

188 Dcmonst. 1. p. Ex multis tantum praecipua quaedam com- 
memoramus. 

1. Sine ratione sufficienti asseritur, quidquid, universale et 
necessarium sit, non ab experientia hauriri , sed ex formis a 
priori venire et proinde subiectivum esse. 

Sed res corporales propterea semper et necessario extensas 
et in tempore exsistentes percipimus, quia constanter tales 
sunt; et multa vel omnia tamquam entia, substantias, causas 
etc. apprehendere oportet, quia revera talia sunt. Universalia 
vero secundum id, quod continent, realiter in ordine empirico 
sunt. Universalitatem suam per abstractionem accipiunt, 
quae eorum valorem non aufert. Hanc abstractionem autem, 
qualem philosophia peripatetica semper docuit, Kant ignorat, 
sicut generatim accuratiore notitia philosophiae graecae et 
scholasticae caret. Novit tantum abstractionem improprie dic- 
tam partis a toto, quam etiam sensus exercet; quae certe 
universalitatem non affert. 

2. Kant serio dubitat, num res in se cognoscere possimus, et 
postea explicite id negat. Nihilominus rationem, ut in se est, 
investigare aggreditur eamque accurate se perspexisse postea 
enuntiat, quas nempe formas habeat, quid valeat quidque 
non. In quo aperta contradictio continetur. 

3. Affirmat res externas exsistere easque causas impressio- 
num sensibilitatis esse. Tamen continuo demonstrat nos id 
minime scire posse. Conceptus enim et principium causalitatis 
ex mente eius subiectiva sunt, rebus in se spectatis nullo pacto 
applicabilia; item notiones ,, exsistens", ,, possibile" omnesque 
aliae, quibus res illae concipiendae essent, subiectivae sunt. 

4. Aliis denique contradictionibus idealistarum et positi- 
vistarum se implicat. 

Demonst. 2. p. A) Systema omnem genuinam metaphysi- 189 
eam destruere, tum auctor eius explicite asserit tum totum 
systema ostendit, praesertim id, quod de ratione et ideis af- 
firmat. 

Quatenus simul asserit, rationi indelebilem nisum inesse 
ad veritates metapliysicas attingendas, in naturam humanam 
insolubilem discordiam inducit inter naturalem inclinationem 
et impletionem eius. 

Kant impossibilitatem metaphysicae manifesto ex eo sequi 
putat, quod illa tantum cognoscibilia sint, quae experientia 
attingantur. Quod verum non est. Ad res metaphysicas 
quidem e rebus empiricis pervenire oportet. Sed non ipsae 
debent obiecta experientiae esse. Caecus natus colores ex- 
perientia sua non attingit, tamen ope conceptuum abstracto- 
rum et analogorum aliquam eorum notitiam haurit. 

De postulatis rationis practicae. Ks.wt veritates sublimiores, 190 
sine quibus vita humana esse nequit, non penitus auferre 
vult. Idcirco alio modo eas salvare instituit. Cum ratio theore- 
tiea eas sustinere et demonstrare nequeat, ad rationem prae- 
ficam confugit. „Rationem practicam" illam facultatem vo- 
cat, quae vitam moraliter bonam postulet et leges, reete vi- 
vendi praescribat; i. e. voluntat.m. Ratio igitur practica 32 ) 
postulat, ut vita moraliter bona agatur. Sed haec impossibilis 
est, nisi quaedam veritates metaphysicae firmiter teneantur. 
Propterea eadem ratio eas postulat. Demonstrari quidem mi- 
nime possunt, attamen sunt „postulata rationis praetifeae", 
propter exigentiam vitae moralis. Non igitur assensu intel- 
lectuali, rationibus innixa, tenentur, sed persuasione quadam 
morali, „fide“, postulatione. 

Tales veritates potissimum hae sunt: (1) libertas volunta- 
tis, quam Kant in eo reponit, quod voluntas a dominio sensi- 
bilitatis independens est. Talem libertatem (quae tamen non 
est perfecta libertas electionis) ratio practica postulat, quia 
aliter voluntas heteronomiae subiecta esset, quae moralitatem 


32 ) Haec exponit in Grundlegung zur Metaphysik d. Sitten (1785) 
et Kritik d. pralctischen Vemunft (1788). 

impediret. (2) Immortalitas animae. Lex enim moralis postu- 
lat, ut summum bonum omnis voluntatis, sanctitas et beati- 
tudo, obtineatur. Sanctitas autem propter impedimentum 
sensibilitatis in hae vita obtineri nequit ideoque in futura 
„per progressum infinitum" magis magisque perficienda est. 
(3) Exsistentia Dei. Nam lex postulat, ut. aliquando debita 
harmonia, inter virtutem et beatitudinem constituatur, quae 
per Deum obtinenda est. 

At veritates tamquam certas tenere et persuasionem habere 
ad intellectum spectat, non vero ad voluntatem, et persuasio 
tantum adesse potest, si rationes cognoscuntur, non autem 
caeco impetu 'produci potest intellectu dubitante. Kant 
quidem gloriatur, se hae ratione veritates nobilissimas, eas in- 
tellectui subtrahendo, ab impugnationibus intellectus in tuto 
collocasse itaque firmiter stabilivisse. Quae tamen egregia 
deceptio est. 

Verum quidem est, tres veritates supra allatas necessarias 
esse ad vitam moralem., et fortasse etiam hae ratione argumen- 
tatione intellectuali demonstrari possunt (quamquam non ita 
sicut Eant loquitur). Attamen haec demonstratio non est 
unica; et sic veritates non iam postulata rationis practieae 
essent, sed cognitiones intellectuales demonstratione com- 
paratae. 

De postulatis Kant scribit: „In ratione practica exigentia, in ob- 
ligatione fundata, inest, ut aliquid (summum bonum) mihi obiectmn 
voluntatis faciam viribusque omnibus promoveam ; in qua tamen re 
eius possibilitatem ideoque etiam condiciones ad id neeessarias, scilicet 
Deum, libertatem, immortalitatem supponere debeo, quia ratione specu- 
lativa ea demonstrare nequeo, sed neque etiam refutare valeo." 33 ) 

Nam haec persuasio postulata, e. g. de exsistentia Dei, in Kant seria 
fuerit, non diiudicamus. In scriptis posthumis, quae post eius mortem 
edita sunt, in multis locis formulis expressis variis scribit, „Doum non 


33 ) „Dagcgen ist ein Bediirfnis der reinen praktisehen Vernnnft auf 
einer Pflieht gegriindet, etwaa (das hoehste Gut) zum Gegenstamle mei- 
nes Willens zu maehen, um es naeh allen meinen Kraften zn befdrdern ; 
wobei ich aber die Moglichkeit desselben, mithin aucli die Bedingungen 
dazu, namlich Gott, Freiheit und Dnsterblichkeit voraussetzen muB, wei? 
ich diese durch meine spekulative Vernunft nicht beweisen, obgleici». 
auch niclit widerlegen lcann." Kritik der prakt. Vernunft, 3. Teii, 
2. Bucl), 2. H. VIII. 

CBse extra me, sed tantum ideam in me“. 34 ) Neque aetate Ruperiore 
vitae suae ullum signum religiositatis manifestavit, sed e contrario omne 
religionis exercitium abominatus est. 35 ) 

B) Systema ad plenum scepticismum ducit. Etenim en per- 191 
sensibilia penitus ignoramus. Rerum autem sensibilium tan- 
tum phaenomena subiectiva percipimus, ex quibus ad res ex- 
ternas legitime concludi non potest. Itaque omnes cognitiones 
humanae nihil sunt nisi fictiones sive somnia a subiecto pro- 
ducta: mundus phaenomenon est, de quo somniamur, ego 
somnians pariter non res realis, sed phaenomenon est, neque 
ipse actus, quo somniamur, res in se, sed iterum phaenomenon 
est, quia conceptus „res“ tantum categoria subiectiva est. 86 ) 

DeffiOflSf. 3. p. Systema germina gravium aetatis nostrae 192 
errorum continet. 

1. Efficaciter promovet positivismum et agnosticismum at- 
que profanum cogitandi vivendique modum, qui ex eo resul- 
tat. Kant enim ubique tamquam metaphysicae destructor ce- 
lebratur isque vere est. 

2. Per postulata rationis practieae inducit perniciosum 
illum irrationalismum fideisticum, qui religionem omnesque 

34 ) Kants ges. Schriften. Akad.-Ausg., Bd. 21. 22. Cf. Vailimger, 
Philosophie dea Als-Ob 10 (1927) 724 ss. 

35 ) Quae fuerit huius viri religiositas, collige ex iis, quae scribit in: 
Beligion innerhalb d. Grenzen der bloBen Vernunft, 3. Stiick I 7 ; 

4. Stiick II 2. 3. 

36) Summam Criticae concinne Ed. v. Hartmann ita complectitur: 
„Nun besteht der Traum ohne Triiumer nicht melir wirklich, mm 
traumt er bloB noch sein eigenes Dasein, nun wird es zum Traum, daB 
ein Traum sich fortspinne. Der Schein schcint nicht melir in Wahrheit, 
er seheint bloB noch zu sclieinen . . . Der Wahnsinn dea eino Welt echei- 
nenden Nichts gahnt uns an.“ Kritisehe Grundlegung deH tranaz. liealis- 
mus 3 (1885) 47 s. 

Ex his concludere licet, quam immerito Kant ita de systemate suo 
praesumpserit: „Kein Weehsel der Meinungen, keine Naclibessorungen 
oder ein anders geformtes Lehrgebaude kann ihr fder kritischen Pliilo- 
sophie] bevorstehen. Ihr System ruht auf vollig gesicherter Grundlage, 
ist auf immer befestigt und auch fiir alie zukiinftigen Zeitalter zu den 
hoeksten Zwecken der Menschheit unentbehrlich." (Jenaer Lit.-Zeitg. 

1799 n. 199.) „Es klingt arrogant", scribit anno 1797, „selbstsiichtig 
und fiir die, welche ihrem alten System noch nicht entsagt hnben, ver- 
kleinerlich zu behaupten, daB vor dni Entstehen der kritischen Phiio- 
sophie es noch keine gegeben habe." 

sublimiores veritates ab intellegentia separat et appetitioni 
et affectui tradit. 

3. Kant praecipuus promotor subiectivismi moderni factus 
est, quia, natura cognitionis mutata, leges et indolem subieeti 
normam cogitandi facit. Sic autonomiam in cogitando in- 
ducit, quam plurimi homines moderni, iugi veritatis et 
dogmatum impatientes, sibi vindicant, ut libertate cogitandi 
utentes opiniones et doctrinas sibi forment, quae placent. 

Autonomiam in cogitando Kant in ethica sua per autono- 
miam moralem complet. Homo, dicit, moraliter bene agit tan- 
tum, si non es oboedientia erga legem externam, quamquam 
divinam, sed ex reverentia erga suam propriam legem agit, 
quam ratio practiea per imperativum categoricum praescri- 
bit. „Autonomia igitur ratio dignitatis humanae omiiisque ra- 
tionalis naturae est.“ 37 ) 

Itaque philosophia kantiana, si non operantis, sed operis 
finis spectatur, est scientifiea expressio et glorificatio illius 
autonomi individui humani, quod instar entis absoluti in gc 
stantis sui solius legibus obstrictum est, mutans gloriam in- 
corruptibilis Dei in similitudinem corruptibilis hominis. 

* Art. 7. Oe irrationaiismo 

103 Ex longo tempore scientiae et praecipue philosophiae obiei- 
tur, quod sterilem et impotentem se exhibuit in idealibus 
mentis indigentiis explendis. Etenim de supremis quaestioni- 
bus vel tantum silentium vel nihil praeter dubia et dissonas 
opiniones praebet et expresse, se nihil de his scire, confitetur. 
Praeterea accusatur, quod nimis problemata pure theoretiea 
persequitur, cum e contrario bona vitae indaganda primum 
locum obtinere debeant. Immo generatim rationem incapacem 
esse, ut per conceptus suos abstractos, ieiunos, limitatos et im- 
mutabiles mundi vitaeque concretae plenitudinem et per- 
petuum fluxum attingere valeat. Res igitur superempiricas, 

37 ) „Autonomie ist clso G'=r Grund der Wfirde der nienscliHclien und 
jeder vernimftigen Natur.“ Grandi, d. Metapiiyaik d. Sitten. 2. Absckn. 

ideales vitae valores et fines non scientia et ratione, sed alio 
modo, nempe irrationali, inveniendos esse. Haec sententia 
irrationalismus vocatur. 

§ 1. Be notione et campo irrationalismi 

1. De eius notione. Irrationalismus nunc opinio vocatur, 19 
quae tenet, obiecta ordinis superempirici et idealis non per- 
spicientia rationis cognosci posse, sed modo a cognitione ra- 
tionali diverso, videlicet irrationali, apprehendi. Non igitur 
res empiricas respicit, sed veritates et valores (bona) ordinis 
religiosi, ethici, idealis. 

„Irrationale“ vero describi solet apprehensio quaedam emo- 
tionalis sive adhaesio affectiva, motus appetitivus, quo ani- 
mus „veritatem“ affective amplectitur, postulat, ponit. Hic 
motus provenire concipitur ex interna hominis indigentia, 
quae modo obscuro et quasi inconscio, attamen efficaci in 
felicitatem, in activitatem, in se explicandum et perficiendum, 
in moralitatem vel in divina et aeterna feratur et deinde sen- 
tentias consentaneas progerminet. Intellectus tantum id agit, 
ut haec desideria et imperativa in respondentes formulas sive 
sententias redigat, eas non demonstrando, sed solum effin- 
gendo. 38 ) 

Saepissime talium sententiarum persuasionem „fidem“ ap- 
pellant. Quae tamen fides non est assensus intellectus in veri- 
tatem ob testimonium alterius (Dei); neque generatim acti- 
vitas intellectus est. 

Apprehensio irrationalis, quam descripsimus, frequenter „in- 
tuitio“ nominatur. Sed significatione impropria. Non enim 
intuitio vera, quippe quae semper cognitio intellectualis est, 

38 ) Irrationalistis familiare est asserere, varias doctrinas de mundo 
vi.taque Iiumana et religionum dogmata formulis intellectualibus com- 
posita non, exprimere propria significatione illud ineffabile et profun- 
dum, quod immediatus sensus internus experiatur, sed esse tantum 
symbola, quibus diversae aetates sive homines illud ideale et arcanum, 
quod iis summum appareat, conceptibus intellectualibus numquam 
exhauribile, intellectu sibi repraesentare soleant. 

sed potius intuitio quaedam cordis sive emotionalis obiecti 
attrectatio intellegitur. 

195 Secundum irrationalismum igitur sententiae metapliysicae, 
cum ad intellectum non pertineant, nec verae nec falsae de- 
monstrari possunt. Immo generatim non ita quaerendum esse 
aiunt, utrum tales opiniones verae an falsae sint, quam potius 
utrum eum subiecti indigentiis conveniant eiusque genuinae 
expressiones sint necne. Proinde etiam in variis nationibus et 
temporibus atque etiam individuis diversas esse posse, cum 
semper apprehensioni hominum accommodatae sint. 

Hae ratione efficitur separatio inter mundum empiricum et 
idealem, inter ea, quae ferme ad scientias naturales et histori- 
cas, et alia, quae ad metaphysicam et religionem spectant. Illa 
tribuuntur intellegentiae sive „seientiae“, alia vero „fidei“. 
Neque iam inter ordinem utrumque pugna oriri potest. Per- 
suasio enim religiosa nullis argumentis intellegentiae falsa 
demonstrari potest, eum non sit theoretica, sed penitus alia, 
nimirum „moralis“, „irrationalis“ . Sequitur etiam plena 
libertas construendae philosophiae et religionis cuiuslibet, 
tolerantia absoluta omnis religionis et „persuasionis“, reiec- 
tio metaphysicae et omnium dogmatum immutabilium. In 
horum locum succedit praecipuus cultus psyehologiae, hi- 
storiae philosophiae et culturae, historiae religionum; non 
eriim investigandum iam est, quaenam religiones vel senten- 
tiae philosophicae verae et tenendae sint, sed historice nar- 
randum est, quaenam per aetates producantur. Error exposi- 
tus etiam hoc commodum praestat, ut una ex parte dignita- 
tem naturae humanae servare videatur, cum adversus ma- 
terialismum mundum idealem et religionem tueatur, immo 
eam omnibus scientiae impugnationibus inaccessibilem red- 
dat, alia autem ex parte talem idealismum statuat, qui nemini 
molestus esse potest. — Sed non omnes irrationalismo addicti 
has conclusiones, quae per se inferendae sunt, reapse in- 
ferunt. 

Itaque non immerito irrationalismus etiam immanentismus 
vocatur, quatenus docet persuasionem de rebus metaphysicis 
non per rationes obiectivas externas determinari, sed ex sub- 


lecto, praecipue ex eius indole et indigentiis promanare. Simul 
perspicitur, id quod ex infra dicendis clarius apparebit, ho- 
diernum irrationalismum arcte cum subiectivismo cohaerere. 

Kant, qui magna ex parte modernae aetati ideas inspiravit, 
etiam irrationalismo moderno facem praetulit. Doeet enim 
intellectum seu rationem theoreticam tantum sensibilia co- 
gnoscere. Nihilominus etiam de veritatibus snpersensibilibus, 
velut de lege morali, de exsistentia Dei, libertate, immortali- 
tate firmam persuasionem tenendam esse vult, attamen non 
intellectu, sed „ ratione practica" vel voluntate, quae has 
veritates, „ postulet", ponat, „fide“ teneat. Demonstrari eas 
non posse, sed neque refutari, cum ad ordinem pertineant, 
ad quem intellectus accedere nequeat. „Debui scientiam tol- 
lere", inquit, „ut fides locum capere posset". 39 ) Fides igitur 
kantiana ex m6tu appetitivo ct quidem volitivo promanat. 

Terminus „irrationale“ hucusque ratione carens sive rationi contra- X98 
rium significavit. Nunc novam accepit significationem et quidem, quia 
simul admodum frequens effectus est, non semper eandem. 

1. Frequenter irrationale ontologicum designatur i. e. gradus reali- 
tatis infrarationalis. Talo est illud irrationale cosmicum absolutum a 
Sehopenhauer aliisquo confictum, quod totum mundum constituat. 
Etiam pars psychica non rationalis in homine, sensitivum, instincti vum, 
emotionale, dicitur irrationale ; hoc permultum modum cogitandi afficit, 
tamen in se spectatum ontologicum manet. 

2. Ad rem praesentem pertinet irrationale logicum Bive in cogitando. 
Significat generatim reductionem cognitionis rationalis sive partialem 
Bive totalem. Hac ratione interdum irrationale appellatur, quod in- 
tellectum nostrum penitus transcendit, aliquoties illud etiam, quod in- 
telligentiae nostrae obscuritatem et difficultatem parat, cuiusinodi est 
copia magna malorum, quae hominem premunt. Specifico autem modo 
illud irrationale nominatur, quod irrationalismo proprium est. 

Non raro omne genus cognoscendi irrationale appellatur, quod non 
est formaliter discursivum sive quod structura logica ca.ret („alogi- 
cum“), etiam intuitio. Sed intuitio vora, ubicumque adest sive ad- 
mittitur, semper cognitio intellectualis est ideoque tantum per abusum 
irrationalis dici potest. 

2. Campus irrationalismi, in quo vigere invenitur, potis- 197 
simum triplicem partem complectitur; quae tamen partes 
saepenumero tantum diverso respectu differunt. 

39 ) „Ich muBte das Wissen aufheben, um zum Glauben Platz zu 
bekommen. 1 ' Kritik d. r. V. Vorrede. 

10 Donat, Criti a 

1. Philosophia religionis hodierna passim obieeta religios, 
irrationali apprehensioni sive experientiae e profundo anim 
provenienti committit. 

Schleiermacher (f 1834), qui praecipuus irrationalismi re 
ligiosi auctor est, religionem ait non ex intellegentia, se< 
tantummodo ex sentimento emanare, quo homo se et omn 
finitum tamquam unum cum infinito et ab eo dependens ser 
tiat. 40 ) Ideo propositiones theologicas tantum obiectum „fi 
dei“ esse nec discrimen exsistere religionis verae et falsae 
Eius ideas substantiales recens theologia protestantiea adop 
tavit. Protestantismus, qui ab initio criterium veritatis rc 
ligiosae in interna subiccti experientia situm esse docuit, na 
tura sua eum irrationalismo conspirat. 

Qui irrationalismo religioso addicti sunt, ita fere loquuntur: „Ni 
men non apprehenditur nec etiam apprehendi potest praedicatis r: 
tionalibus, sed alio modo apprehendi debet.“ „Quid autem est et qu< 
modo est illud nummosum [divinum] obiectivum, quod extra me sentio 
Onm ipsum sit irrationale i. e. conceptibus inexplicabile, tantum specific 
sua reactione affectiva describi poterit.'* ,,Id pnre sentimentis e: 
perimur." 41 ) 

19S 2. „Philosophia vitae“ 42 ) . Eius sectatoribus primum c 

maximum vita est. Vitam autem, eius plenitudinem, finem, ii 
digentias ac bona non percipi theoretica ratione, sed immt 
diata quadam experientia vitali sive sensu emotionali. Hau 
aiunt vivendo sive ex plenitudine vitae hauriri; ea nos in 
mediate valores vitae experiri i. e. omnia, qua vitae consei 
vandae, perficiendae, eius viribus exercendis, eius finibus coi 
veniant; etiam val ores vitae ideales. 


40 ) „Keligion ist das ,Gefiihl der Einlieit mit dem tJnendlielien" 
„Gefiihl schlecht.hinniger Abhangigkeit. vom TJnendlichen" . „Auf jede 
Beweis fiir die Wahrheit, oder Notwendigkeit des Cliristentums verzicl 
t.en wir ganzlich." Der christliche Glaube 5 11 n. 5. 

41 ) B. Otto: Die Gottheit. ist, „in ihnen [in rationalen Pradiknter 
noch nicht aufgefallt, kann anch nicht in ihnen aufgefafit werdei 
sondern muli auf eine eigene andere Weise aufgefalJt werden." „We 
aber und wie ist nun dieses objektive, anBer mir gefiihlte Numinos 
selbst,? Angebbar wird es nur sein, da es selbst ja irrational, das heiC 
in Begriffen nicht explizibel ist, durch seine besondere Gefiihls-Reakt.io 
im Gemiite." „Sein [des religiosen Mysteriums] Positives wird erlel 
rein in Gefiihlen." Das Heilige 14 (1926) 2. 13. 14. 

42 ) „Lebensphilosophi6." 

In Germania praeprimis Nietzsche apostolus „ vitae 11 , sed 
utique fanaticus exstitit. Vita ei suinmum videtur et quidem 
vita ad altiores usque gradus evehenda („Wille zum Leben“, 
„Wille zur Maeli t“ ) usque ad „hominem superiorem 11 („t)ber- 
menseh", „der Sinn der Erde“). Quod huic fini non inserviat, 
reieit, etiam misericordiam aliasque virtutes Christianas 
(„Sklavenmoral“) ; in doctrinis diiudieandis non ita quae- 
rendum esse, utrum verae an falsae sint, sed utrum ad vitam 
provehendam conducant necne. 

In Gallia et. alibi II. Bergson eandem, licet non aeque ex- 
tremam philosophiam vitae excoluit et propagavit. Docet, 
intellectum (intelligence) , qui scientiam creat, tantum rigi- 
das et uniformes leges in mundo detegere. Proinde scientiam 
ad internam mundi naturam, quae omnino alia sit, penetrare 
et metaphysieam procreare non posse; eius doctrinas tan- 
tum symbola esse verae naturae mundi. Mundi rerumque 
naturam sola intuitione interna percipi. Hac intuitione as- 
serit obscure quidem, attamen immediate percipi, nos ipsos 
esse in continua vita positos atque eandem esse naturam to- 
tius mundi; itaque nos et mundum non esse quoddam esse 
quiescens, substantiam, sed continuum motum, actionem 
(„action“) et evolutionem, quae usque novas formas ex se 
progerminet („elan de la vie; evolution creatrice: non „fait“, 
sed semper „se faisant"). Haec vita mundi et evolutio crea- 
trix usque ulterius se explicans et progrediens ipse Deus 43 ) 
dicitur. 

Bergson ducem hac in re W. James sequitur ad prag- 
matismum usque progrediens, qui revera huic „philosophiae 
vitae“ propinqua cognatione coniunctus est. 

3. A philosophia vitae haud multum distat illa „philoso- 199 
phia valorum“ (Wertphilosophie) in Germania et alibi culta, 
quae de valoribus agit, sed ita, ut affirmet valores non intel- 
lectu, sed appetitione aestimari sive etiam constitui. Valores 
intelleguntur bona, nempe logica (i. e. veritas, si tamquam 
conveniens placet), moralia, religiosa, aesthetica, vitalia (vita, 

4S ) „Dieu, ainsi defini, n’a rien de tout fait; il est vie incessante, 
aetion, iliberte." EVol. creatr. 

sanitas), oeconomica, socialia. Asserunt igitur, valores non 
esse obiecta cognitionis demonstrationisque intellectualis, 
sed obiecta appetitionis, emotionis, voluntatis sive experien- 
tiae cuiusdam vitalis, qua sentitur, quid sit homini eiusque 
vitae conveniens. Hac appetitiva aestimatione valores ap- 
prehendi sive etiam constitui. 44 ) 

200 Superioribus decenniis etiam inter apologetas erant, qui „novam 
apologeticam" condere, cupientes minus recte putarent, nostra aetate, 
antiquis motivis eredibilitatis neglectis, imprimis convenientiam re- 
ligionis eum interna animi humani indole, indigentiis, desideriis osten- 
dendam esse. Huius sententiae fuit Balfour, Anglus, qui philosophiam 
kantianain sequens docet, persuasiones religiosas non argumentis theore- 
ticis, quippe quae invalida sint, stabiliendas, sed propter indigentias 
morales et aestheticas „tide“ tenendas esso. Eum sequitur Brunetiere, 
qui fuit editor celeberrimus actorum periodicorum Revue des Deux 
Mondes. Inter alios eminet lUonde.l. Cum Kant et Bergson mundum ex- 
ternum sensatione et intellectu theoretico cognosci posse negat; hinc 
,, novam philosophiam" condere vult docens, nihil in hominem intrare, 
quod non ex eo proveniat, seu quod non per „actionem“ ponatur; nc- 
tionem autem intellegit appetitionem, qua homo propriam perfectionem 
et omnia, quae ad eam necessaria sunt, appetat. 

Etiam inter catholicos nunc irrationalismus ex castris philosophiae 
modernae adveniens interdum hominum cultorum atque etiam theo- 
logorum rationem cogitandi vitiat. Inde nempe inter alia illa nimia 
„intellectualismi scholastici" in theologia et ascesi accusatio, despectio 
argumentorum theisticornm, despectio rationis meditandi „intellectuali- 
sticae" et nimia contemplationis mysticae appetitio ac similia. 

* 

§ 2. Indicium de irrationalismo 

Th. 24. Irrationalismo hoc vermn inest, quoti seritates et valores siiperempipicos co- 
gnitione quidem intellectuali, attamen plerumque emotionibuscircumdata ei in- 
distincta apprehendimus (1. p.), quae speciem apprehensionis appstitisae 
sive sensos induit; quam irratienalisfae perperam interpretantor (2. p.). 

201 Detnonst. 1. p. Cognitio veritatum et valoruni supcrempiri- 
eorum plerumque has qualitates habet: 

1. Haec cognitio emotionibus circumdata esse solet, quae 
obvia reflexione vix a cognitione ipsa discerni possunt, et eum 
ea confluere videntur. Res enim et veritates, ad quas irratio- 
nalismus refertur, appetitionem movere solent. 

<t4 ) Cf. infra, De cognitione valoruni. 

a) Emotiones comitantur eam. Homines a natura ad vitam 
religiosam et moralem ordinantur; et ab initio vitae et per 
educationem eum obiectis moralibus et religiosis emotiones 
coalescunt. Sie efficitur, ut fere semper has apprehensiones 
lenia sentimenta comitentur, velut desiderium divini ae 
aeterni, fiducia in divinam bonitatem, desiderium futurae fe- 
licitatis, reverentia legis conscientiae, displicentia inhonesti, 
denique gratum vegetumque sentimentum ex ipsa veritatis 
perceptione ortum. Tales emotiones persuasionem veritatis 
ex arida et frigida vegetam et fervidam reddunt, ut non iam 
solum intellectu, sed toto animo teneatur. 

b) Emotiones excitant et firmant persuasionem , velut desi- 
derium immortalitatis, indigentia auxilii divini. Ad obiecta 
consideranda excitant, ex qua consideratione persuasio con- 
sequitur, et postea ad faetam persuasionem firmiter tenen- 
dam impellunt. Idcirco saepe, qui tenerioris indolis emotio- 
nalis sunt, ut feminae, vel quorum vita emotionalis pravis 
passionibus depravata non est, firmius religionem tenent. 

Et Spiritus S. ipse fidem supernaturalem firmam reddit, 
quatenus „dat omnibus suavitatem in consentiendo et cre- 
dendo veritati". 45 ) ' 

, 2. Cognitio indistincta esse solet, quamquam vere intellec- 202 
tualis est. Si spectamus, quomodo nos aliique cognoscamus, 
esse numen, iustitiam divinam, vitam futuram, exsistere 
legem moralem naturalem, has res esse pulchras, alias vero 
non esse, certas veritates divinitus credendas esse, plerum- 
que invenimus, hanc cognitionem a) indistinctam esse, sine 
expositione conceptuum ac rationum, quam in cognitione 
scientifica reperimus. Plerique homines etiam incapaces sunt 
conceptibus et rationibus ita explicandis. Attamen haec co- 
gnitio b) vere intellectualis est. Nam obiecta metaphysiea in- 
tellectu apprehenduntur, qui solus supersensibilia attingere 
valet. Et intellectus etiam rationes percipit. Homines vul- 
gares, si iuvantur, rationes sufficienter exprimere possunt et 
nos ipsi, si reflexionem instituimus, in nobis motiva detegi- 

45 ) Cone. Araus. II. 

mus, quae nos ad talem persuasionem moverunt. 48 ) Itaque 
talis cognitio semper per se ad scientificam evehi potest, si 
conveniens ingenii cultus adest. Conceptus enim et rationes 
apprehensae reflexione detegi et in formulas scientificas redigi 
possunt, id quod continuo in philosophicis inquisitionibus fieri 
videmus. 

Itaque cognitio exposita est cognitio vere discursiva, utpote 
ex rationibus perspectis comparata, attamen non formaliter, 
verum virtualiter discursiva, in qua rationum perspicientia in 
unum fere actum contrahitur. 

203 Demonst. 2. p. Cognitio rerum superempiriearum speciem 
apprehensionis appetitivae induit. Nani plerumque amotioni- 
bus circumdata et praeterea obscura est, denique tam sponte, 
facile, sine attenta rerum consideratione et studio oritur, ut 
mirum non sit, quod multis irrationalistis videatur non esse 
operatio intellectualis, sed motus appetitivus erga obieetum. 
— Sed minime formaliter motus affectivus est. Stipata est 
emotionibus, sed non ipsa est emotio, verum actus intellectus. 

Speciem sensus induit. Quia explieita illa compositione con- 
ceptuum et rationum caret, quae in discursu formali in- 
venitur, et quia ita vis cognitionis non in longum distracta, 
sed quasi in simplicem apprehensionem contracta est, quia 
denique sponte et facile oritur, formam cuiusdam sensus sive 
sentimenti prae se fert atque ita saepe appellatur (Gefiihl). 
Attamen est sensus intellectualis, obscura videlicet perceptio 
rationis, non vero sensus emotionalis, uti saepe irralionalistae 
interpretantur. 

204 De experientia vitali (Erleben). Irrationalistae apprehensionem 
suam emotionalem sive fidem saepe experientiam vitalem appellant. Et 
id quidem non sine veritate, sed pariter non sine veritatis obscuratione. 
Idem verbum generatim hodie latissimum usum adeptum est. Quare ac- 
curatius explicandum esse videtur. 

Experientia vitalis dicitur experientia, utique interna, immediata 
igitur perceptio conscientiae; et dicitur vitalis, quam vivendo, proinde 
per actus vitae internae obtineamus. Eiusmodi experientia ita admit- 
tenda esse videtur. 

46 ) Confer, quae de certitudine naturali exposita sunt n. 106 ss. 

1. Propriissime tantum facta interna propria sic vitaliter experimur, 
nempe cognitiones, emotiones, volitiones, subiectum nostrum. Haec enim 
eaque sola immediate experimur et ad lianc perceptionem ipsis actibus 
vitalibus determinamur. 

2. Etiam vim rerum externarum in nostram vitam psychicam dici 
possumus vitaliter experiri, attamen paulo minus proprie. Dicero 
solemus nos talia vitaliter experiri, e. g. quanta sit inconstantia for- 
tunae, quanta sit delectatio, quam amor maternus, quam pulchritudo 
artis nobis afferant, quantus sit fructus salutaris sacramentorum. In his 
et similibus immediate experimur facta interna tranquillitatis, felici- 
tatis, amaritudinis, puritatis animi. Simulque percipimus ea produci 
per influxum rerum externarum. Attamen hoc ipsum non immediata con- 
scientia experimur; tantum mediate percipimus, iucundas emotiones 
sive tranquillitatem ab amore matris, a virtute sacramentorum, nmaritu- 

I dinem a rerum inconstantia venire. 47 ) 

3. Denique saepe nos veritatem aliquam vitaliter experiri dicimus, 205 
velut esse providentiam et iustitiam divinam, esse summum bonum, re- 
ligionem catholicam veram esse. Hoc paulo attentius considerandum est, 
quia propius quaestionem praesentem attingit. 

a) Saepe aliquid verum esse eatenus vitaliter experiri dicimus, 
quatenus hoc obieetum sive eius apprehensio in nobis certas affectiones 
producit, e. g. Deus et futura retributio tranquillitatem, desideriorum 
quietem, e contrario apprehensio perpetuae annihilationis inquietudi- 
nem. Facile perspicitur, nos non immediate ipsam veritatem obiecti ex- 
periri, sed solum effectum iucundum sive iniucundum in nobis produc- 
tum, ex quo effectu ad veritatem concludimus: quod nobis talem tran- 
quillitatem, complacentiam, animi quietudinem afferat, non posse esse 
falsum vel inhonestum. Latet igitur discursus (virtualis) , attamen tant- 
opere coalescens cum experientia emotionum, ut ad experientiam per- 
tinere videatur. Sed experientia ut talis solum ad affeetiones, non ad 
veritatem ipsam refertur. 

Simul elucet eiusmodi conclusiones ex affectionibus internis ad verita- 
tem facile fallere. Etiam errores et abieetio veritatis molestae, velut 
liberatio a fide catholica, ad aliquod tempus iucundas emotiones pro- 
| ducere possunt. 

b) Saepe autem propterea veritatem vitaliter experiri videmur, quia 
non tantum affectiones, quas diximus, sed insuper evidentiam veritatis 
cognitae experimur, i. e. tum ipsam vividam cognitionem certam ( evi- 
dentiam subiectivam) tum adiunet.am emotionem evidentialem, senti- 
mentum videlicet satisfactionis, delectationis de veritate possessa; 
quod saepe valde vividum est. Sic magis proprie dicere possumus nos 
veritatem vitaliter experiri, nempe actibus vitalibus intellectus et ap- 


47 ) Magis proprie vel simpliciter proprie talia immediate experimur: 
quae sit pax conscientiae, quam virtus, quae sit felicitas, quam religio 
afferat. Nam exercitium virtutis et religionis potissimum res internae 
sunt. — Dicimus etiam: „ln vita mea multa dura, mortem carorum, 
infidelitatem amicorum, calamitates negotiorum expertus sum“ (erlebt). 
Sed de hac experientia pure externa non loquimur. 

petitus; at neque ita vere proprie, quia cognitio evidens veritatis 
idealis tantum mediata est, quamquam ita mediata, ut vix conscientiam 
discursus habeamus. 

Sed etiam in hae „experientia vitali veritatis 11 facillime illusio con- 
tingit, si nobis videtur genuina evidentia esse, quae tantum apparens 
est, et satisfactio emotionalis non ex genuina evidentia, sed aliunde 
provenit. 

Th. 25. Srrationaiismus verae naturae et dignitati mentis humanae adversatur 
(1. p.) et genuino itiealismo valde damnosus est (2. p.). 

206 Demonst. 1. p„ Irrationalismus duas partes continet, unam 
negativam, alteram affirmativam : 1. denegat intellectui fa- 
cultatem veritates ideales cognoscendi, 2. affirmat, has ap- 
prehensione appetitiva apprehendi. Tam vero tum pars ne- 
gativa tum affirmativa verae naturae atque etiam dignitati 
mentis humanae adversatur. JErgo. 

Demonst. min. 1. Intellectus habet facultatem cogitatione 
discursiva supersensibilia et quidem eum certitudine cogno- 
scendi; quae operatio plerumque tantum virtualiter discur- 
siva est, sed per se in formaliter discursivam converti potest. 

207 2. Apprehensio appetitiva, qualis statuitur, pariter na- 
turae et dignitati mentis humanae contraria est. Describitur 
tamquam motus appetitivus, simul autem persuasio sive ac- 
tus, quo aliquid ut verum teneatur. Iam vero 

' * 

a) Persuasio de aliqua re, qua igitur aliquid verum tenetur, 
certe actus intellectus est, cuius solius est aliquid ut verum 
tenere sive affirmare. Appetitus vel emotio tantum velle et 
affectare potest, ut aliquid verum sit, sed persuasionem de ve- 
ritate habere non potest; id aeque impossibile est sicut aure 
videre vel oculo audire. 

b) Apprehensio illa- dicitur persuasio sive certitudo talis, 
quam intellectus approbare sive demonstrare nequeat. Iam 
vero repugnat naturae rationali, qualis per clarissimam ex- 
perientiam manifesta est, ut nobis serio de aliquo persuasum 
sit, quod intellectus verum cognoscere nequeat, sed dubium 
habere debeat. Aliter : apprehensio irrationalis est caecus im- 
pulsus et fictio. Eepugnat autem persuasio caeca et fictitia. 

c) Irrationalismus plus minusve provenit sive saltem hi- 
storice ortum ducit ex erronea conceptione hominis. Scilicet 
ex opinione, quae hominem natura sua ens auton ornum et 
quasi absolutum interpretatur, quod ipsum sibi ultima lex 
et finis sit, pro quo nihil valorem, nihil rationem normae, po- 
stulati, legis habeat, quod non ab ipso proveniat, derivetur, 
statuatur. Haee conceptio recenti aetate paulatim orta est 
et nucleus est illius humanismi autonomi, qui variis formis 
tamquam liberalismus et postulatio omnis generis libertatis, 
tamquam subiectivismus, rationalismus, autonomismus ethi- 
cus se manifestat. 

Demonst. 2. p. Tdealismus (metaphysicus) est idealis 208 
mundi vifaeque conceptio 48 ), ad eamque maxime genuina 
religio et doctrina moralis pertinet et utriusque exercitium. 

Iam vero huic idealismo irrationalismus admodum damnosus 
est. Nam ita 

1. Idealismus subiectivus redditur, i. e. non iam est ex- 
pressio ordinis obieetivi et absoluti, sed dependens redditur 
a subiecto. Fides' enim, emotionalis, sicut proponi solet, 
emanare dicitur e psychica cius indole, eius vita vitaeque 
nisu; his conformis et congenialis est iisque determinatur. 
Nemini igitur iam demonstrari poterit suam rerum concep- 
tionem religiosam, moralem, aestheticam esse vitiosam: sem- 
per enim respondere potest, se eam sic sentire, has esse indi- 
gentias suas. 

a) Sic idealismus norma obiectiva caret legisque expers 
redditur. Nam apprehensio affectiva iudex supremus consti- 
tuitur; sitae recta necne, non iam ex norma superiore iudi- 
cari potest. Eadem cx „vita“ promanat eiusque exercitio et 
evolutioni accommodatur; qualis autem haec vita eiusque di- 
rectio et finis esse debeant, non iam dicitur nee superiore 
norma diiudicari potest. 

b) Sic omnia admittenda sunt, aeque religio Christi ac Mu- 
hamedi, sapientia Epicuri et Sanctorum, subieetio sub fide et 

4 ») Welt- und Lebensanschauung. 

libertas a fide, quando subiectum ea affectu suo autonomo 
tenenda esse apprehendit. Id reapse evenire cernimus. Pleris- 
que persuasum est de sanctitate amoris et. misericordiae, 
Nietzsche autem eiusque asseclae experiuntur misericordiam 
erga miseros damnandam esse. Boni christiani obligationem 
credendi et Deum personalem profitentur; irrationalistae 
autem multi experiuntur, libertatem cogitandi et pantheis- 
mum tenenda esse. 

209 2. Idealismus in relativismum abit. Si enim ex indole sub- 

iecti prodit, cum variabilibus temporum, classium, indivi- 
duorum inclinationibus vitaeque formis variatur. Et scepti- 
cismo absumitur, quia a veritate obiectiva dissolvitur. 

3. Irrationalismus speciatim auctoritati fidei et Ecclesiae 
infensus est. Experientiam suam autonomam primum fontem 
religionis ducens dogmatibus se subieere renuit, quod ex- 
trinsecus proponantur et omnibus communia esse velint, at- 
tamen religionem aliquid personale esse. Irrationalismus 
enuntiationes fidei plerumque affirmat tantum symbola esse, 
quibus ratio exponere conetur, quod experientia interna sen- 
tiat; proinde ea tamdiu retinenda esse, quamdiu internam 
religiositatem foveant, non autem ut expressiones veritatis 
absolutae credenda esse. 

4. Itaque periculum est, ne irrationalismus plenum pseudo- 
idealismum gignat, ne 

idealismum confusum et vagum creet, qui tantum quod- 
dam „sanctum“, „supremos valores", „ vitae indigentias' 1 
veneratur, quas singuli ad arbitrium interpretantur; ne 
idealismum ej frenatum gignat a lege veritatis obiectivae 
liberum et inclinationibus naturae commodum; ne 

ittusorium creet, qui veritates ideales suggestiones subiecti- 
vas efficit. 

Neque casu tantum accidit, ut irrationalismus saepe in 
pantheismum desinat. Idcirco enim homo in se ipso fontem 
divini et revelationem numinis experiri existimat, quod di- 
vinum et absolutum in se vivere putat. 

De intellectualismo. Nunc frequenter, ab irrationalistis pri-210 
*ium, sed ab aliis quoque, ,,intellectualismus“ impugnatur 
tamquam vitiosa inquirendi et iudicandi ratio, intellectui pri- 
matum et dominatum tribuens, qui ei minime debeatur. 

Haec vox variam significationem admittit, quae non semper 
distinguitur. Est intellectualismus vituperandus et est alius 
rectus et tenendus. 

1. Diu in cultura fovenda, in educatione imprimis et in 
scholis, maximum momentum eruditioni et scientiae augen- 
dae tribuebatur, parvum vero voluntati, vitae affectivae, mo- 
tibus rite excolendis. Hic immoderatus intellectualismus iure 
vituperatur. 

2. Merito etiam reprehenditur, quod in scientia ipsa, prae- 
sertim in philosophia, saepe magno studio quaestiones pure 
theoreticae, parvo vero res animi vitaeque indigentias spec- 
tantes tractantur. Etiam contra talem agendi modum iure 
quidam antiintellectualismus laudandus est. 

3. In hoc etiam vitiosus intellectualismus esset, si quis pu- 
taret, omnia esse cognoscenda et explicanda modo formaliter 
discursivo per distinctas notiones et ratiocinationes, directa et 
naturali cognitione quasi intuitiva contempta; vel si quis 
partes nesciret, quae in cogitando characteri et vitae emotio- 
nali tribuendae sunt. 

4. Attamen omnino tenendum est, iudicium de veritate, 
sive de empiricis sive de rebus idealibus agitur, penes cogni- 
tionem intellectualem esse, quae emotionibus quidem stipata 
esse potest, attamen praeter eas adest et primum est; quae 
etiam quasi intuitiva esse potest, attamen per se semper in 
formaliter discursivam explicari potest. Antiintellectualismus, 
qui hoc impugnat, sane erroneus est. 

OMectiones. 1. Mundus et vita in perpetuo fluxu sunt, conceptus 211 
autem rationis constantes et inflexibiles sunt. Ergo mundus per eos 
comprehendi nequit. — Resp. D. ant. res mundi tantum mutantur, non 
autem simul constanter substantiae, causae, animalia, ferrum etc. sunt, 
qualiaper notiones rationis exprimuntur N. simul subiecta mutationum 
sunt Sd. et hae ipsae maxima ex parte legibus constantibus physicali- 
bus, psychologicis et aliis reguntur et exprimunturC. chaoticaesuntN. 

2. Conceptus limitati sunt, ut illimitatamplenitudinem mundi vitae- 
que comprehendere nequeant. • — Resp. D. hanc plenitudinem nonpos- 
sunt singuli seorsum sumpti comprehendere C. non coniuncti Sd. non 
saltem magna ex parte N. non perfecta comprehensione, cuius genera- 
tim homo incapax est C. 

3. Qualis est indoles hominum, talis est modus, quo in religione et 
tota vita apprehendunt et agunt. Atqui duplex est indoles, aliorum 
intellectualis, aliorum potius emotionalis. Ergo etiam duplex est 
modus apprehendendi, apud alios intellectualis, apud alios autem 
emotionalis ad modum irrationalismj. - — Resp. D. mai. ita ut tamea 
natura cognitionis intellectualis semper essentialiter eadem maneat 
et tantum accidentaliter varietur claritate, facilitate, adiunctis emo- 
tionibus C. ut essentialiter in aliam mutetur N. Cd. min. quae dif- 
ferentia est essentialis N. accidentalis C. 

4. Cognitiones religiosae, morales et similes magno vigore, vi et 
evidentia praeditae sunt, cognitiones autem rationis discursivae, velut 
mathematicae, philosophicae ea carent. Ergo illae non sunt cogni- 
tiones rationis discursivae. - — Resp. D. mai. et haec vis ac evidentia 
saepe tantum affectiva est et falsa, quando scilicet cognitiones falsae 
sunt C. saepissime genuina est Sd. et tali vi carent cognitiones natu- 
rales virtualiter discursivae N. carent discursivae scientificae Sd. 
carent evidentia N. carent illa spontanea vi vivida et affectiva cogni- 
tioni naturali plerumque propria G. 

§ 3. De mtuitionisrno 

212 Intuitio nunc vox frequens et apud multos magno in ho- 
nore est. Qui non notionalem, pallidam, laboriosam cogita- 
tionem rationis, sed spontaneam, immediatam, vividam in- 
tuitionem praecipuam sive unicam viam ad veritatem esse 
volunt. Saepe etiam irrationalismus intuitionismum se ap- 
pellat. Sed absque iure. 

Quid sit intuitio. Intuitio, nempe mentalis, de qua liune 
loquimur, est cognitio mentalis immediata et clara. Talis est 
conscientia eventuum internorum et immediata cognitio 
supremorum principiorum. 

Etiam cognitio illa virtualiter discursiva, quae certitudini 
naturali propria est, saepe intuitio vocatur. Nec prorsus im- 
merito. Sed est intuitio latius dicta sive quasiintuitio. 

Praeterea vero frequenter ille irrationalis 'sensus emotio- 
nalis veritatum et valorum, quem descripsimus, lioc nomine 

honestatur. Qui tamen falso ita appellatur. Intuitio enim es- 
sentialiter cognitio mentalis est. Quod igitur cognitio non est, 
sed solum adhaesio nonrationalis, nullo pacto vera intuitio est. 

fatuitiosiissntis vocatur doctrina, quae mentis cognitionem 213 
maxima ex parte in intuitione consistere affirmat. Non enim 
omnis doctrina aliquam intuitionem admittens propterea in- 
tuitionismus dici potest. Historia philosophiae varias formas 
intuitionismi proponit. 

Hue primo loco referendus est Plato. Docet enim, animas 
in mundo illo, in quo ante unionem cum corpore degebant, in- 
tuitione intellectuali ideas sive essentias aeternas et immu- 
tabiles atque etiam supremam ideam, bonum (quod videtur 
Deus esse), aspexisse, nunc vero corporibus inclusas illas in- 
tuitiones reproducere, quando res concretas sensibus perci- 
piant. Hunc intuitionismum Neoplatonici et eorum dux Plo- 
tinus ampliarunt, insuper docentes, mentem humanam, si in- 
terna collectione ab externis se recipiat, mystica quadam 
ekstasi Deum apprehendere, quatenus unum cum eo fiat. 

Neoplatonismus influxum exercuit in speculationem 
s. Augustini; quae hac in re paulisper obscura est. Augusti- 
nus saepissime docet, in omni veritate ideali, quam cognosca- 
mus, Deum inveniri. Cum enim veritas idealis, a quibuscum- 
que aspiciatur, semper eadem atque immutabilis et aeterna 
sit, eam non a nobis esse concludit, sed eius rationem ac 
sedem esse Deum aeternum et immutabilem, ex quo omnis 
veritas aliqua pars et radius sit, quo mens humana illustretur. 
Augustinus duo dicere videtur, a) Deum esse ultimam ra- 
tionem omnium cognoscibilium veritatum, quae a Deo sicut 
radii a sole egrediantur mentemque creatam ingrediantur, et 
sic hominem illas veritates cognoscendo aliquid Dei videre, et 
b) Deum etiam luminis cognoscit ivi creati ultimum fontem 
esse. 49 ) Videtur certum esse, Augustinum non admisisse in 

40 ) Bonaventwa quoque, doctrinae Augustini valde studiosus, simi- 
liter loquitur: „Omnes autem hae scientiae habent regulas certas et 
infallibiles tamquam lumina et radios descendentes a lege aeterna in 
mentem nostram." Itiner, ad Deum 3, 7. 

hac vita immediatam intuitionem Dei. Perpetuo docet, nos 
Deum ex Scriptura et natura et ex anima nostra quaerendo, 
meditando, deliberando, proinde mediate cognoscere. 50 ) Sed 
non clare loquitur, ut propterea variae interpretationes in- 
veniantur et veteres ontologi multique recentes intuitionistae 
doetrinam eius immediatam Dei intuitionem, quamquam 
certe immerito, interpretentur. 

Ontologismus opinatur, nos in hac vita iam immediate 
Deum et in Deo (potissimum saltem) omnia alia intueri. 
Hanc doctrinam Malebranche proposuit (t 1715) et postea 
inter alios Gioierti (f 1852). 

A. Gratry (t 1872) etiam immediatam quandam Dei perceptionem 
docet, quae iam in naturali ratione exsistat fidemque divinam praecedat 
et qua anima' humana Deum sentiat per immediatam elevationem (elan; 
obscure loquitur) ex rebus creatis ad Deum ascendendo Deumque attin- 
gendo (toucher divin). Hanc perceptionem vocat sensum divinum (sens 
divin) et fidem (foi naturelle). 61 ) 

Saee. 38 in Anglia aliquem intuitionismum docuerunt Shafte&bury 
(t 1713), Butler, BuXoheson (t 1747) asserentes iudicia de morali tate 
actionum (et rerum pulchritudine) non ex reflexione intellectus, sed ex 
sensu spirituali interno prodire (moral sense), quo intuitive qualitatem 
moralem actionum apprehendamus. Similiter schola Sontica (Th. Keid 
t 1796) affirmavit nos instinctu* aliquo a natura indito (eommon sense, 
sensu communi naturae) sine rationum perspicientia supremas veritates 
percipere. 

Etiam Schclling putat, nos ens absolutum intueri tamquam identi- 
tatem inter esse et cogitare, naturam et spiritum, Schopenhauer e con- 
trario, nos immediate percipere, „volitioncm vitae“ (..Wille zum He- 
ben") esse nucleum metapliysicum interuamque naturam nostri ipsorum 
et totius mundi. 5 -) Schopenhauer intuitionem bergsonianam inspirasse 
videtur. 

Pliaenomenologismws quoque Platonem sequens intuitionem intel- 
lectualem statuit earnque praecipuum sive unicum fontem cognitionis 
metaphysicae et religiosae constituit (n. 175). 

60 ) Cf. Card. Franselin, De Deo uno 134 — 148; Klentgen, Philo- 
eopliie d. Vorzeit I 2 n. 471; Grabmann, Der gottliehe Grund mensc.h- 
licher Wahrheitserkenntnis naeh Augustinus u. Thomas v. A. (1924) 

18 ss. 

61 ) De la eonnaissanco de Dieu 1852. Eiusmodi ideas a Gratry pro- 
positas M. Scheler adoptavit et transformavit in opere suo: Vom 
Ewigen im Mensclien I (1923). Cf. Geyser, Augustin u. d. phaenomeno- . 
logische Religionsphilosophie d. Gegenwart (1923) 76 ss. 

52 ) Ais den „eigentlichen Kern, ais das allein Metaphysische und 
Pnzerstorbare im Menschen“. Die Welt ais Wille u. Vorstellung II. 

Intuitionismus tlieosophicus denique intuitionem spiritualem pseudo- 
mysticam admittit, cuius in omnibus hominibus dispositio lateat, sed in 
illis solum in actum transeat, qui secundum instructiones theosophicas 
apte praeparati sint. Hac intuitione sicut fere oculis corporis immediate 
percipi mundos superiores eorumque arcana, aetates praeliistoricas, 
terrae et astrorum et antiquissimae sapientiae tlieosophieae mysteria, 
res videlicet phantastice confictas. 

1. Non omnis intuitio recusanda est. Perceptio conscientiae 214 
genuina intuitio est, saltem si clara est. Cognitio immediata 
principiorum pariter intuitio nominanda est. Etiam ille di- 
rectus perspiciendi modus, quo sine formali discursu veritas 
percipitur, intuitio, latiore saltem significatione, vocari pot- 
est. Denique intuitio mystica, qua modo supernaturali Deus 

et divina, quae naturaliter tantum repraesentari, credi sive 
cogitando derivari possunt, immediate percipiuntur, intuitio 
dicenda est. 

2. Intuitionismus vero, qualis saepe * defenditur, admitti 
nequit, quia intuitionem ultra debitum extendit. 

a) Non habemus intuitionem, quam Plato vel phaenomeno- 
logi defendunt. Nec illa nobis veritatum cognitio praesto est, 
quam ontologi praedicant. Nec cognitio virtualiter discursiva, 
quam saepe habemus, proprie dicta intuitio est. Multo magis 
„intuitio“ irrationalis recusanda est, quae omnino extra co- 
gnitionem intellectualem stare dicitur. 

b) Intuitionismus periculum subiectivismi includit et aci 
veritatem leviter tractandam inducit. Si quis enim scit, se im- 
mediate veritatem intueri, accuratam eius investigationem et 
demonstrationem parum curabit et indocilis redditur. Unus 
ita, alius aliter res intuebitur, neuter refutari poterit. 

*§ 4. De modernismo 

In modum appendicis ad irrationalismum mentio facienda 
videtur modernismi doctrinae, quae proxime quidem theolo- 
giam respicit et in ea adhuc discussioni subieitur, spectatis 
autem fundamentis prorsus philosophica et docilis discipula 
hodiernae philosophiae est, quatenus irrationalismum pro- 
fitetur. 

216 Modertlismi descriptio. Ex fine saeeuli praeteriti in regionibus ca- 
tholicis Amerieae, Galliae, Angliae, Italiae et etiam Germaniae novae 
quaedam ideae et studia observari poterant. Huc spectabant america- 
nismus reprobatus a Leone 'XIII in Litt. ,, Testem benevolentiae*' 
'(13,99), qui maiorem libertatem maioremque aestimationem virtutum 
activarum prae passivis (oboedientia et humilitate) postulabat, 
spectabat liberior s. Scripturae interpretatio, vilipensio theologiae et 
philosophiae scholasticae, „nova apologia“ in Gallia et alia. His omni- 
bus commune erat, ut maior accommodatio ad „modernam mentem et 
culturam** postularetur. Istae ideae ab aliquibus auctoribus et foliis 
periodicis invicem copulabantur et scientifiee explicabantur, ut iam in 
systema coalescerent. Ita in systema redacta et explicata proponuntur 
in Encyclica „Paseendi“ (1907) et nomine modernismi designantur. In 
ea modernismus, quatenus eius fundamenta philosophica spectantur, ita 
describitur : 

216 „Philosophiae religiosae fundamentum in doctrina illa modernistae 
ponunt, quam vulgo agnostieismum vocant. Vi huius humana ratio 
phaenomenis omnino includitur, rebus videlicet, quae apparent, eaque 
specie, qua apparent, earundem praetergredi terminos nec ius nec 
potestatem habet . . . His autem positis quid de naturali theologia, quid 
de motivis credibilitatis, quid de externa revelatione fiat, facile quisque 
perspiciet. Ea nempe modernistae penitus e medio tollunt et ad int.ellec- 
tualismum amandant ; ridendum, inquiunt, systema ac iam diu 
emortuum.** 

„Hie tamen agnostieismus in disciplina modernistarum nonnisi ut pars 
negans habenda est: positiva, ut aiunt, in immanentia vitali consti- 
tuitur. Harum nempe ad aliam ex altera sic procedunt . . . Cum re- 
ligionis obieetum sit Deus, concludendum omnino est, fidem, quae 
initium est ac fundamentum cuiusvis religionis, in sensu quodam intimo 
collocari debere, qui ex indigentia divini oriatur. Haec porro divini 
, indigentia, quia nonnisi certis aptisque in complexibus sentitur, pertinere 
ad conscientiae ambitum ex se non potest ; latet autem primo infra con- 
scientiam seu, ut mutuato vocabulo a moderna philosopMa loquuntur, 
in subeonscientia, ubi etiam illius radix occulta manet.** „Indigentia 
divini in animo ad religionem prono, nullo, secuuduru fideismi scita, 
praevertente mentis iudicio, peculiarem commovet sensum: hic Vero 
divinam ipsam realitatem tum tamquam obieetum tum tamquam sui cau- 
sam intimam in se implicatam habet atque hominem quodammodo cum 
Deo coniungit. Est porro hic sensus, quem modernistae fidei nomine 
appellant, estque illis religionis initium.** „In eiusrnodi sensu moder- 
nistae non fidem tantum reperiunt, sed cum fide inque ipsa fide, prout 
illam intellegunt, revelationi locum esso affirmant . . . An non reve- 
lationem dicemus aut saltem revelationis exordium sensum illum re- 
ligiosum in conscientia apparentem ?“ 

„Rudis quidem initio ac fere informis eiusrnodi sensus paulatim 
atque influxu arcani illius principii, unde ortum habuit, adolevit una 
cum progressu humanae vitae, cuius, ut diximus, quaedam est forma." 
„Mens, illi sensui adveniens, in eundem se inflectit inque eo elaborat 
pictoris instar, qui obsoletam tabulae cuiusdam diagraphen collustret, 


ut nitidius -efferat. In eiusrnodi autem negotio mens dupliciter operatur: 
primum naturali actu et spontaneo redditque rem sententia quadam 
simplici ac vulgari, secundo vero reflexe ac penitius . . . eloquiturque 
eogitata secundariis sententiis, derivatis quidem a prima illa simplici, 
Mmitioribus tamen ac distinctioribus. Quae secundariae sententiae, si 
demum a supremo Ecclesiae magisterio sancitae fuerint, constituent 
dogma." „Philosopho certum est, [has] repraesentationes obiecti fidei 
esse tantum symbolieas." „Addunt praeterea, formulas eiusrnodi esse a 
credente adhibendas, quatenus ipsum iuverint." 

„Fides id unice spectat, quod scientia incognoscibile sibi esse pro- 
fitetur. Hins diversum utrique pensum: scientia versatur in phaenome- 
nis, ubi nullus fidei locus; fides e contra versatur in divinis, quae 
scientia penitus ignorat. Unde demum conficitur, inter fidem et scien- 
tiam numquam esse posse discidium." 

Haec sunt fundamenta philosophica modernismi. Inde ulterius pro- 
grediens docet, dogmata catholica, quippe quae tantum formulae sint, 
quibus sensus religiosi exprimantur, tantum symbola esse divinitatis in- 
cognoscibilis et originis esse humanae, immo mutabilia pro indole et 
cultura intellectuali aetatum. Generatim non exsistit, aiunt, religio ab- 
Bolute vera, sed mutabilis tantum. Heque religio Christiana initio quid- 
quam aliud fuit quam experientia religiosa Christi, qui sicut alii purus 
homo fuit; per aetates mutata est et varia dogmata producit. Pariter 
sacra Scriptura tantum expresBio experientiae religiosae auctorum 
snorum est, sacramenta sunt symbola, quae sensus religiosos excitant. 
Ecclesia non a Deo condita est, sed hunc tantum finem habet, ut evolu- 
tionem religionis Christianae moderetur easque experientias religiosas 
confirmet, quas cultura progrediens mentis humanae singulis aetatibus 
producit. 

Indicium. 1. Modernismus spectatis fundamentis suis philosophi- 217* 
cis est moderni agnosticismi et irrationalismi copulatio. 

Modernismus agnostieismum continet, quatenus docet, hominem tan- 
tum phaenomena, non autem ordinem realem, qualis in se est, inulto 
minus supersensibilia et religiosa cognoscere posse. Irrationalismum 
continet, quatenus docet ex indigentia divini in subeonscientia latente 
se nsum quendam sive fidem prodire, quo homo immediate Deum appre- 
hendat quoque Deus se homini revelet ; hunc sensum ex se indetermina- 
tum intellectu cooperante. formulas quasdam effingere, quae repraesen- 
tationes symbolicae sint illius obiecti fidei, quod singulis summum et 
divinum esse videatur. Hac ratione naturae cognitionis, religiosae prae- 
sertim, graviter adversatur. 

2. Modernismus religioni perniciem infert, quia docet, veritates re- 
ligiosas non posse certo cognosci, sed esse fictiones subiectivas. Etiam 
propterea- religioni perniciosus est, quia ad pantlieismum et autono- 
mismum ducit. Ideo enim homo in se ipso divinitatem apprehendere et 
fontem veritatis invenire existimat, quia divinum in se vivere per- 
suasum habet. Revera non raro pantheismus in scriptis modernistarum 
se prodit. f 

' Itaque modernismus omnem, religionem pessumdat, etiam naturalem. 
Multo magis supernaturalem religionem Christianam perdit, quia omnem 


11 Donat, Critica 

supernaturalitatem aufert; pro revelatione enim snpernaturali Dei 
per legatos loqnentis substituit revelationem naturalem sensus interni 
et pro fide snpernaturali ob auctoritatem Dei loquentis ponit suam 
„fidem“ irrationalem. 

il: Art. 8. De pragmatismo 

18 Pragmatismus est doctrina philosophica recens, quae docet, 
cognitiones sive sententias ex hoc ultimo valorem et veritatem 
accipere, quod practicis finibus sive utilitatibus vitae inser- 
viant sive quod sint apta instrumenta ad mundum realem 
finibus vitae nostrae subiciendum (power to work). Itaque 
utilitatem esse criterium veritatis, immo esse ipsam veritatem. 
Res enim, quales in se sint, cognosci non posse; cognitionem 
activitati et vitae inservire debere. E. g. materialismum rei- 
ciendum et theismum tenendum esse non propter argumenta 
metaphysica, sed quod theismus laetam activitatem promo- 
veat, materialismus autem ad languorem et desperationem in- 
ducendam conferat; quae nullam utilitatem afferant, velut 
quaestiones metaphysicas de attributis Dei, nullam continere 
veritatem et relinquenda esse. 

Pragmatismus una ex parte ex conatu in se legitimo ortus 
est, ut contra immoderatum intellectualismum inculcet etiam 
scientiam finibus practicis inservire debere. Altera autem ex 
parte et praecipue originem petit ' ex idealistica ignoratione 
veritatis tamquam conformitatis cognitionis cum re. Cogni- 
tiones enim pro meris affectionibus subiecti habet, valore ob- 
iectivo fere ignorato. Sicut igitur aliae affectiones et actiones 
subiecti, ut ambulare, equitare, comedere, subiecto prodesse 
debent, ita etiam postulat, ut cognitiones utilitati inserviant. 
Sed sicut subiectivismus etiam pragmatismus fere tantum 
cognitiones supersensilibes respicit ; postulat, ut maxime in his 
utilitatis criterium adhibeatur. 

Itaque pragmatismus admodum propinquus est irrationa- 
lismo et experientiae illi vitali, quae apprehensionem rerum 
metaphysicarum hauriri seu hauriendam esse dicit ex sensu 
indigentiarum vitae. 


Pragmatismus praeparatus quidem est doctrinis dudun In 
philosophia grassantibus. Sed explicite efformatus est recenti 
tempore in America. Eius praeeipui auctores sunt Ch. Peirce, 

F. C. Schiller, qui pragmatismum suum humanismum . appel- 
lat, J. Dewey, maxime vero W. James (t 1910).. Ex America 
in alias regiones divulgatus est. 

W. James haee docet: „ Verum est species boni (trutli is one species 
of good) , non autem, sicut communiter admittitur, categoria alia, bono 
eoordinata. Vera est omnis persuasio intellectualis, quae ex certis ra- 
tionibus bona cernitur." „Si ideae theologicae aliquid ad vitam realem 
conferunt, secundum pragmatismum hoc sensu verae sunt, quod illud 
ipsum bonum in se habent." „Y eriias alicuius apprehensionis non est 
proprietas immobilis ei inhaerens . . . apprehensio St vera, eventibus 
efficitur vera." 53) „Veritas et error", inquit E. Mach, „ex iisdem fon- 
tibus psychicis fluunt; tantum effectus eos discernere potest." 54 ) „Ve- 
ritas secundum P. C. Schiller est „utilitas“, „id quod conducit ad fines 
nostros [„usefulness“, „conduciveness to our ends" 35 )]. „Conforniitas 
cum realitate" , scribit Vaihinger, „tandem relinquenda est . . . Error et 
veritas in eo generice conveniunt, quod sunt, medium ad dimetiendas ra- 
tiones practicas extornas; medium ineptum est error, aptum vocatur 
veritas." B6 ) 

*Th. 26. Pragmatismus, licet aliqua sana veritatis semina contineat (1. p.), 
tamen sine dubio naturae veritatis graviter adversatur (2. p.) ei 
dignitatem veritatis religiosae ae moralis pessumdat (3. p.). 

Demonst. L p. In pragmatismo verum est et eum eo contra SI 9 " 
intellectualismum immoderatum inculcandum est, scientiam 
humanam non propter se solam tractandam esse, sed finibus 
vitae religiosis, moralibus, materialibus inservire debere. 

Etiam concedendum est, verum plerumque sub aliquo re- 
spectu bonum sive vitae praesenti futuraeve conveniens esse, 
e contrario autem falsum plerumque sub aliquo respectu ao- 

5®) Pragsaatism, a New Name for some Old Ways of Thinking. 
(1907) II VI Vers. germ. a Jerusalem 2 (1927) 48. 46. 126. 

64 ) „Ei'kenntiiia und Irrtum flieBen. aus aenselben psychischen 
Quelien; nur der Erfolg vermag beide zu. scheiden." Erkenntnis und Irr- 
tnm-- (1920) 116. 

E5 ) Hiuaaaism (1903) ; Studie3 in Humanism (1907) . 

58 ) „Bie scgenannte Ubereinstimmung mit der Wirkliehkeit ist. doeh 
endlich ale Kriterium aufzugeben . . . Irrtum und Wakpheit fallen unter 
cge gemeinsamen Oberbegriif des Mittels zur Bereclmung der Auflen- 
welt; das unzweckmaBige Mittel ist der Irrtum, das zweetanaBige heiCt 
man Wahrheit." Pliilosophie des Als-Ob 1B (1927) 193. 

euinentum afferre, itaque aliqua ratione ex bonitate ad veri- 
tatem concludi posse. Ita ex fructibus salutaribus religionis 
Christianae ad eius veritatem, ex pessimis autem sequelis 
atheismi ad falsitatem eius concluditur. (Sed non ex omni 
bonitate ad veritatem neque ex omni nocumento ad falsitatem 
conclusio fieri potest, multo minus veritas et utilitas idem 
sunt.) 

* 220 Demonst. 2. p. Pragmatismus graves errores contra natu- 
ram veritatis continet. Ergo naturae veritatis graviter ad- 
versatur. Antecedens per partes probatur. 

1. Pragmatismus docet veritatem esse utilitatem ad agendum 
et vivendum. Atqui hic est gravis error contra naturam veri- 
tatis. Nam 

a) Veritas ab omnibus intellegitur confonnitas cognitionis 
cum re, non vero utilitas; verum et utile sive bonum diversae 
habentur notiones et ordines. Homines non propterea reli- 
gionem christianam veram, atlieismum autem vel systema 
ptolemaeum falsum habent, quod religio Christiana utilita- 
tem, atheismus autem et systema ptolemaeum nocumentum 
afferant. Neque ea, quae vera esse dicunt, utilitate, sed argu- 
mentis demonstrare conantur. 

b) Multae veritates non sunt utiles, sed respectu vitae tem- 
poralis ingratae sunt et agendi fervorem minuunt, e. g. quod 
aegrotus dolores patitur, quod homo moritur, quod mundus 
finem habebit. In aliis veritatibus saltem vix quisquam de 
utilitate cogitat, v. g. in veritatibus mathematicis, astronomi- 
cis vel in hac veritate, quod Demosthenes et Aristoteles coaevi 
fuerunt. E contrario falsa saepe nullum nocumentum afferunt, 
e., g. iudicium, quod non Alexandrum, sed Philippum vietorem 
Darii esse dicit. Errores etiam utilitatem conferunt; iudicium 
falsum, quod mendacium licitum esse dicit, ex angustiis libe- 
rare et negatio immortalitatis fervorem in augendis bonis huius 
vitae promovere potest. 

2. Pragmatismus docet vel certe ex principiis suis conclu- 
dere debet, veritatem esse relativam et mutabilem. Nam vexa- 
tas tamquam utilitas hominum indigentias respicit; indi- 

gentiae autem variae et mutabiles sunt. Uni potest theismus 
melior esse, quatenus ei solarium et spem praebet, alteri 
autem vitiis obstricto atheismus utilior videri potest, quia 
libertati favet; uni nationi hoc, alteri contrarium, uni aetati 
pro suo statu intellectuali, sociali, religioso hoc utile et 
verum esse potest, alii contrarium. (Neve dicatur, non quae- 
eumque, sed vera hominis bona et utilitates veritatis cri- 
terium esse. Ita enim ad discernenda vera a falsis bonis iam 
aliud praeter utilitatem criterium requiritur et pragmatis- 
mus relinquitur.) Atqui gravis error est dicere veritatem 
esse relativam et mutabilem et opposita simul vera esse posse. 
Ergo. 

Bemosisf. 3. p. Pragmatismus indigentias huius vitae ul- 221* 
timum criterium veritatis esse statuit. Atqui sie dignitatem 
veritatis religiosae et moralis in grave periculum inducit ac 
penitus destruit. Nam cognitio et veritas debent quidem, sicut 
alia in homine, finibus huius vitae inservire, sed finibus veris 
et recto ordine, imprimis igitur fini ultimo, deinde in recta 
siibordinatione sub hoc fine aliis bonis, quae et quatenus ad 
finem ultimum conferunt. Sic autem supponitur vera cognitio 
et distinctio finium, quales sint recti et quales pravi. Pragma- 
tismus autem hanc cognitionem praebere non potest, quia eri- 
terium ultimum indigentias experientia percipiendas statuit, 
ulterius autem criterium, secundum quod de iis iudieandum 
sit, non agnoscit. Ita vero omnes indigentiae aequo iure fru- 
untur, et quodlibet verum efficitur, quod quibuslibet indigen- 
tiis sive ordinatis sive inordinatis congruit, ideoque verita*, 
omnibus placitis hominis famulari debet. Homo veritates 
sanctissimas tamquam sibi parum convenientes, inutiles, no- 
civas reicere, quoslibet errores ut sibi convenientes amplecti 
potest, dv&pconoq petpov jidvTiov efficitur. 57 ) Perveniendum 

B7 ) Hoe verbum etiam F. C. Schiller adopt-Jt tamquam formulam 
pragmatismi sui, quem humamsnrain appellat. Docet, „that tlie philo- 
sophie problem concerns humans beings atriving to comprehend a World 
of human experience by the resources of luiraan uind." Stud. in Human. 

(1907) 12. 

est ad illud: „Falsitas indicii nobis nondum exceptio contra 
ludicram est. Sed quaeritur, quantopere vitae promovendae 
et conservandae utile sit." 58 ) 

Art. 9. Oe relatlvismo 

222 1. Relativismus est sententia docens, hominem non co- 
gnoscere veritates absolutas et immutabiles, sed tantum re- 
lativas et mutabiles, i. e. de iisdem rebus varia aetate, in 
diversis hominum classibus atque etiam individuis aeque 
diversa et opposita iudicia et sententias admittenda esse, 
quae ex diversa eorum indole et condicione oriantur. Id ma- 
xime in rebus metaphysicis locum habere. Ad res enim super- 
sensibiles assertio allata fere restringi solet, quia in rebus 
experimentalibus evidentiae nimis contradiceret. Nullam 
igitur philosophiam et religionem perennem neque ulla 
dogmata perpetuo vera admittenda esse. 

Veritatis relativae defensores plerumque sic loquuntur, 
quasi tantum asserere velint, cognitiones nostras non absolu- 
tum veritatis gradum attingere, sed semper ulterius perfici 
posse, atque etiam erroribus infici, qui corrigi debeant. At- 
tamen revera oppositis sententiis de iisdem obiectis locum 
concedunt, quod ex eorum verbis et maxime ex rationibus 
elucet, quibus doctrinam suam demonstrant. 56 ) 

223 2. Ergo relativismus non tantopere nova doctrina praeter 
alias, sed potius aliarum consectarium est. 

Praecipua eius radix est subiectivismus idealistieus eum 
posiiivismo sociatus, secundum quem homines ordinem ob- 
iectivum, ut in se est, praesertim quod metaphysica attinet, 
cognoscere nequeunt, proinde tantum diversas de iis appre- 
hensiones sibi efformare possunt secundum modum, quo sin- 

58 ) Nietzsche: „Die Falschheit eines TJrteils ist uns noch kein Ein- 
waini gegen ein Urteil. Die Frage ist, wie weit es lebenfordernd, leben- 
erhaltend ist.“ Jenseits von Gut und Bose. I 4. 

6S ) Relativismus, eui etiam recens modernismus adhaeret, ab Ee- 
elesia damnatus est. In decreto „Lameniabili sane exitu" (3. Iulii 1907) 
damnata est prop. 58: „ Veritas non est immutabilis plus quam ipse 
homo, quippe quae cum ipso, in ipso et per ipsum evolvitur." 

gulis apparent; qui modus a diversa hominum indole et con- 
dicione pendet. Haec cognitionis conceptio magna cum cla- 
ritate apparet m irrationalismo. 

Subiectivismo admodum affinis est psyckologismus, qui 
dicitur. Qui existimat, cognitiones et leges cogitandi pure 
psychologicas esse, quae nullam veritatem absolutam ex- . 
hibeant, sed tantum structura psychologica determinentur. 
Sunt, qui expresse affirmant, regulas logicas, quibus nos in 
cogitando regimur, tantum leges humanas esse, alia entia ra- 
tionalia forte alias a nostris diversas in se gestare; atque 
etiam intra genus humanum diversos exstare typos cogitandi 
in structura, individuali, nationali, rassali fundatos, qui cum 
psychologica necessitate discrepantes conceptiones religiosas 
et metaphysieas gignant. 

Accedunt denique evolutionismi moderni principia, secun- 
dum quae sicut omnia ita etiam natura vitaque interna homi- 
nis in varias aetates mutetur itaque etiam varias persuasio- 
nes et sensa producit : illae persuasiones rectae esse, dicuntur, 
quae singulis evolutionis epochis accommodatae sint. Quid 
vero cuique aetati conveniat, „duces spiritus", philosophi 
scilicet sive homines docti, enuntiant. 

3. Relativismus praecipue metaphysicam et religionem in- 
ficit, in qua omni aetati, immo etiam individuo sua philo- 
sophia et religio propria conceditur, et ethicam, in qua ab- 
solutae et universales leges morales negantur. Atque etiam 
repudiationem veritatis Christianae excusare debet : ec- 
clesiasticum systema doctrinale", aiunt, „non possumus sim- 
pliciter et sine mutatione iterum reeipere, nisi ex praesenti in 
tempus praeteritum fugiamus." Nonnumquam etiam a scrip- 
toribus catholicis in institutionibus et vita interna Ecclesiae 
insto plura „relativa“ inveniuntur, ut appareat sub termino 
vitiato ideas haud illaesas mansisse. 

Th. 27. Absonum est dicere, non exsistere veritatem absolutam ot immutabilem, 
sed tantum relativam et mutabilem. 

Dedar. Ut clarius appareat, quo modo veritas relativa 224 
reieiatur, haec praenotanda sunt. 

1. Concedenda est in cognitionibus et sententiis humanis 
aliqua relativitas et mutabilitas, et quidem duplex potissi- 
mum: 

a) Cognitio veritatis mutari potest, quatenus, quae prius 
non adaequate 'vel minus distincte vel tantum probabiliter 
cognita vel forte ad modum kypothesinm proposita erant, 
postea plenius, distinctius, certius cognoscuntur et quod er- 
rores corriguntur. Ita ipsa cognitio veritatum fidei in annos 
perfici et in plenius evolvi potest; quod antea indistincte et 
solum implicite cognitum est, postea distincte et explicite ap- 
prehenditur. Attamen ita non ipsa veritas, sed veritatis co- 
gnitio mutatur. 

b) Res cognoscendae mutari possunt, ut de iis diversis tem- 
poribus et in diversis condicionibus diversa et opposita vera 
esse queant. Servitus imperfecta io diversis temporum ad- 
iunctis antea tolerabilis, postea intolerabilis, monarchia hic 
conveniens, alibi inconveniens, idem scholarum typus olim 
conveniens, postmodum antiquatus, acceptio foenoris anti- 
quitus illicita, nunc licita dici poterit. Sed in his exemplis 
non de eadem re, sed de diversis rebus diversa vera sunt. 

2. Sed neganda est veritas relativa ita intellecta, ut dican- 
tur de iisdem obiectis diversa et opposita vera esse posse. 
Talem veritatem relativam in thesi reieimus. 

P 2 s Denionst. i. Veritas est conformitas cognitionis cum re, 
eum ordine obieetivo a cognitione independenti, sive consistit 
in eo, quod assertio iudicio expressa conformis est eum re, 
de qua asseritur. Atqui haec conformitas est absoluta et im- 
mutabilis, non vero relativa et mutabilis. Nam cum res, de 
qua assertio fit, non possit simul esse talis et non talis, ipsa 
et non ipsa, assertio rei conformis semper est conformis et 
vera, difformis vero semper diiformis et falsa est ac manet. 

Aliter. Absonum est dicere, posse assertionem Dei persona- 
lis hae aetate veram esse, alia falsam, potuisse antiquitus 
verum esse, Christum esse Deum, nunc autem non amplius. 

Nec admittendum est, quod relativistae respondent, recti- 
tudinem sententiarum diiudicandam non esse ex eo, utrura 

ordini obieetivo immutabili conformes sint necne (quippe 
quem nesciamus), sed ex hoc, utrum congruant cum respon- 
denti statu intellectuali sive eum indigentiis cuiusque aetatis 
vel hominis necne. Nam a) falso supponitur nos non posse 
cognoscere res, ut in se sunt, ideo in cognitione non veritatem 
absolutam, sed tantum convenientiam cum mutabilibus sub- 
iectis quaerendam esse, b) Licet cognitiones saepe vel plerum- 
que emolumenta conferant et indigentiis satisfaciant, tamen 
ex omnium persuasione rectitudo cognitionum ut talium for- 
maliter in eonformitate cum rebus consistit, proinde hoc pri- 
mario in iis spectandum est. 

2. Belativismus ipse aut verus est aut non. Si verus est, ex- 
sistit aliqua veritas absoluta et immutabilis; sin minus, iam 
non est admittenda veritas relativa, sed absoluta. 

3. Relativismus in chaos culiurale inducit. Si omnia vera et 
falsa fieri possunt, omnis religio, philosophia, leges moralita- 
tis et iustitiae firmitatem et valorem amittunt. Unusquisque 
suas vivendi sententias eligere et contrarias hoc titulo recu- 
sare poterit, quod sibi vel aetati non iam -congruant. 

Argumenta pro relativismo varia afferri solent, e quibus 226 
haec praecipue commemoranda sunt. 

1. De omnibus opinionum dissensus habetur. Quod ostendit, 
absolutam veritatem non esse vel saltem obtineri non posse. 

— Resp. N. assertum. Caelum esse caeruleum, mundum ex- 
sistere, amorem et iustitiam bonas esse, multa esse pulchra, 
nemo, qui iudicii capax esse velit, negat. Ubi dissonae opinio- 
nes proferuntur, argumentis defenduntur et refutantur, 

I quod ostendit persuasionem, esse absolutam veritatem. Ce- 
terum iudiciorum oppositio saepe apparens tantum est, quia 
res ex diversa parte considerantur. 

2. Constat, diversos homines, populos, classes diversum 
typum cogitandi habere, qui ad oppositas sententias religiosas 
et metaphysicas ducunt (Dilthey: „Typen der Weltanschau- 
ung“ ) ; immo etiam secundum discrepantes leges logicas co- 
gitant. — Resp. D. diversi exstant typi j>sychologici, qui func- 
tiones cogitandi diverse exercent, celeriter vel tarde, intuitive 

vel diseursive, modo abstracto vel concreto, et ad diversas ma- 
terias et methodos propensi sunt C. diversi typici logici tales, 
ut dissimiles leges logicas observent N. Hoc iam inde colligi- 
tur, quod, si inter se disputant, iisdem principiis logicis 
atuntur. 

225 3. Omnia 'in am&tmuz evolutione, posita esse dicunt, natu- 

ram, hominem eiusque vitam ae mores atque ipsam mentem 
eiusque cognoscendi indolem et leges. Non posse igitur omni 
tempore idem semper asserendum et verum esse. 

Resp. a) Quod naturam attinet, in se quidem non repugnat, 
m alio tempore aliae res exsistant cum aliis essentiis et aliae 
leges, quam praesentes sunt; de quibus igitur alia asserenda 
essent. Attamen hac ratione non haberetur veritas relativa, 
quia diversa illa non de iisdem rebus vera essent. Omnes 
autem admittimus et recte quidem, . essentias legesque na- 
turae substantialiter easdem manere. 

b) Homo in accidentalibus quidem, quoad staturam, co- 
lorem, vires mutari potest, attamen spectatis essentialibus 
non transmutatur in alium. Semper manet creatura, quae 
Deo subiecta esse debet, semper rationalis manet, cui intem- 
perantia et mendacium adversatur, semper homines inter se 
similes et substantialiter coordinati sunt mutuoque auxilio 
indigent: ideo plurima praecepta moralia absoluta et im- 
mutabilia sunt. 

e) Evolutio mentis humanae aliqua quidem admittenda 
est, scilicet illa accidentalis, qua individua et generationes 
uberiore experientia, labore scientifieo, instructione novas 
cognitiones vel maiorem habitum ordinate, accurate, celeriter 
cogitandi et examinandi acquirunt et errata corrigunt. Sed 
minime admittenda est talis, qua eius indoles essentialis vel 
leges cogitandi in aetates mutentur. Praeterquam enim, quod 
historia (v. g. linguarum) ostendit mentem humanam sem- 
per eandem fuisse, absurdum est cogitare, menti posse idem, 
quod nunc verum esse perspicit, postea evidenter falsum 
apparere. 

228 4. Progressum intellectualem generis humani postulare 

dicunt, ne semper in eodeni statu intellectuali et in iisdem 

semper veritatibus asserendis haereamus. Ubique enim, ma- 
xime in ordine organico perpetuum esse evolutionis progres- 
sum ad formas usque perfectiores; similem igitur necessa- 
rium esse progressum in scientia, philosophia, religione. Ita- 
que in religione non semper iisdem standum esse dogmatibus, 
sed religionem, christianam etiam, perficiendam esse modo 
nostrae aetati consentaneo (videlicet tollendo mysteria, mira- 
cula, omnia denique supernaturalia, maxime vero oboedien- 
tiam fidei). 

Resp. a) Progressus non postulat, ut ad novas antiquis 
oppositas sententias transeatur, sed per hoc iam obtinetur, 
quod antiquae veritates distinctius et plenius cognoscuntur 
vel alia, quae prius ignota erant, addiscuntur. Sane progres- 
sus astronomicus non requirit, ut praecipua capita systematis 
lcopernicani deserantur et ad Ptolemaeum fiat regressus. — 
b) Progressus vetat, ne continuo, quae obtenta sunt, relin- 
quantur et cum oppositis commutentur. „Progressus“ enim, 
in quo veteribus reiectis perpetuo nova succedunt, non est 
progressus, sed continua inter progrediendum et regredien- 
dum, inter aedificationem et destructionem vicissitudo, con- 
traria omnino evolutioni organismi ex semine ad formam per- 
fectiorem progredienti, quae omnis genuinae evolutionis 
exemplar est. 

*Art. 10. De libertate cogitandi 

Merito postulatur, ut via ad veritatem, in qua monstranda 229* 
occupamur, omnibus aperta pateat neve iniustis obstaculis 
impediatur sive occludatur. Hoc titulo saepe homini ius in- 
genitum ascribitur libere cogitandi et tenendi, quidquid ei 
visum fuerit. Speeiatim scientiae vindicatur libertas, ut 
munere suo veritatis investigandae et docendae sine ullo im- 
pedimento fungi queat. Haec libertas praecipuis iuribus hu- 
manis adnumeratur, et speeiatim libertas scientiae frequento; 1 
ipsis legibus fundamentalibus Statuum inseritur. 

Cum hoc postulatum non semper recte intellegatur itaque 
in detrimentum veritatis cedat, officium criticae esse videtur., 
ut ad genuinum veritatis cultum tuendum hoc ius rite cir- 
cumscribat et contra vitiosum usum defendat. 

*230 Q ui( I dicatur libertas cogitandi. Libertas universim intel- 
legitur immunitas a ligamine vel impedimento, praesertim a 
tali, quod operationem alicuius facultatis impedit. Libertas 
cogitandi igitur, si tantum vis vocis attenditur, est libertas 
intellectus ab impedimentis seu vinculis, quibus in cogitando 
impeditur seu ligatur. Peculiaris quaedam libertas cogitandi 
est libertas scientiae seu scientificae rerum inquisitionis et 
tractationis. 

Attamen nemo prudens immunitatem cogitandi ab omni 
vinculo postulat; a vinculis enim veritatis mens immunis esse 
nequit. Postulatio tantum ligamina indebita respicere potest. 
Ergo quaestio oritur, quaenam sint debita et quae indebita 
ligamina. Quae ex fine intellectus cogitantis dirimenda est. 
Iam vero intellectus ex natura sua ad veritatem assequendam 
et hanc solam ordinatur. Hinc libertas cogitandi (seu potius 
postulatio eius) distinctius definiri potest: postulatio, ne in- 
tellectui impedimenta (externa) seu vincula imponantur, quae 
eum in assecutione et professione veritatis impediunt, ne igitur 
cogatur aliquid ut verum amplecti, de cuius veritate ipsi con- 
stare nequit, neve impediatur a scrutandis veritatibus, quas 
cognoscere potest vel debet, neve impediatur, quominus veri- 
tatem clare cognitam tenere possit. 

Atque hanc libertatem mens merito postulat, ut facultatem 
cogitandi sibi insitam explicare, ut finem suum nobilissimum, 
veritatis assecutionem, obtinere possit itaque profectus generis 
humani intellectualis in laudem creatoris magis magisque auge- 
atur. Non igitur haec est quaestio,- sitne libertas concedenda, 
sed tantum, quaenam sit ista libertas. 

*231 ^ ec ^ modernae libertatis cogitandi postulatores ulterius sup- 
ponere solent, omnem auctoritatem vinculum indebitum esse. 
Hac facta suppositione libertatem cogitandi iam intelle- 
gunt immunitatem ab omni auctoritate externa, ab auctori- 

tate igitur fidei (divina©), Ecclesiae, reipublicae, etiam ab' 
auctoritate morum et traditionis universalis humanae. Hanc 
libertatem postulant imprimis in quaestionibus religionis et 
philosophiae. 

Libertas scientiae est peculiaris quaedam libertas cogi- 
tandi, quae nempe pro scientia postulatur et libertatem in- 
vestigationis scientificae (freie Forschung) et libertatem do- 
cendi (Lehrfreiheit) comprehendere solet. Titulo libertatis 
prioris postulatur (a modernis) immunitas ab omni ligamine 
auctoritatis in studiis seientificis, ut igitur omnia in dubium 
serium vocari et, si visum fuerit, negari possint. Titulo liber- 
tatis docendi exigitur, ut scientiam docentes tantum „methodo 
scientiae 11 suae teneantur, immunes autem sint ab omnibus 
vinculis auctoritatis externae; ut igitur publice aliis omnia 
vel saltem quaslibet doctrinas „scientificas 11 proponere 
queant, etsi contrariae sint fidei sive religioni naturali. In- 
vestigatio ut talis veritatem subiecto investiganti acquirere 
intendit, proin functio privata est. Actio vero docendi functio 
socialis est. In libertate docendi igitur recte aestimanda 
maxime bona socialia attendenda sunt, quae in magnum 
discrimen venire possunt. 

Radix propinquior huius postulationis saepe sunt falsa 
de cognitione humana principia subiectivismo et agnosti- 
eismo propria. Hominem ipsum sibi formare ordinem ve- 
ritatis, maxime in rebus supersensibilibus, quae non tam 
rationis quam subiectivae „fidei“ sint obiecta, immo verita- 
tem esse mutabilem et relativam, ut igitur nemo teneatur 
cuidam absolutae veritati obiectivae se subicere. Kadix autem 
ultima saepe falsa et veritati christianae opposita aestimatio 
naturae humanae est. ITomo non iam habetur ens undequaque 
limitatum, creatum, dependens, sed fere ens absolutum et in- 
dependens, quod sibi ipsum sit ultima lex in cogitando et 
agendo, ipsum sibi finis et propriae perfectionis fons. Haec 
falsa aestimatio hominis eiusque libertatis ex tempore refor- 
mationis paulatim orta est, quippe quae hominem ab auctori- 
tate religiosa emancipavit; postea revolutio gallica plenam 
hominis independentiam proclamavit, cuius principia libera- 

lismus saec. 19 in vita politica, sociali, oeconomica in opus 
deducere conatus est. 

*Th. 28. Libertos cogitandi et scientiae ita accepta, ut a modernis eius de- 
fensoribus intellegi solet, cum natura intellectus et veritatis pugnat 
( 1 . p.) et, coniuncta praesertim cum libertate docendi et scribendi, 
valde perniciosa est | 2 . p). 

»232 Demonst. 1. p. 1. Omnis cognitio ex natura sua est simili- 
tudo intentionalis obieeti a se independentis, cui proinde tam- 
quam normae se conformare debet. Ergo intellectus, quia 
eius finis est cognoscere, tum in scientiis tum extra eas 
subiectus est immutabili veritati obiectivae ut normae, et 
unicus eius finis est, ut huic veritati se conformet, quomodo- 
cumque ei se manifestat, sive propria ratiocinatione sive 
auctoritate divina vel humana. Omnis proinde mentis cogita- 
tio, quae contra hanc dependentiam offendit, naturae intel- 
lectus et veritatis repugnat. Praeterea intellectus facillime 
errat, maxime in rebus metaphysicis et religiosis et continuo 
experitur vim inclinationum subiecti proprii et falsarum 
opinionum aliorum. Etiam scientia, quippe quae nihil est nisi 
activitas mentis humanae, easdem participat infirmitates. 
Ideo mens, nisi a fine suo deficere velit, cautissime in judi- 
cando progredi debet: solum iudicabit, quando inclinationi- 
bus non impeditam se sentit, quando scit, se parem esse rei 
propositae perspiciendae et quaestionem se sufficienter exa- 
minasse; libenter ab aliis docebitur; persuasiones communes 
et traditiones antiquas maximi habebit nec umquam auctori- 
tati divinae vel infallibili humanae contradicet. Ergo libertas 
cogitandi tamquam potestas, ut intellectus adversus quamlibet 
auctoritatem omnia amplecti possit, quae visa fuerint, re- 
pugnat naturae intellectus et veritatis, praesertim si simul 
modus frivolus spectatur, quo interdum exercetur. 

' 233 2. Aliter. Moderna immoderata libertas cogitandi et scien- 

tiae contra sana scientiae \ principia offendit, a) Primum est, 
ut scientia rectam veritatis et mentis notionem teneat; sub- 
iectivismus autem, istius libertatis parens, hanc notionem 

pervertit, b) Vera scientia rectam naturae humanae noti tiam 
habet et scit, mentem sedulo custodiendam esse ab inordinatis 
cupiditatibus, quae eam in servitutem redigunt ; individualis- 
mus autem libertatis modernae e contrario tenet, in quaestio- 
nibus gravissimis normam esse indolem individualem, cui ac- 
commodanda sit vitae philosophia ac religio, c) Genuina 
scientia gravissimas veritates religiose tractat; individualis- 
mus autem hominibus quibuslibet, vitae, morum, experien- 
tiae maturitate destitutis, permittit, ut in his rebus leves hy- 
potheses construant easque sanctissimis generis humani tra- 
ditionibus audacter opponant, d) Cum de sanitate et integri- 
tate corporis agitur, pericula caute vitantur. Attamen, non 
obstante nota imbecillitate intellectus, in quaestionibus ma- 
ximi momenti recusatur gravissimarum auctoritatum guber- 
natio, iisque post leve examen audacter contradicitur. 

Demonst. 2. p. Immoderata libertate cogitandi, si praete- 234* 
rea plena docendi et publice scribendi libertate augetur, 

a) necessario labefactantur principia vitae humanae; — 

b) effrenis levitas intellectualis et moralis et in cogitando an- 
arehismus consequuntur. — c) Ita haec libertas non tantum 
perniciosa est illi, qui eam in se fovet, sed etiam aliis, qui do- 
centur, quippe qui difficulter audita dubia solvere, vera a 
falsis secernere possunt et cupiditate homini innata ad ea 
amplectenda inclinantur, quae gratius blandiuntur, cum 
veritatis, felicitatis, honestatis detrimento. 

Ideo mirum non est, quod fruetus huius libertatis tristis- 
simos videmus. Munus est scientiarum, ut idealia generi hu- 
mani bona aestiment' et conservent. Scientia libertate mo- 
derna directa omnes fere veritatum sanctissimarum thesauros 
amisit atque confregit. 

Obiectioaes. 1. Activitati, quae non tam rationalis et cognoseitiva, 235* 
quam potius affectiva est, non sunt imponenda dogmata intellectualia, 
quae tamquam vera teneat. Atqui apprehensio rerum superemniricarum 
est talis activitas. — Eesp. C. mai. N. min. 

2. Scientiae errores suos ipsae paulatim corrigere solent; ergo tibi 
ipsis relinquendae sunt sine doctrinarum prohibitione. — Eesp. I). ant. , 
in rebus empirieis et historicis errores suos corrigere solent C. in philo- 

sopbicis et religiosis, saltem mox N. Cd. eous, si errores mox corrigere 
soleat Tr. sia miaus Sd. si simul agitur de gravissimo damno aliorum 
E". aliter Tr. Coafer etiam Eth. XI n. 557 ss. 

3. Qui scientias colunt, munus sibi deputatum habent, ut pro genere 
humano veritatem inquirant et communicent, quod sine plena libertate 
fieri nequit. — Besp. D. in iis rebus naturalibus, quae vulgari cognitioni 
non patent C. in quaestionibus principalibus vitae humanae et religionis 
N. Cf. n. 106 ss. 

4. Doctrinas prolatas unusquisque examinare et sie a falsis sibi cavere 
potest ; atqui si id verum est, concedenda est libertas docendi. — Eesp. 
N. mai. N. min. ; etenim etiam ibi, ubi facultas examinandi non deest, 
gravissimum manet periculum, ne inordinatae hominum cupiditates er- 
rorem veritati praeferant. 


Caput IV 

De ambitis cognitionis humanae 

Postquam generatim facultatem mentis ad veritatem co- 
gnoscendam et viam ad eam perveniendi explicavimus et de- 
fendimus, relinquitur, ut distinctius ambitum veritatis, quam 
adipisci valeamus, et modum eius assequendae exponamus, 
varia rerum genera perlustrando. Complura de his iam 
diximus, quae hoc loco in memoriam revocanda erunt. 

*Art. I. De rerum internarum cognitione 

Exordium ducimus ab obiectis nobis proximis, eventibus 
nobis internis eorumque subieeto. Percipimus ea conscientia 
sive interna experientia (n. 129). 

*§ 1. De eventibus psycMcis et ego nostro cognoscendis 

*Th. 29. Per conscientiam exsistentiam variasgue proprietates actuum psychi- 
corum (1. p.), praeterea proprii ego et speciatim corporis nostri ex- 
sistentiam cognoscimus (l. p.). 

Declar. 1. Conscientiae tantum cognitiones immediatas ad- 236 * 
scribimus. Ideo ut talis internam naturam actuum non co- 
gnoscit. Pariter tantum percipit, proprium subieetum ex- 
sistere et ad ego nostrum etiam corpus pertinere; in ego autem 
etiam animam includi a corpore diversam, spiritualem, sub- 
stantialem tantum ratiocinatione colligi potest. 

2. Hodierni philosophi concedere solent, de factis internis 
generatim spectatis per conscientiam certo constare; immo 
saepe sola facta interna certa esse putant. Nihilominus etiam 
hac in re errores et dubitationes exstant. 

Kant et alii existimant, facta per conscientiam repraesen- 
tata esse tantum phaenomenalia seu solum in repraesenta- 
tione exsistere; pariter ego, quod immediate attingamus, esse 
tantum ego phaenomenale, cui quidem ego reale subsit, sed 
intellectui ignotum. 


12 Donai, Critica 

-237 Demanst. 1. p. Conscientia non quidem operationes vege- 
t&tivas percipit (nisi in quantum sensationes excxtot) at- 
tamen immediate percipit actuum psychicorum exsistentiam 
et quamquam non omnes, multas saltem earum proprietates, 
velut simultaneitatem et successionem, ducationem modum, 
quo oriuntur, mutuum influxum, mtensitatem; 1 ^ P 
rumque tam evidenter, ut omne dubium exclusum sit Ergo. 

Itaque etiam tempus actuum internorum evi^en 
eipimus, videlicet eos durare, inter se succedere vel simul esse 
et in iis obieeta, actibus percepta. Quam cognitionem Eant 
pure subiectivam sive phaenomenalem habet. Si ita esset, ci - 
sus propriae vitae, successio saeculorum, tota historia, prae- 
SL, et futuram ingens illusio esset. Quod sane afcsur- 

dum est. 

238* Bcmonst. 2 . p. A) Proprii ego exsistentiam cognoscimus. 
Per conscientiam intellectualem affectiones nostras ita co- 
nscimus, ut clare ego sive sublectum ab affectionibus discer- 
namus; indicamus enim: ego habeo cogitationem, ego audio, 
ego gaudeo. Et evidenter simul percipimus hoc sublectum esse 

aliquid reale. . , . 

B) Proprii corporis exsistentiam cognoscimus. Conscientia 

non utcumque proprium ego percipit, sed simul clare mani- 
festat, ad ego nostrum pertinere corpus i. e. substantiam ex- 
tensam. - ' . „ -p 

Antecedens ita demonstratur. Conscientia clare cogn ■ 

ad ego nostrum pertinere substantiam extensam ex parti mi 
■ constantem, quae in diversis partibus spatii smt, itaque suo 

stantiam corpoream. Nam . . o 

a) Cognoscimus, varias sensationes et affectiones ncul ’ 
doloris, frigoris aliasque (non de omnibus id aeque claie pei 
cipitur) ita in nobis esse, ut non sint punctuales, sed per ah 
quod spatium se extendant, praeterea ut vanae sensatione 
inter se distent, e. g. dolor pedis et capitis, dolor manus de. 
terae et sinistrae. Si in cute, dum oculos claudimus, ab ali 
duabus punctionibus inter se aliquatenus distantibus dm 
sensationes producuntur, eas clare ut duas localiter distanti 

percipimus, etsi invicem simillimae sunt; et quando distantia 
punctionum crescit, pariter distantiam sensationum crescere 
percipimus. Ergo percipimus, ego nostrum etiam substantiam 
comprehendere ex partibus distantibus constantem, i. c. ex- 
tensam. 

b) Simili ratione sensationibus binaestheticis immediate et 
directe percipimus diversum situm localem membrorum 
eorumque motus in diversas dimensiones; et hos motus ac 
membra distinguimus inter se, ne ipsas quidem partes sym- 
metrieas corporis confundentes, quamquam earum percep- 
tiones simillimae sunt. 

Nec dici potest, perceptionem apparentem extensionis et 
distantiae solum ex hoc oriri, quod oculis partes distantes cor- 
poris videamus vel imaginatio visualis diversas corporis re- 
giones repraesentet et sensationibus associetur. Verum quidem 
est, accuratiorem expressionem regionis corporis, in qua sen- 
satio sita est, ex eo derivari, quod perceptionibus imaginatio 
huius regionis- associatur; saepe enim vidimus affectiones 
huius qualitatis in illis membris produci. Sed saltem indeter- 
minate perceptiones ipsae extensionem et distantiam ex- 
primunt, nempe sensationes esse in parte superiore vel in- 
feriore, in dextera vel sinistra, eas minus vel latius expandi. 
Experimenta allata enim clausis oculis fiunt; et sensationes, 
quae in diversis partibus percipiuntur, saepe simillimae sunt, 
ut imaginationi visuali nulla ansa detur ad diversum situm 
assignandum. 

c) Qui nati sunt caeci, in quibus igitur associatio imagi- 
num visualium adest, completam propriae corporeitatis co- 
gnitionem habent; quae igitur ex solis perceptionibus sen- 
suum internorum et conscientiae liausta est. Eodem modo 
sicut alii sensationes suas recte diversis membris attribuunt, 
partes dexteras et sinistras distinguunt. Et, si forte postea 
operatione chirurgica sanati sunt, plenam congruentiam suae 
corporeitatis, quam antea sola interna perceptione cogno- 
verunt et quam nunc oculis vident, inveniunt. 

Nota. Est sententia in moderna psycliologia frequens, omnes sen- 239* 
sationes tantum in cerebro fieri et esse, non solum repraesentationes 

12* 

phantasiae (id quod concedendum est), sed etiam perceptiones, quas in 
diversis corporis partibus sentiri affirmavimus. Dicunt, has perceptiones 
a nobis ipsis, quamquam absque clara conscientia, in illas partes referri, 
quae excitationem recipiunt, dolorem in pedem, ubi vulnus est, tactum 
in digitum, qui extrinsecus contingitur. Hoc „referri“ vocant loealisa- 
tionem. Batio praecipua eorum est, quod perceptiones in nobis fieri non 
possunt sine cooperatione cerebri; excidunt enim, si coniunetio cum 
cerebro interrumpitur. 

Sed haec sententia admitti posse non videtur. 

1) Contraria esse videtur conscientiae. Nam saepe clare per- 
cipimus (etiam abstraetione facta ab imagine visuali), perceptiones in 
partibus corporis a cerebro distantibus inesse. Quod autem clara con- 
scientia percipimus, verum habendum est, nisi valorem evidentiae in 
periculum adducere velimus. Aliter : si perceptiones ibi plane non eunt, 
ubi percipiuntur, non iam sufficienter contra idealistas demonstrari 
potest, ad nos reale corpus ut partem constituentem pertinere. 

2) Nec ratio allata sententiam demonstrat. Coniunetio quidem cum 
cerebro necessaila est, ut perceptio oriatur, et ex eo sequitur, cerebrum 
aliquo modo active ad sensationem cooperari, non autem tantum ibi 
sensationem sedem habere. 1 ) 

De cognitione animae. Ego vel substantia nostra completa 
praeter corpus aliam partem a corpore essentialiter diversam 
comprehendit,' animam spiritualem, quae est praecipuum sub- 
ieetum actuum psychicorum. Conscientia animam quidem im- 
mediate percipit, attamen materialiter, non formaliter spec- 
tatam : percipit quidem illam realitatem, quae anima est, at- 
tamen non nt animam sive substantiam a corpore diversam. 
Ut aliis verbis idem dicatur, conscientia animae quidem ex- 
sistentiam, non autem essentiam, nempe immediate, cognoscit. 
Ad id ratiocinatio requiritur. Ratiocinatio essentiam animae 
ex actibus cognoscit, quatenus in naturam actuum inquirit et 
inde concludit, ad causam et subieetum talium actuum praeter 
corpus etiam aliam partem essentialiter diversam, substan- 
tialem, spiritualem, immortalem pertinere. 

Ex hoc modo, quo animam cognoscimus, colligitur, co- 
gnitionem essentiae animae in hac vita potius analogam quam 
propriam dicendam esse. Nam concipimus eam ut substantiam 
a corpore diversam, immaterialem, ergo per respectum ad 
materiam, non vero sicut in se est. 

Cf. Psych. n. 151 ss. 

Denique perspicitur. animam in hac vita tantum per actus 
cognosci, seu animam non per substantiam et essentiam suam 
se nobis manifestare, sed per actus et sub actibus. Neque ex- 
sistentiam animae percipimus, nisi quando sentit, intellegit, 
agit, neque essentiam eius aliter quam per actus et ex actibus 
cognoscimus. Ita recte affirmatur nos animam „non co- 
gnoscere per essentiam", sed per actus tantum. 

De actitras psychicis inconsciis. Nunc multum disputatur, 241* 
sintne actus psychici inconscii admittendi. Tantum ad actus 
psychicos quaestio refertur. Etenim potentiae, species, habi- 
tus psychici sine dubio inconscii sunt. Plerique censent, nul- 
lum esse actum inconscium psychicum, cuius non saltem 
tenuem conscientiam habeamus; et multi putant, in se re- 
pugnare actum psychicum inconscium. Alii autem opinantur, 
actus psychicos posse in „subconscientia“ latere et sic in- 
conscios esse. 

Non videntur actus penitus inconscii admittendi esse. 2 ) 

a) Multi quidem actus sunt, quorum non habemus claram 
et perfectam conscientiam. Multa distracti videmus et audi- 
mus, quorum nulla in nobis memoria remanet. In somno do- 
lores adsunt et in somnia influunt, sed eorrnn claram conscien- 
tiam non habemus nec postea recordamur. Res ingrata, de qua 
non iam cogitamus, quasi inconscia diu morosam animi affec- 
tionem producit. — Attamen haec et similia ostendunt qui- 
dem, actus tantum semiconscios, non autem eos .penitus in- 
CGiiscios fnisse. Tales nullis factis demonstrantur. 

b) Si supponimus distinctionem conscientiae reflexae et di- 
rectae, concedendum quidem est, conscientiam reflexam inter- 
dum abesse posse, sed directa semper adest, quia cum omni 
actu psychico identica est. 

Ex quibus colligitur, qua ratione sub conscientia (Unter- 
bewufitsein, subeonscienee) admittenda sit. Subconscientia 
duplici modo accipi potest, tamquam status penitus incon- 
scius et tamquam semiconscius. Statum semiconscium actus 

2 ) Cf. Psych., De conscientia. 

habere possunt. Psychica potentialia, velut species memo- 
riales, etiam penitus inconscia sunt. Actus vero omnino in- 
ccnscii esse nequeunt. 

*§ 2. De eventibus psychicis praeteritis 

*242 Non solum praesentes eventus psychicos percipimus, sed 
etiam praeteritorum reminiscimur. Iiecordamur, nos saepis- 
sime res proprii cubiculi et domus, homines, regiones dissitas 
vidisse. Interdum recordatio incerta, saepe vero tam clara 
est sicut experientia praesentium. Recordatio ad memoriam 
spectat, quae cognitiones pristinas reproducere et eas tam- 
quam habitas earumque obiecta ut prius cognitas reco- 
gnoscere potest. Memoria est sensitiva vel intellectualis. Per 
reminiscentiam intellectualem eorum quoque recordamur, 
quae obieeta memoriae sensitivae sunt. 

Omnino constat, nos saepe cum certitudine eventus prae- 
teritos recordari. Pactum hoc inconcussum maneret, etsi forte 
modum, quo fit, psychologice non satis explicare possemus. 
Difficile enim videri possit, quomodo nunc eventus scire pos- 
simus, qui non amplius sunt. 

Videtur autem ex reproducta conscientia actuum praeteri- 
torum declarandum esse, nempe ita. Quando quis primum 
aliquam regionem vidit, tum eius perceptionem habuit tum 
conscientiam huius perceptionis tamquam facti proprii. Si 
postea revertitur, recognoscit regionem ut a se iam visam. 
Cum perceptione enim hodierna reproducitur perceptio 
pristina eiusdem regionis simulque reproducitur pristina 
conscientia exhibens, ut olim, hanc perceptionem (pristinam) 
tamquam factum proprium idque, teste experientia, saepe 
tam clare et evidenter, ut prudenter dubitari nequeat. Hac 
conscientia reproducta (memoriali) efficitur, ut regio ut iam 
visa recognoscatur. 

Aliae declarationes, quae tentantur, non videntur rem satis 
declarare. 3 ) 

®) Cf. Psychol. n. 275. 

Saepe tempus, quo praeteritum acciderit, statim percipi- 
mus, quatenus cum cognitione reproducta etiam pristina eius 
adiuneta associantur. Quando vero solum indeterminate re- 
cordamur, noS aliquando boe percepisse, tentandum est, ut 
adiuneta pristinae cognitionis in memoriam redeant. 

*§ 3. De erroribus 

Errores conscientiae generatim non in perceptionibus eon- 243 
scientiae sunt, quae nmnquam percipiunt, quod non est, sed 
in iudieiis ex iis oriundis, quae aliud sive plus affirmant, 
quam perceptum est. Error iudieii autem variis modis ef- 
ficitur. 

1. Accidit, ut, qui „motus primo primos*' sive indeliberatas 
tentationes passi sunt, putent se liberum consensum dedisse; 
alii arbitrantur se dolorem in stomacho habere, qni revera in 
intestinis vel alibi sedet. In his et similibus error propterea 
committitur, quod conscientia facta interna, e. g. motum 
indeliberatmn vel locum doloris, obscure tantum percipit, 
perceptioni autem imaginationes adiunguntur consensum vel 
alium locum corporis repraesentantes, quae deinde cum per- 
ceptionibus confunduntur. 

2. Speciatim illi, quibus brachium sive aliud membrum 
amputatum est, ulterius dolorem in membro amputato sentire 
sibi videntur. Quae deceptio ex hoc provenit, quod perceptio 
eonscientialis sedem doloris solum obscure exprimit, eum do- 
lore autem similiter imaginatio vivida brachii amputati as- 
sociatur propter longam consuetudinem (et quidem ita 
fortasse, nt non solum dolor psychologice, sed statim nervus 
patiens physiologice imaginem brachii in cerebro excitet). 

Sed animadvertendum est apparentem pereeptionem membri 
amputati non talem esse sicut in homine sano. Membrum 
plerumque corpori propinquius et abbreviatum videtur, e. g. 
manus amputata quasi humerum tangens; praeterea apparen- 
tia initio quidem vivida est, paulatim autem minuitur vel 
evanescit, praesertim si attentio accedit. 

Si duo labia, superius et inferius, es consueto situ dimoven- 
tur, unum ad dexterum, aliud ad sinistrum, et deinde stilo 
verticali tanguntur, situs sentitur obliquus. Praeterea (ex- 
perimentum „aristotelicum“, iam ab Aristotele commemora- 
tum) si digitus medius digito indici transversus imponitur et 
deinde intra digitos globulus ponitur et digitis tangitur, duo 
globuli tangi videntur (sed disparet apparentia, si digiti 
aspiciuntur). — Utrumque simili ratione declaratur: cum 
perceptionibus tactus, quales nunc in labiis et digitis sen- 
tiuntur, associantur imagines visuales duarum rerum, quales 
antea in statu normali illas sensationes tactus producebant. 

3. Somniantes, amentes vel aliter in statu psychico alterato 
constituti saepe iudicant se sentire, agere, pati, quae non 
sentiunt nec agunt. Dormiens, qui incommodum situm pati- 
tur, somniatur se operosum laborem peragere. Amens dolore 
stomachi affectus arbitratur se animal in stomacho gestare. 
In his conscientia non percipit, quae non sunt, sed intellectus 
ligatus sufficientem reflexionem instituere non valet, ut 
imagines perceptionibus adiunctas corrigat. 

4. Somniantes, hypnotici, aegroti interdum personam pro- 
priam in aliam mutatam vel etiam duplicatam („ego duplica- 
tum" ) apprehendunt et agendo prae se ferunt. E. g. somnian- 
tes adulti putant se pueros esse, hypnotici ex acceptis sug- 
gestionibus arbitrantur se novas personas vel bruta et lapides 
esse. Si in aegrotis perceptiones organicae vel kinaestheticae 
multum remittuntur et sic perceptio proprii corporis et mo- 
tuum eius debilitatur, imaginantur interdum corpus, quod 
vident, non esse suum, in se alium loqui et membra movere, 
immo se ipsos iam mortuos esse. Alii constantes coactivas 
i ma g ina tiones et impulsus rationi contrarios in se sentiunt, 
quae propterea ab alia persona in se habitante profectae esse 
videntur. 

In his eventibus certe non persona ipsa mutata vel duplicata 
est, sed iudicium fallitur. Et hoc propterea, quia status ac- 
cidentalis personae notabiliter mutatus simulque conscientia 
attenuata est, maxime vero, quia deliberatio intellectus de- 

bilitata est, ut imaginationes illae de nova persona non iam 
satis corrigantur. 

Errores memoriae similiter explicantur. Non raro homines 241® 
putant aliisque narrant se vidisse et audivisse, quae tantum 
ex parte vel aliter vel forte omnino non viderunt, admiscentes 
novas circumstantias, alias mutantes, ea, quae ex memoria 
exciderunt, complentes, dubia sine dubitatione asserentes, ea, 
quae imaginatio repraesentat, aliquando visa esse affirmantes 
vel, quae nunc primum vident, iam se vidisse arbitrantes. In 
talibus perceptio memorialis quaedam omnino non, alia tan- 
tum ex parte vel obscure reproducit et recognoscit; his autem 
imaginationes se immiscent, intellectus vero attentione omissa 
vel impedita iudicat ea, qnae non reproducuntur, non fuisse, 
quae obscure exhibentur, aliter se habuisse, quae vivida 
phantasia repraesentantur, visa esse. Haec eo facilius ac- 
cidunt, quo vividior est imaginatio, quo mobilior affectus, 
quo minor deliberationis consuetudo. 

*§ 4. De vita psychica aliorum 

Etiam aliorum hominum eventus qualitatesque psychicas 245® 
(Fremdseelisches) cognoscimus. 

Scimus, extra nos esse entia vita psychica praedita. Non 
immediate hanc internam aliorum vitam intuemur, sed ex 
manifestationibus, praesertim ex locutione, perspicimus. 
Audimus eorum verba, quae in nobis ideas excitant, et 
animadvertimus, in verbis et sermonibus rationalem ordinem 
et cohaerentiam esse, proinde loquentes entia esse ratione no- 
trae simili praedita. Ex eadem locutione perspicimus, eos 
affectus et voluntatem habere. 

Qualitatem huius vitae psychicae, quales intentiones, affec- 
tus, cogitationes, quale ingenium, characterem, scientiam ho- 
mines habeant, simili modo ex manifestationibus, e sermone, 
vultu, ex modo se gerendi, agendi, discendi colligimus, idque 
saepe, si aliqua experientia adest, modo spontaneo et quasi 

intuitivo. Attamen semper secundum analogiam eum propriis 
factis internis, e quibus illas manifestationes interpretamur. 

Quia vita psychica aliorum numquam cum nostra omnino 
aequalis est, immo persaepe propter diversam aetatem, sexum, 
personalem evolutionem permultum differt, haec interpretatio 
semper cum circumspectione fieri debet. 

Art. 2. De cognitione monili corporei 

246 Cognitio mundi externi ita fit, ut sensus intellectui suas 
perceptiones sistant, quibus tamquam fundamento innixus 
intellectus iudicat extra nos res exsistere easqne esse corpora 
certae magnitudinis, figurae, distantiae et varias habere qua- 
litates, talem colorem, temperaturam, hos odores, variasque 
subire mutationes. Ergo quaestio tractanda est, nnm et quo 
iure intellectus ex testimonio sensuum certitudinem acquirat, 
exsistere res easque esse corpora his qualitatibus instructa. 

Sunt, qui negent, nos quidquam de mundo externo ex sen- 
suum testimonio colligere posse, quod sensationes tantum af- 
fectiones subiectivae sint. Alii saltem negant de rerum cor- 
poreitate constare, quoniam corporeitatis phaenomenon tan- 
tum ex subiectiva institutione sensuum producatur. 

Sed vix non omnibus naturali evidentia persuasum est, - 
mundum corporeum externum realem esse seque multas eius 
proprietates cum veritate percipere. 

Si homines vulgares interrogantur, cur iis ita persuasum 
sit, exsistere externas res easque esse corpora huius figurae, 
magnitudinis, coloris, simpliciter respondere solent: quia 
haec video, tango, sentio. In qua responsione supponunt, sen- 
sationes directe corpora externa in se ipsis percipere seu esse 
immediatas eorum cognitiones, et propterea. omnia realiter 
talia esse, qualia sensibus exhibentur. 

Sed gravia dubia de hac concipiendi ratione moventur. 
Qbicitur, complures sensus, velut olfactum et sensum tem- 
peraturae, non immediate obiecta externa, sed tantum sub- 
iectivas affectiones percipere; etiam in visu tantum ex con- 

suetudine per quandam proiectionem fieri, ut tam clare res 
externas exhibere videatur; magnitudinem, figuram, colores 
saepe tales extra non esse, quales repraesentantur; et alia. 

Haec nos monent, ne hanc interpretationem sensationum 
nostrarum simpliciter adoptemus, sed primum de ipsis 
perceptionibus sensitivis inquisitionem psychologicam in- 
stituamus, quid referant quidque non, utrum revera, ut 
opinio vulgaris fert, immediate res externas in se ipsis ex- 
hibeant necne. Haec quaestio psychologica prima esse debet. 

Si forte neganda est, ulterior quaestio oritur, num et quo- 
modo : tamen intellectui legitimum fundamentum praebeant 
ad acquirendam certitudinem de rerum externarum exsisten- 
tia et proprietatibus. 

§ 1. Sintae sensationes immediatae perceptiones externorum 

Attenta reflexio docere videtur, sensationes externas non 
esse proprie dictas cognitiones rerum externarum eas im- 
mediate in se percipientes, sed esse reactiones psychicas ad 
earum excitationes et hac ratione manifestare exsistentiam et 
proprietates rerum externarum. Haec duo paulo uberius ex- 
ponenda sunt. 

1. Sensationes externae non videntur esse cognitiones pro- 247 
prie dictae rerum externarum eas ! immediate in se ipsis per- 
cipientes, seu non videntur esse (instar cognitionum intellec- 
tualium) imagines intentionales res externas earumque pro- 
prietates, sicut independenter a sensatione in se ipsis sunt, 
attingentes et percipientes. Quod ex his elucet. 

a) Plerique sensus, nempe gustus, olfactus, sensus tem- 
peraturae, sensus vitalis et tactus (de auditu dubitari possit) 
immediate tantum affectiones proprii subiecti percipiunt; in 
eorum sensationibus nihil externum seu transsubiectivum 
detegi potest. Amoenus odor, dulcis sapor, quales percipiun- 
tur, nihil sunt nisi gratae affectiones subiectivae, quae qui- 
dem rosa et saccharo excitantur, sed, quales percipiuntur, in 
rosa et saccharo minime sunt; nec concipi potest' eas tales 
extra sensationem esse. Pariter frigus hiemis, calor fornacis, 

dolor ex acu causatus tales, quales sentiuntur, extra non 
sunt, sed affectiones subiecti sunt, quae sub diverso respectu 
ut perceptiones (sui) et ut obiecta percepta spectari possunt. 
Vocatur quidem etiam proprietas illa, qua corpus externum 
hunc calorem in nobis producit (motus molecularis), „ealor“. 
Sed hic calor externus (causalis) non immediate percipitur. 
Etiam tactus resistentiam, mollitiem, duritiem corporum sic 
percipere videtur, ut immediate pressionem cutis sentiat per 
resistentiam externam productam. 

8 b) Visus ab aliis sensibus aliquatenus differt. Nam obiec- 
tum suum non tamquam affectionem subiecti exhibet. Nihilo- 
minus non videtur affirmari posse, eius sensationem instar 
cognitionis proprie dictae immediate res in se ipsis percipere. 

cc) Plerumque vel semper talis diversitas est inter reprae- 
sentationem visus et rem externam, qualis cum cognitione 
proprie dicta seu perceptione immediata rei conciliari nequit. 
Saepe res in se sunt ingentes montes, in expressione visus 
autem apparent parvae multoque minores mensis et sellis; res 
in se sunt immotae, in repraesentatione visuali apparent 
motae, ut res currum ferreum praetervolantes ; in se sunt 
coloribus spectralibus indutae, in sensu sunt albae; circulus 
in se rotundus est, ex latere aspectus apparet ellipsis; si oculi 
digito premuntur vel electrice afficiuntur, oriuntur repraesen- 
tationes lucis, quamquam extra nulla lux est; si oculus ali- 
quamdiu rem rubram et deinde cartam albam aspicit, hanc 
viridem videt; daltonistae loco colorum spectralium vident 
album vel canum. Immo in hallucinatione, quae ab externa 
sensatione saepe vix differt, res apparent, quae omnino non 
sunt. 

(3) Cum aliae sensationes respectu rerum externarum non 
sint cognitiones proprie dictae, sed tantum reactiones psy- 
chicae, idem, nisi contrarium demonstretur, de visu supponen- 
dum est. Cognitio proprie dicta res tam sublimis est, ut actus 
organo materiali affixus eius incapax esse videatur. 

y) Sensatio visus videtur quidem cum quadam evidentia, 
simili cognitioni intellectuali, obiecta sua ut externa seu di- 
stantia exprimere. Attamen ostendi nequit hanc „evidentem“ 

expressionem ipsi sensationi inesse. Sed consuetudine et ex- 
perientia i. e. actibus memoriae, phantasiae, reflexionis, sen- 
sationi adiunctis et cum ea confluentibus efficitur, ut tam 
clare obiecta a nobis distare videantur. Didicimus enim res eic 
in visu apparentes revera externas et corpora esse. Si per re- 
flexionem illos actus arcere conamur, apparens expressio 
minuitur vel evanescit. Hanc apparentiam effici actibus 
phantasiae et memoriae etiam colligi potest ex imaginibus. In 
imagine regionis inter domos propinquas et montes remotos 
etiam distantia apparet, quamquam omnia in eodem plano 
picta sunt. Qui nati sunt caeci et postea visum receperunt, 
stat-im post sanationem non eodem modo obiecta visa ut in 
spatio externo sita percipiunt, sed obiecta e. g. quodammodo 
oculos tangere eis videntur. 

2. Sensationes externae sunt reactiones psychicae et quidem 249 
repraesentativae ad excitationes rerum externarum, et hac 
ratione 'rerum exsistentiam et proprietates manifestant. 

Reactionem psychicam dicimus actionem sensitivam ad ex- 
citationem externam productam, quae quidem cognitio pro- 
prie dicta non est, attamen rei excitanti respondet. Tales 
autem sunt sensationes. Excitantur enim rebus externis eis- 
que respondent : diversae enim sunt sensationes, quae ad nivis 
vel flammae, ad sacchari vel aceti contactum oriuntur. Et 
quidem reactiones repraesentativae sunt, non inclinationes 
psychicae in obiecta sive appetitiones; sed sunt actus aliquid 
exprimentes. 

Hac ratione autem sensationes, ut infra exponetur, rerum 
externarum exsistentiam et proprietates manifestant; ex- 
sistentiam, quatenus constat eas his rebus excitari, proprieta- 
tes, quatenus cum iis conformes sunt. Quam late haec eonfor- 
mitas et manifestatio se extendat, infra inquirendum erit. 

Tantum hoc interim notetur, si sensatio reactio psychica 
dicitur, minime negari, eam posse esse conformem cum re ex- 
terna excitante. Nam tamquam reactio repraesentativa ex- 
primit aliquid, quod quidem ipsum est obiectum actui im- 
manens, attamen cum re excitante congruere potest. Hac ra- 
ratione sensatio dici potest rem externam repraesentare, quia 

repraesentat aliquid, quod est sicut res externa et proinde 
eius vices gerit. Res externa in illo obiecto repraesentatur 
sicut fere homo in imagine picta, quae eum eo congruit eius- 
que vices gerit. E. g. moneta certae magnitudinis, quam ma- 
nus tangit, in manu pressionem eiusdem magnitudinis et fi- 
gurae excitat; sic in pressione percipienda percipitur aequalis 
magnitudo et figura monetae. Si mons nivibus tectus oculum 
afficit, id, quod oculus repraesentat, cum re transsubiectiva 
congruit, non quidem magnitudine aequali, attamen saltem 
extensione generatim spectata et spectata figura ec colore 
(saltem aliquatenus). Sic sensatio rem. externam percipit, non 
proprie cognoscitive tamquam similitudo intentionalis rem in 
se attingens, sed sensitive, i. e. modo, quo sensus externa per- 
cipere potest, nempe tamquam reactio repraesentativa cum re 
conformis. Spectat autem ad quaestionem criticam, quanta 
eiusmodi eonformitas asseri queat. 

§ 2. De exsistentia rerum externarum 

250 Praenotanda. 1. Inquirendum igitur est, iram et in quan- 
tum sensationes, quales reflexio psychologica exhibet, exsi- 
stentiam et proprietates rerum externarum manifestent eeu- 
num et in qua amplitudine intellectui fundamentum prae- 
beant ad certitudinem de rerum exsistentia et proprietatibus 
acquirendam. 

In hac quaestione per tres gradus ascendimus, qui triplici 
modo respondent, quo sensationes spectari possunt. Possunt 
enim primo tantum spectari, quatenus actus psychici sunt et 
causis externis excitantur; sic manifestant extra nos exsistere 
res. Possunt deinde considerari, quatenus repraesentationes 
sunt certa obiecta exprimentia. Sub boe respeetu iterum 
duplicem considerationem admittunt secundum duplex obiee- 
tum suum. 

In sensationibus enim scholastici eum Aristotele duplex 
obiectum distinguunt, proprium et commune. 4 ) Obiectum 

4 ) Aristoteles ofciecta sensuum ita distinguit: „Duo dicimus per 

se sentiri, unum per accidens. Illorum duorum unum est proprium uni- 

proprium (sensibile proprium) est singulis sensibus pecu- 
liare, ut lux et color visui, sonus auditui, resistentia tactui. 
Obiectum commune (sensibile commune) non uno tantum, 
sed omnibus vel compluribus sensibus, visu praesertim et 
tactu, percipitur et est extensio corporalis eiusque determi- 
nationes, nempe magnitudo, figura, distantia, motus, quies. 5 ) 

2. Secundum hanc triplicem considerationem triplex gra- 251 
dus distingui potest in notitia rerum acquirenda : 

1° sensationes spectantur solum ut actus subiecti et ope 
principii causalitatis ad causas earum externas concluditur et 
ostenditur, res extra nos esse. 

2° spectantur, quatenus sensibile commune sive corporeita- 
tem referunt, et ostenditur hanc extensionem similiter in 
rebus esse, sicut exprimitur, itaque res externas corpora esse. 

3° spectantur, quatenus qualitates sensibiles referunt, et in- 
vestigatur, utrum qualitates tales, quales apparent, retiiter 
in rebus sint necne. 

Hunc triplicem, gradum discernimus, quia sensus ad eos 
diverso modo concurrunt, quia singulis diversi adversarii 
opponuntur, maxime autem quia non idem est omnium mo- 
mentum et certitudo. Gravius enim, et certius est exsistere res 
easque esse corpora, quam qualitates sensibiles formaliter 
tales exsistere, quales apparent. 

Primum igitur ostendimus sensibus certo constare, esse res 
externas. 


cuique sensationi, alterum commune omnibus." De an. II 6 (418 a. 8). 
„Per accidens sentiri" substantia dicitur. Quae tamen tantum improprie 
sensibilis dici potest. Substantia enim his quidem, quae sensus per ne 
percipit, subest, attamen ipsa sensu minime percipitur (nec post con- 
secrationem eueharisticam sensus defectum substantiae panis animad- 
vertit). Sed tantum cogitatione intellectuali attingitur et subesse cogno- 
scitur. Ceterum ipse Aristoteles explicite adiungit. sensibile per accidens 
sensum non determinare et solummodo intellectu cognosci (ib. 425 a. 20) . 
Cf . s. Thmnain 2 Anim. 1. 13 ; 1 q. 17 a. 2 ; 3 et alibi. 

5 ) Sensibili communi etiam adnumerandae sunt duratio eiusque 
determinationes, nt simultaneitas, successio, quae nomine „temporis‘ : 
comprehendi solent. Sensus enim etiam has qualitates temporales 
suarum sensationum et in iis mediate rerum externarum relationes tem- 
porales aliquatenus percipiunt. 

Th. 3u. Sensus externi certo manifestant, extra nos exsistere res, pae sen- 
sationum causae sunt. 

252 Dedar. In hac thesi sensationes externas spectamus tantum 
ut actus subiecti, et inferimus exsistere extra nos res, quae 
has sensationes excitent itaque se nobis manifestent. Haee 
quidem non unica via est ad rerum exsistentiam demonstran- 
dam; eandem implicite etiam thesis sequens ostendit. Sed 
contra idealistas, qui sensationibus omnem valorem obiecti- 
vum denegant, utile est demonstrare etiam sic sensationes res 
externas postulare. Abstrahimus autem a quaestione, quales 
sint istae res, utrum corpora sint, an ignotum x, quale Kant 
admittit, sive fortasse etiam entia simplicia, qualia dynami- 
stae et spiritualistae admittunt. 

Thesis idealistis (acosmistis) opponitur, qui res externas 
negant vel de certa earum cognitione desperant. Idealistae 
generatim quidem negant, ullas cognitiones, sive sensitivas 
sive intellectuales, obiecta ab ipsis distincta attingere. Sed, 
eum id evidens esse censeant, si agitur de apprehensionibus 
obiectorum possibilium sive metaphysieorum, tantum de co- 
gnitione rerum exsistentium itaque maxime de perceptioni- 
bus sensuum loqui solent, negantes nos ex eorum testimonio 
exsistentiam mundi externi cum certitudine cognoscere posse. 

Inter idealistas, praetermissis antiquis Indis, Heraclito aliisque, 
praecipue nominandus est Berlceley (t 1753), qui spirituum quidem ex- 
sistentiam concedit, sed sensationibus nostris quidquam respondere, 
negat; eas a Deo in nobis produci affirmat: „Dicere , tabula, in qua 
scribo, exsistit' idem est atque ,ego eam video et sentio', et si essem 
extra cubiculum meum, eam exsistere hoc sensu dicere possem, quod, 
si in cubiculo meo essem, eam percipere possem . . . Hic est unicus sen- 
sus huius et similium expressionum." e ) 

253 Bemonst. Gausa excitans sensationum externarum aut sunt 
res, quae nos circumdant, aut, Jus non exsistentibus, sub- 

°) ,,The table I write on I say exists, that is, I see and feel it; 
and if I were out of my stndy I should say it existed — meaning 
thereby that if I was in my stndy T might perceive it, or that some 
other spirit actually does perceive it . . . This is ali that I can nnder- 
stand by these and the like expressions." Of the Principies of IIu- 
man Knowledge III. 


Res externas corpora esse 

lectum sentiens aut ipse Deus. Atqui neque subiectum neque 
Deus sunt causa. Ergo res externae sunt sensationum causae. 

Et proinde sensus externi certo manifestant exsistere extra 
nos res. 

Demonst. min. 1. p. Imprimis evidens est nos non posse 
sensationes externas ex libero arbitrio sicut imaginationes 
phantasiae excitare et dirigere. Non in libera potestate po- 
situm est audire amoenam musicam vel vocem absentis amici. 

Sed perceptiones neque cum necessitate ex causa nobis in- 
terna modo quoclam inconscio proveniunt sicut fere motus 
cordis. Nam deest in iis illa uniformitas et constantia, quae 
talibus eventibus interna organisatione causatis propriae sunt. 
Conspiciuntur in ortu et successione ita a certis condicionibus 
mutabilibus pendere, ut evidenter eluceat eas non internis, 
sed externis causis excitari ac dirigi. Ad videndum oportet 
oculos aperire, ad audiendum aures admovere; numquam per- 
ceptiones mutabili subiecti dispositione determinantur; tan- 
tum certa serie a subiecto independenti inter se sequuntur: 
ut sensationem certarum domorum urbis accipiam, oportet 
prius egressum e domo praeparare et experiri, deinde habere 
perceptionem huius, postea alterius plateae, neque umquam 
haec successio arbitrarie mutari potest. 

Demonst. min. 2. p. Si Deus rebus non exsistentibus solus 
causa determinans sensationum esset, continuo efficeret, ut 
invincibiliter in errorem induceremur. Sic enim perpetuo in 
nobis sensationes produceret, e. g. tantum si oculos aperimus, 
si aures admovemus, ut credere oporteret eas rebus externis 
excitari. Neque ullus finis Deo dignus inveniri potest; sed 
esset fascinatio sapientiae et veracitati Dei contraria. 

§ 8. Res externas corpora esse 
1. De cognitione corporeitatis generatim 

Th. 31 . Sensus externi, visus praesertim ei iacius, eertituJinem praelien. 
exsisteie extra nos corporo. 

Declar. Ulteriorem gradum ascendentes sensationes non 254 
solum ut actus psychicos spectamus, sed speciatim ut tales, 


13 Donat, Critica 

quae aliquid repraesentant et quidenr extensionem sive sen- 
sibile commune; et ostendimus hanc repraesentationem esse 
conformem rebus ipsis, quatenus corporeitas expressa revera 
c um rebus concordat. Respicimus autem praesertim visum et 
tactum. Gustus enim, olfactus, auditus extensionem parum 
referunt. Sed tactum latius sumimus, quatenus etiam sensum 
temperaturae, sensum organicum et kinaestheticum includit. 

Thesis iis praesertim opponitur, qui concedunt quidem sen- 
sationibus aliquas res respondere, sed negant, eas esse cor- 
pora, seu, ut termino moderno utamur, negant, ,,spatium“ 
sive dimensiones corporales esse reales. Omnium signifer liant 
est, qui extensionem, quam ,,spatium“vocat, „formam intuitus 
a priori 1 ' sive formam subiectivam vocat. Quem multi se- 
quuntur. 

„Idea extensionis", inquit iam Hume , , .tantum acquiritur per sen- 
sus visus et tactus; et si omnes qualitates sensibus perceptae tantum 
in anima, non in re ipsa sunt, idem etiam de idea extensionis con- 
cludendum est." 5 * 7 ) 

Visus obiectum suum non solum repraesentat extensum, sed 
simul lucens sive coloratum. Sed de obiectivitate lucis et colo- 
rum multi, etiam non pauci ex neoseholasticis, dubitant. Ne 
igitur rem graviorem dependentem faciamus a re controversa, 
argumentis utemur ab hac re independentibus, nempe talibus, 
quibus speciatim testimonium visus et tactus quoad sensibile 
commune comprobatur, quidquid interim de realitate colorum 
dicendum est. 

5 Demonst. 1. Ex persuasione universali. Omnes, quorum 
mentes doctrinis idealisticis vitiatae non sunt, ex testimonio 
sensuum, visus maxime et tactus, firmiter sibi persuasum 

habent, tum se ipsos habere corpora, tum extra se exsi- 
stere corpora, qualia sensibus exhibeantur. Et si forte 
contingit, ut ad dubitandum de realitate sonorum, co- 
lorum aliarumque qualitatum sensibilium permoveri pos- 

7 ) „The idea of extension is entirely acquired from the senses of 
sight and feeling; and if all the qualities, perceived by the senses, be 
in the mind, not in the object.the same conclusion must reach the idea 
of extension." Anlnquiry concerningHumanUnderstandings.XIIp.l. 


sint, tamen vix fieri potest, ut etiam de exsistentia corporas® 
efficaciter et constanter dubitare incipiant, multo minus ieK 
in dubitando constantes permaneant. Atqui persuasio tam 
firma et universalis idque in re maxime obvia et quotidiaaai 
erronea dici nequit. Nam talis persuasio non aliunde provenire 
potest nisi ex causa omnibus hominibus communi, quae in, ha© 
re alia esse nequit nisi naturalis vis mentis veritatem evidenter 
percipiens. De tali autem evidentia dubitari non potest, qui® 
omnis evidentia intellectus suspecta evadat. Ergo sensus ex- 
terni, visus praesertim et tactus, certitudinem praebent, ex- 
sistere extra nos corpora. 

Argumenta sequentia simul modum ostendunt, quo haec uni- 
versalis persuasio oriatur. 

2. Ex consonantia perceptionum. Si mundus corporalis non 256 
esset, perpetuo in nobis imagines sensibiles produceret, quae 

ab eo penitus diversae essent. In imagine visa appareret ex- 
tensio terdimensionalis, figura, distantia, motus, in munda 
reali autem nihil horum esset. Atqui haec perpetua diversitas 
esse non posset, quin interdum se manifestaret, videlicet ita., 
ut in imaginibus illis aliqua turbatio et dissonantia obser- 
varetur. Nihil autem animadvertitur, quamquam continuu 
secundum eas agimus et omnia disponimus. Extensio in tres 
dimensiones rerum apparentium et figura semper eaedem 
manent, sine distorsione, deformatione vel subitanea muta- 
tione, sive oculi moventur sive stant; si motus nostros secun- 
dum phaenomena sensibilia disponimus, nulla cum realitate 
externa collisio sive difformitas oritur. Etiam plenam con- 
sonantiam inter imagines spatiales visus et tactus experimur: 
quod tamquam quadratum, parvum, motum videmus, pariter 
tactu quadratum, non rotundum, parvum, non magnum per- 
cipimus. 

Haec perpetua consonantia tantum declarari potest, si res 
externae eandem corporeitatem habent, qualis in sensu ap- 
paret. 

3. Ex conscientia. Repraesentatio visus, quatenus rerum ex- ‘SS1 
tensionem sive corporeitatem exhibet, constanter, ubi com- 
paratio fieri potest, concordat cum testimonio conscientiae,, 

quatenus ipsa corporeitatem nostram exhibet. Atqui testi- 
monium conscientiae intellectualis verum est. Quod supra 
ostendimus. Ergo etiam relatio illa visus vera habenda est, 
proinde certitudinem praebet, exsistere extra nos corpora. 

Demonst. mai. Visus constanter, quotiescumque examen 
instituimus, invenitur propriam nostram corporeitatem modo 
congruo repraesentare cum conscientia interna, non solum 
quoad extensionem generatim spectatam, sed etiam quoad 
eius determinationes, magnitudinem, figuram, motum cor- 
poris nostri eiusque partium. Magnitudo et figura vulneris, 
quam oculis cernimus quamque doloris conscientia percipi- 
mus, aequalis est; motus brachii, quem oculis videmus quem- 
que conscientia percipimus, idem est; situs corporis, quem 
oculo et quem conscientia animadvertimus, aequalis est. Si 
videmus, nos aliquod parvum vel magnum, rotundum vel an- 
gulatum attingere, etiam tactus tali re productus per con- 
scientiam parvus vel magnus, rotundus vel angularis per- 
cipitur. Cum igitur istae perceptiones visus cum suo obiecto. 
conformes sint itaque valorem obiectivum habeant, a pari 
idem de reliquis eius perceptionibus corporeitatis (rerum ex- 
ternarum) concludendum est. 

Nota. Expositio facta opinionem gignere possit, nos ex sen- 
sationibus exsistentiam et proprietates rerum externarum 
semper concludendo inferre, quod tamen conscientia nobis 
non testatur. Revera vix umquam talis conclusio adest. Sed 
recte simpliciter dicimus: perspicio haec. 

Distinguendum est inter sensationem pure in se spectatam, 
quam perceptionem puram vocare liceat 8 ), et amplificatam 9 ). 
Sensatio externa pure in se spectata nondum res externas Ut 
tales directe percipit. 

Aliud dicendum est de perceptione amplificata. Experien- 
tia copiosa didicimus, res ita in sensu apparentes, sicut ap 
parere solent, vere extra exsistere et esse res corporeas huius 
figurae vel qualitatis. Haec experientia per actus' apprehen- 


8 ) Bmpfindung. 

s ) Wahrnehmung. 

sivos memoriales, sensitivos et intellectuales perceptioni pu- 
rae se adiungit et confluit et cum ea constituit perceptionem 
amplificatam. Haec igitur, continens in se praeter sensationem 
externam illas apprehensiones memoriales et experientiam 
pristinam diuturnam, sine ulteriore ratiocinatione inserta 
intellectui fundamentum praebet, ut propter hoe testimonium 
indicet et merito indicet, res vere exsistere et tales esse. Simili 
ratione reminiscentia apprehensiva spectaculi aliquando visi, 
melodiae antea auditae, doloris aliquando tolerati immediate 
ad iudicium determinat et merito determinat, haec aliquando 
vere percepta esse. (Eadem perceptio amplificata etiam 
animalibus dat apprehensionem rerum externarum tamquam 
realium et ea ad correspondentem medum se gerendi 
determinat. ) 

Hoc iudicium igitur eatenus immediatum diei potest, 
quatenus sine interveniente ratiocinatione sensationi se ad- 
iungit. Sed non simpliciter immediatum est, quia in actibus 
mediantibus illis, quae in sensatione amplificata' continentur, 
innititur. 

Qbiecfiones. 1. In sensatione non percipitur sensationem rebus ex- 
ternis excitatam esse, ideoque sensatio non manifestat earum exsisten- 
tiam. — Besp. D. non percipitur intellectu N. non sensatione ipsa Sd. 
non perceptione pura C. non amplificata (saltem indistincte) N. 

2. Sensationes sunt reactiones psychicae. Atqui per tales possumus 
quidem cognoscere esse res extra, non autem eas esse corpora. — liesp. 
D. mai. si non sunt simul repraesentationes obieetivo conformes rebus 
C. aliter 'N. 

3. Si sensatio visualis non rem externam in se percipit, en-or com- 
mittitur, quoties id, quod repraesentat, simpliciter pro re ipsa sumitur, 
ut fieri solet. — Besp. D. error fit, in quantum intellectus judicat, rem 
talem exsistere (qualis in sensatione apparet) N. si forte pius iudicat 
Tr. Iudicium ex perceptione amplificata sponte proveniens est. : res talis 
exsistit (sic. extensa, huius figurae sive motus, sicut in sensatione ex- 
primitur) ; hoc autem verum est. 

4. Secundum thesi m visus et tactus in extensione percipienda veraces 
essent. Atqui non sunt verace3. Nam a) in hallucinationibus repraesen- 
tant res, quae non sunt ; b) saepe magnitudinem, figuram, distantiam 
aliter repraesentant, quam sunt, e. g. baculus aquae immersus fractus 
apparet. — Besp. D. mai sunt veraces veritate formali (quae tantum 
cognitioni proprie dictae intellectuali competit) N. veritate analogica 
Sd. sic veraces sunt in condicionibus ordinariis (quas naturalis or- 
dinatio sensuum postulat, praesertim ut organum sit sanum et deter- 

Manatio conaturalis) C. veraces absolute N. Cd. min. Ad rat. a) D. ad- 
sant condiciones ordinariae N. desuntC. Adb) D. aliter repraesentant, 
•ijmatenus tantum extensio generatim spectatur N. si eius determina- 
tiones spectantur Sd. aliter quam sunt absolute in se C. aliter quam 
determinant organum N. Sensus ex natura tantum ordinati sunt ad 
repraesentandas res, sicut determinant, e. g. secundum imaginem 
retinalem; cui in exemplo allato repraesentatio revera conformis est. 

2. De determinatis qualitatibus spatialibus 

Tk 32. fld acquirendam certam notitiam ii determinata magnitudine, figura, 
distantia, de motu vel quiete plerumque visus et tactus non sufficiunt, 
sed simul alia media adliibenda sunt. 

28© Demonst. Visu et tactu certa quidem notitia comparatur 
res externas habere realem corporeitatem. Attamen non iam 
propterea etiam accuratam notitiam de huius corporeitatis 
determinationibus in thesi enumeratis afferunt. Sed ex- 
perientia constat, has determinationes in ipsis perceptionibus 
visus et tactus non accurate exprimi, ut praeterea aha ad- 
minicula adhibenda sint. Quod iam per singula capita osten- 
dendum est. 

i. Quod magnitudinem diiudicandam attinet, praeter ocu- 
los nonnumquam tactus adhibendus est. Quod autem oculos 
iijjsos spectat, quorum ope praecipue magnitudinem diiudi- 

CalilBUS , 0 , 

a) saepe requiritur, ut oculi per totam rei extensionem cir- 
«iniferantur. Hac ratione omnes partes distincte cognoscun- 
tor et simul perceptiones, quae motus oculorum et excita- 
tiones successivas retinae comitantur, ut mensura ad magni- 
tudinem aestimandam inserviunt. (Sed hac ratione etiam de- 
ceptiones accidere possunt, v. g. quatenus lineam verticalem 
quandoque maiorem esse iudicamus quam aequalem horizon- 
talem, quia ad verticalem intuendam maior musculorum nisus 
adhibendus est.) 

b) Praesertim distantia obiecti attendenda est, si de ea 
aliunde constare potest. Oculus enim magnitudinem rerum 
repraesentat secundum magnitudinem imaginis in retina de- 
pictae seu, quod idem dicit, secundum angulum visualem, 


quo obiectum adspicitur; quo maior est angulus, eo maior est 
illa imago retinalis eoque maius apparet obiectum. Iam vero 
eo maior est angulus, quo propinquius est obiectum, eoque 
minor, quo magis distat. Sic etiam paulatim per associatio- 
nem phantasmatum efficitur, ut cum percepta maiore distan- 
tia phantasma maioris magnitudinis associetur, ut igitur res, 
quae longius distare videantur, maiores nobis appareant. 

2. Figuram quod attinet, pariter attendendum est eam visu 
exprimi, sicut in imagine retinali est, proinde baculum in aqua 
immersum apparere fractum, circulum ex latere adspectum 
apparere ellipsim. 

3. Profunditas sive tertia dimensio corporum in profundum 261 
primum ex eo cognoscitur, quod obiectum non eodem modo 
utrique oculo apparet; cubus aliter apparet dextero, aliter 
sinistro oculo, quia ex diversa parte aspicitur. (In eo usus 
stereoscopii nititur: si duae imagines planae eiusdem cubi ita 
partim convenientes partim discrepantes, sicut cubus sinistro 

et dextero oculo divisim sumptis videtur, in certa distantia 
sic componuntur, ut una tantum uno, altera altero oculo aspici- 
atur, repraesentatio corporeitatis oritur, quamquam imagines 
sunt planae.) Profunditas praeterea percipitur ex diversa distri- 
butione lucis et umbrae (dimensio corporis in profundum ten- 
dens et a nobis recedens obscurior apparet), adhibendo tactum, 
animadvertendo variam distantiam partium corporis ab oculo 
et aliis modis. 

4. Distantia rei ab oculo cognoscitur imprimis ex apparenti 262 
magnitudine rei, si nimirum experientia scimus, qualem ap- 
parentem magnitudinem res in certa distantia sitae habeant. 
Magnitudo autem apparens sive repraesentata respondet 
semper imagini, quam res in, retina producit; quae imago 
maior est, si res propinqua est, minor vero, si distat. Magni- 
tudo praeterea ex perceptionibus kinaestheticis aestimatur, 
quae in oculi „accommodatione“ et in varia „convergentia“ 
utriusque oculi in rem contuendam oriuntur. (Accommo- 
datio est mutatio curvitatis lentis ocularis talis, ut radii ab 
obiecto advenientes apte incidant in adversam partem re- 
tinae; convergentia vero est utriusque oculi directio in idem 

obiectum contuendum, quae igitur secundum distantiam eius 
variari debet.) 

Postquam hac ratione distantias propinquas recte aesti- 
mare didicimus, longiores ex interiectis minoribus facile 
dimet im ur; qua in re etiam variis adiunetis, velut obfusea- 
tione rerum distantium, iuvamur. Sic accidit, ut dimen- 
siones vacuae, quae diversis corporibus interiectis non distin- 
guuntur, e. g. dimensiones maris, minores nobis appareant 

quam distantiae corporibus intermediis distinctae. 

* 

5. In motu indicando attendendum est visum repraesentare 
obiectum secundum imaginem retinalem, proinde motam, si 
illa imago in retina movetur, quiescentem, si non movetur. 
Ideo ex motu percepto tantum inferri potest aliud corpus re- 
spectu nostri, v. g. solem respectu terrae, locum mutare, non 
autem statim inferre licet aliud corpus mutari, nos autem 
stare. 


Aliquot figurae osten- 
dant exempla deceptionum 
simulque modum, quo pro- 
Fig. 1. (Muller-Lyeriana) duci solent. 



ft 


Fig. 2. (Zoellneriana) 



In Fig. 1 linea dextera 
propterea nobis maior ap- 
paret quam sinistra om- 
nino aequalis, quia termi- 
nationes appositae in sini- 
stra motum oculorum co- 
arctant, in dextera autem 
extendunt et dilatant. 

In Fig. 2 lineae magnae, 
quae revera parallelae sunt, 
apparent inter se conver- 
gentes et divergentes, quia 
motus, quibus oculi lineas 
parallelas prosequuntur, 
propter appositas parvas 
lineas discurrentes distra- 
huntur. 

Fig. 3. 
(Poggen- 
dorff) 


In Fig. 3 propter simi- 
lem rationem linea trans- 
versa non videtur, qualis re- 
vera est, una eademque esse. 

Fig. 4 ostendit influxum 
imaginationis. Eadem Fi- 
gura (a — i) apparet, si de- 
super aspicitur,- tamquam 
sealae, aliter vero, si ex 
immo sursum aspicitur. 



;. 4. (scalae Schroederianae) 


Itaque deceptiones, quae in magnitudine, figura, distantia, 
motu corporum diiudieandis frequentes sunt, non demon- 
strant, sensibus in repraesentanda extensione generatim 
spectata fidendum non esse. Sed tantum ostendunt, non om- 
nem sensationem omnes extensionis determinationes ac- 
curate exprimere, sed praeterea varia alia media recte ad- 
hibenda esse. 


*§ i. De spatio et tempore 

Quaestionem tractatam, utrum res externae corporeitatem 265* 
sensibus repraesentatam vere habeant necne, hodierni philo- 
sophi exemplum Kantii sequentes plerumque sub his ter- 
minis tractare solent, sitne spatium ens reale, an vero tantum 
phaenomenon subiectivum. Idem de tempore quaerunt. Cum 
hac quaestione critica simul alteram psychologicam coniun- 
gunt, quomodo perceptiones sive notiones spatii et temporis 
in nobis oriantur. Utramque igitur quaestionem, quam cetero- 
quin ex parte iam tractavimus, sub his terminis hoc loco con- 
cinne oculis subiciemus, uberiorem eius tractationem ad cos- 
mologiam et psychologiam transmittentes. 10 ) 

I. Quaestio critica: sint-ne spatium et tempus realia an vero phaeno- 
mena mere subiectiva. 

1. Spatium secundum vulgarem usum loquendi est extensio concepta 
instar receptaculi corporum. Spatium enim in longum, latum, profun- 

10 ) Cf. Cosrnol. 9 n. 73 ss. 97 ss. Psyehol. 8 n. 144 ss. 

dum extendi, ante corpora adesse corporaque recipere et continere di- 
citur. Spatium itaconceptum non est ens reale, attamen fundamentum 
realehabet. Nam,, extensio" in definitione contenta certe aliquid reale, 
non mere fictum est; quae tamen ita, sicut concipitur, tamquam ,, re- 
ceptaculum" ante omnia corpora exsistens eaque recipiens nullibi est. 

Sed in quaestione, quam tractamus, nomine spatii a philosophis 
simpliciter extensio corporum designari solet. Spatium sic acceptum 
simpliciter reale est. 

2. Temp us secundum vulgarem usum loquendi estduratio successiva 
concepta instar capacitatis res durantes continentis. Tempus enim con- 
tinuo fluere dicitur et praeterea in tempore omnia fieri, esse, durare 
concipiuntur. Tempus itaconceptum pariternon est ens reale, attamen 
fundamentum reale habet. Nam ,,duratio successiva" in definitione 
contenta aliquid reale est, velut duratio motus terrae circa solem, quae 
annus dicitur; attamen ita, sicut concipitur, nempe instar fluminis in 
se subsistentis omnesque res et eventus continentis, nullibi exsistit. 

Sed etiam tempus in hac quaestione paulo secus intellegitur, nempe 
simpliciter idem ac duratio et in durando successio, simultaneitas, 
prioritas. Tempus ita acceptum simpliciter reale exsistit. 

266* II. Quaestio psychologica: quomodo apprehensiones spatii et tem- 
poris in nobis oriantur. 

1. De spatio. Si spatium secundum vulgarem conceptionem intelle- 
gitur, eius notio in nobis oritur, quatenus per sensum et internam con- 
scientiam conceptum extensionis accipimus eique apprehensionem 
receptaculi corporum adiungimus. Sed quaestio nostra referri solet 
ad spatium, quatenus simpliciter extensionem significat. 

Et quaeritur: quomodo perceptio spatii (Raumanschauung, per- 
ception deTespace), qua res ut extensas in longum, latum, profundum 
(distans) percipimus, in visu et tactu oriantur, utrum ipsi sensationi 
insit sive ,, nativa" sit, an vero per consuetudinem et experientiam ei 
adiecta sit sive ,, empirica" sit. Et hoc quaeritur tum de perceptione 
plani (longitudinis et latitudinis) tum de apprehensione profundi. Con- 
troversia est inter natjvismum et empirismum. Nativismus docet per- 
ceptionem obiecti tamquam plani et profundi saltem aliquatenus nati- 
vam esse. Empirismus contendit eam consuetudine sensationi adici, 
quatenus aliae repraesentationes associentur, quae hanc apparentem 
perceptionem efficiant. Sine dubio multo plus veritatis nativismo inest. 

Visum quod attinet, perceptio plani generatim spectata certe sen- 
sationi ipsi inest ; oculus enim clare rem tamquam extensam repraesen- 
tat. Sed ad accuratam notitiam magnitudinis et figurae praeterea alia 
experientia postulatur (n.260). Quod perceptionem profundi sive di- 
stantiae obiecti ab oculo attinet, clara eius perceptio ipsi sensationi non 
jnest, sed saltem maxima ex parte fructus experientiae est (n.261 s.). 

Inactus (simul complectens sensum temperaturae, sensum kinaesthe- 
ticum et organicums in ipsa sensatione corporeitatem (imprimis pro- 
prii corporis) percipit (n. 238). 


2. De tempore. Vulgaris conceptus temporis in nobis oritur, qua- 
tenus durationem successivam apprehendimus eique conceptionem 
receptaculi rerum et eventuum adiungimus. 

Sed in quaestione proposita iterum tempus latius accipi solet. Et 
iterum alii magis nativismo, alii empirismo accedunt. Videmur primo 
per conscientiam percipere durationem, simultaneitatem, successio- 
nem actuum propriorum, e. g. cognitionum praeteritarum et praesen- 
tium, et in ea deinde successionem rerum externarum, quas sic cognos- 
cimus. 

III. Sententia kantiana de spatio et tempore, maxime quatenus 267 
utriusque realitatem negat, nunc a multis recepta est. Quia Kant de 
tempore similia sicut de spatio docet, sufficiat doctrinam de spatio in 
memoriam revocare. 

In opere ,, Critica rationis purae" 11 ) speciatim demonstrare studet, 
spatium (et tempus) pure subiectivum sive ,, formam intuitus" (An- 
sehauungsform) esse ante omnem experientiam sensibilitati nostrae in- 
natam, qua cogamur res, impressione extrinsecus accepta, tamquam 
corporales intueri. Nonsatis distinguitspatiumstricte dictum, quod su- 
pra definivimus, et extensionem ; utrumque promiscue spatium vocat. 

Haec doctrina neque probata (1) neque vera est (2). { 

1. Probata non est. Ita fere argumentatur: Repraesentationes spatii 
(et temporis) sunt repraesentationes a priori, i. e. non e rebus haustae, 
sed ex formis innatis ortae ; ergo non referunt obiecta realia. Assertum 
antecedens his rationibus demonstrare conatur. 

a) ,, Spatium non est conceptus empiricus, ex externis experientiis 
haustus. Nam ut quaedem perceptiones [scii, obiecta] ad aliquid extra 
me positum referantur . . . item ut eas extra et iuxta invicem, proinde 
non tantum distinctas, sed etiam in diversis locis sitas repraesentare 
possim, notio spatii iam supponitur." — Resp. D.ut corpora tamquam 
extensa percipiantur, notio spatii iam prius in nobis esse debet N. ut 
corpora tamquam in varjis partibus spatii, hic et ibi posita apprehen- 
dantur, conceptus spatii iam supponitur C. (Sed non propterea nobis 
innatus est, verum acquiritur modo supra declarato.) 

b) ,, Spatium est necessaria notio a priori, quae omnibus intutioni- 
bus supponitur. Numquam imaginari possumus nullum esse spatium, 
licet bene concipere possimus nullas in eo res inveniri." — Resp. 

D. necessario fingimus adesse spatium formaliter sumptum N. adesse 
eius fundamentum, i. e. possibilem esse extensionem (cuius conceptum 
ex perceptione corporum acquirimus) G. 

2. Kant non satis distinguit spatium stricte dictum ex ipsam cor- 
porum extensionem. Iam vero a) spatium stricte dictum saltem fun- 
damentum reale habet, ut antea exposuimus, b) extensio vero sim- 
pliciter real.is est. 

13 -) Kritik der reinen Vernunft, Transz. Asthetik § 2 — 8; Prolego- 
mena (1783) § 6ss. De mundi sensibilis atque intelligibilis forma et 
principiis (1770) § '14s. Cf. supra, De systemate kantiano. 

*§ 5. De qualitatibus sensibilibus 

*268 Praeter extensionem sive corporeitatem sensus etiam ob- 
ieeta singulis propria sive „qualitates sensibiles" repraesen- 
tant. Iam investigandum est, num etiam hae qualitates tales, 
quales repraesentantur, in rebus exsistant et sensationes 
etiam quoad haec obiecta rebus conformes sint. 

Certum est, sensus etiam ad repraesentandas has qualitates 
rebus externis excitari, ad audiendum sonum vibrationibus 
aeris, ad percipiendos colores undulationibus aetheris. Et 
quidem constanter aliae vibrationes eoiorem rubrum, alias 
flavum vel viridem determinant, ut constanti proportione 
iisdem causis eaedem qualitates repraesentatae respondeant. 
Qualitates igitur repraesentatae certe causaliter in rebus sunt 
et quidem ita, ut sub hoc respectu quandam eonformitatem 
relativam cum illis causis habeant. 

Sed quaeritur, utrum formaliter tales qualitates extra ex- 
sistant, quales sensatione exprimuntur, nt igitur conformitas 
formalis adsit, an vero qualitates expressae tantum causaliter 
in rebus sint cum conformitate solum relativa; itaque utrum 
in carta, in foliis arboris, in caelo talis color albus, viridis, 

' caeruleus sit, qualis sensatione exprimitur, an vero solum- 
modo variae unduktiones aetheris ibi sint. Si qualitates tan- 
tum causaliter essent, sensationes nihilominus vere signa 
essent manifestantia illas causas (motus); attamen confor- 
mitatem formalem, non haberent neque sub hoc respectu 
imagines, sed symbola tantum essent. Multo minus iis veritas 
logica tribui posset, quippe quae eonformitatem formalem 
jjostulat. 

»269 Aristoteles et scholastici veteres cum vulgari hominum 
opinione affirmarunt, qualitates formaliter in rebus esse; et 
nonnulli neoseholastiei assentiuntur. Qui supponere solent, 
omnem sensationem esse cognitionem proprie, dictam rem ex- 
ternam in se ipsa percipientem (saltem in condicionibus or- 
dinariis). Recenti autem tempore multi ex scholasticis et 
fere omnes auctores moderni oppositae sententiae accedunt. 

Inter philosophos recentes ea sententia ex tempore Descar- 
tcs et Locke recepta est. Locke distinguit qualitates cor- 
porum primarias (sensibile commune) et secundarias (sen- 
sibilia propria). Primarias, utpote a compluribus sensibus 
perceptas, reales esse ait, secundarias vero rebus ipsis non 
magis similes esse dicit quam vocabula rebus significatis. 12 ) 
Haec opinio postea etiam a rerum naturalium peritis recepta 
est, maxime postquam scientia physica sicut in aliis eventibus 
naturae ita in luce seu coloribus motus fieri perspexit. 

Inter pliysiologos illam doctrinam Io. Mulier per suam 
legem energiarum specificarum sensuum (1826) propagavit. 
Quae lex singulis sensibus hanc propriam virtutem inesse 
dicit, ut semper, quocumque modo determinentur, specificam 
suam sensationem eliciant, ut igitur qualitas sensibilis, quae 
exhibetur, non a causa excitante, sed a natura specifica sen- 
sus pendeat; „nam eadem causa", inquit, „in omnia organa 
sensoria agere potest, velut eieetricitas ; nihilominus unus 
nervus inde videt lucem, alius audit sonum, alius odoratur, 
alius sapit electricitatem, alius sentit eam tanquam dolorem 
et percussionem." 1 ^ Haec lex generatim sumpta vera est. 
Multi vel plerique etiam intra eundem sensum energias spe- 
cificas admittunt, velut in auditu, gustu, olfactu, in sensu 
temperaturae, quatenus diversae fibrillae nerveae vel ner- 
vorum terminationes diversis sonibus, odoribus vel calori 
vel frigori percipiendis destinatae dicuntur. 

Qualitates sensibiles tantum causaliter extra sensationes 270* 
existunt. Haec assertio tantum, quatenus ad visum refertur, 
demonstratione eget. Nam in reliquis sensibus (praetermisso 
audito) sensibile proprium, quod exhibent, tantum ut affectio 
subiectiva percipitur, velut odor, sapor, calor, pressio digiti; 
quod igitur formaliter tale extra esse nequit. Neque ab ho- 
minibus rebus externis tribui videtur; si enim odorem, ca- 
lorem, frigus de rebus praedicant, sensum vocabuli mutant 
designantes non formalem, sed causalem odorem et calorem 
i. e. certam proprietatem rei, quae ita nos afficiat. 

12 ) An Easay concerning Human Understanding II 8 § 9 s. 

13 ) Ilandbueh d. Physiologie des Menschen 4 (1S44) 667. -■ 

*27l Colores et lucem causaliter tantum in rebus esse, complura 
facta ostendere videntur. 

a) Idem corpus modo Jiunc modo alium colorem induit, si 
varie illustratur, si aer interpositus mutatur, si ex varia parte 
aspicitur, e. g. gutta roris sole illustrata vel bulla saponis. 
Praeterea in crepusculo colores spectrales (rubrum, flavum, 
viride, caeruleum) omnino non percipiuntur, sed res tantum 
tamquam albae, canae, nigrae sentiuntur. 14 ) Colores igitur 
spectrales non videntur extra exsistere, sed solum effectus sub- 
iectivi esse. 

=5=272 b) Color sive lux alba non est talis extra nos, sed ubi color 
albus videtur, in ordine reali colores spectrales sunt. In oculo 
autem sensatio coloris albi ideo oritur, quod complures radii 
colorum spectralium (e. g. rubri et viridis) in eandem parti- 
culam organi nervei simul incidunt. Similiter colores spec- 
trales in disco celeriter rotati in album mutantur. Pariter si 
pulveres pigmentorum flavi et caerulei inter se apte miscen- 
tur, oculus colorem viridem videt, alium igitur quam in re 
est. Si violaceum et rubrum miscentur, oritur purpureum, quod 
ab o mni colore spectrali diversum est. Sin autem micro- 
scopium adhibetur, distinctus singularum particularum color 
flavus, caeruleus, violaceus, ruber videtur. 

Denique daltonistae colores spectrales vel omnino non vel 
saltem aliquos eorum non sentiunt, sed eorum loco colorem 
album vel canum vident. 

c) Si oculus vi electrica, pressione, morbo afficitur, appa- 
rent perceptiones lucis et colorum. Ergo oculus habet hanc 
facultatem in se, ut possit, supposita determinatione aliqua 
coloribus omnino dissimili, phaenomena pure subiectiva colo- 
rum producere. Hanc igitur facultatem oculus etiam in ca- 
sibus ordinariis exercere videtur, quando ordinariae aetheris 
undulationes adveniunt. 

14 ) Cellae visivae in retina sitae desinunt in prolongationes, quae 
formam bacillorum et conulorum habent. Conuli [secundum hypo- 
thesim a Parinaud et Kries statutam] in clara luce vident omnesque 
colores percipiunt, bacilli vero tantum in luce crepusculari percep- 
tiones habent, sed colores spectrales non percipiunt. 

d) Sensibilia propria aliorum sensuum tantum causaliter 
in rebus sunt. Ergo ex paritate idem concludendum videtur 
de sensibili proprio visus. 

Quod defensores realitatis formalis colorum ad haec et 
similia facta explicanda afferunt, non videtur vim eorum in- 
fringere. 15 ) 

Sed non sufficeret ita argumentari. Reflexio, refractio, polarisatio, 073 * 
interferentia lucis aliaque phaenomena optica ostendunt, lucem et** 
colores esse et propagari per minimas aetheris vibrationes. Ergo ibi, 
ubi oculus colores eorumque mutationes videt, extra nos motus mo- 
tuumque vicissitudines sunt. 

Responderi enim potest: haec ostendunt, lucem et colores neces- 
sario coniunctos esse cum certis vibrationibus, non autem solas vibra- 
tiones adesse sine coloribus. 

Qui defendunt, lucem et colores formaliter sumptos extra nos esse, 
haec fere dicunt sive dicere debent. Colores in qualitate quadam cor- 
porea consistunt, quae inhaeret in particulis corporis colorati sive lu- 
centis vel in particulis aetheris a corporibus absorpti et repulsi vel 
etiam in utrisque, iidemque colores constanti nexu sibi adjunctas 
habent illas vibrationes, quas physici singulis coloribus assignant, sive 
vibrationes ipsae colores producunt sive alio modo hic nexus expli- 
candus est. Itaque color ruber actu tantum adest, si adsunt vibra- 
tiones correspondentes; quando autem actu non adsunt (noctu), color 
ruber tantum in potentia adest, nimirum in dispositione specifica 
substantiae, quae certas vibrationes exigit sive producit. 

Si ulterius urgetur: non est necessarium praeter vibrationes for- 
males colores postulare; dummodo in mundo externo adsint vibra- 
tiones et oculum varie determinent, qui ipse deinde sensationes colo- 
rum producit, sensatio colorum sufficienter declarata esse videtur — 
respondetur merito: ita ortus psychologicus sensationis declaratur, 
quatenus tantum ut actus psychicus spectatur Tr. satisfit peculiari 
eius naturae, quatenus est repraesentatio N. Qui ita loquuntur, sen- 
sationes tantum sub respectu psychologico considerant, investigantes, 
quaenam forte causa sufficiens esse possit ad huius phaenomeni psy- 
chici ortum declarandum. Praetermittunt autem considerationem 
criticam seu rationes illas, quas prima sententia affert, sufficiatne huic 
peculiari activitati psychicae, quae repraesentatio alicuius obiecti est, 
eonformitas relativa, an vero requiratur formalis. 

Obieetiones. 1 . Visus magna cum claritate lucem et colores tamquam 274* 
obiecta externa repraesentat. Haec claritas sensitiva, licet non aequa- 
lis, tamen similis est evidentiae, quam intellectus de principiis suis 
sive de factis conscientiae habet. Haec autem evidentia intellectualis 
difformitatem cum ordine reali excludit. Ergo etiam illa evidentia 

15 ) Cf. e. g. Gredt, De cognitione sensuum externorum 2 (1924); 
Unsere AuBenwelt (1921). 

sensitiva; proinde colores tales exsistunt, quales repraesentantur. Aliis 
verbis: nequit obiecto visus, sieut refertur, realitas denegari, nisi fides 
in evidentiam intellectus labefactetur. — Resp. D. iam in perceptione 
pura sensus illa claritas adest, qua obiectum ut externum et distans ex- 
hibetur N. in amplificata Sd. clare obiectum tamquam externum et cor- 
porale exhibetur G. colores ut formaliter tales tam clare exhibentur, ut 
iudicium corrigi vix possit N. Neque iudieium, quo intellectus iudieat 
rem visam albam seu viridem esse, simpliciter falsum dici potest, quia 
illi colores cum qualitatibus realibus rerum (motuum differentiis) con- 
formitatem habent, non formalem quidem, attamen saltem relativam. 

Interrogari possit: si colores extra nos formaliter tales non sunt, 
cur natura sive Deus dedit nobis sensus, qui res percipiunt, quales non 
sunt, non autem alios, qui res perciperent tales, quales reipsa sunt? - — 
Non apparet, quomodo natura nobis sensus tam immensa subtilitate 
praeditos dare potuisset, qui distinete percipere et discernere possent 
illas varias billiones undularum aetheris minimae magnitudinis et im- 
mensae celeritatis. Certe multo facilius et celerius eas discernere et 
describere possumus, cum in colores quasi transpositae sunt. Adde, sic 
mundum multo pulchriorem apparere. 

”275 2 • Visus non fallit, quatenus extensionem sive rerum eorporeitatem 

refert. Ergo neque fallit, quatenus colores ut formaliter tales refert. 
Nam eodem modo colores extra nos esse percipit. Aliis verbis: si in 
coloribus videndis visui fidere non possumus, neque ei fidere licet, 
quatenus extensionem repraesentat. — Resp.: Repraesentatio exten- 
sionis repraesentationem colorum multis modis superat, ut paritas non 
adsit. Nam specialem comprobationem accipit ex testimonio conscien- 
tiae et tactus (n. 257), qua altera caret. Deinde repraesentatio exten- 
sionis generatim spectatae est clarior et constantior; colores rerum 
saepe variabiles et dubii apparent, dum extensio constanter eadem 
manet. Praeterea obiectiones, quae contra eoiores afferuntur, eaedem 
contra extensionis repraesentationem proferri non possunt. Ideo non 
difficile quidem est hominibus persuadere eoiores non exsistere tales, 
impossibile autem est eorum persuasionem de realitate corporum in- 
fringere. 

3. Historia docet, ex eo, quod quomodocumque negatum sit res tales 
esse, quales sensibus referantur, semper progressum factum esse ad du- 
bitationem idealisticam de omni evidentia tum de exsistentia corporum 
ipsorum tum etiam de veritate cognitionis intellectualis. Ita Berlreley 
et Hume ex sententia Loeke ad idealismum et scepticismum deducti 
sunt. — Resp. Quaestio praecipua haec est, sitne hic progressus ad 
idealismum, si quando fit vel factus est, logice necessarius. De quo ex 
iis, quae in thesi praecedente et hoc loco exposita sunt, iudicium fieri 
potest. 

*§ 6. De essentiis corporum 

*276 1. De „ rebus" corporalibus. Per sensus res corporeas co- 

gnoscimus. Ad hoc sensuum testimonium recte interpretan- 


dum adnotare iuvat, experientiam „rerum“ non iam in sen- 
suum perceptione contineri, sed opus intellectus esse. Sensus 
non iam alaudam, salicem, cerasum, ferrum percipit. Nam 
singuli sensus tantum suas particulares qualitates et sensus 
omnes simul tantum collectionem qualitatum, e. g. (in 
alauda) figuram, magnitudinem, colorem, vocem percipiunt. 

Ut haec qualitatum collectio „res“ evadat, efficitur eo, quod 
tamquam constantes proprietates alicuius communis subiecti 
apprehenduntur, quod deinde certum nomen accipit. Ad hoc 
autem requiritur, ut qualitates ad unum eonplexum com- 
prehendantur et ad commune subiectum referantur, quod 
solum per intellectum fit. 

2. De essentiis rerum corporearum. Eo solo, quod hac ra- 277 » 
tione „res“ cognoscimus, non iam earum essentias perspicimus. 
Inter qualitates rei saepe ordinem observamus. Aliquae tan- 
tum accidentales sunt, velut in alauda motus, aetas; haec 
nullo modo ad constantem rei quidditatem spectant. Aliae 
sunt constantes, quae rebus alicuius speciei semper insunt. 

Sed interdum observare possumus, harum aliquas ex aliis 
sequi, quae illarum radix sunt et intimum esse rei constitu- 
unt. Hae rei essentia, aliae vero proprietates vocantur. 

Si iam interrogamus, num et in quanttun hanc intimam es- 
sentiam perspiciamus, respondendum est, nos notabilem 
quidem essentiae genericae corporum notitiam habere, speci- 
ficam essentiam autem non semper perspicere. 

Quod essentiam genericam attinet, inquisitiones physicales 
inveniunt, corpora structuram atomicam et subatomicam 
habere, ex qua multae qualitates opticae, chemicae, electricae, 
radioactivae derivantur; illa essentia generica, hae proprieta- 
tes dici possunt. Simili ratione indagatio biologica et philo- 
sophica detegit, essentiam genericam viventium corporeorum 
hanc esse, quod principio vitali a materia diverso animata 
sunt, ex quo functiones vitales emanant. 

Quaenam vero essentiae specificae sint, e. g. oxygenii, ferri, 
leonis, alaudae, salicis, non semper invenire possumus. Saepe- 
numero contenti esse debemus constantes rei qualitates coi- 


14 Donat, Critica 

De ambitu cognitionis liumanae 

ligere, nescientes, nnm intimum esse rei constituant, an vero 
ex eo deriventur. Ita zoologia, botanica, chemia, pathologia 
discrimina specifica describere solent : animalia secundum 
staturam, anatomicam organorum structuram, numerum 
denti um, modum nutritionis, plantas vero secundum organa 
generativa, formam foliorum, et fructuum, elementa secun- 
dum reactiones chemicas, morbos secundum constantia 
symptomica. 

Notandum autem est, essentiam, de qua modo loquimur, 
esse essentiam stricte dictam, scilicet illud primum esse rei, 
quod radis aliarum qualitatum sit, quae rei praeterea con- 
stanter insunt. Saepissime vero essentiam latius accipimus, 
designantes boc nomine complexum quarumlibet qualitatum 
constantium, quo una species ab alia differt, sive sunt primum 
in re sive non; ergo illud, quod generatim dicit, quid res sit 
(das Wassein, Sosein). Talium essentiarum specificarum 
utique amplam notitiam possidemus. 

*Art. 3. 0e cognitione valorum 

*278 Homo non cognitione tantum, sed etiam appetitu et vo- 
* luntate instructus non solum ad mundum contemplandum, 

■ sed etiam ad se conservandum et perficiendum et ad bona, 
•quae mundus in hunc finem praebet, cognoscenda et ap- 
petenda destinatus est. Huius rei conscientia nulla aetate non 
adfuit. Sed recenti tempore incrementum accepit ex reactione 
contra cultum scientiae, philosophicae praecipue, nimis tlieo- 
reticum: philosophiam debere finibus bonisque vitae inser- 
vire, debere igitur praecipue philosophiam valorum esse. 

Ita factum est, ut magna librorum copia de valoribus orta 
sit, quae utilia praestitit, sed non parum etiam claritate et, 
veritate caret. 

*§ 1. De definitione et reaiiiate valorum 

*279 1. Nomen valor primum passim in re oeconomia adhibitum 

est, ex qua postmodum, praesertim auctoribus Lotze et Win- 


De definitione et realitate valorum 

delband, in philosophiam assumtum est. Significat nunc illam 
rerum qualitatem, qua a nobis appeti possunt. Idem proinde 
significat, quod bonum sive bonitas. Sed ' plerumque haec 
distinctio observatur, ut valor bonitas, sublectum vero valoris 
bonum dicatur. 

Elucet igitur, scientiam de valoribus non esse novam, sed 
iam antiquo tempore, et maxime in philosophia scholastica 
diligenter tractatam esse. Hodierna philosophia valorum in- 
certitudinem et errores, quibus laborat, magna ex parte vitas- 
set, si his probatis fundamentis insistere voluisset. 

2. Valor es sunt reales sive vere in rebus ipsis exsistunt, non 280* 
tantum per appetitionem hominum fiunt. Quae realitas va- 
lorum nunc saepe vel negatur vel saltem in periculum ad- 
ducitur. Ratio huius praecipue est, quia valores respectum ad 
appetitionem dicunt, quod multos ad opinionem seduxit, va- 
lores ipsa hac appetitione sive complacentia constitui. 
Plerumque quidem nunc affirmant, complacentia sive aesti- 
matione valores tantum inveniri, non constitui; tamen eos ita 
appetitivae aestimationi astringunt, ut eorum realitas in- 
dependens graviter obfuscetur sive destruatur. 

Omnibus autem, qui contrariis opinionibus praeoccupati 
non sunt, persuasum est, valores vere reales esse : iustitiam, 
veritatem, amicitiam in se vere bonas, pietatem et misericor- 
diam amabiles, multas res pulchras esse. Conscii nobis sumus, 
non nos complacentia nostra haec bona facere, sed ea antea 
iam fuisse. Antequam de valoribus iudicium ferimus, in 
rerum ipsarum qualitates inquirimus. 

Valores respectum quidem ad appetitum dicunt, attamen 
non quasi appetitione fiant, sed quod in se apti sunt, ut ap- 
petantur; quae aptitudo rebus interna est et appetitionem 
praecedit. 

Realitas valorum imprimis per sententiam miram quidem, sed fre- 281* 
quentem in discrimen vocatur, quae asserit, valores et esse rerum 
ordines diversos esse, ut illi ex qualitatibus enti tati vis rerum minime 
derivari queant. Valores enim convenientiam ad appetentem continere, 
esse rerum autem non item. Sed ex eo sdquitur quidem, inter utrumque 
distinctionem rationis intercedere, quatenus, quando tantum qualitates 
entitativas spectamus, ab appetibili tate abstrahimus, nou vero, valores 
extra esse rerum stare. Sane pulchritudo faciei in ipsis frontis, oris et 


14 * 

oculorum qualitatibus sita est, bonitas operis misericordiae in ipsa 
benevolentia erga pauperes consistit. Si valor ens non esset, plane 
nihil esset. 

Ceterum ad criticam non ita natura et realitas, quam potius cogno- 
scibilitas valoris spectat. 

§ 2. Be i nodo cognoscendi valores 

1. Qualis sit haec cognitio. Nos valores, realitatem eorum et 
genera revera cognoscere posse et quidem cognitione intel- 
lectuali, certum est. Sed eorum cognitio hanc peculiarem in- 
dolem habet, quod emotionibus cincta est. Ut primum valores 
sive eorum contraria apprehendimus, plerumque statim emo- 
tio amoris, desiderii vel etiam timoris sive aversionis exci- 
tatur. Quatenus anima hac ratione valorem non solum co- 
gnitione apprehendit, sed simul allectu amplectitur, cum 
plenius in se recipit, valor in ea vim et ardorem accipit et 
voluntatem ad agendum movere incipit. Manifestum vero 
est, hanc emotionalem amplexionem valoris supponere eius 
cognitionem. Iam simplex amor honoris et felicitatis possibi- 
lis non est, nisi obiecta antea apprehendantur. Multo minus 
sine cognitione percipi potest, valorem aliquem genuinum, 
non vero falsum esse, eumque possideri. Simplex enim deside- 
rium honoris et amicitiae non iam persuasionem dat, haec 
Bona adesse, neque gaudium de ultione sive fraude perpetrata 
iam idem est ac scire, utrumque esse valorem genuinum. 

Praeterea cognitio valoris aliam qualitatem habet, quae 
tamen non ei soli propria est. Valores et veritates eos conti- 
nentes, velut religiosae, enuntiationes conscientiae de bono et 
malo, saepe vel plerumque non modo diseursivo, sed quasi 
simplici intuitu apprehendi solent. Quae cognitio interdum 
sentire sive sensus dicitur. At non est sensus emotionalis, sed 
obscura apprehensio intellectualis, nec stricte intuitiva, sed 
rationibus innixa est, quae tamen non distincte apprehendun- 
tur. Hanc cognitionem non esse stricte immediatam intuitio- 
nem, ex eo quoque colligitur, quod per se semper in discursi- 
vam dissolvi potest. Hoc facimus, quando bonitatem et of- 
ficium iustitiae et oboedientiae socialis, veracitatis et amoris 

demonstramus. Quod autem immediate percipitur, nou ex 
aliis derivari, sed tantum simpliciter aspici potest. 

2. Sententiae aliae discrepantes affirmare solent, valores 283 
cognitione intellectuali perspici et demonstrari non posse, sed 
eorum apprehensionem irrationalem esse. Quae apprehensio 
plerumque ut emotionalis concipitur, e psychica subiecti in- 
digentia emanans et valorem modo appetitivo amplectens, 
postulans, quasi ponens et statuens. Saepe etiam, ut intuitio 
concipitur, sed potius tamquam cordis intuitio et attrectatio, 
quam ut intuitio vera, quippe quae alia nisi intellectualis esse 
non potest. 16 ) 

Art. 4. De cognitione rerum metaphysicarum 

Ex tempore Kant haec quaestio, sane gravis, praecipuum in 
critica locum postulat. Nobis vero, postquam ostendimus men- 
tem supersensibilia certo cognoscere posse, haec possibilitas 
non iam quaestio, sed certa veritas est. Tantum restat, quae 
de hoc problemate dicenda sunt, paucis comprehendere. 

1. Notio metaphy sicae. Nomen ex hoc facto ortum esse 284 
videtur. Andronicus Rhodius ca. 70 a. Ch. editionem 
operum Aristotelis curans libros illos, in quibus philosophus 1 
de „prima philosophia 11 disserit, post alios de rebus physicis 
tractantes posuit, unde titulum „T& petet (post) xd <puGix&“ 
acceperunt. Nomen ex loco sumptum postea ad scien- 
tiam translatum est, quae supra physica sive empirica 
ascendit. 

Notio metaphysieae, etsi non semper certa et clara pro- 
ponitur, generatim tamen haec tenetur : est scientia, quae de 
rebus superempiricis sive experientiam transcendentibus 
agit. Strictior conceptio metaphysicam ad immaterialia trac- 
tanda coarctat, paulo latior vero et frequens eam ad omnia 
extendit, quae ab experientia longius distant; qualis e. g. 
etiam anima beluina est. 


le ) Cf. De irrationalismo. 

Interdum obieetum metaphysicae res dicuntur, sicut in se ipsis spec- 
tantur. Videlicet ad mentem Kantii, qui putat, experentiam solum 
phaenomena attingere, ut res, sicut in se sunt, iam experientiam 
transcendant. 

285 Metaphysicae propinquum est, quod idiomate germanieo Welt- 
ansehamng dicitur (mundi conceptio) ; quem terminum etiam interdum 
aliae linguae recipiunt. Sed non penitus idem eignifieat. Cum rneta- 
physiea convenit, quatenus etiam superempirica respicit. Attamen 
plerumque paulo angustius accipitur. Respicit enim praecipue fines 
mundi et hominis eiusque vitae ; ergo veritates, quae bona et mala pro 
homine continent. Metaphysica vero non tantum superempiricos fines 
et valores, sed etiam purum ordinem essendi considerat. Quia igitur 
fines et valores directe affectum movent, mundi conceptio vehementius 
quam metaphysica propensione emotionali et qualitate morali hominis 
regi solet. 

Etiam alterum discrimen observatur. Particulares quoque sententiae 
de superaensibilibus metaphysicae appellantur; nomine autem Welt- 
anschuuung semper totus complexus quaestionum huc spectantium de- 
signatur. Creatio hominis divina assertio metaphysica vocatur, Welt- 
anschauung vero non dicitur. 

286 2. Sortes hodierne metaphysicae quales sint, iam satis per- 
speximus. Metaphysica apud Platonem et Aristotelem et in 
philosophia Christiana semper absque dubitatione vera et in- 
ter omnes naturales scientia prima habita est. Postquam 
autem recenti aetate fides Christiana magis magisque elanguit 
vel evanuit, in plurimis certitudo de rebus divinis et aeternis 
infirmata et fracta est. Ad mentem positivismi et critieismi 
kantiani plurimis constare videtur, „metaphysieam ut scien- 
tiam impossibilem", „rem vanam", , , problemata talia rationi 
insolubilia" esse, „Kantium in omne aevum demonstrasse, in- 
tellectualem cognitionem sUpersensibilium nullam haberi". 
Ex aliquo tempore pristinus metaphysicae contemptus dam- 
nari et problematibus huiusmodi maior honor tribui solet, at- 
tamen fere semper cum hac conclusione, ea modo scientifieo 
solvi non posse. Plerumque ad campum irrationalismi aman- 
dantur. 

3. Possibilitas metaphysicae. Non est, cur denuo demonstre- 
mus, rationem sufficientibus mediis cognoscitivis instructam 
esse, ut, e rebus empiricis egrediens, ope idearum universa- 
lium et principiorum ultra experientiam ad superempirica 
pertingere valeat (n. 163, 173). 


De fide 

Art. 5. De fide 

Personalis experientia et cogitatio, quam hucusque con- 
sideravimus, uberem scientiae copiam suppeditat. Attamen 
solae non sufficiunt. Sicut homo in plurimis ad vitam neces- 
sariis procurandis aliorum auxilio indiget, ita etiam multas 
notitias ab aliis accipere debet, per fidem. Hunc novum igitur 
veritatis fontem, ex quo non pueris tantum, sed omnibus mul- 
tae veritates et forte plures, quam per propriam industriam 
affluunt, in critica praeterire non licet, quin saltem supremis 
lineis describatur. 

Praenotiones. Fides testi tribuitur. Testis ille dicitur, qui 287 
aliquid a se cognitum alteri manifestat. Testimonium est ac- 
tus, quo testis rem alteri refert vel, si testimonium obiective 
accipitur, est ipsa res relata. 

Testi auctoritas ascribitur. Auctoritas generatim idoneitas 
alicuius est, ut alterum sibi obnoxium facere possit. Auctori- 
tas, de qua modo agitur, non est auctoritas moralis superioris 
in subditum, sed auctoritas logica testis i. e. eius idoneitas ad 
fidem faciendam. (Haec est auctoritas abstracte sumpta. 
Auctoritas concrete sumpta est ipse testis, quatenus dignus 
habetur, cui fides tribuatur.) 

Fides est assensus mentis praestitus propter auctoritatem 
testantis. Illud, quod creditur, obieetum materiale fidei vocari 
solet; auctoritas vero, testantis, ob quam creditur, motivum 
fidei vel obieetum eius formale dicitur. 

Solemus fidem a scientia distinguere. Et recte, si scientia 
strictius sumitur ut cognitio ex sola propria perspicientia 
absque alterius testimonio hausta. Sin autem latius intellegi- 
tur, videlicet idem sicut (certa) cognitio, etiam fides, sive di- 
vina sive humana, quando certitudine praedita est, scientia 
dicenda est. 

Obiectci fide cognoscenda possunt esse a) facta , quae ex re- 
latione testis discuntur; et quidem vel praesentia, per nar- 
rationes orales vel epistulas, ephemerides, libros testificata, 
vel praeterita sive facta „historiea“. b) Veritates sive doc- 



216 De ambitu cognitionis humanae 

trinae, quas testes, velut parentes, magistri vel ipse Deus, do- 
cendo cum aliis communicant. Hoc testimonium, quod doc- 
trinale dici solet, humanum vel divinum esse potest. 

§ 1. De testificatione factorum 
1. De factis praesentibus 

Th. 33. 08 factis praesentibus per testimonium tum immediatum tum mediatum 
sub quibusdam condicionibus certitudo acquiri potest. 

288 Demensi Haec certitudo acquiri potest, si- in quibusdam 
adiunctis de scientia et veraeitate testis sive immediati sive 
mediati certo constare potest. Scientia enim et veracitas auc- 
toritatem testis constituunt. Atqui saepe de bis cum certitu- 
dine saltem morali constare potest. 

I. In testimonio immediato, quando videlicet testis rem 
propria cognitione percepit. 

1. Si unus testis vel testes paucissimi adsunt, certo constare 
potest 

a) de scientia testis ex eo, quod in cognitione facti errare 
non potuerit. Etenim imprimis sensus testantis rite dispositos 
fuisse, nisi specialis ratio contrarium, suadet, merito sup- 
ponitur. Sensus rite applicatos esse et generatim debitam di- 
ligentiam in facto inquirendo adhibitam esse, constare potest 
tum ex ipso facto, si facillime percipi potuit, si illustre fuit et 
sciendi desiderium excitavit, tum ex indole testis, quem 
aliunde hominem sagacem et diligentem esse constat, tum 
denique ex ipsa veraeitate eius, cum verax dici nequeat, qui 
testatur aliquid tamquam sibi certum, iu quod non sufficienter 
inquisivit. Maior utique certitudo plerumque de substantia 
facti quam de accidentalibus circumstantiis acquiritur, in 
quibus facilius propter defectum memoriae, propter negle- 
gentiam aliquam, propter subiectivam interpretationem vel 
parvam exaggerationem error accidere potest. 

b) Constare potest de veraeitate testis immediati, quatenus 
compertum esse potest, eum honestate excellere et menda- 
cium in genere detestari eumque ad hoc faetnm fingendum 

sufficientem rationem boni apprehendere non posse, sed immo 
forte etiam incommodum ex narratione subire. Lex enim mo- 
ralis est, ut homines tales honestatis amantes sine peculiari 
motivo non mentiantur. Quae certitudo de veraeitate augetur, 
si simul alii exstant, qui verum sciunt et tamen non re- 
clamant, etiamsi eorum interat mendacium detegere. 

2. Si multi idem referunt, facilius certitudo acquiritur tum 
de scientia tum de veraeitate: a) de scientia, nam in multis 
simul naturalis perfectio sensuum deesse nequit nec etiam in- 
quisitionis neglegentia in omnibus eadem ad eundem errorem 
concurrere potest; b) de veraeitate, nam fieri nequit, ut multi 
homines indole et studiis diversi bonum aliquod in eodem 
mendacio inveniant eodemque bono ad mendacium per- 


289 


moveantur. 

Haec impossibilitas moralis facile physica et reductive me- 
tapbysiea evadere potest, si plurimi homines idem factum, 
velut exsistentiam Parisiorum, Americae, constanter referunt 
et si respectu facti narrati magna opera, ut viae ferreae, 
navigationes, commercium postaie et radiophonieum institu- 
untur. Mutua enim conspiratio, quae ad hanc deceptionem 
declarandam necessaria esset, sane exclusa est. 

Si ad testimonium talia accedunt, factum, narratum non 
iam sola fide, sed propria scientia tenetur, cui nempe constat, 
haec, si factum narratum verum non sit, effectus esse sine 
causa proportionata. 

II. In testimonio mediato, quando videlicet testis notitiam 280 
facti ab aliis accepit, saltem si unus tantum vel pauci testes 
medii sunt, pariter certitudo obtineri potest. 

a) Potest mediati testis, qui narrationem ab aliis acceptam 
profert, tam bene perspecta esse veracitas et in narrationibus 
recipiendis prudentia, ut eius testimonio tuto fidere pessim ev 
hoc magis, si multi testes mediati coordinati exsistunt; 

b) vel potest testis immediatus tam bene notus esse, ut suf- 
ficiat scire testem mediatum recte retulisse, quid ille dixerb ; 


ut certitudo habeatur. 


Objectiones. 1. Singuli testes seorsum spectati non afferunt certitu- 29! 
dinem; atqui si singuli certitudinem non afferunt, neque omnes simul 

sumpti. — Besp. Tr. mai. vel D. mai. non semper C. numquam N. N. 
min. vel D. min. si ex collectione novum certitudinis motivum oritur, 
scilicet impossibilitas, ut omnes simul decipiant vel decipiantur N. 
aliter 0. '■ 

2. De veraeitate testis numquam certo constare potest. Nam, quia 
liber est, nunquam possibilitas, ut mentiatur, exclusa est. — Besp. 
D. ant. numquam cum certitudine morali N. non cum certitudine 
metaphysica vel physiea Tr. Ad rat. manet possibilitas moralis N. 
physica vel metaphysica Tr. Etiam voluntas legibus regitur, fundatis in 
ingenitis et acquisitis inclinationibus, moribus, principiis, 'quae vo- 
luntas sine coactione quidem, attamen constanter sequitur. Talis lex est, 
ut vir honestus in rebus gravioribus non mentiatur, nisi peculiare 
emolumentum sperandum sit. Quae lex, ubi signum exceptionis non 
apparet, certitudinem moralem gignit (n. 101). 

2. De factis historicis 

Facta praeterita peculiarem attentionem postulant, quia 
auctoritas testimoniorum historicorum difficilius quam prae- 
sentium oralium examinari potest et praeterea etiam eorum 
genuinitas demonstranda est, quae in praesentibus plerumque 
manifesta est. 

292 De fontibus historicis. Testimonia, e quibus veterum 
rerum notitia hauritur, fontes historici vocantur. 

1. Destinguuntur a) Fontes formales i. e. narrationes in 
hunc finem descriptae, ut posteris tradantur, velut inscrip- 
tiones historicae, genealogiae, calendaria, annales, chronicae, 
biographiae. Iis etiam testimonia picta et sculpta accenseri 
possunt, ut imagines historicae, chartae, sculpturae historicae. 

b) Fontes reales, i. e. omnia illa, quae ex ipsis factis relicta 
sunt, sed non primum in . hunc finem, ut narratio posteris 
traderetur; ideo testimonia latius dicta sunt, sed fontibus hi- 
storicis omnino adnumerantur. Huc referenda sunt a.) pura 
residua factorum vel materialia vel spiritualia, ut reliquiae 
hominum, arma, monetae, aedificia, ruinae, nomina fluminum 
et locorum, mores et opiniones populorum, institutiones so- 
ciales et politicae, vocabula et proprietates linguarum, ora- 
tiones, epistulae; /3) talia, in quibus aliqua intentio fuit fac- 
tum aliquod coaevis et posteris tradendi, scilicet documenta 

ad iura stabilienda, inscriptiones, monumenta stricte dicta 
seu opera artis, quae memoriam faeti transmittunt. 

2. Ut fontibus fides adhiberi possit, tum de genuitate tum 293 
de auctoritate eorum constare debet. 

Genuinitas in eo consistit, quod liber revera illius aetatis 
vel personae est seu generatim illam originem habet, quam 
ei communiter ascribunt; quod igitur non est falsatus i. e. 
aliam originem non habet, quam ipse sibi vindicat, neque 
etiam communiter ei aliena a vera origine tribuitur. 17 ) Ad 
plenam genuinitatem libri requiritur, ut etiam integer abs- 
que interpolatione sit. 

Cum genuinitate quaedam aliae qualitates conexae sunt 
ad idoneitatem fontis requisitae, quae etiam examinandae 
sunt, scilicet 1. cui accuratiori tempori origo tribuenda sit, 
saepe enim libris, epistulis aliisque monumentis tempus in- 
scriptum non est; 2. quo loco ortus sit;. 3. investigandum est, 
utrum liber sive monumentum fons originalis seu testimo- 
nium immediatum sit, an vero fons ex aliis derivatus. 

De methodologia historica. Ut ex fontibus tuto veritas hi- 294 
storica eruatur, plerumque attenta circumspectio requiritur. 
Methodum in hac re observandam methodologia historica ex- 
ponit. Quae de his agere solet: 

1° De fontibus historicis, quomodo dividantur, qua ra- 
tione inveniendi et ordinandi sint. 

20 De critica fontium, quae in externam et internam dividi 
solet. Critica externa in genuinitatem et externas fontium 
qualitates inquirit, ex quibus momentum eorum elucet, euius- 
modi sunt auctoris persona, locus et tempus, quo fontes editi 
sunt; quaerit praeterea, utrum fontes originales an derivati 
sint, et similia. Critica vero interna in auctoritatem inquirit, 
num testis fide dignus sit. 

Methodologia praeterea de interpretatione fontium agit, 
quinam sit-eornm intellectus verbalis et quaenam eorum mens 
sit sive sensus. 

1T ) Genuinitas etiam authentia vocatur. Saepe auteiu hoc verbum 
simul auctoritatem designat. 

3° Denique de synthesi factorum tractat, quomodo facta ex 
fontibus hausta in se interpretanda, inter se referenda et ordi- 
nanda sint. 

Ad haec omnia convenienter inquirenda quaedam scientiae 
auxiliares , quae vocantur, iuvant et necessariae sunt. Prae- 
cipuae scientiae auxiliares sunt philologia, archaeologia, palaeo- 
graphia, diplomatica, sphragistica, genealogia et heraldica, 
numismatica, chronologia, geographia. 

Th. 34. Eiiam de faciis pmeleriiis sive historicis sali quibusdam condicionibus 
certa notitia acquiri poles!. 

295 Detnonst. De factis historicis certitudo acquiritur, si con- 
stat 1° de genuinitate testimonii et aliis qualitatibus, e quibus 
eius ad testandum idoneitas colligi potest, et maxime si 2° de 
scriptoris auctoritate constat. Atqui sub quibusdam condi- 
cionibus de his certo constare potest. Ergo. 

Demonst. min. 1°. De genuinitate aliisque qualitatibus 
eum ea conexis constare potest : 

a) Ex criteriis internis: si liber niliil continet, quod cum 
lingua, dictionis charactere, opinionibus, eum statu scientiae 
auctoris vel aetatis illius aliunde notis non conveniat, si ac- 
curatam temporis illius notitiam ostendit etc. Ceterum c-ri- 
teria interna cum prudenti moderatione adhibenda sunt. E. g. 
non semper licet in eodem auctore idem constanter dicendi 
genus supponere vel postulare; neque ex simili modo latine 
scribendi, qui scriptoribus medii aevi communis est, statim 
auctoris identitas inferri potest. Certe latus campus subiecti- 
vis et arbitrariis coniecturis hic patet. 

b) Multo plus valent criteria externa. Talia sunt: 1. si 
liber auctori, de quo quaeritur, a scriptoribus ei coaevis vel 
supparibus aut a traditione constanti adiudicatur; 2. si auc- 
tores aetati illi propinqui locos ex libro citant; 3. si exstant 
versiones libri, forte etiam complures et inter se independen- 
tes nec multo post librum ipsum divulgatae; 4. si adsunt 
codices antiqui. 

De integritate libri facile constat, si autographum auctoris 
exstat. Si tantum apographa habentur, singulorum aetas ac 
fides partim ex materia (charta), characteribus, abbreviatio- 
nibus et similibus, partim ex aliis testimoniis de ortu et hi- 
storia codicis dignoscendae sunt. 

Demonst. min. 3°. a) Scientiam quod attinet, respectu 296 
eorum, quae scriptor ut testis immediatus narrat, ea, quae 
prius de teste immediato dicta sunt, valent. Respectu eorum, 
quae ut testis mediatus affert, nempe si liber vel monumen- 
tum fons derivatus est, attendendum est, unde scientiam 
hauserit et qua ratione fontibus suis usus sit. 

.b) Veracitas scriptoris cognosci potest aliquatenus ex eri- 
teriis internis i. e. ex iis, quae, et ex modo, quo scripta sunt, 
quinam eluceat finis scribendi, quae sit indoles scriptoris, an 
partium studiosum se praebeat, an in iis, quae ex aliis fonti- 
bus certa sunt, veracem se ostendat ; — deinde ex testimoniis 
externis, quae de ipso auctore, eius vita, indole, moribus ex- 
stant. 

Si de puris residuis (ad fontes reales pertinentibus) sive 
materialibus sive mentalibus agitur, non ista, quae modo ex- 
posita sunt, sed boc tantum attendendum est, ne plus in- 
feratur, quam prudenter colligi potest. 

Nota. 1. De interpretatione. Antequam de auctoritate ali- 297 
cuius documenti quaestio fit, de vero sensu eius constare 
debet. Ad sensum textus difficilioris certo eruendum regulae 
„hermeneuticae“ attendendae sunt, quarum praecipuae sunt : 

1. ut habeatur cognitio linguae scriptoris et quidem talis, 
ut etiam significatio vocum diversis temporibus diversa 
probe distingui possit; 2. ut cognitio morum, legum, opinio- 
num eius loci et temporis, cuius liber est, praesto sit. 

Ad quae recte iudicanda ingens apparatus disciplinarum 
arehaeologicarum hodie praesto est. 

2. Thesis exposita positiva testimonia respicit. Propter 
silentium scriptorum factum aliquod negare tantum licet, 
si omnibus consideratis manifestum est factum tale esse, ut 

a scriptore ignorari non potuerit, eumque de facto locuturum 
fuisse, si ei notum fuisset. 

298 3. Specialem locum in testificandis factis historicis traditio 

oralis, quae dicitur, obtinet. Quae adest, quando aliquod fac- 
tum ex notabili tempore per continuam seriem testimoniorum 
oralium testificatum est. Incertitudo eius ex hoc oriri solet, 
quod tantum ex notabili tempore testificatio adest, antiquior 
et facto propinquior autem deest. Nihilominus plurima facta 
ultimo solum ex tali traditione fidem accipiunt, e. g. per- 
multa, quae nobis historiographi antiqui referunt, authen- 
tia multarum reliquiarum celebrium, antiqua privilegia op- 
pidorum vel ecclesiarum. 

Etiam talis traditio interdum, si factum narratum illustre 
et publicum est, si traditio longa iam et frequens est et forte 
caeremoniis etiam publicis, monumentis et moribus celebratur, 
si ei numquam a viris sapientibus contradictum ,est, notabilem 
probabilitatem, forte nonnumquam certitudinem gignere 
potest, factum traditum secundum substantiam spectatum 
verum esse ; saltem si factum narratum a tempore, quo tra- 
ditio primum apparet, non nimis longe distat. 

Maiore cum certitudine idem (pure historice) concludi 
potest, si de traditione gravium veritatum fidei christianae 
agitur. Accedit enim novum momentum, nempe studium il- 
lud intensum traditionum fideliter conservandarum, quod in 
Ecclesia antiqua viguit. 

Haec igitur traditio stricte historica, quae modo declarata 
est, magnopere differt a traditione illa vulgari vel populari, 
in qua condiciones expositae plerumque impletae non eunt 
(Volkssage). Hae traditiones populares sine dubio non sem- 
per fide dignae sunt. Nihilominus etiam in iis plerumque fun- 
damentum aliquod historicum latet. 

§ 2. De testimonio humano doctrinali 

Testimonium doctrinale illud vocatur, cuius obieetum non 
factum, sed doctrina aliqua est. 

Auctoritas doctrinalis duplex esse potest, auctoritas per- 
sonalis unius vel plurium hominum et auctoritas generis hu- 
mani. 

1. De auctoritate doctrinali personali 

Potest fieri, ut quis tantum moveatur rationibus, quas 299 
testis doctrinalis affert, non autem ipsa eius testificatione, 
quod nempe testis rem veram habeat veramque esse testetur. 
Talis non movetur auctoritate. Quaestio proposita refertur 
ad ipsam auctoritatem, num et quando certitudinem praebeat 
praecisione facta a rationibus allatis. 

1. Testimonium doctrinale peritorum, praesertim si omnes 
vel plurimi consentiunt, doctrinae plerumque veram pro- 
babilitatem conciliat et sapientissimum quemque ad seriam 
eius considerationem excitare debet atque ad cautam provi- 
dentiam, ne facile doctrinae a multis receptae contradicat. 
Atque ille, qui in eadem re imperitus est vel ipse inquirere 
nequit, testimonium peritorum prudenter sequitur et sequi 
debet; peritis enim in sua arte credendum est. 

Probabilitas alicuius sententiae crescit pro auctorum, qui 
eam tuentur, numero, doctrina, mutua independentia. Cete- 
rum recte moneri solet, non numerandos esse auctores, sed 
ponderandos. 

2. Testimonium autem doctrinale humanum vix umquam 300 
certitudinem praebere potest, nisi sit infallibilis ex assistentia 
divina. Nam 

a) In rebus doctrinalibus homines facile errant et quidem 
non singuli tantum, sed etiam multi, et certe multo facilius, 
quam si agitur de factis observatis testificandis. 

b) Historia teste scientiis multi errores admisceri solent, 
in multis viri doctissimi non consentiunt nec ipse consensus 
peritorum necessario ab errore immunis est, ut exempla satis 
ostendunt. 

c) Idem fuit semper sapientium indicium. S. Thomas dicit : 
„Iuxta hoc etiam est sententia Platonis, qui reprobans opinio- 
nem Socratis magistri sui dicit, quod oportet magis de ve- 

ritate curare, quam de aliquo alio. Et alibi dicit: Amicus 
quidem Socrates, sed magis amica veritas. Et in alio loco : De 
Socrate quidem parum est curandum, de veritate multum. “ 1S ) 
,, Licet locus ab auctoritate, quae fundatur super ratione 
humana, sit infirmissimus, locus tamen ab auctoritate, quae 
fundatur super revelatione divina, est efficacissimus. 9 ) 
Et 5 . Augustinus : „Neque enim quorumlibet disputationes", 
inquit, ,, quamvis catholicorum et laudatorum hominum, ve- 
Iut scripturas canonicas habere debemus, ut nobis non liceat, 
salva honorificientia, quae illis debetur hominibus, aliquid 
in eorum scriptis' improbare atque respuere, si forte invene- 
rimus, quod aliter senserint, quam veritas habet divino adiu- 
torio vel ab aliis intellecta vel a nobis. Talis ego sum in scrip- 
tis aliorum, tales volo esse intellectores meorum." 20 ) „Solis 
eis Scripturarum libris, qui iam canonici appellantur, di- 
dici hunc timorem honoremque deferre, ut nullum eorum 
auctorem in scribendo aliquid errasse firmissime credam . . . 
Alios autem ita lego, ut, quantalibet sanctitate doctrina- 
que praepolleant, non ideo verum putem, quia ipsi ita sen- 
serunt." 21 ) 

Quodsi quis alterius doctrina uti voluerit, non ut ei credat, 
sed ut ipse scientiam sibi comparet, non utique auctoritas, 
sed auctoritatis rationes attendendae sunt. Ibi obtinet illud: 
tantum valet auctoritas, quantum rationes. 

2. De auctoritate generis humani 

Inveniuntur quaedam sententiae, in quas homines univer- 
sali consensu conspirant; quae plerumque aliquod fundamen- 
tum sunt, in quo vita humana stat. Eiusmodi iudieia sunt: 
homo liber est, anima post mortem corpori superstes manet, 
exsistit numen supremum, malum vitandum est, parentes 
honorandi sunt, et alia. 

ls ) In Arist. Ethic. 1. 1. 6. 

19 ) 1 q. 1 a. 8 ad 2. 

20 ) Epist. 148 ad Fortunat, c. 4. 

21 ) Epist. 82 c. 1. (ad Hieron.) 

Quatenus talia iudieia non possunt non esse vera, genus 
humanum testis veritatis evadit. Non inutile est hoc. verita- 
tis testimonium ostentare. Nam sententiae illae, quia, non ex 
seientifiea inquisitione, sed ex naturali mentis perspicientia 
quasi sponte oriuntur (n. 107), a philosophis nimis facile 
indicia immatura („naives BewuBtsein"), attentione seria 
haud digna habentur, et facile iis contradicitur. Quod non 
parvam ignorationem naturae cognitionis humanae mani- 
festat et semper eo punitur, quod a veritatis tramite ad er- 
rores deflectitur. 

Hae sententiae diei solent iudieia sensus communis naturae. Sensus 
communis nihil est nisi intellectus, quatenus in eunctis hominibus ad 
illa iudieia eum certitudine naturali tenenda suapte natura inclinatur; 
ideo ab errore necessario immunia sunt. Quod sequens thesis uberius 
exponere intendit. 

Th. 35. Consensus generis israani sub quibusdam condicionibus certum seritatis 
testimonium est. 

Demonst. 1 . Inveniuntur in genere humano iudieia univer- 302 
salia, quae a) firma et indelebili persuasione ab omnibus gen- 
tibus cultis et incultis tenentur quaeque b) cum vita humana 
sociali, morali, religiosa essentialiter conectuntur m eamque 
vehementer influunt. Eiusmodi sunt iudieia, quae supra at- 
tulimus. Atqui talia iudieia nequeunt esse falsa, sed tantum 
ex veritate ab omnibus perspecta declarari possunt. Ergo 
eonsensus generis humani sub quibusdam condicionibus cer- 
tam veritatis testimonium est. 

Demonst. min. Falsitas horum iudiciorum rationem suf- 
ficientem non haberet, proinde impossibilis est ideoque iudieia 
vera sunt. Sane ratio sufficiens aut esset bonum peculiare, 
propter quod voluntas intellectum ad assensum determinaret, 
aut essent rationes apparentes, praesertim deceptio sensuum, 
quae intellectum ad errorem seducerent. Atqui neutrum dici 
potest. Etenim 

a) Bonum, quod omnes ad hanc persuasionem moveret, 
aliud non esset nisi vita sensibus amoena, cui hanc veritatem 
favere perciperetur; alia enim bona, quae apud omnes gentes 


15 Donat, Critica 

educatione, moribus, legibus, praeiudiciis, indole naturae 
inter se diff erentes hanc persuasionem eandem efficerent, 
excogitari nequeunt. Illud autem bonum imprimis plerum- 
que ostendi potest non adesse, immo multae illarum veritatum 
incommodae sunt, velut exsistentia Dei, malorum vindicis, 
libertas voluntatis; deinde non posset esse ratio sufficiens 
persuasionis tam firmae ac indelebilis apud omnes, etiam cul- 
tos et honestate excellentes. 

b) Neque solae rationes apparentes, praesertim deceptio 
sensuum, causa talis consensus esse possunt. Nam deceptio 
sensuum locum non habet. Praeterea generatim rationes ap- 
parentes et fallaces consensum tam firmum et universalem in 
aliqua re, quae, utpote cum vita essentialiter conexa, con- 
tinuam mentis attentionem in se convertit, producere non 
possunt. 

Ergo eiusmodi consensus non aliter declarari potest, nisi 
quod vox naturae est, i. e. rationem habet in soia natura ra- 
tionali, quatenus nimirum ex cognitione evidenti intellectus 
oritur. 

2. Alio modo. Homo ad haec iudicia indelebilia et univer- 
salia formanda, quae ad fundamenta necessaria vitae hu- 
manae spectant, inclinatione et motu naturae rationalis im- 
pellitur; ex aliis enim causis, accidentalibus et apud diversos 
diversis, talis consensus declarari nequit. Iam vero universali 
inductione constat eiusmodi inclinationem naturae numquam 
fallacem esse. Sic instinctus animalium, quo v. g. autumno ad 
novas regiones petendas impelluntur, non invenitur esse 
fallax. Multo minus igitur inclinationes naturales humanae 
naturae inter omnes visibiles nobilissimae, quibus in obiecta 
vitae necessaria fertur, fallaces esse possunt, ut natura hu 
mana mendax dicenda esset. Ergo in his iudiciis non potesl 
esse falsitas ideoque consensus generis humani sub quibusdam 
condicionibus certum veritatis testimonium est. 

Ohiectio. Fuit etiam, consensus communis et constans de cutsu Bolis 
circa terram et tamen erroneus fuit. — Resp. D. et hic consensus prae- 
ditus fuit condicionibus in thesi suppositis N. aliter Tr. 


§ 3. De testimonio divino 

Rationi falsis praeiudiciis non praeoccupatae dubium non 304 
est, quin, si unus homo alteri cogitationes suas communicare 
potest, multo magis Deus hominibus veritates revelare eosque 
ad fidem iis praestandam obligare possit. Atque revera ho- 
minibus revelationem dedit communicando eis amplissimum 
veritatum religiosarum thesaurum, quem simul infallibili 
Ecclesiae magisterio custodiendum commisit. 

Haec quidem ex fontibus theologicis demonstrare philo- 
sophiae non est. Attamen unum philosophia potest et hoc tem- 
pore debet agere, ut videlicet ostendat, obligationem credendi 
naturae, dignitati et i ustae libertati mentis humanae non esse 
contrariam. Plurimi enim fidei oboedientiam menti iniurio- 
sam esse conclamant. Mentem debita libertate privari dicunt, 
quoniam, veritatibus credendis praescriptis, iam veritatem 
libere inquirere non possit, atque dignitate privari, quae vetet 
sine propria persuasione veritates tenendas simpliciter ex- 
trinsecus accipere. 

Th. 36. Fidei divinae obligatio non contraria, sed admodum consentanea est 
iuribus rectaerjue libertati mentis humanae. 

Demonst. 1. Ius mentis et recta libertas in cogitando, quam 306 
homo postulare potest, haec est, ut in assequenda et profitenda 
veritate non indebitis vinculis ligetur sive impediatur 
(n. 229). Ad hoc enim cogitatio mentis ex natura destinata 
est, ut veritatem assequatur. Atqui huic iuri rectaeque liber- 
tati obligatio fidei non contraria est. Quod ex brevi declara- 
tione una ex parte obligationis fidei, altera ex parte naturae 
intellectus clarum fit. 

Fides divina, qualis in s. Scriptura et traditione describi- 
tur, intellegitur assensus firmus intellectus in veritatem 
propter auctoritatem Dei revelantis. Obligatio igitur fidei 
postulat, ut, postquam quis certo cognovit Deum locutum 
esse, doctrinam revelatam firmo assensu ut veram amplec- 
tatur. Non est huius loci investigare, num et qua ratione fi- 

deles certitudinem de revelatione divina acquirere possint. 
Notare sufficiat, Deum posse veritates ita revelare, ut homines 
faeile cognoscere queant revelationem factam ideoque cre- 
dendam esse, propterea adversarios, qui a priori obligationem 
fidei recusant, supponere debere, revelationem divinam im- 
possibilem esse (alio quin dubium, non est, quin homo credere 
teneatur), id autem tunc tantum eos supponere posse, si athe- 
ismum profiteantur, ini cll Getii. > autem a natura veritati de- 
stinatus est. Non igitur aliud ius habet, nisi ut postulare 
possit, ne. a veritatis cognitione arceatur, non aliam liber- 
tatem habet, nisi ne impediatur ab inquirendis et tenendis 
veritatibus, quas cognoscere potest vel debet. 

lam vero ex his clarum est, obligationem fidei iuribus 
reetaeqne libertati mentis non esse contrariam. Profecto ius 
mentis in veritatem non laeditur per hoc, quod ei divinitus 
veritas offertur cum certa testificationis notitia. Neque recta 
impeditur mentis libertas in inquirenda et assequenda veri- 
tate per hoe, quod obligatur ad amplectendam certam verita- 
tem, quam igitur scit cum nulla alia veritate seu scientifica 
doctrina certa umquam pugnaturam esse. Per hanc obliga- 
tionem mens quidem subicitur auctoritati, sed auctoritati in- 
fallibili et divinae, cui omnis mens creata subiecta esse debet; 
ligatur intellectus, sed per veritatem; restringitur libertas, 
attamen libertas non ad veritatem inveniendam, sed ad er- 
rorem amplectendum, quam, libertatis restrictionem sixigulae 
scientiae etiam ab aliis scientiis patiuntur, quae iis certas 
veritates ostendunt, quas negare non licet. 

Libertas ab obligatione fidei divinae (sive immediate di- 
vinae erga Deum sive mediate divinae erga Ecclesiam a Deo ' 
institutam) naturae humanae et principiis rationis valde con- 
traria est. Homo enim, a Deo creatus, Deo subiectus est in 
omni sua activitate, proinde etiam in cogitando et in cultu 
scientiarum, ut igitur Deo revelanti et fidem postulanti fidem, 
detrectare contrarium sit naturae et rationi. — Porro haec 
libertas aut supponit impossibilem esse revelationem divinam 
et impossibilem institutionem magisterii humani infallibilis, 
quod tantum ille admittere potest, qui atheismum supponit 


ant formaliter statuit, ne auctoritati quidem infallibili, sive 
divinae sive humanae, quae igitur cum certitudine veritatem 
praebet, credendum esse, quod aeque absurdum et impium 
est. 

2. Fides divina naturae humanae etiam propter has ra- 306 
tiones consentanea est. a) Homo in aliis quoque rebus pluri- 
mis fidem habere debet: puer credit parentibus, discipulus 
magistro, iudex testibus, rex consiliariis; sine fide vita et 
profeetus impossibiles essent, b) Eo magis igitur convenit, ut, 
si homo ho mini bus fidei obsequium praestet, id praestet etiam 
creatori et veritati infallibili; ita ipse etiam honoratur ac- 
ceptando veritatem a Deo teste, e) Denique mens humana in 
rebus illis cognoscendis, quae obiecta revelationis sunt, magna 
laborat infirmitate et obscuritate, ut gratulari sibi debeat, 
quod revelatione divina ex erroribus eripitur, a dubiis libera- 
tur, ad veritates supremas cognoscendas elevatur. 

Objectiones. 1. Quod ligat, aufert libertatem; atqui fides ligat; 307 
ergo aufert libertatem. — Besp. D. mai. quod ligat, ligamine indebito C. 
debito Sd. aufert debitam libertatem N. indebitam C. Leges civiles, re- 
gulae urbanitatis, civilisationis, culturae, regulae aestheticae, logicae 
ligant, et ita ligati minorem libertatem externam habent quam homines 
effrenati. Nihilominus simpliciter liberi dicuntur, utpote tantum privati 
indebita libertate feritatis. 

2. Intellectus iure postulat, ut persuasionem propriam sibi comparare 
possit; atqui per obligationem fidei imperatur assensus sine propria 
persuasione ; ergo laeditur mentis ius. — Besp. D. mai. i. e. ut nihil 
affirmare teneatur, nisi quod verum esse videat sive propria perspicien- 
tia sive per auctoritatem, quam veracem esse perspicit C. ut nihil af- 
firmare teneatur, nisi quod sola propria perspicientia verum esse Vi- 
deat N. Sicut de veritate factorum historicorum propriam persuasionem 
habemus ex testimonio aliorum, ita etiam de veritatibus fidei. 

3. Intellectus exigere potest, ut sibi examinare liceat, quae credere 
debet; atqui veritates fidei examinare non licet; ergo ius mentis lae- 
ditur. — Besp. D. mai. ut examinet cum dubitatione seria vel methodica 
C. eum seria tantum N. Confer n. 12. 

4. Oboedientia fidei magnum potest scientiis detrimentum inferre, 
quia a multis inquirendis et admittendis hominem prohibere potest, quae 
vera esse postea deteguntur (ut accidit Galilei) . — Besp. N. ant. D. rat. 
aM. prohibere potest auctoritas mere privata (quae fidei oboedientiam 

imponere nequit) 1NT. auctoritas legitima Sd. per infallibilem Bententiam 
(quae ligat quidem, sed tantum ad verum) N. per non infallibilem 
( alicuius Congregationis) Sd. prohibet a doctrinis iam certo probatis N. 
(numquam id accidit ) ; ab hypothesibus admittendis in se veris quidem, 
sed adhuc dubiis Sd. saepe id accidit N. rarissime et ita, ut veritate 
clarius demonstrata prohibitio tollatur et detrimentum hoc parvum 
abunde compensetur effieaci illa veritatum summarum custodia, quam 
magisterium Ecclesiae in genero humano exercet C. 





